
I. 


Kun assurilaiset olivat valloittaneet Babilin, he antoivat 
siirtää paljon kallista omaisuutta omaan maahansa ja köyhdyt- 
tivät tuon mahtavan ja rikkaan Jumalan portin miltei peri- 
kadon partaalle. Kului monta vuotta, ennen kuin sen kaup- 
piaat toipuivat jumalien heille assurilaisten kautta antamasta 
iskusta. Siten myös minun isästäni tuli köyhä. Hänellä oli 
ollut veljensä Beledinun kanssa yhteinen suurkauppa Kaup- 
piaidenkadun varrella, jossa he olivat myyneet villaa, viljaa, 
viikunoita ja taateleita sekä kallisarvoisia ulkomaalaisia kan- 
kaita. Heidän varastonsa joko ryöstettiin tai tuhottiin. Siitä 
huolimatta kuningas Shulman-Asharid 1 määräsi heille suun- 
nattoman veron. Kun he suurella vaivalla olivat saaneet sen 
kokoon, heidän omaisuutensa oh miltei lopussa. Kohta sen 
jälkeen kuningas ilmoitti toivovansa, että babililaisia ylimyksiä 
siirtyisi Assurin kaupunkiin elvyttämään sen huonolle tolalle 
suistunutta liike-elämää. Hänen määräämänsä käskynhaltija 
nimesi kaksituhatta babililaista suurkauppiasta. Kaikki babi- 
lilaiset tiesivät, ettei tämä ollut hyväntahtoinen toivomus, 
vaan pakkosiirtolaisuuteen tuomitseminen, että kuningas sai 
haj ohetuksi ylimyksemme eri puolille maataan siten ehkäis- 
täkseen heidät hautomasta kapinaa häntä vastaan. Sen vuoksi 
yksikään ylimys ei uskaltanut niskuroida, vaan kiireesti varusti 
juhtansa lähtökuntoon. Tällä tavoin isäni veli Beledinu jou- 
tui muuttamaan pois isiensä kaupungista. Isäni jatkoi kauppaa 


1 Historian tuntema Salmanassar III, vv. 858 — 822 eKr. 

ja monia huolia koettuaan pääsi uuteen alkuun, vaikkei enää 
kohonnutkaan suurkauppiaan mahtavaan asemaan. Kaupun- 
gin vanhoja asukkaita ja isäni asiakkaita oh valloittajan käs- 
kystä siirretty minkä mihinkin, niin että noususta huolimatta 
toimeentulomme toisinaan oh sangen niukkaa. Vaikeuksistaan 
välittämättä hyvä isäni kuitenkin uhrasi minun, ainoan lap- 
sensa ja tyttärensä hyväksi kaiken sen, minkä köyhyydessään 
saattoi. Niinpä sain käydä koulua valmistuakseni auttamaan 
häntä kauppatoiminnan niissä puolissa, joita nainen voi hoi- 
taa. Jossakin muualla maailmassa kauppanainen ohsi ehkä 
näyttänyt ihmeelliseltä, mutta niin ei ollut laita meillä. Ammoin 
sitten eläneen kuningas Hammurabin ajoista asti naisemme 
saivat vapaasti harjoittaa kauppaa, vuokrata, pantata ja toimia 
pankkiireina. Jo neljäntoista vuoden ikäisenä osasin lukea, 
kirjoittaa, laskea. Tiesin isäni mielestä jokseenkin hyvin, minkä 
arvoiseksi hopea tai kulta oh katsottava, että sillä sai mahdol- 
lisimman paljon tavaraa, tai että tavaraa piti antaa mahdol- 
lisimman vähän. Nämä olivat monimutkaisia asioita, joihin 
täydellisesti perehtyminen olisi vaatinut ihmisiän. Kokonaan 
en niitä oppinutkaan, enkä myöhempinä vuosinani lainkaan 
tarvinnut tällaisia taitojani. 

Uuden kuninkaan Shamsi-Adadin hallituskauden ensimmäi- 
sen vuoden ensimmäisenä kuukautena, kisilimu-kuussa, kohta 
hänen voitelemisensa jälkeen, assurilaiset keksivät sotaisia 
puuhia Alameren luota Kaldusta eh vanhasta Sumerista ja 
riensivät kuin äkäisinä surisevat heinäsirkat sinne. Suurien 
sotajoukkojen maahan tulvimisen vuoksi meille koitti surkeat 
ajat, sillä Kalduun päin virtaavat valloitus joukot söivät tai 
tuhosivat kaiken viljan ja ruokapuolen, niin että nälänhätä 
levisi Babihin, koetellen pahiten kaupunkeja. Leivän tähden 
monet naiset, aviovaimotkin, antautuivat assurilaissotureitten 
maattaviksi, paljon salavuoteudessa siitettyjä lapsia syntyi, ja 
tuomarit antoivat niiden äideille ankaria tuomioita, miehet 
hylkäsivät langenneita vaimojaan. Nälkä toi paljon kurjuutta. 
Ihmisiä pakeni maaseudulle, jossa he söivät kaiken vihannan, 

minkä voivat niellä. Heitä kuoli joukoittain teitten varsille ja 
kastelukanavien partaille, ja ilma löyhkäsi mätänevistä ruu- 
miista, sillä kukaan ei haudannut niitä. Korppikotkalaumat 
kokoontuivat mustina ja kiljuvina pilvinä herkuttelemaan saa- 
liilla. Nuo häijyt linnut tulivat niin röyhkeiksi, että laskeutui- 
vat jopa Babilin vilkasliikenteisille kaduille, jossa nälistyneet 
ihmiset survoivat ne kuoliaiksi ja söivät. Mitään muita elu- 
koita, lukuunottamatta sotaväen juhtia, kaupungissa ei ollut- 
kaan. 

Sotaa ja nälänhätää seurasi kohta kolmas vitsaus. Taistelu- 
kentillä ja maaseudulla puhkesi ankara rutto, joka ihmisiä 
valitsematta vei surmaan sekä assurilaisia että babililaisia, 
alhaisia ja ylhäisiä. Viimein se saapui kaupunkiin. Käskyn- 
haltija luuli pappiemme loihtineen sen assurilaisten vaivaksi, 
vaikka yhtä paljon babililaisia kuin assurilaisiakin kuoli siihen, 
ja antoi ruoskia kaikki kaupungin pyhät miehet. Mutta kun 
hävittävä jumalatar ei pysähtynyt, vaan jatkoi kauhistuttavaa 
retkeään, hän otti sata Esangilan pappia, kuljetti heidät Ete- 
menankin seitsemänteen kerrokseen ja siellä Assur-jumalaansa 
huutaen antoi surmata heidät. Kun kuolleet lojuivat kaduilla 
ja elävät, nälän laihduttamat ihmiset makasivat vatsallaan 
jumalia rukoillen, ruskea verivirta vuoti alas Taivaan ja maan 
perustuksen talon huipulta. Mutta kuoleman kulku ei pysäh- 
tynyt. Silloin assurilaiset kauhistuivat, luullen jumalien liit- 
toutuneen meidän kanssamme heitä vastaan. He kutsuivat 
kaupungin ylhäisimmät miehet luokseen sanoakseen näille: 

— Mitä meidän pitää tehdä pelastuaksemme tästä vitsauk- 
sesta? Antakaa meille neuvo, tai me surmautamme kaupungin 
kaikki ylhäiset esikoiset! 

— Vaikka surmauttaisitte Babilin ja Assurin kaikki ihmiset, 
se ei teitä auta, sillä luuletteko jumaliemme tottelevan teitä! 
babililaiset vastasivat. Isäni oli heidän joukossaan. Käskyn- 
haltija lähetti heidät luotaan, mutta ei uskaltanut surmauttaa 
yhtään poikaa, vaan käskettyään palatsiinsa kaupungin jäljellä 
olevat papit pyysi heitä anomaan jumalien armahdusta, että 

vitsaus poistuisi maasta. Hän pelkäsi kuninkaansa panevan 
sen hänen huonon viranhoitonsa syyksi ja kenties katkaisutta- 
van hänen kaulansa. Papit tottelivat peloissaan ja tekivät sen 
minkä voivat. Auttoiko heidän puheensa jumalille vai jostain 
muusta syystäkö ruton hengetär monta viikkoa raivottuaan 
väistyi luotamme? Mutta silloin yli puolet kaupungin väkeä 
oh kuollut. 

Muuanna lämpöisenä, ohutta harmaata sadetta tihkuvana 
aamuna, minun vielä nukkuessani, äitini syöksyi valittaen 
vuoteeni viereen ja kyyneleitä vuodattaen sanoi: 

— Ninigigu, lapseni, nouse ylös, sillä pelkään isäsi lähtevän 
maahan, josta ei ole paluuta! Eilen hän valitti päähänsä kos- 
kevan ja ruumiinsa olevan kuuma. Nyt hän makaa liikkumat- 
tomana. Nouse, tyttöni, ja tule kanssani hänen luokseen! 

Minä, Ninigigu-Kirkassilmä , 1 olin tuona päivänä neljäntoista 
vuoden ikäinen. Sinä päivänä minusta tuli isätön. Nälän hei- 
kontamina ja murheen vuoksi maailma silmissämme pimeten 
minä ja äitini jotenkin saimme valmistetuksi surujuhlan ja 
pannuksi isäni saviarkkuun, jonka naapurin miehet kantoivat 
talomme alla olevaan muurattuun hautaan. Kun murheen- 
leipä oh syöty, lohdutusmaljat tyhjennetty ja valituspapit 
olivat maksun saatuaan menneet, minä ja äitini peitetyin päin 
ja jalat paljaana katsoimme itkien toisiamme autiolta tuntu- 
vassa talossamme. Isäni oli mennyt Ana mat la tariin. Hyvä, 
rakas isäni! Miksi näin kävikin? Miksi hän jätti meidät tänä 
kauheana aikana yksin kovaan maailmaan? Miten me eläi- 
simme päiviämme? Kauppamme oli miltei tyhjä, sillä siinä ei 
ollut muuta kuin joitakin pinkkoja kankaita, joita kukaan ei 
ostanut. Ihmiset tarvitsivat hopeansa ja kultansa ruokaan, 
jos sitä mistä sai, ei kukaan tullut ostamaan meiltä mitään. 
Huokaillen äitini laskeutui kasvoilleen isäni kotijumalien eteen 
ja kyynelehtien rukoili näitä auttamaan meitä onnettomia 
naisia. Kaikki palvelijamme olivat joko kuolleet tai karanneet, 


1 Oik. Nin-igi-gu, Kirkkaan silmän herratar. 

niin myös orjamme. Tallimme oli tyhjä, sillä sieltä oli syöty 
kaikki eläimet. Kovin onnettomassa asemassa me siis olimme. 
Miksi isä kuoli, sillä hän oh ollut turvamme, hän oli voittanut 
vaikeuksia ja hankkinut meille leipää? 

Hänen kuolemaansa ajatellessani muistin Assurin kaupun- 
gissa olevan isäni veljen Beledinun. Kentiespä tämän oh käy- 
nyt hyvin maailmassa, sillä Assurista tulleet ihmiset ohvat 
kertoneet isälleni sinne muuttaneiden babihlaisten päässeen 
hyvään asemaan, Ehkäpä ruton jumalatar oh säästänyt Assurin 
kaupungin ja isäni veli oh elossa. Kenties hän ottaisi veljensä 
lesken ja tyttären iloiten vastaan, jos menisimme hänen luok- 
seen. Kuka tiesi hän antaisi minulle uusia ja kauniita koru- 
jakin, sillä sellaiset ohmme vaihtaneet ruokatarpeisiin. Enkä 
tahtonut häneltä mitään ilmaiseksi. Kykenisin auttamaan 
häntä kaupanpidossa ja vapauttaisin hänet monesta pikku- 
huolesta. Myisin hänen puolestaan tavaroita ja olisin oikein 
ovela hänen edukseen, niin että leipäni kyllä ansaitsisin, vie- 
läpä elättäisin äitiinkin. Ei setäni tarvinnut luulla meidän 
tulevan elämään hänen armehaisuudestaan. Olin kykenevä ja 
oppinut tyttö. 

Nuoresta iästäni huolimatta vihasin assurilaisia, jotka ohvat 
aiheuttaneet kansallemme paljon kärsimyksiä, mutta koska 
olot ohvat sellaiset kuin ohvat, minun täytyi hyväksyä heidät 
herroiksemme ja tunnustaa heidän ylivaltansa. Tahdoin siis 
matkustaa Assurin kaupunkiin ja olla olevinani, kuin en saa- 
puisi vihaamieni ihmisten asumisen sydämeen. Jos setäni olisi 
rikastunut, mikä minun ohsi ollessa, olivatpa assurilaiset mil- 
laisia tahansa. Niin kiihkeästi täytti matkaan pääsemisen 
toivo sydämeni, että sanoin äidilleni: 

— Rakas äitini, isäni veli Beledinu on Assurin kaupungissa. 
Kenties hänen on käynyt hyvin. Varmaankin hän ottaisi 
meidät iloiten vastaan, jos menisimme hänen luokseen. 

Mutta äitini vastasi itkien — hän itki miltei aina: 

— Assurin kaupunkiin on pitkä matka. 

Tiesinhän, kuinka kaukana Assur oh — sanottiin sinne ole- 

van noin neljänkymmenen kaksoistunnin 1 matka — , mutta 
minun iässäni mikään matka ei ollut niin pitkä, ettei sitä voi- 
nut kulkea. Kulkivathan toisetkin ihmiset — kauemmaksikin. 
Miksemme sitten me? Sen vuoksi jatkoin innokkaasti ja äidil- 
leni matkaa tyrkyttäen: 

— Kaikkialle missä asuu ihmisiä, on jostakin toisesta pai- 
kasta pitkä matka. Meneehän Assuriin hyvä tie, jota pitkin 
yhtä mittaa kulkee matkalaisia. Menihän isäni Velikin sitä 
tietä pitkin, ja hänellä oli paljon tavaroita mukanaan. Meillä 
ei ole paljon mukaan otettavaa. Mitä me täällä Babilissa 
teemme nääntymässä? V aikka isäni luut lepäävätkin lattiamme 
alla, pitää meidän huolehtia hengestämme! 

— Setäsi meni Assurin kaupunkiin, äitini vastasi. — Mutta 
hänellä olikin juhtia ja orjia. Meillä ei sellaisia ole. Kuinka 
me kaksi naista uskaltaisimme lähteä moiselle matkalle? Tien 
varrella on petoja ja ryöväreitä. 

Rypistin otsaani. Täytyihän meidän elää. Miksi siis äitini 
ruikutteli? Nälkää näkevässä kaupungissako minun pitäisi 
kuluttaa kultainen nuoruuteni ja muuttua rumaksi ihmisen- 
varjoksi? Minä olin nuori ja tahdoin syödä kyllikseni. Aivan 
rumaksi tulisin nälkää näkevänä. Eikö äitini ajatellut minun 
hyväkseni mitään? 

Vasemman silmäni alla oli pieni arpi, jonka olin saanut 
monta vuotta sitten. Isäni kanssa olin mennyt kedolle lam- 
purien luokse katsomaan villannyhtämistä, ja silloin häijy 
pässi puski minua naamaan. Se ei haitannut ulkonäköäni, 
vaan kaikki sanoivat sen hymyillessäni tai nauraessani lisäävän 
viehättäväisyyttäni, koska se silloin muuttui sieväksi kuopaksi. 
Vihastuessani tai kiihtyessäni se aina muuttui kuumaksi, ja 
siitä minä tiesin, milloin punastuin kiivastumiseni tähden. 
Nytkin se tuntui kuumalta. Unohtaen äitini kunnioittamisen 
sanoin vihaisesti, vihaisemmin kuin oikeastaan halusinkaan: 


1 Kaksoistunnin matka oli 10,7 km. Kaksoistunti vastasi kahta 
meikäläistä tuntia. 

— Kuinka me uskallamme olla talossamme, jossa meitä väi- 
jyy katkera nälkä? Tahtoisitko minun kärsivän? Kaupungissa 
ei ole juuri mitään syötävää. Jos sitä saakin, se maksaa niin 
paljon, että mistä luulet omaisuutemme riittävän sellaiseen 
menoon? Assurissa kuuluu olevan ruokaa. 

Äitini huojutteli päätään mitään virkkamatta. Tuskin hän 
oh kuullutkaan, mitä olin sanonut. Parempi olisikin ollut niin, 
sillä katkeruus, jota hänelle olin osoittanut, kadutti jo minua. 
Kiertäen käteni hänen kaulansa ympäri minä siten ilmaisin 
katuvani. Sydämeni oli surullinen katsellessani hänen terä- 
viksi muuttuneita piirteitään. Nälkä ja isäni kuolema olivat 
tämän muutoksen aiheuttaneet. Aikaisemmin hän oli ollut 
hyvin kaunis nainen — luulen, kaunein babilitar. Mutta nyt 
hän oli jollakin lailla rumakin, vaikka silti miellyttävä. Minun 
sanottiin olevan hänen näköisensä. Tietysti kauniina. Mutta 
äitini ei enää välittänyt hoitaa ihoaan. Hän antoi voiteiden, 
öljyjen ja värien olla koskemattomina rasioissa, ja niitä minä 
salaa käytin oman koreilunhaluni tyydyttämiseksi. Pienestä 
asti olin ollut hyvin perso koruille ja hyville hajuille. Mielel- 
läni värjäsin kulmakarvojani ja silmäripsiäni, sipaisin poskiini 
kaunistavaa voidetta ja levitin kynsilleni hennaa. Nälän täh- 
den minäkin olin laihtunut, mutta tuskinpa olin ruma. Se oli- 
sikin ollut jumalien julmuutta, sillä pahinta naiselle on olla 
ruma ja miesten hylkimä. 

Ei kauan sitten, vielä isäni eläessä, lähellämme asuva vanha 
kultasepäntuotteiden myyjä oli tiedustellut minua vaimokseen. 
Se käyräturpainen, pitkäpartainen mäkättävä pukki — van- 
hakin kuin taivas! Hänellä oh kaksikolmatta vaimoa ja lapsia 
kolmeviidettä. Isäni oh kuivasti vastannut, että johan tuol- 
lainen määrä vaimoja riitti, niin että lisäpaino katkaisisi oksan. 
Vähän myöhemmin tuo pukki sitten kuoli ruttoon, ja minä ja 
isäni vapauduimme hänen tarjouksistaan. Näin rutto teki 
ainakin yhden hyvän työn. 

Pitkään aikaan en puhunut äidilleni Assurista ja sedästäni 
mitään. Tämä ei tapahtunut siksi, etten olisi aina ajatellut 

asiaa. Mutta tahdoin säästää äitiäni, sillä hän ei halunnut 
jättää kotiamme ja isäni hautaa. Silloin tällöin oleskelin kau- 
passamme, mutta mitäpä siellä oikeastaan tein, koska kukaan 
ei tullut ostamaan mitään. Eikä minulla olisi ollut myytävä- 
näkään muuta kuin huvipukukangasta. Ihmiset eivät tahto- 
neet huvipukuja. heipä, liha, voi ja vihannekset olivat nykyi- 
sinä ankarina aikoina heidän suurin huvinsa. Entisetkin hyvät 
vaatteensa syötävään vaihtaen he kävelivät rääsyissä. 

Muuanna päivänä luokseni tuli lähellä tointaan harjoittavan 
lääkärin vaimo kantaen kainalossaan kangaspinkkaa. Hän 
sanoi: 

— Anna minulle vaikkapa sianlihaa, niin saat tämän kau- 
niin kankaan. Tämä on hyvin kallista vaatetta. 

— Olkoonpa se vaikka yhtä kallista kuin iso härkä, niin 
mistä minä antaisin lihaa, kun sitä ei ole! Tiedät kaikkien 
juoksevan pitkin kaupunkia sitä etsimässä, vastasin kasautu- 
neena, sillä tämä oli jo toinen kerta, kun hän juoksi luokseni 
samalle asialle. Eikö hän jo käsittänyt, etten ollut lihanhank- 
kija. — Jos sinä voit antaa minulle lampaan- tai vasikanlavan, 
niin tuosta saat kangasta niin paljon kuin jaksat kantaa. 
Oletpa kovin yksinkertainen tullessasi tänne moiselle asialle! 

— Vai olen minä mielestäsi yksinkertainen! hän huudahti 
vihaisesti ja kohotti ylpeästi päätään. — Älä rupeakaan nenäk- 
kääksi! Mokomakin laiha kurki! Sellainen sinä olet, laiha 
kurki! 

— Mene tiehesi! Koska miehesi leikkaa ihmisten käsiä ja 
jalkoja tylsillä kupari veitsillään ja lähettää heitä manalaan 
kymmenen päivässä, mikset pyydä häneltä lihaa? Hänen 
ammatissaan sen hankkiminen on helppoa. 

— Sinäpä, paholainen, vasta törkeä suustasi olet! hän kil- 
jahti jättäen minut niin nopeasti, että unohti kankaansa pöy- 
dälleni. Otin sen ja kuljetin ovelle, josta ulos kumartuen las- 
kin sen porraskivelle. Noutakoon omansa, jos aikoi saada 
vaihdetuksi vaatteensa ruokaan. Sitä minä epäilin. Kangas 
oh menettänyt jo arvonsa. 



15 


— Teltantekijän talossa on hautausjuhla, virkkoi ohitse 
menevä vaimo ja riensi tuulena eteenpäin. Hautajaiset. Niitä 
oli miltei joka päivä. Nauroin katkerasti, sillä tiesin vaimon 
sydän myöhästymisen pelosta vapisten kiitävän surujuhlasta 
toiseen siinä toivossa, että jonkin onnen tai vahingon autta- 
mana saisi tavan mukaan osallistua suruateriaan ja ahmia 
nahkansa pullolleen. Tällä kertaa jumalat johdattivat hänen 
askelensa niin, ettei hän tarvinnut ruokaa. Sillä tultuaan 
kadun kulmaan hän joutui nurkan takaa syöksyvän assurilai- 
sen ratsujoukon jalkoihin ja ruhjoutui kuoliaaksi. »Teltan- 
tekijän talossa on hautausjuhla.» Hän oli saanut aterian, joka 
teki hänet kylläiseksi ikuisiksi ajoiksi. 

Kun olomme isiemme kaupungissa kävi yhä tukalammaksi, 
äitinikin rupesi toisinaan puhumaan isäni veljestä. Hän ei 
tehnyt sitä itsensä tähden, vaan ajatteli minua. Minun vuok- 
seni hän oli valmis unohtamaan surunsa ja jättämään jäähyväi- 
set kodillemme, jota hän rakasti äärettömästi. Minua ajatellen 
hän hylkäisi isäni haudankin. Tästä tiesin, että hänen rakkau- 
tensa minuun oli suuri. Hän kyllä itki vieläkin joka päivä, 
mutta oli muuttunut puheliaammaksi. Isäni kuoleman jälkeen 
hän ei ollut puhunut minulle kuin välttämättömiä sanoja. 
Nyt hän virkkoi ajatelleensa Assurin kaupunkiin lähtöä ja 
olevansa valmis matkaan. Jos hyvät jumalat olisivat kans- 
samme, me selviytyisimme perille ja kenties pääsisimme hyvil- 
lekin päiville. 

Tuulen yhtenä äitini päätöksen syynä olleen sen, että Kal- 
dussa olevan assurilaisarmeijan keskuudessa oli puhjennut 
uusia tauteja, jotka kaatoivat miehiä kuin heinää. Äitini 
pelkäsi niiden leviävän Babiliin asti tuomaan kurjuuden takai- 
sin ja halusi itsensä unohtaen pelastaa minut vaarasta, johon 
me kaikki tautien kaupunkiin tultua joutuisimme. Hän oli jo 
tiedustellut ulkona käydessään matkustamismahdolhsuuksiakin. 
Kuuden päivän päästä kauppiaita ja sotureita j)iti lähteä 
Assurin kaupunkiin viemään kuninkaalle kuuluvia tavaroita. 
Me saisimme seurata tuota matkuetta, jos maksaisimme vaa- 

ditun hinnan suojeluksesta ja käyttöömme tarvitsemistamme 
juhdista. 

Vaikka emme tietäneet isäni veljestä mitään, arvelimme, 
kun mitään tietoa hänen kuolemastaankaan emme olleet saa- 
neet, hänen voivan hyvin. Sen vuoksi ryhdyimmekin kiireesti 
laittamaan matkatavaroitamme kuntoon. Äidilleni se oh ras- 
kas tehtävä, ja hän itkikin lakkaamatta. Minunkin oloni oli 
haikea, mutta nuoruuteni uteliaisuudella ja edessä olevan mat- 
kan sekä Assurin kaupungin ajattelemisella torjuin luotani liial- 
lisen murheen. Naapureitten kanssa keskusteltuamme pää- 
timme vuokrata talomme eräälle miehelle. Tämän kanssa äitini 
teki tarkan sopimuksen, jonka tuomari kirjoitutti kahtena 
kappaleena, toisen vuokraajaa, toisen äitiäni varten. Paljon 
sellaista tavaraa, mitä emme voineet tai halunneet ottaa mu- 
kaamme, lahjoitimme naapureillemme tai myimme saadak- 
semme matkakassamme suurenemaan. Siinä tapauksessa, 
ettemme löytäisi isäni veljeä, aioimme jäädä joksikin ajaksi 
Assurin kaupunkiin, jos sieltä sai hyvin ruokaa ja saisimme 
kunnon asunnon. Minä aioin mennä johonkin työhön, sellai- 
seen jota pystyni hoitamaan, ja ansaita hopeaa elatukseemme. 
Tiesimme hyvin, kuinka kuluvaa kulta ja hopea oli, vaikka 
sitä nyt mielestämme olikin aika runsaasti. 

Kuudennen päivän tultua sälytimme neljä isoa myttyä mat- 
kueelta vuokraamamme kahden, unissaan käyskentelevältä 
näyttävän takkukarvaisen muulin selkään. Itse saimme mat- 
kustaa kamelin selkäpaiseen kummallekin puolelle ripustetussa 
natisevassa pajukorissa, joka milloin hyvänsä uhkaili särkyä. 
Se heilui ja huojui mille suunnalle tahansa, niin että vatsani 
muuttui vedeksi, ja vielä ollessamme Babilin kaduilla minä kurot- 
tauduin laidan yli antamaan ylen. Huojuva kameli keinui 
minusta piittaamatta eteenpäin, ja ahdistunein tuntein ajat- 
telin, minkähänlainen kurjuus matkanteostani muodostuisikaan. 

Pitkin Juhlakulkuekatua kuljettuamme ja mentyämme Ish- 
tarin portista sivuutimme pohjoisen linnoituksen ja sen luota 
jouduimme ulkomuurin portille. Tie oli vaaleana nauhana 

edessämme. Suuri, kaunis Babili jäi taaksemme. Itkinkö? 
Ainakin silmäni olivat kosteat. Haikein mielin katsoin kauan 
aikaa näkyvää Etemenankia, Taivaan ja maan perustuksen 
taloa, jonka huipulla olevan temppelin kultaiset sarvet säih- 
kyivät auringonvalossa. Oi, Babili, isieni kaupunki, milloin 
tyttö palaakaan luoksesi? Millaisena tyttö palaa? Onnellisen 
lapsuuteni kuvat kulkivat kanssani, minä katsoin niitä haavei- 
levasti hymyillen. Poissa ne olivat, poissa oh lapsuus. Tytön 
edessä oh elämä, jota en vielä tuntenut. 

Kymmenet ja taas kymmenet kastelukanavat risteilivät joka 
taholla, katsoinpa mihin tahansa. Tuolla oh Purattu, Suuri 
virta, joka juoksi Babilin kaupungin läpi ja jossa ohn lukemat- 
tomia kertoja uinut. Sinä virta, jää hyvästi! Aina sinut muis- 
taa Ninigigu. Sorsat kuuluivat räksyttelevän sen kaislikoissa. 
Täyteen puhalletuilla lampaannahoilla maaten poikaset yritti- 
vät päästä niiden luokse saadakseen kevyillä jousihaan ja nuo- 
lillaan ammutuksi niitä ja viedäkseen nälkää näkevään kotiinsa 
pienen paistin, joka nopeasti revittäisiin moneen vatsaan. Poi- 
kasten pakarat paistoivat, vesi kiilui, sorsat räksyttivät levot- 
tomasti. 

Näin minä korkealla keikkuen jätin sukuni kaupungin, jossa 
talomme alla lepäsivät isäni luut. Vähän ennen lähtöämme 
ohn äitini kanssa laskeutunut haudalle ja siinä jumalia rukoil- 
len jättänyt jäähyväiset isälleni. Uhriksi annoin palasen kau- 
nista kangasta, kultaisen sormuksen ja pienen ruukulhsen 
nardus voidetta. Mitään muuta en voinut antaa, sillä viiniä, 
leipää ja lihaa ei ohut. Mutta luiden jumahen ymmärtäneen 
köyhyyteni. Eihän köyhyyteni ohut minun syytäni, vaan olot 
olivat sen aiheuttaneet. Levätköön rauhassa rakas isäni! 

Yhdeksäntoista vaivalloista matkapäivää kärsittyäni saa- 
vuimme Assurin kaupungin läheisyyteen. Takapuoleni oh paju- 
jen painamia ristikolta niin täynnä, että arvelin siltä puolelta 
olevani kirjava koko lopun ikääni. Tie kulki arolla, jonka 
oikeassa laidassa ensiksi oh peltoja ja niiden takana Idiqlatin 
virtaava vesi. Maa oh ylävää, koska virta juoksi syvässä uur- 



18 


teessä. Kaupungin zikkurratut eli temppelitornit piirtyivät 
taivasta vasten. Niiden välissä näin loistavia taloja. Paksut 
muurit, joissa vähän väliä oli torni, ja muurien edessä olevat 
syvät vallikaivannot ympäröivät kaupungin kaikilta muilta, 
paitsi virran puolelta, jossa oli muuri, mutta ei kaivantoa. 
Kulkiessamme kohti suurta porttia, jota kuulin sanottavan 
Kansan portiksi, ja mennessämme puista siltaa pitkin kaivan- 
non yli meitä vastaan sekä marssi että ratsasti kolisevia ja 
kiliseviä sotureita. He kilisivät aina, sillä niin raskaasti he 
olivat aseistetut. Kylläpä olivatkin olevinaan, nuo isieni maan 
valloittajat! 

Ulkomuurin portista jouduimme sisäportille ja siitä kaupun- 
kiin. Matkasta väsyneet juhtamme rupesivat päästelemään 
peräpuolestaan onttoja ääniä, sillä ne olivat nälissään ja janois- 
saan. Assurilaiset ja babililaiset äänet ja hajut sekoittuivat 
toisiinsa. Minusta se oli sangen sopivaa, koska assurilaiset 
olivat valloittaneet Babilin ja kansat siis olivat yksi kansa. 

Katuja eteenpäin vaeltaessamme huomasin, ettei Assur ollut 
niin mahtava kaupunki kuin Babili, vaikka olikin kaunis ja 
vaikka siinä oh paljon upeita temppeleitä ja palatseja sekä 
kuninkaan nykyisin autiona oleva hovi. Kuningas kuului väki- 
neen asuvan Ninuassa . 1 Se oh minusta samantekevää, sillä 
eihän minulla ollut hänelle mitään asiaa. Ympärilleni katsel- 
lessani havaitsin ihmiset äkäisen ja tappeluunvalmiin näköisiksi. 
Olivatpa he oikeita assurilaisia, joista isäni oh sanonut, että 
he olivat paljon julmempaa kansaa kuin minun isieni kansa, 
kunnon babililaiset kauppiaat ja maanviljelijät! Tiesin minä 
senkin, että heidän kuninkaansa mielellään kerskailivat jul- 
mista sotavoitoistaan muistokirjoituksissa, joissa vilpillisesti 
kehuttiin saatujen vankien suurta lukua, vaikka usein oh ollut 
päinvastoin: assurilaiset olivat voiton sijasta saaneet selkäänsä. 
Sellaisia miehiä heidän kuninkaansa olivat. Millaista sitten 
oh kansa, sitä en vielä varmasti tietänyt. Mutta senkin tulisin 
tietämään. 


1 Ninive. 

Suuren talon luokse matkueemme pysähtyi. .Laskeuduimme 
alas koreistamme sitten, kun inhottavat kamelimme olivat 
polvistuneet. Milloinkaan en ollut pitänyt noista rumista elu- 
koista, enkä pitänyt nytkään. Olin kiitollinen päästessäni niistä 
eroon. Äitini kysyi sotureilta, mikä talo tämä oli, ja sai kuulla 
sen olevan kuninkaallinen varasto, johon koottiin Kaldusta 
tuotua sotasaalista. Hänen kysyttyään, mihin voisimme jättää 
myttymme siksi aikaa, kun etsisimme isäni veljen talon, he 
käskivät kääntymään portinhoitajan puoleen. Vastoin pahoja 
luulojani tämä assurilainen ukko lupasikin huolehtia tavarois- 
tamme, kunnes hakisimme ne. Mutta vahtimismaksun hän 
kiristi meiltä etukäteen, vaikka väitinkin, että tavarathan 
jäisivät hänelle pantiksi. Nähtävästi hän epäili jonkun varas- 
tavan myttymme ja jäävänsä hopeatta, koska silloin emme 
suostuisi maksamaan hänelle jyvästäkään. 

Tämän jälkeen minä ja äitini lähdimme etsimään isäni 
veljeä, kysellen ihmisiltä: »Tiedättekö, missä asuu Beledinu 

Belsharin poika, Apilabun poika, Babilista?» Mutta he pudis- 
tivat meille päätään ja menivät menojaan, katsoen kummis- 
saan taakseen meitä kohti. Mitä ihmisiä tuollaiset olivat, kun 
eivät antautuneet puheisiin ja neuvoneet meitä, kiukuttelin 
äidilleni. Olivatpa nämä assurilaiset olevinaan suuria herroja 
ja herrattaria! Jotkut heistä nauroivatkin meille päin naamaa. 
Muuan yksinkertainen juhdanajaja viittasi kädellään ja kovaan 
ääneen hohotti, että heikoillapa perusteilla hakemisemme 
lepäsi, sillä etsipä suuresta Assurin kaupungista ihmistä moisin 
tuntomerkein kuin pelkin nimin! Ho-hoho, hän hohotti men- 
nessään ja meidän seistessämme arkoina ihmisten tuuppimalla. 
Eipä meitä kotona Babilissa olisi näin kohdeltu! 

Kauan aikaa me harhailimme tuntemattoman kaupungin 
sokkeloissa, eksyen jopa omituisiin muslahikäytäviinkin, jotka 
olivat pimeitä, kapeita, kuoppaisia ja portaina ylös alas syök- 
sähteleviä holveja. Niiden pimeydessä pelkäsimme kovasti 
rosvoja ja iloiten ilmestyimme takaisin auringon valoon. Yhden 
tällaisen käytävän luona kuitenkin satuimme tapaamaan ystä- 

vällisen orjan, joka ilmoitti tuntevansa isäni veljen. Tämä 
asui kuulemma Kalastajanportin luona. Orjan neuvottua tien 
sanotulle portille me iloissamme lähdimme menemään sinne. 
Olimmekin jo olleet huolissamme kohtalostamme. Sinnekään, 
mihin olimme jättäneet tavaramme, emme olisi osanneet 
takaisin. 

Kalastajanportin luona oh paljon suuria ja komeita taloja, 
niin että epäilimme orjan tahallaan narranneen meidät harhaan. 
Asuisiko isäni veli näin komeassa paikassa? Jos niin oli, hänen 
oli täytynyt käydä sangen hyvin elämässä. Kaikki täällä 
ilmaisi, ettei köyhä voinut asua näissä taloissa. Varovaisesti 
ja joka hetki peläten joutuvamme naurunalaiseksi rupesimme 
kyselemään isäni veljeä. Nyt ihmiset tiesivätkin, missä hän 
asui, sillä olimme lähellä sitä paikkaa, ja meidät neuvottiin 
perille. Loppuun asti väsyneinä, mutta matkan päähän tulosta 
iloiten menimme sisään suuren ja kauniin talon ovesta. 

Sedälleni oli käynytkin paljon paremmin, kuin minä ja äitini 
olimme uskaltaneet toivoakaan. Hänen suuri talonsa oli upeasti 
kalustettu, ja kuulin, että hänellä oli myöskin maakartano 
muutaman päivämatkan päässä kaupungista. Palveluskuntaa 
hänellä oli toistasataa henkeä, orjia sama mokoma, niin että 
pääni meni ihan pyörälle nähdessäni talossa hyörivän niin 
paljon väkeä }didellä kertaa. Minä melkein luulin tulleemme 
kesken jonkin juhlan, mutta sitten huomasin tämän olevan 
jokapäiväistä. Olipa setäni rikas! 

Hän oli isääni paljon nuorempi, älykäs ja teräväkatseinen 
mies. Mielipahakseni hän ei vähääkään muistuttanut babili- 
laisia enempää käyttäytymisessään kuin vaatetuksessaan- 
kaan, sillä hän oli täydellisesti assurilaistunut niinä vuosina, 
jotka oli viettänyt tässä suuressa valloittajien kaupungissa. 
Sydämessäni moitin häntä luopioksi. Muuten hän oh meille 
hyvin ystävällinen eikä salannut iloaan siitä, että olimme 
tulleet hänen luokseen. Kuultuaan isäni kuolleen ruttoon hän 
vuodatti kyyneleitä ja kädellä kasvonsa peittäen valitti suruaan. 
Siitä johtuen minun ja äitini mielen täytti syvä haikeus, ja 
kolmisin me itkimme siinä huoneessa, johon setäni oli meidät 
vienyt. Hillittyään mielensä hän moitti meitä siitä, ettemme 
olleet aikaisemmin tulleet hänen luokseen, sillä hän tahtoi pitää 
meistä huolen. Jumalat taivaassa, eihän hän halunnut vel- 
jensä vaimon ja tyttären kokevan kurjuutta! 

— Mutta minäpä näytän teille sukulaisenne! hän viimein, kun 
olimme tarpeeksemme keskustelleet, sanoi. — Tulkaa mukaani! 

Hänen perheensä oli koossa suuressa huoneessa. Olivatko 
nuo kaikki sukulaisiani? Silmät pyöreinä katsoin ihmisiä, jotka 
puolestaan tarkastelivat meitä meidän seistessämme ovella. 
Olipa heitä paljon! Setäni esitellessä heitä en yrittänytkään 
painaa mieleeni nimiä, sillä tiesin ne heti unohtavani. Neljä- 
toista vaimoa, yksitoista poikaa ja kahdeksan tytärtä kuului 
setäni perheeseen — kaikki hänelle oli lisääntynyt hänen muu- 
tettuaan Assurin kaupunkiin! Olisipa isäni muuttanut tänne, 
mitä rikkauksia meillä olisikaan köyhyyden sijasta! 

Vain kaksi ihmistä tuosta joukosta jäi erikoisesti mieleeni. 
Ensimmäinen oli setäni vanhin poika Amelassur, kahdeksan- 
kolmatta ikäinen juro ja kankea, vahva mies. Toinen oli 
Amelassuria vähän nuorempi, solakka Aheriba, jonka kasvoista 
en pitänyt yhtään. Ne nimittäin muistuttivat shakaalin kiero- 
ilmeistä naamaa. Ellen olisi tietänyt häntä isäni veljen pojaksi, 
olisin pitänyt häntä katurosvona. Niin petolliselta ja häikäile- 
mättömältä hän näytti. 

Ei ollut lainkaan hauska olla sukulaisten katsottavana, sillä 
he toljottivat meitä kuin merkillisiä metsäläisiä, niin että olin 
mielissäni päästessämme huoneeseen, jonka setäni oli osoitta- 
nut minun ja äitini asuttavaksi. Istuuduimme mytyillemme, 
jotka orjat olivat käyneet noutamassa ja joista oli pitänyt 
kuulemma maksaa »poisantoraha», kun meidän suorittamamme 
maksu oli ollut »sisäänjättöraha», ja niiden kodikkaissa muis- 
toissa ajattelimme Babilia ja taloamme. Sukulaisemme eivät 
olleet ottaneet meitä kovinkaan lempein ilmein vastaan, vaikka 
heidän oli ollut pakko esiintyä ystävällisesti setäni tähden, ja 
minä arvelin heidän aiheuttavan meille paljon kiusallisia tapah- 
tumia. Setäni komea talo oli kovin vieras, vaikka puolestamme 
olikin tehty kaikki meidän viihtyäksemme huoneessamme. Jos 
Babilissa olisi ollut kylliksi ruokaa, siellä olisi ollut parempi 
ollaksemme. Setäni kodista ei milloinkaan tulisi kotiani, sen 
tunsin sydämessäni. Vierasta, komeaa, kolkkoa. Tylynaamaisia 
sukulaisia. 

Mutta nälkä opetti ihmisen nöyrtymään ja alistumaan 

monenlaiseen kohteluun. Assurin kaupungissa oli ruokaa, jota 
emme kotonamme pitkiin aikoihin olleet saaneet tarpeeksi. 
Sen vuoksi alistuimme murheeseemme ja ateria-aikoina me- 
nimme alakerran ruokailuhuoneeseen, johon koko perhe kokoon- 
tui. Beledinu-setä istui suuren pöydän päässä hiukan muita 
korkeammalla, ja hänen kummallakin puolellaan hänen neljä- 
toista vaimoaan ikäjärjestyksessä. Vaimojen jälkeen istuivat 
setäni lapset, vasta sitten oli meidän paikkamme. Sukulais- 
temme katsellessa meitä karsaasti syödessämme tuntui monta 
kertaa siltä, kuin pala takertuisi kurkkuuni ja minä syöksäh- 
täisin pystyyn sekä juoksisin pois. Mitä he oikein meitä vah- 
tivat ja vaanivat, sillä emmehän olleet tulleet ryöstämään 
heiltä mitään? Se minkä minä ja äitini söimme, ei ollut enem- 
män kuin yhden setäni metsästyskoiran ruoka, siitä ei toimit- 
tanut pitää laskua! Mutta sitä he näyttivät tekevän. Äitini 
näytti masentuneelta. Monta kertaa kesken syöntini poskeni 
arpi kuumeni, mutta muisto, että Babilissa ei ollut ruokaa, 
sai minut hillitsemään haluni lähteä talosta. Setäni oli ainoa 
ihminen, joka oli meille ystävällinen. Hänellä oh kuitenkin 
sangen vähän aikaa seurustella kanssamme. Hän oli päässyt 
Assurin kaupungissa olevien kuninkaallisten laitosten tavaran- 
hankkijaksi, ja siinä oli hänen hyvän asemansa ja rikkautensa 
syy. Mikään ammatti ei ole niin tuottoisaa kuin kuninkaalli- 
sen hankkijan, sillä laiska ja lahjottava virkamiehistö ei pal- 
jonkaan piittaa siitä, minkälaista tavaraa ja kuinka paljon 
hankkija tuo, ovatko laskut yksissä tuodun tavaramäärän 
kanssa. Sen oli jo isäni aikoinaan minulle kertonut. Kuninkaan 
hankinnoissa saattoi tulla joko rikkaaksi tai päätään lyhyem- 
mäksi. Tiesin nyt, minkä vuoksi setäni oh kannattanut muuttua 
assurilaiseksi. Sitä en hänelle sanonut. Mutta muuanna päi- 
vänä virkoin hänelle kahden kesken ollessamme: 

— Minä ja äitini emme tulleet tänne sinun elätettäviksesi. 
Babilissa isäni käytti minua koulussa ja opetti kauppiaan 
ammattia. Osaan lukea, kirjoittaa, laskea, tunnen hyvin tava- 
roita. Anna siis minun tehdä jotakin työtä äitini ja oman 
leipäni puolesta] 

Hän hymyili leveästi, ja hänen kauniit kasvonsa olivat 
valoisat. 

— Kyllä tiedän sinut tarmokkaaksi nuoreksi naiseksi! Mutta 
minua ei itsepäisyytesi voita. Minut katsottaisiin kovin keh- 
noksi sukulaiseksi, jos panisin sinut työhön. Ei, Ninigigu, 
minun maineeni kärsisi siitä. Olen hyvin rikas mies. Minulla 
on apuväkeä liikaakin. Olet ihmeen kaunis tyttö, ja vielä 
sinä kauneudellasi saat paljon aikaan. Ole siis huoletonna 
talossani ja hoida ihanuuttasi. Olen muuten ollut huomaavi- 
nani, että äitisi on sairas. Onko hän? 

Sen minäkin olin ollut huomaavinani. Mutta kun äitini oli 
niitä ihmisiä, jotka eivät valittele vaivojaan, en tietänyt, oliko 
hän sairas, vai kärsikö hän sukulaistemme töykeästä kohte- 
lusta. Hänen sydämensä oh sangen herkkä haavoittumaan 
milteipä ilman aihettakin, ja aina hänen mielessään oli se, 
mitä ihmiset hänen teoistaan ajattelivat. Hän ei tahtonut olla 
kenenkään kiusana eikä tuottaa toisille ihmisille vaivaa tai 
harmia. 

Tietämättä siis äitini todellisesta tilasta mitään varmaa vas- 
tasin sedälleni: 

— Ei hän ole mitään valittanut, mutta luulen jonkin häntä 
vaivaavan. Minä en tahtonut tuottaa sedälleni mielipahaa lau- 
sumalla epäilykseni, että äitini sairaalloiseen ulkonäköön luul- 
tavimmin oli syynä sukulaisperheen meille osoittama ynseys. 

— Sano hänelle kuitenkin, että jos hän tarvitsee, kutsut- 
takoon luokseen lääkärini! setäni virkkoi. — Assur-portin 
luona asuu eräs, joka on hyvä tuttavani. Hän on kaupungin 
taitavimpia lääkäreitä. 

Tämän sanottuaan setäni riensi tehtäviinsä. Kerroin äidil- 
leni hänen sanansa. 

— Vaikka olisin kuinka sairas, en kutsu luokseni lääkäriä, 
ellen voi hänelle itse maksaa, hän virkkoi kauan aikaa eteensä 
katsottuaan. — Setäsi assurilaiset vaimot ja lapset pitävät 
meitä muutenkin tungettelijoina, jotka ovat tulleet syömään 
armoleipää ja riistämään heiltä perintöjä. 

Hän oli katkera, sen huomasin. Mutta sairaskin hän oli. 
Sen minkä hän oli sanonut, tiesin todeksi, sillä niin asia oli, 
että sukulaisemme kuvittelivat setäni lahjoittavan meille jota- 
kin omaisuutta. Nuo ahneet, vaanivat sukulaiset, jotka kuvit- 
telivat joutavia! Emmehän halunneet muuta kuin setäni suo- 
jelusta ja hänen apuaan, emme suinkaan mitään hänen tava- 
roitaan! 

— Eivät he kuitenkaan ole sanoneet mitään pahaa, virkoin, 
mutta tiesin pahan katseen yhtä pahaksi kuin sanat. Ei suku- 
laistemme tarvinnut mitään sanoakaan, osasin lukea heidän 
katseistaan. 

— Eivät he sanokaan, koska setäsi vuoksi eivät uskalla, 
äitini huomautti. — Jo nytkin he ovat pitäneet lukua ja suurta 
suukopua niistä vaatteista ja koruista, joita hän on meille 
suuressa hyvyydessään lahjoittanut. Heidän mielestään olemme 
kirottuja babililaisia, jotka pitäisi hävittää maanpiiristä. Setäsi 
laita on tietysti toinen. Ei yksikään assurilainen muista hänen 
babililaisuuttaan. Hän palvelee Assur-jumalaa isiensä Mardukin 
sijasta ja kumartaa kaikelle assurilaisuudelle. Siitä en häntä 
moiti, sillä se on hänen taipuisaa viisauttaan. Pakolla hänet 
tänne tuotiin, ja hän on tahtonut menestyä. 

Emme enää puhuneet sukulaisistamme, sillä turha oli mei- 
dän pahoittaa mieltämme asialla, jolle emme voineet mitään. 
En tyrkyttänyt lääkäriä äidilleni. Kun ulkona oli kaunis ilma, 
päätin lähteä kävelemään. Jättäen äitini yksin hiivin talosta 
Idiqlatin rannalle. Sinne päästäkseni minun täytyi mennä 
portista muurin lävitse ja laskeutua kiviportaita veden äärelle. 
Istuen kaatuneen plataanin rungolle katselin mietteissäni vie- 
rivää vettä. Vuorituulen portin luona virtaan yhtyi Assur- 
kanava, ja sitä pitkin souti joitakin kalastajia ja vesilinnun- 
pyytäjiä Kohtalon portin taholle. Meloessaan he lauloivat 
pitkäveteisellä, alakuloisella äänellä. 

Jospa isäni olisi elänyt, meidän ei olisi tarvinnut tulla tähän 
tylyyn kaupunkiin, johon en tuntenut kotiutuvani. Setäni oli 
hyvä mies, mutta hänen perheensä katkeroitti elämäni. Vai- 

niot olivat ynseitä. Tyttäret eivät puhutelleet minua, ja jos 
sen tekivätkin, miltei aina jollakin lailla näykkäisivät minua 
siitä, että muka olin armopalan syöjä. Jumalat armahtakoot, 
he eivät tietäneet siten solvaavansa isänsäkin hyvää tarkoit- 
tavaa mieltä! Tiesinhän minä, että minun ja äitini talossaolo 
tuotti sedälleni suurta iloa. Hän ei olisi milloinkaan antanut 
meille anteeksi, jos olisimme jättäneet hänet palataksemme 
Babilin vaikeisiin oloihin. Eivätkö tyttäret kademielisyydes- 
sään ja katkeruudessaan olisi suoneet isälleen tämän sukulais- 
rakkaudesta johtunutta riemua? Lähtömme olisi katkaissut 
viimeisenkin siteen, joka yhdisti setäni isiensä maahan, jota 
hän muuttuneista oloistaan huolimatta yhä rakasti palavasti. 
Ei setäni perhe ajatellut mitään, muuta kuin itseään. Mitä 
juro Amelassur oh sisässään, sitä en tietänyt, mutta Aheriba 
oh melko avoimesti osoittanut vihaavansa ja halveksivansa 
minua ja äitiäni. 

Vaikeaa ja raskasta siis oh leipämme syöminen hyvän setäni 
luona, vaikka ulkonaisesti elämämme näyttikin mukavalta. 
Mukavuuteemme oli kylvetty katkeralta maistuvaa tuhkaa. 

Takanani jyrisi ja melusi Assurin kaupunki. Kalatorin haju 
ja talojen seinien vierillä maatuvien jätetunkioiden löyhkä oli- 
vat samat kuin Babilin laitapuolilla, ja vihasin niitä sydämeni 
pohjasta. Jo pienestä asti minä isäni johdattamana olin oppi- 
nut rakastamaan kukkia, niiden teräsiä, lehtiä ja ihania tuok- 
suja, ja hänen kanssaan olin kastellut ja hoivaillut niitä. Isäni 
oli sangen innostunut kukkiin ja niiden kasvattamiseen, ja 
hänen rakkautensa tarttui minuunkin. Sen vuoksi kammosin 
kaikenlaisia löyhkiä, sillä kukkien puhtaudesta oli tarttunut 
jotakin minuun. Assurin kaupungissa kyllä oli kukkia, oli 
plataaneita, tammia, poppeleita ja monenlaisia pensaita yllin 
kyllin, mutta kuitenkin se elävä ja kotoinen värikkyys, jonka 
isäni kasvit olivat luoneet puistoomme, puuttui komeidenkin 
palatsien pihoista. Kun muistelin niitä aikoja, jolloin olin 
isäni kanssa noukkinut matoja ja ahneita heinäsirkkoja puu- 
tarhastamme, olin pillahtaa itkuun. Oi, tuota mennyttä aikaa, 

lapsuuden valonpäiviä! Eivät ne enää ikänäni tulisi takaisin. 
Niin oli maailmanmenon laita. 

Käsi poskella istuin siinä ja katselin vierivän veden vaih- 
tuvia kuplia, jotka olivat kuin ajatukseni, sillä vaihtuvia, 
kirkkaita ja tummia nekin olivat. 

— Miksi istut täällä yksin ja haikein mielin katselet vettä? 
kuulin miehen äänen virkkavan takanani ja vielä lisäävän: 
— Mikä on saanut sinut alakuloiseksi? 

Käänsin päätäni kivahtaakseni hänelle, ettei se hänelle kuu- 
lunut, sillä enhän ollut valittanut hänelle vaivojani enkä pyy- 
tänyt hänen osanottoaan. Mutta hänet nähdessäni vihaiset 
sanat sulivat mielestäni. En sanonut mitään, katselin vain 
häntä. 

Niinkuin muillakin sotilailla hänen yllään oli vaskinen suo- 
muspanssari ja kiiltävillä metallilevyillä päällystetty taistelu- 
hame. Kuparisen k} r pärin alta laskeutuva tumma tukka kehysti 
hänen ruskeita kasvojaan. Hänen lihaksensa näyttivät lujilta, 
ja kaikin puolin hän oli komea sotilas. 

Mutta nuo asiat eivät minua hämmentäneet, sillä olihan 
tämä sotureitten valtakunta ja Assur sotureitten kaupunki. 
Mieleni sekoitti hänen hymyilynsä, lämmin ja valloittava, 
ystävällinen hymyilynsä, sillä sellaista hymyä en ollut milloin- 
kaan kokenut yhdenkään vieraan ihmisen taholta. Se oh kuin 
vanhan ystävän luottavainen mielenilmaisu. Niin se oli, vaikka 
tiesin, etten ollut häntä milloinkaan aikaisemmin nähnyt. Vie- 
hättävältä hän näytti seistessään siinä käsi tupessa olevan 
miekan kahvalla. Sellaisena hänen kuvansa painui ikuisesti 
mieleeni ja valtasi tietämättäni olinpaikan nuoressa sydämes- 
säni. Kuin varas hän tuli, tuo Binili, ja toi sieluuni asioita, 
joita en tähän mennessä ollut havainnut, vaikka olinkin näh- 
nyt paljon kauniita miehiä. Sydämeni ikäänkuin rupesi lau- 
lamaan. Hymnin virta vaelsi vereni mukana, ja minä koin 
ensirakkauden avautuvan taivaan. Sillä kukaan ei ollut vielä 
vallannut s}^däntäni niin, kuin nyt teki tämä nuori soturi, 
Binili. 

— Katsohan, ettet putoa virtaan! hän jatkoi puhettaan, ei 
liian nopeasti, vaan rauhallisesti. Siitä minä päättelin, ettei 
hän ollut suupaltti, vaan mies, jonka kanssa saattoi keskustella 
ilman tyhjänpäiväistä lavertelua. Lavertelijoita en ollut kos- 
kaan pitänyt arvossa, sillä he olivat kuin särkyneitä ruukkuja, 
joissa ei säilynyt mikään. 

Sain kuitenkin mielenmalttini takaisin, enkä enää tuntenut 
kieltäni kankeaksi. Huolettomuutta teeskennellen virkahdin: 

— Mitäpä se haittaisi, sillä virta on tällä kohtaa matala. 

Mutta huoleton minä en ollut. Sillä minua peloitti, että hän 

lähtisi heti pois. Jostakin syystä toivoni hänen viipyvän luo- 
nani mahdollisimman kauan. Mielihyväkseni hän istuutui puun- 
rungolle lähelle minua. Eteenpäin kumartuen ja asettaen vas- 
takkain olevat kädet polviensa väliin hän tiedusteli: 

— Oletko tämän kaupungin asukas? Mikä on nimesi? Älä 
pahastu, jos kysyn sitä, mutta minusta tuntuu kuin minun 
pitäisi kysyä sitä! Tulin vartiovuoroltani ja näin sinun istuvan 
täällä yksin. Näytit alakuloiselta, ja arvelin hyvän puheen 
piristävän mieltäsi. 

— En ole assurilainen, vaan babililainen, vastasin. — Nimeni 
on Ninigigu. Tulin äitini kanssa tänne setäni luokse, sillä niin- 
kuin tiedät, Babilissa on nälänhätä. Mutta sano sinäkin nimesi! 

— Minä olen Binili, kymmenenpäämies kuninkaallisissa jou- 
koissa. Babilin nälänhätä kuuluu olevan ankara. Onko setäsi 
joku kaupungin tunnettu mies? 

— Hän on kuninkaallinen hankkija Beledinu. 

— Olen kuullut hänestä, vaikken ole nähnyt häntä. Olet 
siis hänen veljensä tytär. Sittenhän me, sinä ja minä, molem- 
mat olemme kuninkaallisessa toimessa. 

Yhdessä me nauroimme virran vettä katsellen. Omituista, 
etten tuntenut ikävystymistä enkä minkäänlaista kiirettä takai- 
sin setäni taloon. Aika tuntui juoksevan nopeammin kuin 
virta. Binili rupatteli kaikenlaista hauskaa, ja minä pidin 
hänestä yhä enemmän. Niinkuin olin arvannut, hän ei ollut 
suupaltti, vaan rauhallisesti haasteleva mies. Hänen kanssaan 

keskustellessa pahatkin asiat näyttivät valoisilta. Hänen isänsä 
oli ollut onnettoman kohtalon kantaja ja oli kuollut sangen 
köyhänä, vaikkakin oli ylimys. Pojan oli täytynyt antautua 
soturiksi. Binilillä ei ollut niin paljon kultaa tai hopeaa, että 
olisi voinut ostaa itselleen korkean arvon tai lahjoa jonkun 
mahtavan virkamiehen tekemään jotakin puolestaan. Siitä 
huolimatta hän ei nureksinut kohtaloaan, vaan miehekkäästi 
kantoi vastoinkäymisenä. Toiveita tietysti oli hänelläkin, niin- 
kuin muillakin ihmisillä, mutta niitä hän ei paljastanut. 

Kun kerroin hänelle lapsuudestani ja Babilista, tulin puhu- 
neeksi myöskin isieni kansan menneisyydestä. Sanoin näin: 

— Nyt olemme teidän alamaisianne, te ylpeät ja sotaisat 
assurilaiset, mutta joskus isieni maa oli maailman mahtavin. 
Ennen suurta vedenpaisumusta sitä hallitsi kymmenen kunin- 
gasta vuoronsa jälkeen, yhteenlaskettuna neljäsataaviisikym- 
mentäkuusituhatta vuotta. Toinen tieto väittää heitä olleen 
ainoastaan kahdeksan ja hallinneen vaivaiset kaksisataaneljä- 
kymmentäyksituhattakaksisataa vuotta. Tällaista tietoa minä 
halveksin, sillä tauluista olen lukenut kengiriläisten 1 sanat, 
että heitä oli kymmenen. 

Binili katseli minua silmät suurina ja näytti olevan haljeta 
ihmetykseensä. Oliko kummallista, että tiesin tuollaisia asioita? 
Hän nyökkäsi ja huudahti innokkaasti: 

— Mutta tyttöhän onkin hyvin oppinut nainen! Ja mitä 
kuulinkaan: teilläpä on ollut iäkkäitä kuninkaita! Eivät mei- 
dän kuninkaamme ole kyenneet elämään kuin korkeintaan 
kuusi-, seitsemänkymmentä vuotta, ja toisille heistä siinäkin 
on ollut liikaa! Hän pudisti päätään, katseli minua pää kallel- 
laan ja lisäsi: — Taidatkin olla papitar? 

Nyt oh minun vuoroni pudistaa päätäni. 

— Olen vain tavallinen tyttö. 

— Et sinä aivan tavallinen ole, hän väitti. — Sinä olet 
ihana, ja minä tahtoisin ihan — . Mutta, katsopas, kuinka aika 


1 Sumerilaisten. 

on joutunut! Hän vilkaisi taaksemme kaupunkiin. Jostakin 
tornista oli kuulunut vahdinvaihtoa ilmoittava torventoitotus. 
Hän nousi. — Minun täytyy rientää asuntooni ja vielä tänään 
ehtiä yhteen ja toiseen puuhaan. Jää hyvästi, kaunis Ninigigu! 
Kuljen usein tästä ohitse ja toivon sinun joskus odottavan 
minua! 

Hän meni kiireesti tiehensä. Tietysti hänellä oh kiireitään. 
Hänen sanansa olivat sykähdyttäneet sydäntäni ja saaneet 
vereni karkaamaan kuumana suonissani. Mitä hän olisi tah- 
tonut, kun hän sanoi minun olevan ihana? Mieleni oli paha, 
että hän oli jättänyt lauseensa kesken. Milteipä arvasin, mitä 
olisi seuramiut. Hän olisi luonnollisesti sanonut minulle jota- 
kin erinomaisen kaunista ja suloista, jota kaikki naiset kaipaa- 
vat miesten huulilta. Ne sanat oli jo ammoin sitten elänyt 
esiäitini kuullut ollessaan nuori ja viehättävä, ja lukematto- 
mat naiset minun jälkeeni tulisivat ne kuulemaan. Oi, nuo 
iki-ihanat sanat, joissa oli elämän totuus ja iäinen valhe! Miksi 
Binili ei ollut niitä lausunut? 

Minusta tuntui, että hänen mentyään taivas oh alkanut 
pilveillä, vaikkakaan en nähnyt minkäänlaista tummaa verhoa 
sen kalvossa. Aika muuttui merkillisen kuolleeksi. Miksi vir- 
takin näytti mustalta? Eihän sen vesi liikkunut juuri lainkaan. 
Oli typerää istua tässä ja tuijottaa veteen, joka oh hkaista ja 
haisevaa. Mokomakin virta, assurilaisten ylpeys, Idiqlat! Siinä 
se lojui kuin vanha matto, jonka maailman kansojen jalat oli- 
vat hanganneet reikäiseksi. Mitä minä enää siitä katselin! 

Jätin kaatuneen puun ja nousin portaita pitkin muurin 
lävitse kaupunkiin. Elämääni oh ilmestynyt valoisa pilkku, 
ja tätä pilkkua halusin käyttää päivieni ilahduttamiseksi, sillä 
setäni talossa ei minulla ollut liikoja iloja. 

Niinpä nyt sitten sovitin niin, että vahtivuorojen vaihtumi- 
sen aikana istuskehn virran partaalla plataaninrungolla ja odot- 
tehn Biniliä, soturia, kymmenenpäämiestä. Tuulen rakastu- 
neeni häneen ensimmäisenä päivänä, ja kovasti onnettomaksi 
minä tunsinkin itseni, ehei hän odotuksestani huolimatta tul- 

lutkaan rantaan. Vaikka emme puhuneetkaan niitä sanoja 
kuin rakastavaiset yleensä, minä tiesin, että kyllä me vielä 
puhuisimmekin. Sillä arvasin hänen rakastavan puolestaan 
minua. Kun siis näin oli, ei ollut pitkä matka sanoihinkaan. 

Sitä, että kävin rannassa tapaamassa kymmenenpäämies 
Biniliä, ei setäni talossa tietänyt yksikään ihminen. Sen asian 
paljastumisen suhteen olin varovainen ja epäluuloinen ja toi- 
min asian peittämiseksi kaikella sillä oveluudella, jonka kaikki 
rakastuneet naiset tietävät ja tuntevat oikein hyvin. 

Kun muuanna päivänä tulin ulkoa huoneeseemme, näin 
siellä myöskin setäni, joka tietääkseni ei ollut kertaakaan käy- 
nyt huoneessamme tulomme jälkeen. Hän seisoi keskellä lat- 
tiaa ja katseli äitiäni, joka oh ikkunan luona selin häneen ja 
näytti levottomana katselevan puistoon. Pelästyin ja luulin 
ensin heidän saaneen salaisuuteni ilmi ja olleen juuri keskus- 
telemassa minusta, mutta äitini kääntyi setäni puoleen ja 
minua huomaamatta virkkoi: 

— Jospa en olisi milloinkaan tullut tänne! Siiloni sinun ei 
olisi tarvinnut ryhtyä tähän. Mutta tapahtukoon tahtosi, 
koska niin on laki, ettet tulisi minun takiani häväistyksi! 

Nyt vasta he huomasivat minut. Olin tullut tapani mukaan 
ääneti sisään ja seisahtunut oven luokse. Setäni hipaisi hämil- 
lään partaansa. 

— Seitsemäntenä päivänä tästä päivästä pidän talossani 
pidot, ja silloin se tapahtukoon, hän sanoi. Eikä hän muuta 
enää puhunutkaan, vaan kääntyi ympäri ja minuun ystäväl- 
lisesti katsahdettuaan meni pois. Minä olin kummastunut. 
Mitä tapahtuisi seitsemäntenä päivänä? Mistä oikein oli kysy- 
mys? En jaksanut hillitä uteliaisuuttani, jota minussakin oli 
naisten tapaan aikamoinen määrä. Sen vuoksi kysyin: 

— Mitä tapahtuu viikon kuluttua, äitini? 

Vähän aikaa hän empi, mutta suostui sitten puhumaan: 

— Setäsi tahdon mukaan minusta tulee hänen vaimonsa. 
Hän sanoi, että assurilainen laki määrää miehen naimaan 
kuolleen veljensä vaimon. Koska minä olen tullut tänne ja 

kaikki ihmiset tietävät, miten minun on käynyt, hänen odote- 
taan nyt täyttävän lain määräyksen. Jos hän jättää sen teke- 
mättä, assurilaiset pitävät häntä lain halveksijana. Sinä tun- 
net hänet ja tiedät, ettei hän uskalla asettua siihen vaaraan. 
Sen vuoksi nyt käy niinkuin käy. 

Minun mielestäni äitini oh turhasta huolissaan, sillä huoles- 
tuneelta ja jonkin verran nololtakin hän näytti. Hänestähän 
tulisi kuninkaallisen hankkijan vaimo. Mitä varten hän siis 
huokaili. 

— Jospa asiat olisivatkin toisin kuin nyt, hän virkkoi. 
— Sedälläsi on monta riitaista vaimoa ja lasta, enkä minä 
suinkaan tuo taloon rauhaa, vaan olen kivenä, johon jokainen 
loukkautuu. 

Siten asiat olivat, äitini oli oikeassa. Pahat sukulaisemme 
eivät iloitsisi hänen tulostaan setäni vaimoksi, vaan panisivat 
hänet ilkeytensä nuolien maalitauluksi, kuvitellen pahassa 
sydämessään hänen tulleen tänne juuri sitä varten, että hän 
hyötyisi jotakin. 

Kun me sinä päivänä menimme suureen ruokailuhuoneeseen, 
olomme pöydän ääressä muodostui entistä katkerammaksi. 
Ilkeät vaimot ja lapset supisivat keskenään ja loivat meihin 
sellaisia katseita, että niiden myrkyllisyys olisi tainnuttanut 
karhunkin. Poskeni arpi oh koko ajan kuuma, ja minä pelkäsin 
raivoni puhkeavan sellaiseksi, että hyppäisin pöydälle ja alkai- 
sin iskeä kulhoja naisten päähän. Äitini alistunut alakuloisuus 
ja hänen vainotun vohlan katsetta muistuttava silmänluon- 
tinsa kuitenkin pidättivät minut tekemästä mitään hurjapäistä. 
Toisekseen setäni lähelläolo tasoitti kiukkuani, niin etteivät 
sen pisarat kuohuneet yli. Kukaan ei puhunut meille sanaa- 
kaan. Vain setä yritti keskustella kanssamme teennäisen iloi- 
sesti, mutta kohta hänkin nöyrtyi painostavan tunnelman taa- 
kan alle ja kiinnitti huomionsa syömiseen. 

Huoneeseemme saavuttuamme äitini katkerasti itkien heit- 
täytyi vatsalleen vuoteelle. Minun oli sanomattoman paha olla 
hänen tähtensä, mutta en saanut suustani lohdutuksen sanaa. 



Ahdistus rinnassa hiivin ulos ja kävelin kauan aikaa katujen 
ihmisvilinässä, katsellen, kuinka hienosti kukin nainen oli 
pukeutunut, mitä oli myytävänä korutavaroitten kaupassa — 
en katsellut siksi, että olisin ostanut mitään, sillä minulla ei 
ollut hopeanjyvääkään tuhlattavaksi, vaan karkoittaakseni 
mielestäni ilkeät sukulaiseni, — ja lopuksi harhautuen kunin- 
kaallisen palatsin taakse kauas Kalastajanportista. Kun vii- 
mein puolentoista kaksoistunnin päästä väsyneenä palasin 
kotiin, kohtasin käytävässä setäni. Hän pysähtyi ja katsoi 
silmiini. 

— Ninigigu, näytät alakuloiselta. Arvaan kyllä, mitä olet 
ajatellut, mutta älä ole peloissasi! Minä suojelen sinua ja äitiäsi 
noita toisia vastaan. Olen kyllä nähnyt sukulaistenne karsau- 
den ja olen sen vuoksi tuntenut murhetta sydämessäni. Miksi 
he ovatkin tuollaisia, nuo assurilaisnaiset ja heidän lapsensa! 
Minä olen kuitenkin heidän herransa ja pakotan heidät kuu- 
liaisuuteen, niin että älä piittaa heistä! He luulevat, etten 
minä tunne heidän sydämensä pahuutta, mutta kyllä minä 
olen sen nähnyt. 

— Setäni, sinä olet ollut meille hyvä, ja minä kiitän sinua, 
vastasin nöyrin mielin. — En pelkää mitään, sillä tiedän sinun 
suojelevan meitä heikkoja babililaisia. 

Hän suuteli nopeasti silmäluomiani ja meni kiireesti pois. 
Hiljaa astuin huoneeseemme, jossa äitini oli jo nukkumassa, 
vaikkei hän saanut minua petetyksi, sillä tiesin hänen olevan 
valveilla. 

Seitsemäntenä päivänä se sitten tapahtui setäni puheen 
mukaisesti. Synkkien sukulaistemme harmiksi äidistäni tuli 
setäni vaimo ja minusta tytärpuoli. Pelkäsin vaimojen ja las- 
ten menettävän voimattomassa raivossaan vähäisen älynsä, 
mutta kaikki sujui rauhallisesti, kankeasti ja ikäänkuin piile- 
vän ukkosilman varjossa. Setäni lahjoitti sekä äidilleni että 
minulle paljon arvokkaita koruja ja muita tavaroita, jotka minä 
sukulaisiani epäillen nopeasti riensin kätkemään huoneeseemme. 
Hääpäivä kului iltaansa, tuli yö, ja talo hiljeni. 

Montakaan päivää siitä ei kulunut, kun minä puutarhassa 
kävellessäni kohtasin Alienhan ja jouduin hänen kanssaan 
sellaiseen torailuun, että minun oli paettava paikalta. Sitä 
emien olin ehtinyt iskeä serkkuni otsaan kivellä ison haavan. 
Pelastuin seinän vieressä kasvavaan tammeen, jonka oksalta 
menin ikkunasta talon käytävään. Aheriba seisoi raivostuneena 
ja verisin otsin alhaalla, toivottaen minulle manalan mitä 
viheliäisimpiä vaivoja. Minun olisi pitänyt tappaa hänet, sillä 
hän oli minun ja äitini pahin vihaaja ja nytkin solvasi meitä 
salakavaliksi ryöväreiksi, jotka tietyin tarkoituksin olivat tul- 
leet taloon käyttämään setäni hyväntahtoisuutta väärin ja 
yrittämään hänen omaisuutensa saalistamista. Minua harmit- 
tivat hänen perättömät vihanpurkauksensa, mutta toisaalta 
tiesin myös sen, että kaikki sukulaisemme ajattelivat samoin 
kuin alhaalla puun juurella ärhentelevä serkkuni. 

Vaikka olinkin tapahtuneesta hyvin kuohuksissani, en puhu- 
nut siitä äidilleni mitään. Miksi turhaan olisinkaan lisännyt 
hänen huoliaan, sillä huolia hänellä oli ilmankin. Se että hän 
oh setäni vaimo, ei ollut muuttanut häntä sukulaistemme 
silmissä, vaan oh kenties tehnyt olomme entistä pahemmaksi. 
Ainakin niistä kiukkuisista ja salattua uhkailua sisältävistä 
katseista, joita saimme osaksemme, päättelin niin. 

Kymmenenpäämies Binilille minä huomaamattani tulin ker- 
toneeksi yhteenotostani Aheriban kanssa ja yleensä kaikista 
niistä asioista, jotka painoivat sydäntäni. Binili katseli minua 
erikoisen hellästi, ja minusta tuntui, että olin valmis heittäy- 
tymään hänen rintaansa vasten ja itkemään siinä pois suruni. 
Olin äärettömän alakuloinen, ja laskin käteni tietämättäni 
hänen kädelleen. Hän tarkasteli masentuneita kasvojani. 

— Voi sinun murheellista sydäntäsi! hän virkkoi osaaotta- 
vasti. Niin, murheellinen sydämeni oli, sangen murheellinen. 
Miksi minun ja äitini olo setäni talossa olikin käynyt sellaiseksi 
kuin se oli? Oh ja ah, kovin iloton se oli vastoin noita Babilin 
aikaisia toiveitani. Hyvät päivät me olimme saaneet, emme 
nähneet nälkää, ja meillä oli paljon uusia tavaroita ja koruja, 

mutta kovan hinnan maksoimme jokaisena päivänä siitä, että 
olimme täällä. 

— Voi, Binili, ostaisitpa minut vaimoksesi, niin pääsisin 
pois tylyjen sukulaisteni luota! 

Mutta kun olin sanonut nämä sanat, hämmästyin itsekin. 
Mitä minä Olinkaan virkkanut? Poskeni lehahtivat punaisiksi, 
unohdin kaikki muut asiat ja häpeillen katselin maahan. Sillä 
oliko huudahdukseni sovelias nuorelle naiselle, jonka piti pitää 
kiinni puhtaista tavoistaan? Oi, mitä Olinkaan sanonut! Nyt 
minua hävetti niin, että luulin kyynelten kihahtavan silmistäni. 
Varkain vilkaisin Biniliin. Hän katseli punastuneena virtaan 
ja näytti sekä huvittuneelta että miettivältä. Puristin hänen 
kättään ja kainosti sanoin: 

— Unohda sanani! Sanoin ne malttamattomuudessani. Älä 
ajattele minusta pahaa niiden tähden! 

— Miksi ajattelisin pahaa? hän kysyi. Kun en vastannut, 
hän jatkoi: — Olen monta kertaa ajatellut sinua vaimokseni, 
mutta olen köyhä. Mitä luulisit setäsi Beledinun minulle sano- 
van, jos muutama hopeajyvänen kourassani menisin hänen 
luokseen ostamaan sinua vaimokseni? Oh, minut ajettaisiin 
nauraen talosta. Kuka tiesi vielä saisin hänen palvelijoiltaan 
selkääni. Mutta sinut minä tahtoisin. 

— Tahtoisitko? kysyin innokkaasti. Hän siis rakasti minua. 
Voi, miksi hänen pitikin olla köyhä! Se mitä hän oh sanonut, 
oh totta. Setäni varmaankin ajaisi hänet talostaan. 

— Mutta kuka tietää, milloin onneni kääntyy, ja minä saan 
niin paljon kultaa, että voin saapua setääsi tervehtimään, 
Binili virkkoi toivorikkaasta Minä en tuntenut toivorikkautta 
hitusenkaan vertaa. Olin nuori ja malttamaton. Jos halusin 
päästä Binilin vaimoksi, minun olisi pitänyt päästä heti. Oli 
typerää, että maailmassa tarvittiin rikkautta joka paikassa, 
aikoipa tehdä mitä hyvänsä! Se esti pojan naimasta tyttöä 
ja tytön saamasta rakastamaansa miestä. Hullua tuollainen. 
Mutta niin se vain oli. 

Sinä iltana Binili suuteli minua ensimmäisen kerran, ja minä 

olin niin onnellinen, etten luullut enää eläväinkään. Jos hänellä 
olisi ollut hopeaa ja kultaa, huomenna olisin ollut hänen vai- 
monsa. Eihän sedälläni olisi ollut häntä vastaan mitään. Mutta 
kun hän oli köyhä, ja se erotti hänet paljosta, joka kuului rik- 
kaille. Hopea ja kulta ne omistivat ihmisten sielut, ne ne 
perustivat perheitä, siittivät lapsia ja hautasivat kuolleita. 
Ihmisellä ei ollut asioissaan paljonkaan sananvaltaa. Kulta ja 
hopea puhuivat hänen puolestaan ja säätivät hänen aikeensa. 
Huonoa laitaa tuo tuollainen oli, mutta minäkö sitä olisin 
kyennyt muuttamaan. 

Minä tiesin rakkauteni muuttaneen kasvojani aika lailla, 
ja niiden ilme oli kuin unissakulkijan. Jopa pelkäsin äitini 
tai sukulaisten huomaavan tilani, mutta tarkasti varoen kaikkia 
yllätyksiä pääsin päivästä toiseen kenenkään aavistamatta 
mitään. Lisäksi äitini oli viime aikoina yhä enemmän vaipunut 
alakuloisuuteensa, ja pelkäsin melkein hänen menettävän mie- 
lensä. Kahden viikon kuluessa hänen ruumiillinenkin sairau- 
tensa oh pahentunut, niin että setäni oli hänen vastustelustaan 
huolimatta kutsunut kolmena päivänä lääkärin katsomaan 
häntä. Lääkäri oli yrittänyt parantaa häntä yrtein ja loitsuin, 
mutta nämä yritykset eivät auttaneet. Yhtä tehottomiksi jäi- 
vät joidenkin pappien ponnistelut. He manasivat pahoja 
henkiä jättämään hänet, mutta nähtävästi heidän taitonsa oli 
kehno, sillä äitini sairaus oli kahden viikon mentyä entistä 
vakavampi. 

Oli jo lähellä se aika, jolloin perhe muuttaisi kuumaksi ajaksi 
setäni maataloon. Talossaolokuukausien kuluessa setäni oli 
antanut minulle ja äidilleni niin paljon hienoja vaatteita ja 
arvokkaita koruja, ettemme niiden puolesta olleet huonompia 
kuin muutkaan assurilaisnaiset, vaan aivan hyvin sovimme 
ylhäiseen matkaseurueeseen. Ainoana huolestuttavana seik- 
kana oli äitini heikko tila. Sen ajatteleminen teki minut monta 
vertaa surkeammaksi kuin sukulaisteni pahuuden miettiminen, 

Se mitä äitini suhteen olin kovasti pelännyt, tapahtui 
muuanna aamuna. Heräsin hänen hiljaiseen huutoonsa ja sil- 
mäni avattuani näin hänen ähkivän ja piehtaroivan vuoteel- 
laan niin tuskaisesti, että tiesin hänen kohta menevän Ana mat 
la tariin isäni luokse. Sydämeni oli pysähtyä pelosta. Kuinka 
minun kävisi kelvottomien sukulaisteni joukossa, kun äitini- 
kään ei olisi suomassa lohtua elämääni? Isättömänä ja äidittö- 
mänä harhailisin tylyjen kasvojen joukossa ainaisesti niille 
vieraana ja vihattavana pysyvänä, ja vain setäni hymyilevät, 
hyvät kasvonsa olisivat talon valona. Jos olin tähän asti ollut 
melko yksinäinen tyttö parka, kuinka yksinäinen oksinkaan 
äitini kuoltua? Hyvä äitini ei milloinkaan enää katsoisi kysy- 
västi silmiini, tiedustellen, vaivasiko mieltäni jokin, mitä olin 
tehnyt tai ajatellut ja mitä oikeastaan toivoin. 

Mutta näin oli ihmisen elämisen laki, meidän piti kuolla 
aikamme tultua. Yrittäen tyynnyttäytyä menin äitini luokse. 
Kovin heikon näköinen hän olikin. Hädintuskin hän enää 
jaksoi käskeä minua menemään setäni luokse ja pyytämään 
tätä tulemaan huoneeseemme. Pukeuduin kiireesti ja juoksin 
nyyhkyttäen pois. Kun setäni kanssa palasin takaisin, äitini 
yritti kohottautua istumaan, mutta Beledinu-setä ei sallinut 
hänen tehdä sitä. Vaivoin äitini sai puhutuksi: 

— Hyvä Beledinu, kiitän sinua omasta ja tyttäreni puolesta 
siitä hyvyydestä, jota olet meille, kahdelle nälkää nähneelle 
ja yksinäiselle naisparalle osoittanut. Jumalat kutsuvat minut 
manalan tuomiohuoneeseen, ja sinne minä lähden kohta. Pidä 

sinä hyvää huolta veljesi ja minun tyttärestäni Ninigigusta, 
joka on aina ollut minulle rakas! Jumalat antakoot sinulle 
siunausta siitä hyvyydestä, jota meille soit, ja varjelkoot he 
sinut vaaroista ja vaikeuksista! 

Liikuttunein mielin setäni vastasi hänelle: 

— Jos jumalat kutsuvat sinua, mene rauhassa! Ninigigu on 
veljeni tytär ja on minulle yhtä rakas kuin sinulle. Minä olen 
oleva hänen isänään kohtaloni päivään asti ja pidän hänestä 
huolta. 

— Lohdutat minua suuresti, hyvä Beledinu. Ninigigu, tule 
luokseni saadakseni vielä kerran syleillä sinua! 

Katkerasti itkien minä laskeuduin polvilleni äitini kuolin- 
vuoteen ääreen. Syvä murhe kauniissa, kuoleman edellä suu- 
rentuneissa ja kirkastuneissa silmissään hän silitti hiuksiani. 
— Äitisi siunaus seuratkoon sinua, rakas tyttäreni! Kohtalosi 
on oleva moninainen, mutta pidä aina sydämesi rohkeana! 
Luota jumaliin, niin menestyt maailmassa vaikeuksista huoli- 
matta! 

Niin kuoli äitini, ja minä olin yksin maailmassa. Hillittö- 
mästi itkien hänen kylmenevän ruumiinsa ääressä minä repäi- 
sin hameeni halki, etsin tomua nurkista ja sivelin sillä kasvoni. 
Olisin ottanut veitsen viiltääkseni ruumiiseeni haavoja, mutta 
silloin tuli Beledinu-setäni ja lempeää väkivaltaa käyttäen vei 
minut pois huoneesta, mihin, sitä en pitkään aikaan tietänyt, 
kunnes jonkin verran rauhoituttuani huomasin olevani hänen 
huoneessaan. Purskahdin uuteen, pitkään itkuun ja kapinoin 
jumalia vastaan. Isäni oli kuollut Babilissa, nyt oli äitini 
poissa. Miksi minulle annettiin nämä murheet lyhyenä aikana? 
Voi, oliko maailmassa onnettomampaa tyttöä kuin minä? 
Minähän olin kerrassaan huonojen tähtien alla syntynyt. Voi! 
Yksin minä, Kirkassilmä, olin maailmassa tuijottaen yön hil- 
jaisiin tähtiin, muistamatta tässä murheessani edes Biniliäkään. 
Eihän maailmassa tuntunut olevan muuta asiaa kuin äitini 
kuolema ja minun raskas suruni. Suru puserteli sydäntäni kuin 
polttavaksi kuumennettu rauta. Suru vei silmistäni valon ja 

syöksi minut pimeyden kuiluihin, joissa harhailin huutavana, 
parkuvana ja jaksamatta uskoa jumalien lohduttavaan voi- 
maan. Olin nyt kuusitoista vuotta täyttänyt neito. Olin tähän 
asti pitänyt itseäni kykenevänä vastustamaan ketä tahansa 
ihmistä tai asiaa, mutta kuinka pieneksi, lapselliseksi ja voi- 
mattomaksi tunsinkaan itseni ajatellessani olevani yksin maail- 
massa. Yksin murheeni seurassa, peläten kaikkea, peläten 
tulevia päiviä. Talossa ei ollut ketään, jonka luokse olisin 
voinut juosta suruani itkemään. Setääni en voinut alinomaa 
vaivata, sillä hänellä oli työnsä. 

Kunpa jaksaisin unohtaa murheeni, sillä murheen masen- 
tama ihminen on kaikkien vihaa jiensa uhri! Kunpa jaksaisin 
toipua minua kohdamieesta iskusta voidakseni miettiä järke- 
västi, kuinka minun oli sovitettava elämäni, jotta voittaisin 
sukulaisteni vihan! Niin ajattelin! 

Jumalat opettivat minulle murheen voittamisen taidon. 
Mutta sukulaisteni vihan voittamisen taitoa en oppinut. Äitini 
haudattiin setäni punaisista tiilistä muurauttamaan hautaan. 
Vain papit, minä ja minua kädestä pitävä Beledinu-setä olimme 
haudan suulla, kun se suljettiin. Yksikään sukulaiseni ei setäni 
kehoituksesta huolimatta ollut tullut saattamaan »kirottua 
babililaisryöväritärtä» hänen viimeiseen paikkaansa, josta hän 
menisi Ana mat la tarin ikuiseen kaupunkiin isäni luokse. 
Paitsi setääni, yksikään ihminen ei lausunut minulle vähäisin- 
täkään lohdutuksen sanaa. Ehkä niin olikin parasta, etteivät 
sukulaiseni tulleet kasvojeni eteen teeskentelemään, sillä kui- 
tenkin olisin tietänyt heidän osanottonsa olevan pehmeänäkin 
raapivia kynsiä piilotteleva leijonankäpälä. Yksin koin mur- 
heeni alusta loppuun, ja yksin heräsin siitä maailman tavalli- 
seen elämään pyyhkiäkseni kyyneleni pois ja varustautuakseni 
uusien päivien koettelemuksiin. Tänä aikana en tavannut 
Biniliä, sillä itkevin kasvoin en tahtonut mennä kaduille ja 
virran rantaan. 

Mutta me olimme jo setäni maatalossa. Olin pelännyt sinne 
lähtöä, mutta rohkaistuin kuultuani, mitä Beledinu-setäni 

lähtöhetkenä sanoi Amelassurille, vanhimmalle pojalleen ja 
perijälleen: »Pojan velvollisuus on totella isäänsä. Minä sanon 
nyt sinulle, Amelassur, sinä olet vanhin poikani ja edusmieheni 
talossa, kun olen poissa, että Ninigigua, veljeni tytärtä, pidet- 
täköön yhtä hyvänä kuin teitä muita! Tämä siis kuule! Jos 
minä maataloon tultuani saan tietää jonkun loukanneen tai 
pidelleen häntä pahoin, minä vannon, ettei sille ihmiselle käy 
hyvin, olkoon hän teistä kuka hyvänsä!» 

Niinpä jokseenkin helpottunein tuntein seurasin setäni vai- 
moja, lapsia ja suurta palvelija- ja orjajoukkoa, joka kamelien 
tai muulien selässä ja aasien vetämissä kärryissä teki matkaa 
kuumaa tietä pitkin. Amelassur oli matkueen johtajana ja 
kaikesta hyvin huolehtien ratsasti milloin kulkueen jälki-, mil- 
loin etupäähän, koko ajan hoputellen juhtia hänelle tunnus- 
omaisella huudolla: »lo-lo, lo-lo!» Hän oli kankea, hidas, iso- 
nyrkkinen ja vihaisen näköinen mies, mutta jostakin omitui- 
sesta syystä tunsin jonkin verran pitäväni hänestä. Hän ei 
ollut milloinkaan sanonut minulle mitään, ei hyvää eikä pahaa, 
mutta vastoin toisten sukulaisteni tapaa oli toisinaan aamuisin 
tervehtinyt minua samoin kuin hevosiaan: »lo-lo, lo-lo». Tämä 
hänen »lolotuksensa» ei merkinnyt mitään. Tuulin alussa hänen 
olevan mykkä ja kykenevän ääntämään ainoastaan nuo kaksi 
tavua, mutta myöhemmin rupesin arvelemaan sen olevan 
hänen kankean mielensä jonkinlainen ilon ilmaus. 

Näin siis olimme matkalla. Setääni viivyttivät monet asiat 
kaupungissa, ja hän tulisi parin viikon kuluttua maataloonsa. 
Matkan alkutaival oli minulle pahin, sillä kun tulimme Vuori- 
tuulen portista kedolle ja kuljimme tietä pitkin, näin Binilin 
seisovan laihon laidassa tien poskessa ja alakuloisesti, mietti- 
västi katselevan minua. Ylhäisenä naisena minun ei sopinut 
kiinnittää häneen huomiotani, mutta tästä luonnottomasta käyt- 
täytymistavasta minä kärsin kovasti. Sydämeni huusi minua 
hyppäämään kärryiltä ja juoksemaan hänen luokseen. Hän oli 
kuin kivinen kuva, liikkumaton, kaunis, viehättävä. Kauan 
aikaa hän seisoi tällä lailla paikallaan, 

— Tuuletko olevasi joku prinsessa, jonka jäljestä ratsastaa 
kolmetuhattakuusisataa ylimystä tarjotakseen hänelle pää- 
vaimon loistoa? Vilkuilet alinomaa taaksesi. 

Ah, nuo naisserkkuni pitivät minua pilkkanaan! Yhtä mit- 
taako he vakoilivat minua, minun eleitäni, ilmeitäni, kaikkea? 
Olipa onni, etteivät he tietäneet, miksi katsoin taakseni, olipa 
onni, etteivät he tunteneet sydämeni ajatuksia! Pilkallisilla 
puheillaan he olisivat häväisseet minut niin perinpohjaisesti, 
että vihani olisi herännyt, ja kuka tiesi, mitä silloin olisin hil- 
littömyydessäni tehnyt. Minä en suinkaan ollut järkevä sil- 
loin, kun suutuin kovasti, vaan saatoin tehdä mitä tahansa. 
Aheriba, jota olin iskenyt kivellä otsaan ja joka parhaillaan 
mulkoili minuun matkueen puolivälistä, tiesi varmaankin sen. 

Vähän aikaa muistelin hartain ja murheellisin mielin äitiäni. 
Mutta hänen muistonsa väistyi Binilin tieltä. Rakastin tuota 
kelpo soturia, ja nyt arvelin, että hänen olisi varmaankin hyvin 
ikävä olla kaupungissa ilman minua. Ja kuinka minun olisi 
ikävä häntä ollessani maakartanossa? Vain siten, että lohdut- 
telin viipymiseni kestävän korkeintaan kaksi kuukautta, saa- 
vutin jälleen mieleni tasapainon. Kaksi kuukautta oli lyhyt 
aika, mietin toivorikkaasta se kuluisi pian, eikä sillä välin ehtisi 
tapahtua mitään. Ja mitä tapahtuisikaan muuta kuin että 
riitelisin sukulaisteni kanssa? Tunsin heidät jo tarpeeksi hyvin, 
niin että olin aina valmiina kuulemaan pisteliään sanan ja 
vastaamaan siihen. Minun oli oltava kuin piiritetyn kaupungin 
sotilas, aina miekka vyöllä ja käsi sen kahvalla, aina valmiina 
odottamaan yllätystä, valmiina torjumaan sitä. Tällainen 
rupesi käymään yksitoikkoiseksi nyt, kun äitinikin oli poissa. 
Mutta ehkä selviäisin. 

Ympärilläni sorisivat naiset ja lapset, palvelijat ja orjat. 
Tie tomusi niin sankasti, että aurinko toisinaan peittyi har- 
maan hunnun taakse, sillä tietä pitkin joko samaan suuntaan 
kuin mekin tai tullen vastaamme vaelsi kaikenkarvaisia mat- 
kueita, kauppiaita, talonpoikia, sotureita ja väkeä kaiken- 
laista, jota yhtä mittaa vilisi Assurin leveillä teillä. Miesten ja 

naisten huudot, kirkuminen ja nauru, juhtien mylvintä, hir- 
numinen ja kavioiden kopse täyttivät ilman lavealla alalla. 
Inhottavan rumat kamelit huojuivat ohitseni taakkoineen, suu 
ikäänkuin ivallisessa irvistyksessä ja liikkumattomissa silmissä 
kärsivä ilme. 

Kolmantena päivänä matkasta väsyneinä ja tomun yltä- 
päältä peittäminä, sierainten ympärystät liasta mustina ja 
silmät hiukan kirvelien saavuimme perille. Olimme viileässä 
ylämaassa, ja joka puolellamme oli suuria metsiä, niiden välistä 
aukenevia avaria peltoja, niittyjä ja puutarhoja. Setäni talo 
oli kapean virran lähellä. Taakkoja ruvettiin viipymättä pur- 
kamaan sisään viemistä varten. Väki hälisi joka puolella 
minun seistessäni puutunein jalkani velin paikallani ja tarkas- 
tellessani ympäristöä. Tätä tehdessäni näin Amelassurin tule- 
van minua kohti. Odotin hänen lausuvan »lo-lo», mutta häm- 
mästyksekseni hän virkkoikin: 

— Huoneesi on toisessa kerroksessa isämme huoneen vie- 
ressä. Orjatar opastaa sinut sinne. 

Näin sanottuaan hän katseli minua äkäisesti, jauhoi leuko- 
jensa välissä tyhjää, ja minä luulin, että hän jatkaisi piikitel- 
len: »Tiian hyvin isämme sinua pitää, koska saat huoneen 

hänen huoneensa vierestä», mutta hän ei virkkanutkaan mitään. 
»To-lo», hän kuitenkin mutisi itsekseen, ikäänkuin siten osoit- 
taen tehneensä nyt kaiken, mitä hänen tehtävänään oh ollut. 
Ympäri kääntyen hän raskain askelin meni juhtamiesten luokse 
ja alkoi hitaalla äänellään komennella heitä. Setäni taloon 
tultuani olin pelännyt häntä, mutta sitten olin huomannut, 
että hänen vihaiselta vaikuttava käyttäytymisensä oh jonkin- 
lainen panssari, jolla hän peitteli mielensä kankeutta ja aja- 
tustensa hitautta. Sydämensä pohjalta hän lienee ollut hyvin- 
kin hyväntahtoinen mies. Toiselta puolen hän oli setäni per- 
heen säästeliäin jäsen, sillä jopa vanhat, kuluneet juhtien 
kavioraudatkin hän korjasi talteen. Hänen mainesanansa 
talossa olikin »ahne saituri». 

Menin taloon ja väsyneenä istuuduin huoneeni ikkunapen- 

kille katselemaan puutarhaan. Orjat kantoivat sisään tava- 
roitani, mutta en kiinnittänyt heihin mitään huomiota. Vat- 
sassani oli surua, sillä vaikka matkalla olinkin yrittänyt olla 
rohkea, aika, jonka setäni olisi poissa maatalosta, tuntui vai- 
kealta. Toisena suruni aiheena oli Binili. Muistin hänet vielä- 
kin sellaisena, kuin hän alakuloisena seisoi tien laidassa, taka- 
naan kuuman ajan kulouttama ruskea ruoho ja tummavarj öi- 
set tammet. Hän oli setäni ohella ainoa ihminen, jota rakastin 
ja jonka luokse halusin mennä saamaan lohdutusta moniin 
masentaviin murheisiini. Siellä hän oli, Assurin hälinässä, ja 
varmaan tänäkin hetkenä virran kiitävään veteen katsellen 
muisteli poislähtenyttä Nimgigu-Kirkassilmää, nuorta naista, 
joka monta kertaa oli hämmästyttänyt hänet päättömillä 
puheillaan. 

Häntä muistellen kestin rauhallisena ruokailuaikojen vai- 
keudet. Väijyen minua kuin pedot sukulaiseni katsoivat syö- 
mistäni, ja leipääni sekoittui kyyneleitäni. Vain Amelassurin 
jurosta katseesta luin jotakin ystävällisyyden tapaista, vaikka 
siinäkin se pilkisti näkyviin harvoin. Se tapahtui vain silloin, 
kun hän isänsä sanat muistaen häijysti murahtamalla lopetti 
vaimojen ja tytärten minuun kohdistamat ilkeät sanat. »To-lo, 
lopettakaa tytön kaluaminen ja antakaa hänen syödä rauhassa!» 
Hän oli raskas ja väkevä mies ja suuttuessaan varmaankin 
kuin hullu norsu. Sen tähden hänen murahtelunsa palautti 
ruokapöydän rauhan. Olin hänelle hyvin kiitollinen suojeluk- 
sesta, mutta en uskaltanut hänen omituisen juroutensa vuoksi 
millään lailla osoittaa sitä. 

Mutta en minä ollut ainoa piiritetty ihminen talossa. Setäni 
neljätoista vaimoa ja näiden lapset kävivät lakkaamatonta 
sotaa toisiaan vastaan; itkettiin, tapeltiin, lepyttiin ja alettiin 
kaikki alusta. Kun he riitelivät keskenään, sain olla rauhassa. 
Joskus joku yritti saada minusta puoluelaisen, mutta viisaasti 
osasin kieltäytyä asettumasta sellaiseen asemaan, ja niinpä siis 
pysyin ystävittä ja koin kaikkien minua vastaan sinkoaman 
myrskyn, 



45 

Kahden viikon kuluttua setäni saapui maakartanoon. Hänen 
hahmonsa hillitsi myrskyt ja teki tyvenen. Hänen kysyttyään 
minulta, kuinka olin viihtynyt, urhoollisesti hymyillen vasta- 
sin, ettei minulla ollut mitään valittamista. Hiukan epäile- 
västi hän suhtautui tähän valheeseeni, mutta ei udellut enem- 
pää. Se oli hyvä, sillä en halunnut valituksilla kannella kenes- 
täkään ja aiheuttaa siten itselleni entistä vaikeampia oloja. 
Isättömän ja äidittömän tytön, joka eli kuin petojen keskellä, 
oli parasta olla varovainen kaikissa asioissaan ja toivoa vain, 
että yöt olisivat hänen omiaan, rauhan, hiljaisten unelmien 
ja levon hetkiä, joissa hän saattoi olla onnellinen. 

Kohta kuitenkin tapahtui sellaista, joka muutti elämäni 
perusteellisesti. 

Muuanna aamuna minä heräsin tieltä kuuluvaan juhdan 
juoksuun: kops-kops-kops-kops. Tavallisesti nukuin nuoruu- 
den sikeää unta, mutta tuona aamuna havahduin nopeasti. 
Juuri ennen heräämistäni omituinen pelko oh tunkeutunut 
unessa mieleeni, mutta kun olin valveilla, en enää tietänyt, 
mitä olin pelännyt. Nukkua en enää voinut. Jäin kuitenkin 
vuoteeseeni katselemaan kuvin ja matoin koristeltuja seiniä 
ja kattoa, jonka poikki kulki paksut musrilaisesta seetristä 
veistetyt palkit. Kuulin ratsastajan pysähtyvän pihalle talon 
eteen. Varmaankin hän oli setäni joku asiamies, joka kiireel- 
lisen asian vuoksi oli lähtenyt Assurin kaupungista setäni 
luokse. Näin ajattelin. 

Mutta tiesin, ettei Beledinu-setä ollut kotona. Eilen hän oli 
varustamansa seurueen mukana lähtenyt vuoristoon metsästä- 
mään leijonia, josta huvista hän assurilaisia tapoja noudattaen 
ei milloinkaan kieltäytynyt, jos voi olla kieltäytymättä. Eei- 
jonanmetsästys tosin kuului kuninkaan yksinoikeuksiin, mutta 
hyvästä hinnasta hän oh myynyt tällaisia oikeuksia rikkaille 
ylimyksille. Useimmiten metsästyksen laita oli niin, että her- 
rat huvittelivat kiinni otetuilla ja jälleen irti päästetyillä häkki- 
leijonilla, joista kiusattuina ja hämmästyneinä ei ollut paljon- 
kaan miehistä huvia, sillä tällaiset leijonat luikkivat häntä 
reisien välissä karkuun. Mutta kun sedälläni ei tällä kertaa 
ollut vangittuja leijonia, hän oli päättänyt antautua taisteluun 

villejä eläimiä vastaan, jotka ihmisiä säikkymättä mahtavin 
karjaisuin hyökkäsivät vainoojiaan kohti. 

Puhukoon asiamies siis Amelassurille, arvelin, vaikkei minulla 
ollut mitään tekemistä koko miehen kanssa, enempää kuin 
minun olisi pitänyt pohdiskella hänen asioit aankaan. Muistin 
kuitenkin pyytäneeni setääni tuomaan minulle uljaan leijonan- 
taljan. Se olisi upea ja samalla värisyttävä matto vuoteeni 
vieressä. Oiottuani käsivarsiani ja reisiäni ja haukoteltuani 
makeasti vetäydyin sitten kippuraan kuin kissanpenikka. Tun- 
tui suloiselta vetelehtiä vuoteessa, kun oli herännyt liian aikai- 
sin eikä halunnut nousta jalkeille. Eihän minulla ollut mihin- 
kään kiirettä. Minäpä muistelisinkin Biniliä. 

Siitä ei tullut mitään. Sillä talon alakerroksesta alkoi kuulua 
juoksemista, itkua ja voivotusta. Mitähän oikein oh tapahtu- 
nut? Nopeasti astuin lattialle ja menin ikkunan ääreen. Se 
oh pihalle päin, niin että hyvin näin, mitä ulkona puuhailtiin. 
Näin palvelijoiden ja orjien ryntäilevän edestakaisin, talloen 
jalkoihinsa hätääntyneitä, kotkottavia ja sinne tänne säntäi- 
leviä kanoja ja koreapukuisia riikinkukkoja. Amelassurin 
hevosta tuotiin juuri tallista, ja sitä ruvettiin sukimaan kii- 
reesti. Sitten sen selkään pantiin satula. Amelassur siis aikoi 
ratsastaa jonnekin. Setäni ehkä oli lähettänyt kutsumaan 
hänet luokseen. Mutta mitä varten sitten alhaalla olisi voih- 
kittu? Tässä oh jotakin merkilhstä. 

Nyt näin muitakin hevosia tuotavan pihalle. Olin huudah- 
taa ihmetyksestä nähdessäni orjien raahaavan esiin myöskin 
isoa kantotuolia, jossa kookaskin mies sopi hyvin loikomaan. 
Varmasti tämä touhu oh yhteydessä taloon saapuneeseen mie- 
heen, ajattelin. Sitten pelästynyt ajatus iski sydämeeni. Jospa 
setäni olikin haavoittunut metsästyksellä? Jospa tuota kanto- 
tuoha vietiinkin häntä varten, että hänet voitaisiin mukavasti 
kuljettaa kotiin? 

En voinut enää rauhalhsesti katsella ulos, vaan kääntyen 
ympäri rupesin nopeasti pukeutumaan, hopuksi pantuani 
kaikki korut ylleni, sillä käytin niitä aina sydäntäni ilahdut- 

taakseni, lähdin alakertaan. Suureen huoneeseen, johon por- 
taat ylhäältä johtivat, avautui paljon ovia, ja siihen tuli neljä 
siipirakennusten käytävää sekä yksi kotitemppelin käytävä. 
Huoneen seinävierillä oli sohvia ja pöytiä, lasitiililattialle oli 
levitetty joitakin mattoja, ja kuuden kattoa kannattavan 
jykevän punakivipylvään joka puolella oli taitavan sepän 
takomat soihdunkannattimet. 

Tavallisesti tuossa huoneessa ei oleskellut muita kuin palve- 
lijoita ja orjia tai toisinaan setäni puheille pyrkiviä alhais- 
säätyisiä talonpoikia, jotka olivat vuokranneet häneltä maata 
ja jotka eläimille haisten ja kämmeniään reisiensä etupuoleen 
pyyhiskellen tulivat valittamaan hänelle katoa ja anomaan 
vuokranmaksun lykkäystä. Mutta nyt näytti setäni koko perhe 
valinneen sen olopaikakseen. Arveluni, että sedälleni oli tapah- 
tunut jotakin, sai vahvistusta. Hiuksiaan raastaen, itkien ja 
käsiään väännellen hänen vaimonsa ja tyttärensä seisoivat 
Aheriban ympärillä, joka kypäri päässä ja ratsastusta varten 
pukeutuneena neuvottoman näköisenä silmäili edessään olevia 
kasvoja. Amelassuria en nähnyt. Ulina ja hillitön voihke 
nousi portaille minua vastaan minun seistessäni niiden puoli- 
välissä ja katsellessani kysyvin silmin alas. Aheriba se minut 
ensiksi näki, ja samassa hänen ryövärinkasvoilleen valahti 
ääretön viha. Ojentaen toisten päitten ylitse kätensä minua 
kohti hän huudahti kimeällä ketunäänellään: 

— Tuossa nyt tulee hän, joka tämän suuren onnettomuuden 
on aiheuttanut! Jumalat kirotkoot babilittaren tyttären! 

Minä en ehtinyt hämmästyksissäni virkkaa rfiitään, vain 
nopeasti ajatella, mitä oikein oli tapahtunut ja mihin olin tie- 
tämättäni syyllinen, kun vaimot ja tyttäret rupesivat yhteen 
ääneen kirkumaan: 

— Niin, tuossa hän tulee, kaiken pahan aikaan saaja! 

Vaikka mieleni oli valahtanut murheelliseksi ja olin kovin 

levoton sekä huolissani sedästäni, en voinut torjua vihani 
syttymistä. Poskeni viilenivät, tiesin kalpenevani. Mutta heti 
sen perään kova kuumuus täytti kasvoni, ja arpeani rupesi 

kihelmöimään. Siitäkin huolimatta en tahtonut osoittaa vi- 
haani, sillä aika ei tuntunut sopivalta sellaiseen, jonka tähden 
vastoin tavallisuutta sovittelevasti tiedustelin: 

— Miksi te osoitatte minua sormellanne ja syytätte minua 
jostakin pahanteosta? En tiedä tehneeni mitään sellaista. 
Mitä talossa on tapahtunut? 

He eivät halunneet kuunnella minua. Aheriba huusi pilkal- 
lisesti: 

— Hän ei tiedä muka syytä! Kaikkea tässä kuuleekin! 
Etkö sinä, babilittaren tytär, pyytänyt isältämme leijonan 
taljaa voidaksesi mukavasti laiskotella sen karvoilla isämme 
suosion paisteessa? Kiellätkö tämän? Sinulle taljaa hankkies- 
saan isämme putosi hevosen selästä ja sai vimmastuneen pedon 
käpälistä kuoliniskun. Sinun alhaisen halusi tähden hän nyt 
makaa raadeltuna kedolla. Voi sinua! 

Pelästyin niin pahoin, että luulin meneväni hengettömäksi. 
Kädellä rintaani painaen nyyhkäisin syvään. Rakas, hyvä 
setäni oli siis kuollut. Kuka minua nyt suojelisi tässä ahdis- 
tuksen talossa? Kuka lohduttaisi minua ollessani suruissani? 
Voi, miksi näin pitikin käydä, miksi setäni täytyikin kuolla? 
Tämä oh kolmas kuoleman isku, joka minua kohtasi vähäisen 
ajan kuluessa. Miksi, miksi murhe toisensa jälkeen lankesikaan 
heikon sydämeni painoksi? Mutta minä olin syytön setäni 
kuolemaan. Olin pyytänyt taljaa, se oh totta, mutta minäkö 
olisin niin tehdessäni halunnut syöstä setäni vaaraan? Olisin 
ollut vailla minkäänlaisia koruja, jos olisin tietänyt näin tapah- 
tuvan. Setäni, hyvä setäni — kuollut! 

Kirkkaasta aamusta huolimatta minusta tuntui, kuin yö 
olisi laskeutunut ympärilleni. Maailma soi vain surua, ja itkua 
sen äänet olivat. Sain ponnistella ankarasti jaksaakseni pidät- 
tää kyyneleitäni ja seistä suorana ja kopearyhtisenä minua 
tuijottavien petomaisten sukulaisteni katseiden edessä. He 
tiesivät kostonaikansa tulleen eivätkä kohtelisi minua lempein 
sydämin. Mhtä kovuutta he mahtoivatkaan minulle keksiä? 
Pakottamalla sain pakottaa sydämeni rohkeaksi. Heidän ei 

suinkaan pitänyt nähdä minun pelkäävän heitä, että he saisi- 
vat aiheen alhaiseen nauruun ja pilkkaan! Minä kykenin osoit- 
tamaan heille olevani heitä lujempi, heitä ylhäisempi sekä 
mieleltäni että ryhdiltäni, kykenin halveksien pitämään heitä 
louskuttavina shakaaleina, joiden ääntä ei pelkää kukaan. 
Katsoen Aheribaa silmiin virkoin niin rauhallisesti kuin taisin: 

— Minuako sinä, houkka, syytät setäni kuolemasta? Tie- 
dätte kaikki minun rakastaneen häntä paljon. Sanoitte, että 
onnettomuus vei hänet kuoleman vuorille. Mitä siis minulla 
on siinä syytä, sillä jumalat valitsevat tekonsa ihmisen mieltä 
kysymättä? Oi, setäni vaimot ja lapset, älkää olko maltit- 
tomia ja ruvetko puhumaan typeryyksiä! 

— Sinäkö tässä yrität meitä neuvoa ja opettaa? Aheriba 
huudahti vihlaisevalla äänellä. Joku vaimoista lisäsi kimeästi 
nenäänsä honottaen: 

— - Ottakaamme tyttö ja ajakaamme hänet talosta, ennen 
kuin hän saa aikaan enempiä pahennuksia! 

Heidän olisi pitänyt surra setäni kuolemaa, mutta sen sijaan 
he halpamaisesti kääntyivät minua vastaan purkaakseen vi- 
haansa ja kostonhimoaan. 

— Hänen äitinsä otti pahojen henkien avulla herramme 
rakkauden, niin ettei tämä enää meitä nähnyt. Me muutuimme 
varjoiksi, savuksi. 

— Katsokaa babilittaren tytärtä, kuinka kopea ja kova- 
ilmeinen hän on! Emme halua nähdä häntä talossa tämän 
jälkeen. Myykäämme hänet orjattareksi, min että hän oppisi 
tietämään, mikä hänen paikkansa on! 

— Niin tehkäämmekin! he huusivat kuorossa ja riemuitsi- 
vat halpamaisesta suunnitelmastaan. Minutko orjattareksi? 
Höh, sellaisen kostonko he minulla aikoivat suorittaa? Mutta 
mitä muuta voi noilta pahasydämisiltä ihmisiltä odottaakaan? 

Amelassur oli jostakin ilmestynyt heidän luokseen ja seisoi 
jurona kuuntelemassa heidän kirkumistaan. Hänet nähdessään 
he kävivät huutoineen hänen kimppuunsa. 

— Sinä olet nyt talon herra. Aja tuo tyttö tiehensä, sillä 

emme siedä häntä! Vielä parempi, jos myyt hänet orjatta- 
reksi, niin että hänen babililainen kopeutensa lannistuisi! 

— IyO-lo, enpä tiedä, hän mutisi vastenmielisesti ja katseli 
rauhallisesti minua. — Hän on kovin nuori vielä. Armahta- 
kaamme häntä ja katsokaamme, millainen hänestä tulee! 

Näin hän ilokseni yritti puolustella minua, ja minä loin 
häneen kiitollisen katseen. Mutta hän ei ollut oikea mies käy- 
mään kiivasta sanasotaa ja väittelemään ympärillään ryöppyi- 
leviä sanoja vastaan. Hän sai kasvoilleen sellaisen huutojen 
ja kirkumisten myrskyn, että hänen vankka vartalonsa miltei 
taipui. Hänen kasvoilleen lehahti hämmentynyt ilme. Miksi 
hän ei riidellyt, karjunut, lyönyt? Jos hän olisi ruvennut 
käyttämään isännänoikeuttaan, huone olisi kohta ollut tyhjä. 
Mutta hän empi, vitkasteli ja kääntyili puolelta toiselle olka- 
päitään kohotellen ja näyttäen harmistuneelta. Lopuksi hän 
neuvottomana ratkaisi asian siten, että partaansa raaviskel- 
tuaan pakeni pihalle. Tuskin hän pääsi kynnyksen yli, kun 
minä vetoavasti huusin, sillä tiesin heidän olevan tosissaan: 

— Aiotteko tehdä tytölle sen vääryyden, että myisitte hänet 
orjattareksi? Älkää tehkö niin! Kuulittehan, mitä Amelassur 
sanoi. 

— Mitä Amelassurin, tuon ahneen saiturin sanoista! he vas- 
tasivat ivallisesti. — Me pakotamme hänet taipumaan tah- 
toomme. Orjattarenkin osa on sinulle liian hyvä, sinä käär- 
meestä siinnyt äpärä, joka matelit isämme sydämeen! Silmät 
sinulta pitäisi puhkaista ja turmella kasvojesi kauneus! 

Näin kauan olin jaksanut malttaa mieleni, mutta nyt siitä 
tuli loppu. Tunsin, etten jaksanut enempää kuunnella. Pos- 
keni arpi oli kuin polttava vaarna, ja sydämessäni kiehui hil- 
litön raivo. He olivat minua pilkatessaan loukanneet vanhem- 
piani vertaamalla heitä käärmeeseen. Voi noita kurjia olentoja! 
Kyllä minä heille puhuisin jotakin! Minun vanhempani olivat 
monta vertaa jalompia ihmisiä kuin he. 

— Vai vertaatte isääni ja äitiäni matelijaan te, jotka itse 
olette sonnan siittämiä, sillä sontaa on teidän sydämenne! 

Hyvä on teidän nyt ulvoa, kun setäni on kuollut, sillä nyt 
pelkuruutenne on tiessään sen tähden, että laumaanne vastassa 
on yksi ainoa turvaton tyttöparka! luuletteko minun pelkää- 
vän? Voi, te raukat, jotka ulvotte yhdessä! Sen sijaan, että 
surisitte oikein setäni kuolemaa, te väärin haudotte vihaanne 
minua vastaan! Minä toki rakastin setääni, mutta teistä yksi- 
kään ei rakastanut häntä, sen näkee aikeista! Heti hänen 
kuoltuaan syöksytte hyeenoina turvattoman tytön Idmppumi 
ja saatatte setäni manalanmatkan vaikeaksi, sillä totta tämän 
pahuuden täytyy liitää hänen hyvän sydämensä ahdistukseksi. 
Voi teitä! 

— Totisesti tuo röyhkeä tyttö puhuu liikaa! karjaisi Aheriba 
malttinsa lopullisesti menettäen. Ja ennen kuin aavistinkaan, 
he kaikki olivat kimpussani. Minut kiskaistiin portailta alas 
ja paiskattiin lattialle. Siinä maatessani ja potkiessani ruumii- 
seeni satoi nyrkiniskuja, sylkeä ja raapaisuja. Sucjellakseni 
kasvojani painoin kämmenet niille. Heitä oli liian monta 
kyetäkseni edes vähässäkään määrässä puolustautumaan. Äh- 
käisin kivusta kovan potkun sattuessa kylkiluiliini, mutta vali- 
tuksen ääntäkään en päästänyt. Noiden hylkiöiden ei pitänyt 
kuulla minun itkevän tai vaikeroivan! Vaikka he tarttuivat 
paksuihin hiuksiini ja niistä vetäen kiskoivat minut ovelle, 
en avannut suutani valituksiin, vaikka kipuni olivatkin suuret. 
vSuljetuin silmin, huohottaen ja vain sisimmässäni tällaisesta 
kohtelusta itkien makasin kynnyksellä sukulaisteni S3dj eksyt- 
tävänä. Kasvoni olivat jo aivan märät. Kun vähäinen hiljai- 
suus tuli, luulin rääkkäämiseni loppuneen. Mutta silloin pau- 
kahti niin kova isku päähäni, että uhmastani huolimatta par- 
kaisin tuskasta. Kasvoilleni virtasi omaa kuumaa vertani. 
Kohottaen päätäni yritin torjua uutta iskua. Muuan setäni 
tytär oli riuhtaissut soihdunkannattimen ja piti sitä pääni 
päällä valmiina uuteen lyöntiin. Aikoivatko he surmata minut? 
Näinkö minun kävisi, kuolisin sukulaisteni tappamana? Voi, 
hyvät jumalat, auttavat taivaan herrat, miksi hylkäätte tytön 
yksin? Raskas lyömäase uhkasi pudota toisen kerran, ja nyt 
se varmaankin murskaisi pääni. 

Silloin jy lähti Amelassurin kova huuto yli kaiken metelin 
ja pauhun: 

— Mitä hirmuista te aiotte? Tehän olette miltei tappaneet 
hänet! Menkää takaisin, tai isken nyrkilläni säpäleiksi jokai- 
sen kallon, joka lähenee ovea! 

Milloinkaan en ollut kuullut tai nähnyt jäykkää Amelassuria 
tuollaisena, peloittavana hirviönä, joka sieraimet leveinä seisoi 
vieressäni ja jykevällä voimallaan työnsi murhanhimoiset suku- 
laiseni pois luotani. 

— Jos hän on teille vastenmielinen, lähetän hänet pois, 
hän kuului jatkavan, ja minun toiveeni, että hän puolestani 
pieksäisi vaimot ja tyttäret, raukeni. — Viekää hänet jonnekin 
virkistymään. Minä menen nyt noutamaan isämme ruumista. 
Jos palatessani näen jonkun haavoittaneen tyttöä, minä panen 
veren virtaamaan, vaikka onkin murheen aika! 

Toivoin inhimilliseksi osoittautuneen Amelassurin kumartu- 
van puoleeni ja kysyvän vointiani. Sitä hän ei tehnyt, vaan 
kiireesti lähti tiehensä. Kun kukaan ei välittänyt enää minusta 
mitään, minä kohottauduin ja vaivalloisesti ryömin pihalle 
auringon valoon. Ruumistani särki joka puolelta, ja luulin 
kuolevani kipuihini. Otsani oli jäykkä kuivuneesta verestä, ja 
käsivarteni vapisivat maatessani niiden varassa maassa ja kuul- 
lessani esihuoneesta sukulaisteni pilkkanaurun. Oi, kostaisi- 
vatko jumalat minun puolestani heille? Sen he ansaitsisivat, 
nuo raakalaiset! Kyynelet juoksivat silmistäni, polttavat 
häväistyksen kyynelet, joita en jaksanut pyyhkiä pois. Jossakin 
lähelläni nauroivat isoääniset orjattaret, joista oli suloista 
nähdä ylimysnaisen kaikkien hyljeksimällä ja syljettävänä 
makaamassa pihan tomussa. Sukulaiseni olivat tietysti valeh- 
delleet heillekin minusta kaikkea mahdollista pahaa, niin että 
minmi oli turha toivoa orjienkaan osoittavan minulle sääliä. 
Kuinka vaikeaa elämäni olikaan! 

Tuona aamuna minä, liki seitsemäntoista ikäinen Ninigigu, 
olin viheliäinen kuin maata ryömivä matonen, jonka kuka 
hyvänsä saattoi polkaista kuoliaaksi. Niin masentunut olin, 

että ainoastaan häivähdyksenä muistin Binilinkin. Tämä rakas 
soturi ei tietänyt kovasta kohtalostani mitään. Hän olisi aset- 
tunut puolustamaan minua, jos olisi ollut täällä. Hän oh 
väkevä, urhoollinen, rakasti minua. Miksi hän ei ollut täällä? 
Surmata hän olisi saanut jokaikisen sukulaiseni, sillä niin vihat- 
tavia he olivat. Orjatar minusta siis tulisi eikä suinkaan kym- 
menenpäämies Binilin vaimo. Mustelmille piestyin ruumiin 
haava päälaessa ja häpäisyn armottomat lovet sydämessäni 
luulin jättäväni maailman Binilineen ja meneväni kuoleman 
pitkälle tielle. Mitä varten oikeastaan hyödytti elää? Mitä 
tämä elämä oh? Kurjuutta ja pahojen tähtien vainoa olin 
vain saanut kokea. Syttyneen rakkauden pienet muruset 
olivat ainoat elämäni ilon pisarat, mutta kohta nekin oksivat 
sydämeeni kivettyneitä helmiä, kun sukulaiseni olisivat myy- 
neet minut orjattareksi. Mihin joutuisin, mitä kokisin, sitä en 
hirvinnyt ajatella. Päätäni särki, ja tuskaisin mielin painoin 
kasvoni multaa vasten. Jotkut orjat tulivat ja kantoivat 
minut aasien ja muulien talliin. Niin alas sukulaiseni minut 
syöksivät, ettei ihmisten, vaan elukoiden huone oh enää minulle 
sovelias ollakseni. 

Ulkoa kuului pois juoksevien hevosten kavioiden kopsetta: 
kops-kops-kops-kops. Juro, äkäinen Amelassur, ainoa joka koko 
roskalaumassa oh osoittautunut ihmiseksi, ratsasti pois, nou- 
tamaan hyvän talonisännän, setäni, kylmennyttä ruumista. 
Kyynelten peittäessä katseeni vaivuin heinäkasalle suurisilmäis- 
ten, alakuloisten aasien kuumien turpien eteen. Olin niin 
heikko, että luulin menehtyväni. Kavionkopseen siirtyessä 
loittonevana paukkeena kaukaisuuteen minä hervottomana 
heittäydyin selälleni heinille ja yritin vaipua uneen. Mitään 
muutakaan en voinut tehdä. Ajatusteni kuorma oli niin raskas 
kannettavaksi, että halusin paeta sitä unenjumalan lempey- 
den suojaan. Mutta nukkua en kuitenkaan voinut. 

Päivän korkeimmillaan ollessa nousin heiniltä ja menin juh- 
tien vesikaukalolle juodakseni ja pestäkseni pääni ja kasvoni, 
jotka olivat pahasti turvoksissa. Tämän tehtyäni istuuduin 



jälleen heinäkasalle tuntien itseni sanomattoman kurjaksi. 
Miten onneton Olinkaan! Nähtävästi syntymäni oli tapahtunut 
niiden tähtien alla, jotka toivat ihmiselle vain onnettomuuksia, 
muuten en voinut käsittää nuoren elämäni tapauksia. Niitä 
vielä kokisinkaan? Ihmisten piestäväksikö olin siis syntynyt, 
minä joka lapsesta asti olin uneksinut joskus olevani ylhäinen, 
upea nainen, jota ihmiset ihaillen ja alamaisesti katsoisivat? 
Unet olivat unia, niiden kauneus lumetta, sillä ainoa tosi oli 
tänä päivänä se, että lojuin murjottuna heinäkasalla. Takanani 
huokuivat aasit ja muulit lämmintä hengitystään niskaani. 
Vaikka ne olivatkin eläimiä, niiden läheisyys sai minut tunte- 
maan pientä turvallisuutta. Hyvä että ihmisellä oli edes 
hyvä eläin luonaan silloin, kun pahat ihmiset olivat hänet 
solvanneet ja piesseet. Näin juhtien murheelliset silmät — 
eiväthän ne vain tietäneet, mitä olin kokenut, ja eiväthän 
ne liene säälineet minua? Niiden kasvot olivat vakavat, 
ystävälliset, ilme lämpöinen ja lempeä. Mykkiä, hiljaisia 
ystäviäni ne tuntuivat olevan, ja nyyhkyttäen nousin ylös, 
painoin poskeni pienen aasin harmaata poskea vasten ja itkin 
näin puhellen: 

— Voi, sinä pieni ja alakuloinen aasi, jonka korvat ovat 
suuret kuulemaan maailman asioita, näin minua ovat kohdel- 
leet ihmiset! Minua on piesty, potkittu, raavittu ja isketty. 
Päässäni on reikä, kaikkialla on mustia läiskiä, vaatteetkin 
repaleina. Tallissa on hyvän babililaisen ja hänen armaan vai- 
monsa tytär, ovi on suljettu, tyttö ei pääse pois. Voi voi! 
Ninigigu, voi voi! 

Itkien pidin poskeani aasin poskea vasten, kunnes vaipuen 
takaisin heinille kasvot kämmeniini kätkien tuijotin pelotta- 
vaan kohtalooni ajan kulumisesta mitään tietämättä. Kaikki, 
mikä elämässäni oli ollut hyvää ja kaunista, tuntui unennäöltä, 
josta vasta tänään olin herännyt. Tulevien päivien kohtalot 
ammottivat synkkinä pilvinä ylläni ja varjostivat otsani. Mikä 
oli oleva minun osani kovassa maailmassa, orjattaren vai onnen 
tie, sen vain jumalat tänä päivänä tiesivät. Enteet olivat 

turhia, turhia olivat pappien toivotukset, maailman tie yksin 
määräsi kätketyn kohtalomme. 

Kesken synkkien ajatusteni näin oven avautuvan. Tukah- 
duttaen nyyhkitykseni kohotin kasvoni tulijaa kohti. Joko 
orjakauppias oli saapunut? Joko minä menisin kauppatava- 
raksi markkinoiden meluun, jossa minua puserreltaisiin ja 
kohdeltaisiin kuin en ihminen olisikaan? 

Hän ei ollut orjakauppias, vaan pelkkään vyöverhoon pukeu- 
tunut setävainajani orja, epämiellyttävän näköinen paksu- 
huulinen mies, jonka joskus olin nähnyt tallien läheisyydessä. 
Hiipien kuin ketoilves hän läheni minua silmissään outo kimal- 
lus, joka toi mieleeni emaljitiilen pinnan. Epämääräisen pelon 
vallatessa mieleni vetäydyin yhä kauemmaksi hänen lähestyes- 
sään, mutta lopuksi olin juhtien kiimiitystangossa kiinni, niin 
etten päässyt kauemmaksi. Orjan suuret silmät levittäytyivät 
hekuman täyttäminä, sanaakaan sanomatta hän pudotti ver- 
honsa ja alastonna syöksyi minua kohti. Tämä tapahtui niin 
nopeasti, etten ehtinyt äännähtääkään. Hän paiskasi minut 
nurin ja kävi päälleni. Huuliltani tunkeutui vihlova hätähuuto, 
mutta turhaan huusin. Tallin saviseinät olivat paksut ja itse 
talli oli kaukana asuinrakennuksista. Miksi kukaan ei liikku- 
nut ulkona? Miksi mykät juhdatkaan eivät voineet minua 
auttaa? Näin huohotin suuresti tuskissani. Mies oh jo pääse- 
mäisillään tarkoituksensa perille, kun häntä raastavan käteni 
etusormessa oleva sormus raapaisi poskeani. Hetkeäkään miet- 
timättä pusersin käteni nyrkkiin ja iskin sen hänen toiseen 
silmäänsä niin, että sormukseni kivi raapaistessaan syöpyi 
syvälle sen kalvoon. Tämä hävytön sika ansaitsi tulla tape- 
tuksi. Tuskasta älähtäen hän paiskautui pois päältäni ja pol- 
villeen nousten paineli molemmin käsin haavoittunutta sil- 
määnsä. 

Mutta hänhän oli jättänyt oven auki, minä äkkiä huomasin. 
Aukko vapauteen ammotti edessäni. Miksi en käyttäisi sitä 
sen sijaan, että odottaisin katkeraa orjattarenkohtaloani tun- 
temattomissa, pahoissa oloissa? Minun tarvitsi vain juosta, 

niin olisin poissa sukulaisteni luota. Hetkeäkään arvelematta 
syöksyin ovelle. Mutta ennen kuin pääsin siitä läpi, Amelassur 
seisoi edessäni kasvot hirmustuneiksi vääristyneinä. Pelästy- 
neenä väistyin syrjään. Oliko tuo omituinen mies samassa 
juonessa orjan kanssa, ajattelin hämmästyneenä ja inhon tun- 
tein, vaikken ymmärtänyt syytä siihen, miksi hän olisi lähet- 
tänyt orjan ensin yrittämään minulle väkivaltaa. 

Ihmeekseni sukulaismieheni ei näyttänyt välittävän siitä, 
että olin avoimella ovella. Käheällä äänellä hän kysyi: 

— Aikoiko tuo orja maata sinut? 

Voimatta virkkaa sanaakaan nyökkäsin. Amelassurin miekka 
oli jo tupesta ulkona, kun hän villisonnin lailla mylvähtäen 
syöksähti eteenpäin. Ehdin nähdä miekan välähtävän ja pai- 
nuvan ähkäisevän orjan selkään, sitten olin juoksussa. 

— Ninigigu, älä juokse! Kirkassilmä! kuulin Amelassurin 
huutavan tallin ovelta, ei vihaisesti, vaan hätääntyneenä, mutta 
en tahtonut pysähtyä. Kauhistunein sydämin ryntäsin talli- 
pihan poikki hajoittaen jyviä haeskelevan kanalauman. Pla- 
taani- ja tammimetsä oli suoraan edessäni, ja Amelassurin yhä 
huudellessa minua riensin puiden suojaan. Pensaat raatelivat 
käsivarsiani ja sääriäni, mutta huomaamatta niiden aiheut- 
tamia kipuja juoksin yhä kauemmaksi tallista. Koska olin 
päässyt tänne asti, minun oli mentävä niin pitkälle kuin jak- 
soin kulkea, mennä mihin tahansa. Setäni taloon en halunnut 
enää palata, sillä siitä olin jo saanut niin tarpeekseni, kuin 
kuka ikinä saattoi tarpeekseen saada. 

En tietänyt, mihin menin ja kuinka kauan olin ryntäillyt 
metsää pitkin, kun tunsin ruumistani vihlovan. Yhtäkkinen 
väsymys valtasi minut, ja kovasti huohottaen vaivuin maahan. 
Missä olin? Olinko jo tarpeeksi kaukana setävainajani maa- 
talosta? En tuntenut seutua, mutta sen hiljaisuudesta aavistin 
sen rauhalliseksi. Ehkä olin kaukana kaikista teistä ja talon- 
poikaistaloista. Painoin kasvoni tuoksuvaa ruohoa vasten ja 
hengitin raskaasti maan multaista hajua. Olin nyt koditon 
enkä tietänyt, mistä yöksi löytäisin katon väsyneen pääni 

päälle, mistä saisin leipäkyrsän nälkäisen vatsani tyydyttämi- 
seksi. Tänä päivänä maailmani oli kaatunut nurinniskoin ja 
syössyt minut sellaisiin tapahtumiin, etten nähnyt valoa mis- 
sään. Suru oli pakahduttamaisillaan sydämeni. Kolhittuna ja 
ihmisiä pelkäävänä lojuin paljaan taivaan alla kuunnellen men- 
neisyyteni porttien sulkeutumista ikuisiksi ajoiksi. Sillä tus- 
kastani huolimatta minä tiesin uuden kohtaloni parhaillaan 
kehittyvän eteeni, minun kulkeakseni sen valmistamaa tietä 
siihen päämäärään, jonka takana oksivat kuolemanjumalan 
kivenkaltaiset kasvot. 

Jonkin aikaa kului, ennen kuin virkistyin niin paljon, että 
kykenin järjellisesti ajattelemaan nykyisyyttäni ja suunnitte- 
lemaan, mitä minun oksi tehtävä. Kun siinä aprikoin asioita 
puolelta toiselle, havaitsin, ettei minulla ollut muuta mahdol- 
lisuutta kuin yrittää Assurin kaupunkiin Binilin luokse. Nyt 
ei ollut väliä sillä, että hän ok köyhä eikä kyennyt antamaan 
minusta arvokkaita kihlarahoja. Tärkeintä ok, että pääsisin 
hänen luokseen turvautuakseni hänen suojelukseensa. Neuvok- 
kaana miehenä hän selvittäisi asiani ja palauttaisi elämäni 
jonkinlaisille raiteille, niin etten hukkuisi onnettomuuteeni. 
Matkan pituus ei minua peloittanut, mutta pelkäsin sukulais- 
teni lähettävän palvelijoita ajamaan minua takaa ja viemään 
takaisin maakartanoon. Se oksi pahin kohtalo, johon joutui- 
sin, ja sitä minun täytyi visusti välttää. Ok parasta, että 
unohdin setävainajani talon, joka ok muuttunut tuskieni 
paikaksi. 

Onnekseni sukulaiseni okvat olleet niin vimmoissaan, ettei- 
vät olleet huomanneet rnstää korujani, jotka aamulla olin 
pannut ylleni, sillä niitä voisin käyttää Assurin-matkaani. 
Minulla ok neljä kultaista rannerengasta, viisi arvokasta sor- 
musta ja kaksi nilkkarengasta, joissa ok helmiä. Uumillani ok 
hyvän omaisuuden arvoinen, viidellätoista berylkllä ja yhtä 
monella jaspiksella koristeltu kultarenkainen vyö, jonka olin 
saanut sedältäni silloin, kun täytin kuusitoista vuotta. Siinä 
ok yhteensä nun monta kiveä kuin ok Sin-kuujumalan pyhä 

luku, kuukauden päivien luku, ja sen ajatteleminen sai minut 
uskomaan, että vyö tuottaisi minulle onnea. Tuonnempana 
näkisin, kuinka minulle kävisi. Arvioituani, että mukanani oli 
joltinenkin rikkaus, minä reipastuneena nousin jaloilleni ja läh- 
din taivaltamaan keskipäivän suuntaa kohti. Jossakin siellä 
päin piti olla tie ja Idiqlat-virran sivuhaara. 

Assurilaiset olivat jo kauan aikaa rakentaneet kaikkialle 
maahansa suuria teitä, joita pitkin heidän ratsuosastonsa — 
taisteluvaunuja he enää käyttivät hyvin harvoin — nopeasti 
pääsivät ryntäämään sinne, missä kuninkaallisen mahdin täy- 
tyi suojella itseään kapinalta tai rajan yli hyökänneiltä viholli- 
silta. Yksi tällainen, vielä keskeneräinen tie oli suoraan edes- 
säni. Kuulin jo rakennusorjien huudot ja päällysmiesten 
ruoskaniskut, joilla he tehostivat työn joutuisaa edistymistä. 
Isoja kiviä upotettiin pehmeisiin kohtiin ja peitettiin läheisen 
kummun kyljestä kannetulla soralla. En uskaltanut mennä 
työjoukon lähelle, sillä yksinäinen tyttö oh yksinäisessä pai- 
kassa häikäilemättömien miesten armoilla, vaan kiersin sen 
kaukaa. Vatsani naukui kuin metsäkissa kulkiessani tien poikki 
pitkän matkan päässä rakentajista. Armoton väsymys painoi 
runneltua ruumistani, ja kävelemään tottumattomat jalkani 
olivat sannikkaisiini tunkeutuneen hiekan rikki syövyttämät. 
Jokaisen askelen ottaminen teki niin kipeää, että kyynelet 
kihosivat silmistäni. Jospa kohtaisin yksinäisen talon, jossa 
voisin levätä! Kompastellen ponnistelin eteenpäin. Ensimmäi- 
sen kerran eläissäni koin sen, että itsepäisyydestäni oh hyö- 
tyäkin. Ilman sitä olisin jäänyt makaamaan maahan ja jou- 
tunut yön tultua metsän petojen saaliiksi. Nyt se pakotti 
minut kivuista huolimatta taivaltamaan eteenpäin. Siksi minä 
hämärän tulviessa taivaan pihasta näin edessäni olevan virran 
partaalla kyyhöttävästä majasta valoa. Yössä kulkevien paho- 
jen henkien ja petojen pelko sai minut sydämessäni hartaasti 
rukoilemaan jumalia, että majan asukkaat salhsivat minun 
yöpyä luonaan, olipa heidän majansa kuinka halpa tahansa. 
Niin kovasti olin väsynyt, että silmäni ohvat sulkeutua kesken 

vaivalloisen kävelyni. Mutta saavuin kuitenkin majalle ja 
astuin sen ovesta sisään. Suuri oli iloni nähdessäni yksinäisen 
vanhan miehen olevan siinä. Hän voiteli kilpikonnanrasvalla 
jotakin merkillistä pyörää pienen valotuikun palaessa hänen 
vieressään. 

— Toivotan sinulle hyvää vointia, vanhus! sanoin kohte- 
liaasti. Olipa maja ja sen asukas minkälainen tahansa, koh- 
telias minun täytyi olla, sillä käytökseni kenties ratkaisi sen, 
miten viettäisin yöni. 

— Kolme tarkasti punnittua hopeajyvää se maksaa, hän 
vastasi suureksi ihmeekseni. Suu auki katsoin häntä. Hänpä 
merkillisiä vastauksia päästeli tervehdyksiin. 

— Sällitkö minun yöpyä majassasi? Olen väsynyt, enkä 
tiedä, mihin muuallekaan menisin, jatkoin puhelua. Ihmeeni 
tuli entistä suuremmaksi hänen tällä kertaa tokaistessaan: 

— Aamulla on parasta puhua asiasta tarkemmin. 

Tämähän kummallista, ajattelin sekä huvittuneesti että har- 
mistuneesti. Pitäisikö minun väsyneenä odottaa aamuun asti, 
ennen kuin hän ratkaisisi, ottaako hän minut majaansa vai ei? 
Hän oli varmaankin menettänyt järkensä. Kuka tiesi, mitä 
tämä ukko minulle tekisikään? Murhaisi ja ryöstäisi minut ja 
paiskaisi ruumiini virtaan. Hiljainen kammo alkoi jo levitä 
mieleeni. 

Katselin ympärilleni. Maja oli hyvin yksinkertainen ja köy- 
hästi kalustettu, jopa siivoton. Muutamista kapineista arvasin 
vanhuksen olevan virran yli kulkijoita kuljettavan lautturin. 
Sellainen hän varmaankin oli. Mutta hänen kummallista käyt- 
täytymistään en käsittänyt. Vaikka hän ei oikein näyttänyt 
järkensä menettäneeltä, ei hän tuntunut olevan juuri muu- 
takaan. 

— Olet varmaankin lautturi, virkahdin jotakin pulmakseni, 
sillä sydämeeni levinnyt omituinen painostus alkoi vaivata 
minua. 

— Vanha se kyllä on, mutta aina se tuollaisen tytön makaa- 
misen kestää, hän nyt vastasi ja kurottautuen viereensä otti 

lattialta makuumaton ja heitti sen eteeni. Ymmärsin nyt 
hänen käyttäytymisensä syyn ja nauroin kauan itsekseni. 
Ollakseni pilkkaamatta hänen harmaita hapsiaan en tehnyt 
sitä hänen nähtensä. Vanha lautturi oh umpikuuro, ja siksi 
hän puhui niinkuin puhui. Tämän seikan toteaminen rauhoitti 
sanomattomasti mieltäni, en pelännyt enää häntä. 

Hän pani pois pyörän ja kynsi ensin päälakeaan, sitten leu- 
kansa alustaa ja lopuksi kainaloaan. Noustuaan seisomaan 
hän otti saviarkusta leipäkyrsän ja ojensi sen minulle. 

— Söisit kai? 

Hyvät jumalat hänet varmaankin panivat tämän tekemään, 
sillä totisesti minä olin niin nälissäni, että olisin syönyt vaikkapa 
savea. Kiitollisena söin leivän ja huomasin sen tekevän sano- 
mattoman hyvää. Olin sangen tyytyväinen majaan osumi- 
sestani, sillä jossakin muualla minun olisi saattanut käydä 
hyvinkin pahoin. Tuntui, kuin jumalat olisivat viimeinkin 
ottaneet asiani huolekseen ja seuranneet askeleitani. Jospa niin 
ohsikin ollut! 

Levitettyäni kaislaisen maton seinän vierelle maahan minä 
oikaisin väsyneen ja särkyisen ruumiini sille, ja vaikka alustani 
olikin kova, leponi tuntui ihanalta. Ihan minun täyt}d ähkäistä 
mielihyvästä, kun helpottava raukeus suloisena värinänä levisi 
jäseniini. Painaen korvani mattoa vasten suljin silmäni. Vanha 
lautturi liikahteli vielä ahtaan majan lattialla, mutta sitten 
hän sammutti tuikkunsa ja kuului ojentautuvan omalle matol- 
leen. Hiljainen, syvä rauha levittäytyi yllemme. Ulkona pul- 
pahteli yössä virtaava joki. 

Tämän päivän vaikeuksista huolimatta minä koin sydämes- 
säni, että jumalat armahtivat onnetonta tyttöä, sillä he antoi- 
vat minulle makean ja tarpeellisen unen, jonka syvissä pohjissa 
en tietänyt elämän armottomuudesta mitään. Kuinka siunattu 
unenlahja olikaan, sillä se virvoitti väsyneen ja ahdistetun 
mielen ja palautti ruumiiseen voimaa! Aamun valjettua herä- 
sin siihen, että lautturi kosketti minua olkapäähän. Vaikka 

ruumiini olikin vielä hellä, olin kuitenkin virkeä nousemaan 
jalkeille ja lähtemään matkaani jatkamaan. 

— Lähtekäämme siis virran yli, vanha lauttamies sanoi 
hymyillen sakean partapensaikkonsa takaa. Ajattelin, kuinka 
olin eilen erehtynyt epäilemään häntä mielipuoleksi ja murha- 
mieheksi, sillä hänhän näytti hyvin ystävälliseltä vanhukselta. 
Hän lähti ulos, ja minä seurasin häntä rantaan. Virta välkkyi 
kultana ja hopeana, ja sen kaislikoissa räksyttivät aamuvirkut 
sorsat. Kauempana olevalla vesijättömaalla kahlasivat pitkä- 
jalkaiset kurjet tongiskellen mutaa ja roikuttaen potkiskelevia 
sammakoita nokassaan ennen kuin nielivät ne. Virran toisella 
puolella leviävä heinäaavikko huojahteli vaalenevin ja sinisty- 
vin värein hiljaisen tuulen kiitäessä kuin höyhen ruohonlatvo- 
jen ylitse. Taempana levisi sankka metsä, jonka päällitse näkyi 
kaukaisten vuorijonojen sininen seläikkö. Aamukaste nousi 
ohuena harsona ilmaan, ja kaikki mitä oli sen takana, näytti 
hiljaa värisevän, niin että koko maailma ikäänkuin liikkui. 
Käytyämme lautalle ja vanhuksen meloessa ylitse virta pul- 
pahteli hopeisina kuplina ja mustina nauhoina hirsien kupeilla, 
ja sen kiitävässä vedessä välähteli kalojen kylkiä. Minun ja 
vanhuksen kuvain seurasi uskollisesti lauttaa, näyttäen suun- 
nattoman pitkältä ja vääristyneeltä, niin että aivan nauroin. 

Keulahirret raapaisivat rannan valkoista hiekkaa, ja nopeasti 
hypähdin maalle. Vanhus mutisi itsekseen. Hän nähtävästi 
oli luullut minun lähtevän tieheni maksamatta, mutta enhän 
tahtonut tuolle hyvälle ukolle tehdä sitä. Kääntyen selin 
irroitin vyöstäni yhden beryllin ja painoin sen hänen kämme- 
nelleen. Hän näytti hätkähtävän nähdessään sen ja sitten 
katsahti omituisin ilmein minuun. Kolmen sheun sijasta siinä 
oli satakertaisesti liikaa, mutta minulla ei ollut vähempää 
antaa. Ja oliko loppujen lopuksi beryllissä yhtään liikaa, jos 
ajattelin hänen hyvyyttään ja hänen suomaansa yösijaa, syö- 
määni leipää ja virkistävää untani? Olihan vapauteni beryllin 
arvoinen. Kenties jo olisin sukulaisteni käsissä, jos he olivat 
lähettäneet takaa-ajajat perääni, ja oksin harhaillut teillä. 



Virran tällä puolen takaa-ajajista ei ollut paljon pelkoa, sillä 
tuskin kukaan muisti vanhaa lautturia ja sitä, että saatoin 
hänen avullaan mennä ylitse paikasta, joka ei ollut yleisen 
tien yhteydessä. Katsoin vielä kerran vanhusta silmiin ja läh- 
din kohti metsää, jonka laitaa myöten näytti kulkevan tie. 
Ehkäpä siellä kohtaisin matkueen, joka olisi menossa Assurin 
kaupunkiin. 

Heinälaihon poikki tarpoessani katsahdin kerran taakseni. 
Vanhus seisoi yhä paikallaan ja tarkasteli kämmentään. Sydä- 
messäni tuntui sanomattoman hyvältä. Kivi merkitsi hänelle 
varmaankin suurta omaisuutta. Tämän ilon tuottaminen 
hänelle oli parhain tekoni, jonka olin elämäni tähänastisissa 
vaiheissa tehnyt, enkä tiennyt, tulisinko milloinkaan enää 
ansaitsemaan toisen ihmisen ilahduttamisella omaa iloani. 

Asteltuani tietä monta kaksoistuntia minut saavutti muuan 
kaksikymmenjuhtainen matkue. Vähän aikaa hierottuani sen 
omistajien kanssa kauppaa sain nousta kamelin selkään mat- 
kustaakseni siinä turvallisesti ja joutuisasti Assurin kaupun- 
kiin. Maksuksi annoin pikkusormestani sormuksen. Jo ennen 
matkueen kohtaamista olin kätkenyt muut koruni vaatteitteni 
alle. Eihän milloinkaan voinut tietää, minkälaisten ihmisten 
kanssa joutui tekemisiin, jonka vuoksi oli parasta olla ajoissa 


varovainen. 

Kohta kaupunkiin tultuani kohtasin sattumalta Binilin 
viidenkymmenenpäälhkön, jonka rakastettuni joskus oli näyt- 
tänyt: minulle. Innokkaasti kysyin Biniliä, mutta surukseni 
sain kuulla hänen olevan sotajoukkojen majoituspaikassa jois- 
sakin tehtävissä, joista hän palaisi noin kaksoistunnin kuluttua. 
En tietänyt, tunsiko viidenkymmenenpäämies minut, mutta 
hän hymyih leveästi virkkaessaan ennen eroamistamme: 

— Neito, älä juokse liian nopeasti soturin perään, sillä 
nopeudessasi väijyy paljon ansoja! En tarkoita tällä puheellani 
pahaa, sillä tiedän Binilin kunnialliseksi mieheksi. Mene ja 
odota häntä, jos sinulla on malttia siihen! 

Näin sanottuaan kunnon belninnu marssi kilisten tiehensä. 
Minä seisoin vähän aikaa paikallani ja lähdin sitten allapäin 
katua kohti taloa, jossa tiesin Binilin asuvan. Toiveeni, että 
olisin heti kaupunkiin tultuani päässyt kertomaan hänelle 
murheistani ja kuulemaan hänen ystävällisen, lohduttavan 
äänensä, oli rauennut. Olin nuori ja malttamaton, niin että 
kaksoistunti tuntui pitkältä ajalta. Katsellen kiirehtivien 
ihmisten vilinää, väistellen ahtaissa paikoissa kuormitettuja 
juhtia ja iloiten kuitenkin siitä, että olin päässyt pakenemaan 
sukulaisteni luota, hiljaa harhailin eteenpäin, kunnes olin 
perillä. Istuuduin talon seinästä esiin pistävälle kivelle odotta- 
maan rakastettuani. Näin tehdessäni ihmisiä katsellen liypis- 
telin rauhattomasi joko rannerenkaitani tai kaulakorujani. 
Tästä minä tiesin olevani levottomampi kuin tahdoin tunnus- 
taakaan. Isäni oli aikoinaan sanonut, että levottomasti hyp- 

pivät sormet ovat sen ihmisen merkki, jonka ajatukset harhai- 
levat maltittomina. Vaikka siis tämän tiesin, en voinut pitää 
sormiani liikkumattomina. Ajatukseni kiertelivät niin monissa 
asioissa, että turha oh pitää niistä lukua. 

Kun olin mielestäni istunut paikallani jo pitkän ajan, rupesin 
tulemaan entistä levottomammaksi. Missä Binili mahtoi viipyä? 
Miksi hän ei jo tullut? Kaikenlaiset epäilykset vahasivat mie- 
leni, jopa arvelin hänen joutuneen lähtemään pois koko kau- 
pungista, jolloin saisin odottaa häntä turhaan kenties kuinka 
kauan, ikuisesti. Vaikka tiesin levottomuuteni joutavanpäiväi- 
seksi, en voinut rauhoittua, vaan nousin jalkeille, läheten nur- 
kan taitse vierivää ihmisten ja juhtien virtaa. En nähnyt eri- 
koisesti mitään kasvoja, sillä vaikka silmäni katsoivat, olin 
kuin sokea. Värikkään muurin lailla väentungos vyöryi ohit- 
seni, aukottomana, meluavana, vyöryssään kaiken maailman 
ihmisiä, valkoisia, ruskeita, mustia, harmaita. Minusta tuntui, 
kuin olisin ollut kaiken tuon tungoksen ulkopuolella, siihen 
kuulumaton, kaukainen ja vahingossa tänne harhautunut aron 
liitävä henki, jota päivän valaessa loistoaan kadulle ihmiset 
eivät saattaneet nähdä. 

Mutta oli joku, joka näki minut. Tuttu, vihattu ääni puhui 
läheisyydessäni pelästyttäen minut pahanpäiväisesti. Se oli 
Aheriba, minua eniten vihaava sukulaismieheni. Hän se huusi: 

— Mutta tuossahan tuo kirottu tyttö onkin! Saimmepa 
kuitenkin hänet käsiimme. Älä lähdekään mihinkään, Ninigigu, 
sillä otamme nyt sinut mukaamme, sinä kavala karkuri! 

Kauhistunein silmin näin serkkuni työntyvän ihmisten seasta 
minua kohti. Miksi en ollut tarkastellut tarkemmin kasvoja 
säästyäkseni tästä? Myöhäistä oh nyt katua. Serkkuni oli jo 
aivan lähelläni. Hän talutti marhaminnasta hevostaan, ja 
hänen kintereillään tuli viisi maatilan palvelijaa, hekin juhtiaan 
taluttaen. Arvasin Aheriban saapuneen kaupunkiin tekemään 
ostoksia isänsä hautajaisia varten. Onneton sattuma oh joh- 
dattanut hänet läheisyyteeni. Jos olisin pysynyt paikallani 
Binilin talon luona, tätä ei olisi tapahtunut. Nyt katsoin serk- 

kuiii julmien silmien ilmettä ja näin hänen suunsa kaartuneen 
pilkalliseen hymyilyyn. Vähän aikaa olin yllätyksen peläs- 
tyttämä, mutta sitten vastarinnan haluni heräsi. Pitikö minun 
alistua serkkuni valtaan kuin metsämiehen haavoittama kau- 
ris hänen saadakseen köyttää minut hevosensa satulaan ja 
tehdäkseen kanssani siten kuin mieli? Eihän hän ollut mikään 
isännöimään minua. Jotakin kai voin tehdä minäkin, ainakin 
paeta. Häntä ja palvelijoita vastaan en tietysti voinut puolus- 
tautua. Parasta siis oh viivyttelemättä lähteä pakoon. 

Niin minä teinkin. Irvistin rumasti Aheriballe, joka oli 
luullut minun jo olevan varma saaliinsa, ja lähdin nopeasti 
Binilin asunnolle päin. Sinä aikana, kun olin seurannut ihmis- 
ten vilinää, en ollut katsonut katua pitkin sinne. Kenties hän 
jo oh kotonaan. Takaani kuulin Aheriban kiukkuisesti huu- 
dahtavan: 

— Vai irvistelet minulle, tyttö! Kohta minä panen sinut 
itkemään! 

— Itketä koiriasi, jos jumalat sen sallivat! vastasin päätäni 
kääntäen ja kiirehtien kävelyni juoksuksi. — Älä iloitse liian 
aikaisin, sillä vielä en ole käsissäsi! Mokomakin hyeena! Sha- 
kaali! 

Näin sanottuani aloin juosta kovasti. Kiljahdellen Aheriba 
kiskoi hevosensa suitsia päästäkseen jälkeeni. Häntä seurasi- 
vat palvelijat pitäen omaa mölinäänsä elukoittensa kanssa. 
Joukko ihmisiä väistyi tieltäni syrjään. 

— Ottakaa hänet kiinni! Hän on karannut orjatar! Ottakaa 
kiinni! 

Höh, minkä valheen tuo ilkiömäinen serkkuni nyt keksi- 
kään! Vai olin minä muka karannut orjatar! Kunpa saisin 
iskeä häntä naamaan ja kertoa, kuka se karannut orjatar 
oikein oli! Valehtelija! 

Niinkuin olin pelännyt, hänen valheensa meni ihmisiin, ja 
tähän astiset katselijat ryhtyivät ahneina ajamaan minua 
takaa, toivoen tietysti Aheriban maksavan heille hyvän palk- 
kion kiinniotostani. Huomasin olevani aika pinteessä. Miehiä 

ja läähättäviä akkoja syöksyi minua tavoittamaan. Koko 
ihmiskunnan ajamaksiko tässä jouduinkin, huohotin juostessani 
ja katselin pälyilevin silmin kupeilleni jonkinlaista pelastusta 
nähdäkseni. Jos tieni salvattaisiin edestä päin, olisin hukassa. 
Hengitykseni pihisi rinnastani kuin käymistilassa olevan viini- 
säkin ilma, hiki nousi otsalleni ja poskeni olivat kuumat. Kiinni 
minä joutuisin, se taisi olla jo varma. Mutta vielä minä jak- 
saisin vähän matkaa juosta ja juoksuttaa takaa-ajajiani. 

Katselin jo korkeita kiviseiniä ikäänkuin aikoen kiivetä pel- 
kin kynsin niitä myöten ylös katoille ja olin tuntevinani käsien 
takertuvan vaatteisiini. Eteeni ilmestyi joku mies. Hän tuli 
niin nopeasti tielleni, etten ehtinyt väistää, vaan syöksyin 
häntä päin. Olisin kaatunut, mutta hän kietaisi äkkiä käsi- 
vartensa vyötäröni ympärille. Kohotin nyrkkini lyömään 
häntä, olin valmis potkimaan ja puremaan. Mies huudahti 
kummastuneena: 

— Mitä — mitä nyt? Mihin juokset? Mitä ovat nuo villit 
ihmiset? 

Olin herpautua hengettömäksi iloni tähden. Olin törmännyt 
Biniliin ja olin nyt hänen väkevien käsivarsiensa suojassa. 
Kelpo jumalat, kylläpä kannattikin juosta tätä varten! Ihmi- 
set eivät voisi nyt pidättää minua Aheriballe luovutettavaksi. 
Huohotin, ähkin ja taisin itkeäkin. Binili katseli ihmeissään 
sekä kasvojani että häliseviä ihmisiä, jotka juoksunsa lopettaen 
pysähtyivät eteemme sankkana joukkona. Heidän takaansa 
työntyi Aheriba kovasti puhallellen. Tulkoonpa nyt minuun 
kiinni! Binili tappaisi hänet. Niin kauas pelkoni ja hätäni 
olivat häipyneet, että uskalsin vääristää suuni niin rumaan 
irvistykseen kuin ikinä osasin ja kohdistaa sen serkulleni. 

— Kerrohan nyt nopeasti, mihin juoksit! rakastettuni vir- 
kahti korvani takana. Kääntyen häneen kerroin lyhyesti, 
mitä maatalossa oh tapahtunut, kuinka olin karannut ja juos- 
sut hänen syliinsä. Binilin kasvoille levisi tyytymätön ilme, 
ja hän murahti jotakin, josta en saanut selvää. Se taisi olla 
oikein miehekäs ja ruma kirous. Hänen toinen kätensä veti 

jo miekkaa tupesta, mutta pysähdytti sen puoliväliin. Aheriba 
oli tällä aikaa päässyt aivan nenämme eteen ja siinä puuskut- 
taen uskalsi, moinen hylkiö, raahsti sanoa Binilille: 

— Päästä irti tytöstä! Hän on karannut orjatar. 

Minä katsahdin uteliaasti rakastettuuni nähdäkseni, miten 
hän ottaisi vastaan tämän väitteen, jonka mukaan en ollut- 
kaan vapaa nainen ja arvokas hänen morsiamekseen, vaan 
orjatar. Näin hänen leukapielensä vääristyvän pahasti. Hän 
purra rouskautti hampaansa vastakkain niin rajusti, että luu- 
lin niiden murtuneen. Niin synkän punaisena kuin nyt en ollut 
nähnyt häntä milloinkaan. Hänen silmänsä olivat kovat, liik- 
kumattomat ja kerrassaan peloittavan uhkaavat. Aheriban 
ei olisi hyvä olla, jos Binili kävisi hänen kimppuunsa. Melkein 
toivoin sitä. 

Binili kuului nyt puhuvan korvani takana Aheriballe: 

— Jos rakastat elämääsi, älä enää astu eteenpäin! Milloin, 
hän sanoi ympärillämme oleville ihmisille, — vapaata assuri- 
laista naista on saatu ruveta solvaamaan orjattareksi? Eikö 
tämä ole Assurin kaupunki, jossa on laki? Tämä mies tässä 
syyttää tätä nuorta naista karanneeksi orjattareksi, mutta 
kuitenkin minä tiedän tytön olevan hovihankkija Beledinun 
veljentytär. Onko joukossanne joku, joka tuntee tämän nai- 
sen? Eikö hän ole Beledinun tytärpuoli? 

Kohotin kasvojani, että ihmiset saisivat nähdä ne. Heti 
kuului ympäriltämme huudahduksia ja mutinaa. Aheriba yritti 
vetäytyä kovasti punoittaen taaksepäin, mutta ei hevosensa 
vuoksi päässyt mihinkään. 

— Kyllä me nyt tunnemme tytön! ihmiset huusivat. — 
Beledinun sukulainen hän on, niinkuin kymmenenpäämies 
sanoi. Mutta mitä tämä hevosmies oikein tarkoittaa vainotes- 
saan häntä? 

Kymmenet silmäparit iskeytyivät syyttävinä Aheribaan, 
joka turhaan yritti peräytyä paikasta, jossa koki tappion. 
Hänen palvelijansa katselivat levottomina toisiaan, mutta 

eivät liekään päässeet ihmisten vuoksi mihinkään. Olivatpa 
he tosiaankin ajaneet itsensä pahaan loukkuun. 

— Enpä ole totisesti kuullut niin suuresta röyhkeydestä, 
jota tämä hevosen kuljettaja on osoittanut! huusi Binili voi- 
makkaalla äänellä. — Eikö meillä ole lakia, ettei mies saa 
myydä naista orjattareksi tai solvata häntä sellaiseksi? Vapaan 
naisen myyminen on raskas rikos. 

Ihmisjoukko mutisi niin kovasti ja pahanenteisesti, että 
odotin Aheriballe käyvän hyvinkin huonosti, minkä hän kyllä 
sietikin, tuo kettunaamainen ryöväri. Nyt vasta minä tiesin 
turhaan pelänneeni sukulaisiani, sillä hehän eivät olisi saaneet 
myydä minua. Mutta niin pahoja he kuitenkin olivat, että 
ehkä olisivat saaneet sen toimeksi ryhtymällä asioimaan jon- 
kun orjakauppiaan kanssa, joka kuljetti naisia kaukaisiin mai- 
hin. Silloin ei kukaan olisi saanut tietää, vaikka minut, vapaa 
nainen, olisi vastoin lakia annettu orjuuteen. 

kuonamme olevat kaupungin miehet rupesivat raivostumaan 
ja katselivat Aheribaa verenhimoisina. 

— Mikä hylkiö tämä hevosmies oikein onkaan? Meidän 
keskuudessamme hän aikoo harjoittaa pahuuttaan. Vaikka 
hän näyttääkin olevan Beledinun poika, on hänenkin kunnioi- 
tettava lakia. Valehdellen hän juoksee tytön kintereillä ja 
huudoillaan houkuttelee meidät mukaansa syntiin. Oh ja oh! 
kaki tehköön tehtävänsä, sillä muuten ovat tyttäremme vaa- 
rassa joutua miesten myymiksi. Ottakaamme tämä mies ja 
viekäämme Assur-temppeliin tuomarin eteen! Hän saakoon 
palkkansa, jota on hakemassa! 

Näin puhuttuaan vihastuneet kaupunkilaiset olivat käymäi- 
sillään valkoiseksi muuttuneeseen serkkuuni kiinni, aikoen raa- 
hata hänet tuomittavaksi. Mutta ennen kuin he ehtivät toi- 
mittaa mitään, kovasti huudahtaen Aheriba heitti hevosensa 
suitset käsistään ja kyynärpäillään tietä raivaten työntyi nais- 
ten välitse meitä ympäröivän ihmiskehän ulkopuolelle. Juos- 
ten hän lähti pakenemaan katua pitkin. Muutamat miehet 
ajoivat häntä takaa, mutta hän pääsi karkuun. Miehet palasi- 

vat takaisin ja kohdistivat huomionsa serkkuni onnettomilta 
näyttäviin palvehjoihin. Mitä miehiä nämäkin lienevät olleet, 
kun olivat yhtyneet herransa tekoihin? Selkään heille piti 
antaa, että oppisivat erottamaan hyvän pahasta! Ja ennen 
kuin pelosta vapisevat palvelijat ehtivät seurata isäntänsä 
esimerkkiä, miehet olivat heidän kimpussaan ja leipoivat heitä 
nyrkein ja kepein niin innokkaasti, että palvelijat rupesivat 
voivottelemaan ja parkumaan. Syömisensä lopetettuaan mie- 
het käskivät heidän nopeasti lähtemään matkaansa ja vastedes 
paremmin muistamaan lakia. 

Näin siis kävi Aheriban yritykselle. Vatsani oli iloa täynnä 
suudellessani ihmisistä välittämättä Biniliä suoraan suulle niin 
innokkaasti, että hän miltei häpesi näkijöitten vuoksi. Hel- 
lästi hän katseli minua silmiin. Ah, minähän tiesin jo hänen 
rakastavan minua suuresti, tämän lujan, turvallisen miehen, 
jota en olisi vaihtanut kuninkaaseenkaan! Hän oli selvästi 
sangen hyvillään saadessaan pelastaa minut. Kun nyt setäni 
oh kuollut, ja minä olin paennut sukulaisteni luota, hänellä oli 
hyvät toiveet saada vihdoinkin minut vaimokseen. Hän oli 
samaa mieltä kuin minäkin, että jos jumalat olivat määränneet 
kaksi ihmistä kuulumaan toisilleen, eivät siinä esteet pidä- 
telleet. 

Merkillisesti vaihtuivat ihmiselämän tapaukset. Vielä kolme 
päivää sitten olin ollut vainottu tyttöparka avarassa maail- 
massa, tänään olin iloitseva morsian, joka ylkänsä turvallisen 
käden ohjaamana astui taloon sydän niin täynnä iloa, että se 
aivan mykisti. Myöskin Binili oli iloinen. Hän yskähteli 
kämmeneensä, käännähteli notkeasti puolelta toiselle, ja hänen 
kasvonsa olivat yhtä ainoaa suurta hymyä. Se mitä hän oh 
pitänyt miltei mahdottomana, oh tapahtunut käsittämättömän 
nopeasti: tyttö oh suorastaan paiskattu hänen syhinsä. Juma- 
lat ne minut paiskasivat siihen, ja luulen, että he niin tehdes- 
sään mutisivat rakastetulleni: siinä on tyttö, ota hänet! 

Binilin talossa oh ainoastaan kolme huonetta, joista yhdessä 
keitettiin. Mielestäni asunto oh upea ja lavea kuin kuninkaal- 

linen hovi, jota en ollut milloinkaan nähnyt, mutta jonka saa- 
toin kuvitella. Huoneet olivat neliönmuotoisessa asemassa 
toisiinsa nähden. Ensinnä oli eteishuone, jonka perältä pääs- 
tiin keittiöön ja oikealta kahteen muuhun huoneeseen. Eteis- 
huoneesta nousivat myös portaat talon katolle, jossa iltaisin 
saattoi istuskella katselemassa Assurin kaupungin kattoja ja 
katuja. Nyt me istuimme ensimmäisessä huoneessa. Se oli 
kaunis, mutta miten epäjärjestykssesä se olikaan! Binili istui 
edessäni matolla ja katseli minua. Hän ei vieläkään tahtonut 
uskoa, että tämä oli totta. Vaikeaksi minullekin kävi uskomi- 
nen. Hän sormeili kiharoitua partaansa, näytti vähän aikaa 
riemunsa tähden niin älyttömältä, että luulin rakastuneeni ker- 
rassaan hulluun mieheen. Mutta sitten hän jotakin keksien 
pyysi minua kertomaan seikkaperäisesti, mitä maakartanossa 
oh tapahtunut. Kun kerroin, hän huojutteli päätään tai piteli 
ohimoitaan ja väliin ähkäisi niin syvään, että luulin hänen 
heittävän henkensä ja jo korisevan. Valot ja varjot kiitivät 
nopeina hänen kasvojensa ylitse, hän nauroi, huokaili ja eli 
niin san o jeni mukana, että luulin hänen tämän kaiken elä- 
neenkin ja itse olleeni vain sivusta seuraajana. Kun olin lopet- 
tanut, hän oli rusentaa minut kuoliaaksi puristaessaan minut 
rintaansa vasten. 

— Köyhä kymmenenpäämies minä vielä tänä aamuna herä- 
tessäni olin, mutta nyt olen rikas kuin isäni menneinä päivinä! 
hän huudahti riemuitsevana kuin poikanen. — Setäsi on kuol- 
lut, ja koska sukulaisesi ovat kohdelleet sinua kehnosti, ei 
tietääkseni ole ketään, joka voisi estää minut ottamasta sinua 
vaimokseni. 

Minä se en ainakaan tahtonut estää häntä saamasta haavet- 
taan toteutetuksi, vaan suutelin häntä kuumasti. Irrottautuen 
hänen käsistään sanoin: 

— Tuskinpa me aivan köyhiä olemme. Olihan minulla kui- 
tenkin jotakin, vaikka olinkin saapunut karkurin tieltä. Vaat- 
teistani otin kaikki koruni, irroitin nilkkarenkaanikin ja ase- 
tin ne Binilin eteen. Eän oli hämmästyneenä katsellut, kun 

löysin korun toisensa perään jostakin pukuni poimusta, ja kyy- 
kistyen matolle hän ryhtyi ihailemaan niitä. Katselin häntä 
ylpeästi. Aivan köyhää vaimoa hän ei nainutkaan, sillä hänen 
edessään oh arvokas kasa kalleuksia. Hypistellen yhtä toisensa 
jälkeen hän hartaana silmäili säihkyviä sormuksia ja vyötäni 
ja väliin maiskautti mielissään huuliaan. Höh, oliko hän ahne, 
ajattelin pahastuvin mielin. Ahneet ihmiset eivät olleet sydä- 
meni ystäviä. Tuskin olin näin ajatellut, kun näin Binilin kas- 
vojen synkkenevän. Hän pudisti päätään ja näytti hyvin jyr- 
kän näköiseltä. Mitä hän nyt aikoi kieltää? 

— Onko ylevää miehen syödä naisen kädestä? hän rupesi 
puhelemaan. — Kuinka voin purra leipää ja kastella kannikkaa 
viiniin, kun minulla ei ole juuri mitään? Nämä korut, nämä 
kalliit tavarat ovat tulevan vaimoni, enkä minä voi niihin 
koskea. Kauniita ne ovat, kauniita! Ah ja oh, miksi minun 
pitääkin olla köyhä? 

Hämmästyneenä olin kuunnellut hänen sanojaan, jotka hän 
jupisi enemmän itselleen kuin minulle. Häntä siis vaivasi 
turha häveliäisyys. Hän oli rehellinen, kenties liiankin rehel- 
linen, tuo kelpo Binili! Mutta kaikki mitä minulla oli, kuului 
hänellekin, sillä niinhän piti olla, jos olisin hänen vaimonsa. 
Sen vuoksi sanoin: 

— Mikä on minun, se on myöskin sinun! Älä pudista pää- 
täsi ja murise vastaan, sillä tahdon sinun olevan järkevä! Olet 
hyvin tyhmä, jos kidutat itseäsi väärällä häveliäisyydellä, jolla 
sitä paitsi loukkaat sydäntäni. Joko otat minut ja korut ja 
tunnustat kaikki omaksesi, tai sitten tyttö lähtee matkaansa 
ja vie korut mukanaan! Tässä on sormus. Mene kauppiaan 
luokse ostamaan vakallinen jauhoja, öljyä ja lihaa, äläkä enää 
kyyki siinä turhia miettimässä! Kysy ensin kultasepältä sor- 
muksen hintaa, niin ettei kauppias voi pettää sinua! 

Minuthan oli kasvatettu kauppiaaksi, niin että tiesin mitä 
puhuin. Binili oh tänään niin ilonsa täyttämä, että saisi sor- 
muksellajvain pienen leipäkyrsän, ellen häntä varoittaisi. Tun- 
sin kyllä kauppiaiden juonet. Binili olisi tehnyt tyhmyyksiä, 

Hän purskahti synkkyytensä unohtaen raikkaaseen nauruun ja 
virkahti: 

— Katsohan, heti kun tunnustat tytön vaimoksesi, tämä 
rupeaa komentamaan kuin korkea upseeri! Herroja me miehet 
olemme olevinamme, mutta kotonamme olemme sarvettomia 
pässejä. 

Yhdessä me nauroimme makeasti. Sitten Binili otti sormuk- 
sen, suuteli minua ja lähti kauppiaan luokse. Minä ryhdyin 
keittiöpuuhiin, ja jos missä, niissä minä olin kovin kehno työ- 
mies. Nokesin itseni ja vaatteeni, sain liedestä tuhkaa sierai- 
miini ja päristelin kuin häijy härkä puhaltaessani astioihin 
leijaillutta hiilipölyä menemään tiehensä. Mutta urheasti minä 
taistelin vaikeuksiani vastaan ja hyräilin suureksi paisuneesta 
sydämestäni lauluja siitäkin huolimatta, että rakoille poltta- 
miani sormia kirveli sietämättömästi. Mistä laulut syntyivät, 
sitä en tietänyt, mutta rakkojen synnyn tiesin kyllä. 

Niin kiire meillä oh saada asiamme järjestykseen, että jo 
huomenna päätimme viettää hääjuhlamme. Teimmekin niin. 
Pitomme olivat yksinkertaiset, eikä niissä ollut monta vierasta. 
Mutta meillä oli hyvin hauskaa. Se vanha viidenkymmenen- 
päämies, belninnu, jota olin puhutellut päädyttyäni karku- 
matkallani kaupunkiin, toi minut isän sijaisena häähuoneeseen 
sen jälkeen, kun olin toisessa huoneessa pukeutunut juhla- 
asuun ja hunnuttautunut. Vieraita oli ainoastaan kolme Bin- 
ilin kymmenenpäämiestoveria ja naapurissa asuva vanha satu- 
lantekijä vaimoineen. Otettuaan käteni belninnun kädestä 
Binili yski hämillään toiseen kouraansa ja sitten ikäänkuin 
sotureita komentaen karjaisi: 

— Vaimoni! 

Ja niin olin minä, iloa uhkuva nuori Ninigigu, rakkaan 
Binilin vaimo. Jumalat häntä ja minua siunatkoot, että avio- 
liittomme olisi onnellinen ja saisimme paljon lapsia, poikia 
erittäinkin! 

Häävuoteemme kukat tuoksuivat ja kutsuivat meitä. 




II 


SOTURIN VAIMO 





I. 


Niin olin minä Binilin vaimo. Mitä minä tätä ennen olin 
tietänyt miehistä, se oli vähän, koska olin vielä nuori. Mutta 
nyt opin tietämään, että he olivat syntyneet työn, vaivojen 
ja omaisuuden kerääjiksi. Niin Binilikin. Milloin vain oli 
vapaata aikaa, hän istui miettiväisenä matolla, pureskeli taa- 
teleita tai viikunoita ja ähki ja puhki palkkansa ajattelemi- 
sessa, laatien suunnitelmia omaisuutemme kartuttamiseksi ja 
oli kovasti onneton, kun meidän talomme ei ollut melkein 
palatsi — mitä nyt lyhyesti sanottuna vielä puuttui! Tällainen 
mietiskely ei johtunut hänen ahneudestaan, sillä ahne hän ei 
ollut, vaan oli valmis luovuttamaan viimeisen nuttunsakin 
köyhälle. Mutta koska hän oli mies, hänen täytyi tuollaisia 
tuumiskeluja hautoa. Me naiset sen sijaan harrastimme hyvien 
hajujen, voiteiden, korujen ja kaikenlaisen kauneutemme 
hyväksi koituvan tavaran kokoamista, sillä olipa miten hyvänsä, 
kiiltävän perään lentävän harakan laisia minä sekä kaikki 
tuntemani naiset olimme. 

— Miksi ähkit ja puhkit ja tämän tästä sanot »ah ja oh», 
sillä mehän tulemme hyvin toimeen? Ethän ole vain ahne? 
kysyin kerran häneltä. Hän katsoi minua silmät ikäänkuin 
kultanumeroita täynnä, otsa tiukkana ja toinen käsi kuin 
punniten hopeashikluja, vastatessaan: 

— En ole ahne. Mutta perheellisen miehen on hyvä katsoa 
eteensä. 

Tietysti hän oli oikeassa, enkä minä häntä epäillytkään. 
Kunnon perheenpään tuli aina askaroida tulevien päivien 

varaksi. Mutta toistaiseksi meillä ei ollut huolia. Suurin osa 
tuomistani koruista oli säästössä, sillä vaikka monta kertaa 
olisimme voineet ostaa hyvää ja kaunista, niin ajatus ihmis- 
onnen oikullisuudesta ja arvaamattomuudesta oh saanut mei- 
dät hillitsemään mielemme. Olisi ollut kovin herruuden nä- 
köistä, jos Binili olisi ostanut itselleen sivuvaimoja, sillä se 
olisi korostanut hänen arvoaan huomattavasti. Toiselta puo- 
len en erikoisen halukkaasti suhtautunut tähän ajatukseen, 
sillä vaikka olisinkin saanut sivuvaimot varpaitteni alle ja 
saanut heidät tekemään kaikki työt puolestani, en olisi sietä- 
nyt heitä jakamaan kanssani Biniliä. Sitä paitsi setäni talossa 
olin nähnyt liiankin hyvin, minkälaiseksi monta vaimoa talon 
elämän teki. Sellaista tappelua ja torailua en halunnut kotiini. 
Senpä tähden iloitsin, ettei mieheni harkinnut ajatusta, vaikka 
kenties hintojen puolesta olisikin pystynyt muutaman vaimon 
ostamiseen. 

Mutta minulla oh muutakin iloittavaa. Useita kuukausia 
oh kulunut häistämme, kun hänen sotilassaappaitaan hänen 
jaloistaan kiskoessani sain riemuiten sanoa: 

— Jumalat siunaavat nimesi, sillä kohta vierailee talos- 
samme haikara . 1 

Ooh, hän ähkäisi syvään, katsoi minua tutkivasti ja punai- 
seksi lehahtaen alkoi huutaa kuin pahainen poikanen. Kylläpä 
hän ilostuikin! Potkaistuaan saappaat luotaan hän tarttui 
minuun, suuteh suulle ja meluten huudahteh: 

— Siunattu olet naisten joukossa! Oh ja äh! Nimeni säilyy! 
Poika hän olkoon, joka tulee! 

Poikaa me tietysti toivoimme, sillä sen saaminen osoittaisi 
jumahen pitävän meitä arvossa. Koko odotusaikani minä 
rukoihn sitä, kävin ahkerasti temppeleissä ja uhrasin uutterasti 
kohtuni puolesta. 

Ja aikani tultua minä käännyin kovin kipeäksi, niin että 


1 Jo muinaiset itämaalaiset liittivät haikaran ja iloisen perhetapah- 
tuman toisiinsa. 

huusin ja valitin päivä- ja yökaupoin. Apuakka moitti lantei- 
tani liian kapeiksi ja epäili onnistumistani. Mutta minä tah- 
doin onnistua, ja onnistuinkin, vaikka luulin kuolevani. Hy- 
myillen kohotin mieheni käsivarsille isänsiunausta varten ter- 
veen poikalapsen, jonka suu oli voimakas imemään rinnoistani 
tihkuvaa maitoa ja josta tuntui tulevan yhtä itsepäinen kuin 
minusta, sillä oli näet vahva halu purra nisäni repaleiksi. Olin 
ylpeä äiti. Mutta minuakin ylpeämpi oh Binili, isä, joka rie- 
muissaan riehui kuin villisonni ja särki seinää vasten säpäleiksi 
talon parhaan jakkaran, tullakseen sen jälkeen käsiään hyker- 
rellen ja naama loistaen istumaan kyykyssä vuoteeni viereen. 
Ah ja oh, kuinka mielissään hän oli! Häntä katsellessani nau- 
roin sydän onnellisuutta täynnä, vaikka ruumiini tuntuikin 
synnyttämisen jäljiltä ikäänkuin raadellulta. Vaikka Binili 
olikin jollakin lailla jörönlainen, hän oli hyväsydäminen ja 
muuttui toisinaan hilpeän poikamaiseksi. Silloin hänen suus- 
taan vuoti tulvana mukavia juttuja ja hämmästyttäviä satuja, 
joita ei tarvinnut uskoa, ja tällaisena hän oh viehättävimmillään. 

Kun olin käynyt temppelissä puhdistautumassa ja uhraa- 
massa, kutsuimme poikamme Sinnaidiksi. Sinä päivänä pi- 
dimme pidot. Olin ylpeä, kun vieraamme yhteen ääneen 
kehuivat poikaamme kauniiksi ja viisaaksi. Vaikka tiesinkin 
heidän valehtelevan, sillä eihän yksikään äiti pidä muuta kuin 
omaa lastaan maailman kauneimpana, ei se häirinnyt ylpeyt- 
täni. Iltaisin odotin miestäni ja hänen tultuaan riisuin hänen 
saappaansa ja voitelin hänen päänsä öljyllä. Olin unohtanut 
menneisyyteni ja pahat sukulaiseni, olin yksinkertaisesti sotu- 
rin rakastava vaimo. Mieheni oli hy^vä ja rakasti minua. Minulla 
oh kaunis poika: naisen päämäärä. Kohtuni täyttyisi uudella 
elämällä, ja valmistaisin miehelleni monta ilon hetkeä lahjoit- 
tamalla hänelle uusia poikia, isänsä ylpeyden aiheita ja hänen 
nimensä julistajia. Mitä siis enää olisinkaan toivonut? 

Lähin naapurimme, satulaseppä, oh hiljainen, pieni vanha 
mies. Ääneti hän askarteli pajassaan ja usein kurkisti meidän 
oveamme kohti. Hän ja hänen vaimonsa olivat lapsettomia. 

Tiesin tuon kunnon miehen surevan sitä asiaa, ja kun hän jos- 
kus minun ollessani poikani kanssa ulkona kumartui katso- 
maan lastani, hänen poskillaan virtailivat kyynelet niin näky- 
vinä, että tunsin syvästi sääliväni häntä. Hänen vaimonsa 
tuli usein luokseni joutavanpäiväisesti aikaansa kuluttamaan, 
vaikken ymmärtänyt, ettei hänellä ollut kotonaan mitään teke- 
mistä, jota minulla ainakin riitti loputtomiin. En myös ymmär- 
tänyt sitä, miksi hiljaisilla miehillä aina näytti olevan ihmeen 
suulas vaimo. Satulasepän vaimo kertoi miehensä olevan 
pakkosiirtolainen, joka nuoruudessaan oli raahattu Elämin 
rajalla olevasta ruhtinaskodistaan Assuriin, jossa hän oli vai- 
punut satulasepäksi. Tällaisesta kohtalosta kuultuani säälin 
miestä entistä enemmän. Kertoessaan hänen vaimonsa röy- 
histeli rintaansa ja katseli minua niin juhlallisesti, että tunsin 
itseni hyvin pieneksi ja alhaiseksi hänen ylhäisyytensä edessä. 
Hän oli sangen reheväruumiinen, korkea kuin korkein kameli 
ja paksu kuin norsu. Eihän meidän perheemme, kymmenen- 
päämiehen perhe, ollut mitään satulantekijän suvun rinnalla. 
Emme olleet edes huomattavan rikkaitakaan. Mutta en minä 
tahtonutkaan kilvoitella satulasepän vaimon kanssa upeilemi- 
sessa, sillä oh jo tarpeeksi siinä, että jaksoin kuunnella hänen 
päättymätöntä puheenlotinaansa. 

Kerran kuitenkin hänen hiljainen miehensä minut tavates- 
saan tuli kerroskelleeksi sellaista, että hän oli vapautettujen 
orjien jälkeläinen, halveksittu puolivapaa. Tämä tieto ei minua 
erikoisesti hämmästyttänyt, sillä jotakin tällaista olin epäillyt. 
Mutta minua raivostutti vaimon valheellinen rehentely ja se, 
että tuo puolivapaa uskalsi törkeästi esiintyä ylimysnaisena 
minulle ja miehelleni, jotka kumpikin sentään olimme ylimys- 
luokkaan kuuluvia, vaikka olimmekin köyhiä. Kun suutus- 
päissäni ilmoitin vaimolle, mitä hänen miehensä oh kertonut, 
tämä kamelinorsu otti siitä niin pahakseen, että sätti minua 
kurjaksi valehtelijaksi. Jostakin omituisesta syystä hän luuli 
kärsineensä hirvittävää vääryyttä. Hänen miehensä elämä ei 
nähtävästi ollut rauhallista tämän paljastuksen jälkeen. Kauan 

aikaa vaimo näytti hyvin loukkautuneelta, mutta sitten suu- 
laiden naisten tapaan unohti asian ja rupesi jälleen rakenta- 
maan ystävyyttä kanssani. En erikoisesti halunnut sitä, sillä 
jostakin syystä olin alkanut pelätä hänen aiheuttavan meille 
jotakin pahaa, mutta suostuin puhelemaan hänen kanssaan. 
Mitä tuo paha oli, jota epäilin tapahtuvan, sitä en voinut tietää. 

Tunsin nykyisin paljon ihmisiä, sillä käydessäni torilla osta- 
massa tilliä ja kuminaa, korianderia, kurkkuja ja sahramia, 
tapasin kauppiaita ja lähinaapureita, puhelin heidän kanssaan 
ja tutustuin. Ensi kerran Assurin kaupunkiin tullessani olin 
nähnyt ihmiset hymyttömiksi ja kuivakiskoisiksi, äreiksi, mutta 
nyt havaitsin heidät toisenlaisiksi: hehän hymyilivät ja puhui- 
vat minulle vilkkaasti. Yksikään heistä ei aiheuttanut minulle 
hankaluuksia. Tuulen, etteivät he olleet tuloni jälkeen muuttu- 
neet, vaan että minä olin muuttunut. Binili oh assurilainen, 
mutta ei hänessä ollut mitään, joka olisi tehnyt hänet toisen- 
laiseksi kuin babililaiset. Kun ihmetellen tiedustelin häneltä, 
eivätköhän ihmiset vain olleet muuttuneet, hän vastasi, ettei 
hän ainakaan nähnyt missään mitään uutta, paitsi kaupunkiin 
ensi kertaa saapuvien ihmisten olemuksessa ja naisten vaihtu- 
vissa vaate- tai hiuskuoseissa, mutta niidenkin vaihtuminen 
oh yhtä vanha kuin koko naissukupuoli. 

Tuollaisen asian hän oh huomannut, mokomakin naisten- 
vakoilija, vaikka minä olin pitänyt häntä sellaisena, ettei hän 
vilkaisekaan muihin naisiin kuin minuun! Binili nauroi. Ja 
minä nauroin. 

Sinnaidin jonkin verran kasvettua me usein koko perhe 
menimme kaupungin ulkopuolella olevalle kedolle suurten puis- 
tojen vähin, joiden aidatuilla alueilla eleh kuninkaan riista- 
eläimiä. Panimme pojan hyvin tuettuna turvalliseen paikkaan 
ja Binilin kanssa harjoitimme jousella-ammuntaa. Mieheni täy- 
tyi ammattinsa vuoksi huolehtia taidoistaan, joista sodassa 
riippui hänen henkensä, mutta minä ammuskehn huvikseni. 
Kohta ohn yhtä hyvä ampuja kuin Binili. Hänen sen tunnus- 
tettuaan tuhn niin ylpeäksi, että näyttääkseni hsää kykeneväi- 

syyttäni pyysin häntä opettamaan minulle miekan- ja keihään- 
käyttöä. Nauraen hän tekosen. Kohta osasin heiluttaa miek- 
kaa ja käyttää keihästä niin, että tuskinpa monikaan soturi 
olisi minut siinä voittanut. Binili oli ihmeissään. Kerran — 
silloin oh täydenkuunjuhlapäivä — levätessämme, maates- 
samme vatsallamme ruohikossa ja katsellessamme jonkin mat- 
kan päässä olevaa kaupunkia, hän nauraen virkkoi: 

— Kohta on kai viisainta, että sinä menet kasarmiin ja minä 
jään kotiin hoitamaan taloustehtäviä! Nainen aseiden käyttä- 
jänä häpäisee miesten ikivanhan työn. Jos näin jatkuu, kunin- 
kaat ja kansat ovat kypsät naisten nujerrettaviksi. 

— Eikö jossakin olekin kansoja, joiden naiset sotivat ja 
miehet hoitavat liesitulia? Olen kuullut sellaisista ihmisistä, 
vastasin. — Mutta vuodattakaa te miehet rauhassa verta, sillä 
siitä huvista teitä ei saa luopumaan jumalienkaan mahti! Lei- 
joniksi ja sonneiksi te olette syntyneet. Älä pelkää, että minä 
joskus olisin kuningattarenne ja hallitsisin valtakuntaa niin 
vahvasti, että miehet painaisivat häpeissään päänsä piiloon! 

— Kaikkea sitä silloin ohsikin tapahtunut! Binili huudahti 
hohottaen. — Nainen Assurin hallitsijattarena! Uskoisikohan 
sitä kukaan, vaikka näkisikin sellaisen ihmeen? 

Minä en tietänyt, olivatko jumalat koskaan pappien avulla 
julistaneet, että nainen kuninkaantuolilla oh häväistys. Mie- 
het ohvat panneet naisen ikeeseen, ja niin kai oh säädetty, 
koska niin oh. Turha minun siis oh ruveta riitelemään mieheni 
kanssa, vaikka oikeastaan halusinkin huomauttaa, että jos 
nainen kykeni miehen laiha käyttämään jousta, miekkaa ja 
keihästä, hän kenties kykeni tekemään paljon muutakin. 

Kanavien vesi välkkyi päivän paahteessa. Tuulten portin 
puohskot punoittivat auringonsäteitten sattuessa niiden kupa- 
risiin levyihin. Joukko nuorta kansaa vaelsi ketoa pitkin 
monella tavoin huvitellen. Puutarhoista kuului eläinten ääniä, 
ja taivaan väljyydessä viserteli leivonen lakkaamattomia pouta- 
hymnejään. Simiaid imeskeh vieressäni taateha nhehhyvästä 
röhkien ja töhryiset kasvot kiiltäen. Binili nousi ja korjasi 

aseet. Inahdimme takaisin kaupunkiin, kulkien vitkalleen tietä 
pitkin ja jutellen päivän ihanuudesta. 

Tuskin pääsimme sisämuurin portille, kun vastaamme tuleva 
Binilin tuttava kertoi heidän viidenkymmenenpäämiehensä 
tänä aamuna äkkiä kuolleen. Binili puheli miehen kanssa jon- 
kin aikaa. Eteenpäin lähtiessämme hän virkahti: 

— Kunpa minulla olisi jotakin, niin ostaisin belninnun viran! 

Katsahtaen häneen sanoin kummastuneena: 

— Mikset sitten riennä ja osta? Meillähän oli jotakin, jolla 
kenties pystyisimme hankkimaan miehelleni entistä korkeam- 
man viran, joka nostaisi arvoamme ja tuottaisi meille enemmän 
kuin kymmenenpäämiehen virka. Oliko Binili unohtanut sääs- 
tössä olevat koruni? Nythän ne tulisivat käytetyiksi hyödyl- 
lisesti. Sillä eteenpäin jokaisen miehen oh yritettävä. Minua 
aivan rupesi huumaamaan, että Binili olisi kunnioitettu viiden- 
kymmenenpäämies, josta virasta hän saattaisi kohota yhä 
korkeammalle. Sen vuoksi innostuksissani lisäsin: — Riennä 
nopeasti komentaja Mermerin luokse, ennen kuin hän ehtii 
luvata viran jollekin toiselle! 

Mutta Binili parka oli taas saanut neuvottomuuden puus- 
kansa, joka aiheutui siitä, että korut olivat minun tuomiani. 
Yhäkö hänen piti sitä asiaa miettiä, sillä minä olin jo kylläs- 
tynyt riitelemään hänen kanssaan siitä. Hän kyllä hikoili aja- 
tellessaan omaisuutemme kartuttamista, mutta toden tullen 
muuttui nahjukseksi. Poskeni arpi aivan kuumentui. Närkäs- 
tyin hänen hitauteensa. 

— Katso, tässä on poikasi ja tässä on vaimosi! kivahdin 
harmistuneella äänellä paikalleni pysähtyen. — Haluatko ikui- 
sesti pysyä halpana kymmenenpäämiehenä, vaikka voisit nousta 
arvossasi? Voi sattua niin, että jonakin ahdistuksen päivänä 
kuulet poikasi itkevän leipää ja näet vaimosi repaleiseksi kuin 
kadulla asujan. Jos et sitä tahdo, vaan haluat kartuttaa omai- 
suuttamme, mene nyt juoksu jalkaa kotiimme ja ota korut 
mukaasi sekä riennä rabqisir Mermerin luokse! 

Vaikka tänään olin kymmenenpäämiehen rakastava vaimo. 

olin siksi ylpeä, että tahdoin hoputtaa mieheni kunnianhimoa, 
niin että nousisimme korkeampaan asemaan. Minä en suin- 
kaan ollut syntynyt ainaisia köyhyyden ja alennuksen päiviä 
kestämään, vaan halusin joskus olla huoleton loistossa. Koska 
olin mennyt naimisiin, mieheni tie määräsi elämäni yltäkylläi- 
syyden. Mutta minä tahdoin, jos Binili halusi kangerrella vas- 
taan ylenemiselleen, määrätä hänen tiensä niin hyvin kuin 
saatoin. Pitikö mieheni tänään olla naurettava ja hidas ja 
siten aiheuttaa meille vahinkoa? Äh ja oh, hän sanoi, mutta 
miksei hän jo juossut? Tiesin hänen rakastavan minua ja poi- 
kaamme äärettömästi, jonka vuoksi toivoin hänen luopuvan 
hullusta häveliäisyydestään. Ristiriitaisin tuntein hän nyt 
naksutteli sormiaan, aukoi ja sulki kämmeniään, oh muuttunut 
hikiseksi ja silmäili levottomasti joka puolelle. Voi voi, aika 
joutui, mutta hän ei kyennyt tekemään päätöstään! 

Vihdoin houkutus nujersi hänet, ja hän teki ratkaisunsa. 
Katsahdettuaan ikäänkuin anteeksi pyytäen silmuni hän jätti 
meidät ja lähti nopeasti kotiamme kohti. Sydämeni nauroi, 
vaikka toisaalta säälinkin mieheni mieleen iskeytynyttä pul- 
maa. Jospa hän vain ehtisi ajoissa, kenties vielä tänään minä 
olisin belninnun vaimo! Ihan rukoilin jumalia, että Binili 
nopeasti olisi komentajan luona ja onnistuisi aikeessaan. Niin 
hullu minä olin. Mutta niin synnynnäisen itsepäinen ja ylpeä 
minä myös olin, etten yhtään katunut sitä, että olin pakot- 
tanut mieheni puolittain vasten hänen tahtoaan lähtemään 
viranostoon. Vaikka hän ei ollut ylhäisten asemien etsijä, täy- 
tyi hänen, jos hän kerran ajatteli omaisuutemme kartutta- 
mista ja tulevaisuutemme turvaamista, olla tarmokas huoleh- 
timaan eduistaan. 

Tämä täydenkuunjuhla tuotti meille onnea, sillä sinä päivänä 
mieheni sai ostetuksi itselleen uuden viran. Olin nyt viidenkym- 
menenpäämiehen pikkuylpeä vaimo, jonka sydämen salatuim- 
missa sokkeloissa väijyi valpas toivo noususta yhä korkeam- 
malle. Huolettomin lauluin minä harhailin loistavissa tulevai- 
suudenkuvitelmissani, eikä minusta näyttänyt: mikään olevan 
mahdotonta. 

Mutta miksi jumalat olivatkin luoneet maailmaan sodan 
suuret tuskat? Miehet menivät sotaan tappelunhalusta palaen, 
mutta me naiset saimme kokea heidän lähtönsä jälkeen kaiken 
sen murheen ja haikeuden, mitä ikinä mustapäinen voi kokea. 
Soturin vaimon ja rakastajataren osa oh maailman kovin, 
sillä minä hetkenä hyvänsä hän saattoi saada tiedon, että 
hänen elämänsä ja rakkautensa perusteet olivat sortuneet. 

Poikamme ei ollut vuodenkaan vanha, kun jotkut kansat 
alkoivat rynnistää pohjoisilla vuorilla kohti Assuria, ja niitä 
tuli niin suurin laumoin, että valtakunnan joka ääreltä koottiin 
liikeneviä joukkoja pohjoiseen lähetettäviksi. Samaan aikaan 
rupesivat Musrissa asuvat Assurin veronalaiset kansat tämän 
vanhan vihamiehen Dimasqin juonittelujen vuoksi niskuroi- 
maan isännälleen, niin että sinnekin tarvittiin sotavoimia. 
Binili kertoi nykyisen kuninkaan isän Shulman-Asharidin 
Qarqarissa sadallakahdellakymmenellätuhannella miehellä lyö- 
neen Dimasqin kuninkaan yhdistyneet joukot, joihin oli kuulu- 
nut paljon väkeä muiden muassa jehudilaisten ja j israelilaisten 
maasta sekä tuhat kameliratsastajaa, jotka Makanin erämaa- 
päällikkö Gindibi oli tuonut dimasqilaisten avuksi. Tuon tap- 
pion Dimasqi muisti aina. Kun Assur oh valloittanut paljon 
maita ja pakottanut lukemattomia kansoja veronalaisuuteensa, 
eivät tämän tästä tapahtuvat kuohumiset suinkaan olleet 
ihmeteltäviä. 

Binili oli täysiverinen assurilainen ja siis mitä sotaisin mies, 
vaikka olikin kauan aikaa saanut rauhassa pysytellä Assurin 



kaupungin varusväessä. Puhuessaan sota-asioista ja pohties- 
saan voittoja ja tappioita hän suhtautui kaikkeen niin ihmeel- 
lisen rauhallisesti, että näytti miltei siltä, kuin sota olisi ollut 
hänelle vain kauas ulottuva, tavallista meluisampi huvimatka, 
jonka aikana oli hyvä tilaisuus tavata sekä hyviä ystäviä että 
lyödä vihamielisiä vieraita. Toisin oh minun laitani. Levolli- 
suuteni oli tipotiessään, olin surkea ja alakuloinen ajatellessani 
hänen kohta tapahtuvaa lähtöään. Kaupungin ympäristöön 
koottiin parhaillaan sotavoimia odottamaan joko pohjoiseen 
tai länteen marssimista. Yötä päivää ratsulähetit karauttivat 
vaahtoisilla hevosillaan pitkin katuja, muonavankkurit kolisi- 
vat yhtenään, ja maaseudun tiet olivat tulvillaan tarvike- 
matkueita. Biniliä tuskin näki kotona. Hänen nopeasti saa- 
puessaan ja yhtä nopeasti kadotessaan minä töin tuskin jak- 
soin peittää hänen sotaanlähtönsä ajattelemisesta johtuneen 
suruni. Vaikka olin soturin vaimo, en ollut kyllin vahva ollak- 
seni tuntematta tuskaa. Pahinta, että muutaman kuukauden 
kuluttua olisi uuden synnyttämiseni aika, ja olin toivonut 
mieheni silloin olevan luonani. Mutta niin ei ollut sallittu, 
sillä sodanjumalatar veisi Binilin tuntemattomiin kohtaloihin. 

Muutamaa päivää ennen lähtöään hän osti minulle orjan ja 
orjattaren auttamaan minua poissaolonsa aikana. Kauppias 
toi ne taloomme, ja mieheni kävi tarkastelemaan heitä, katsoen 
heidän hampaitaan ja koetellen heidän lihaksiaan sekä visusti 
kysellen kauppiaalta, vannoiko tämä, ettei kumpikaan sairas- 
tanut mitään tautia. Mies oli parrakas meluhhalainen ja nainen 
paksureisinen, roteva jasubigallalainen neito, joka osoittautui 
typeräksi, mutta ahkeraksi tekemään niitä töitä, joita hänelle 
seikkaperäisesti ja aikaa kuluttaen opetin. Orjien apu olikin 
hyvä. Saatoin toista lastani odottaessani ruveta harjoittamaan 
herruutta, johon meillä Binilin muuttuneen aseman vuoksi oli 
jonkin verran varaakin. 

Niin meni mieheni siinä suuressa sotajoukossa, joka alkoi 
vyöryä tietä pitkin Ninuan taholle. Sydän levottomuuden 
täyttämänä seisoin muurilla muitten upseerinvaimojen kanssa 



87 


katsomassa lähtijöitä! Voi, kuinka levoton Olinkaan! Vaikka 
minun piti olla urhoollinen, kyynelet peittivät silmäni niin, 
etten nähnyt paljonkaan eteeni. Tuolla meni rakas mieheni 
sotaan. Mitä hänelle siellä tapahtuisikaan? Kenties jumalat 
olivat valinneet hänet kuolinuhrien joukkoon. Käsivarrellani 
Sinnaidia kannatellen tunsin omituista, vihlovaa pelkoa ja 
että turhaan haaveilin elämäni onnesta. Pitihän menneisyyteni 
jo ilmoittaa minulle minun olevan onnettomien tähtien alla 
syntynyt. Yhdistellen enteitä ja uniani toisiinsa kasasin vat- 
saani niin suuren pelon, että olin puhjeta villiin tuskanhuutoon. 
Sotajoukko loittoni tien mutkiin ja häipyi edestäni. Tien pöly 
vain jäi ilmaisemaan, että tuolla astui mieheni kohti Ishtarin 
sotakenttiä, joilla kenties uupuisi veren tahrimaan maahan. 

— Et suinkaan itke? kysyi vieressäni seisova nainen katsoen 
kummastunein silmin minua. — Assurilainen soturinvaimo ei 
itke, ettei veisi miehensä sotaonnea. 

Minun teki mieleni tiuskaista, etten minä assurilainen nainen 
ollutkaan, mutta suuni oli mykkä ja kieleni jäykkä. Mitään 
vastaamatta käännyin ja pientä Sinnaidia poveani vasten pai- 
naen laskeuduin muurilta johtavia portaita kadulle. Vaikka 
tiesin, että minun piti olla urhoollinen, en voinut pakottautua 
siihen. Puheissa oli helppo olla rohkea, kun ei ollut vaaraa, 
mutta toista oli sydämen laita nyt. Tämä oli naisen kova osa, 
jota parhaillaan koin, ja jumalat minua vahvistakoot kes- 
tämään! 

Talomme ympärille olin monenlaista vaivaa nähtyäni saanut 
tehdyksi kukkatarhan, jonka loisto muulloin virkisti mieltäni 
saapuessani torilta. Nyt en jaksanut iloita sen näkemisestä, 
vaan suruisin mielin katselin sitä. Binilin viimeöinen hellyys 
oh vielä mielessäni niin läheisenä, että jalkani melkein hervah- 
tivat sen muistaessani. Kukkia katsellessani päähäni pälkähti 
omituinen ajatus siitä, miksi kukille olikin suotu niin ihanat 
sukupuolielimet, että ne hurmasivat ihmisenkin. Niiden tuoksu 
seurasi minua huoneeseen mennessäni kitisemään ruvenneen 
poikani kanssa ovesta sisään. Tyhmä orjattareni oli laittanut 

ruoan valmiiksi ja istui nyt keittiön lattialla rupattelemassa 
parrakkaan orjamme kanssa. Syödessäni ajattelin, mikä hei- 
dän olikaan ollessa, sillä he eivät joutuneet kokemaan soturin 
vaimon suruja, vaan huolettomina istuivat keittiössä piekse- 
mässä suuta isäntänsä ja emäntänsä elättäminä. 

Orjattaren osaan elämääni en kuitenkaan olisi vaihtanut, ja 
muistin hyvin, minkälaisin kauhuntuntein olin paennut setä- 
vainajani maatalosta. Kuningas Shulman-Asharidin tiesin jos- 
kus yrittäneen sovitella ylimysten, puolivapaitten ja orjien 
välisiä eroja, mutta hän oli surkeasti epäonnistunut, koska 
kukaan ei tahtonut mitään muutettavaksi. Vain vapaa ihmi- 
nen oli jotakin, puolivapaa oli solvaus. Kun sitä ajattelin, 
pelkäsin Binilin joutuvan vihollistensa vangiksi, jolloin minus- 
takin tulisi halveksittu puolivapaa, sillä mieheni sotavankeuden 
tähden kuninkaallinen rahasto maksaisi minulle eläkettä. Näin 
oli tapa vangiksi joutuneiden sotureitten vaimoihin nähden. Vält- 
tääkseen puolivapaan nimitystä monet vapaat naiset kieltäy- 
tyivät eläkkeestä ja yrittivät hankkia leipänsä jos jollakin ta- 
valla, mutta usein nälkä pakotti heidät nöyrtymään asemaansa. 

Pelkoa tuntien, harjoittaen hellyyttä pojalleni ja toimitellen 
talonemännän kaikenlaisia tehtäviä huomasin ajan kuluneen 
niin pitkälle, että maaseudulla koottaisiin viikunoita ja taateli 
pantaisiin talteen. Kaduilla tongiskelevien uutterien lakaisijoi- 
den, likaisten, saastaisten ja pitkäkarvaisten sikojen vinkumi- 
nen ja röhkiminen oli viime aikoina kovasti alkanut vaivata 
korviani. Hampaani olivat muuttuneet aroiksi. Arvelujeni 
mukaan noin neljänkymmenen päivän kuluttua koittaisi syn- 
nyttämiseni hetki. Sitä ajatellen hikisin kasvoin ja hartaasti 
rukoilin mieheni koti jumalien edessä, että lapseni jälleen olisi 
poika. Kävin myös ahkerasti temppelissä uhraamassa. Kun 
aina ajattelin Biniliä ja pelkäsin kaikenlaista hänen takiaan, 
laihduin ja heikkonin, vaikka minun olisi pitänyt tänä aikana 
pitää huolta ruumiistani. Tällainen huolien kanssa seurustele- 
minen oli tyhmää, mutta sitä minä, rakastunut nuori vaimo, 
harjoitin. 

Muuanna päivänä satulantekijän vaimo tiili luokseni ja kai- 
kenlaista lörpöteltyään äkkiä virkkoi: 

— Tänä aamuna kaupunkiin saapui lähetti, joka kertoi 
rabqisir Mermerin johtaman joukon kaatuneen viimeiseen mie- 
heen. Eikö sinunkin miehesi ollut Mermerin alaisuudessa? 

Binili oli komentaja Mermerin alainen viidenkymmenen- 
päällikkö. Kirkaisin. Oliko mieheni jo kaatunut? En ehtinyt 
tuntea muuta kuin vihlovan tuskan. Maailma hämärtyi sil- 
missäni. Kohtuni oh muuttunut kuin liekiksi, ja molemmin 
käsin painoin sitä hurjasti huutaen. Kaikki Mermerin miehet 
kaatuneet! Oliko se totta? Jumalat — jumalat! Binili kuollut! 

Kovin ponnistuksin pysyin vähän aikaa pystyssä. Ehdin 
nähdä huutoni hälyttämän vanhan satulasepän astuvan vai- 
monsa viereen. Hän löi tätä kovasti suulle, niin että veri 
purskahti. Kuulin: 

— Sinä kirottu ilkimys, etkö nähnyt hänen tilaansa? 

Binilini oh kuollut, kaatunut! Ruumiini oli muuttunut kuin 

repeileväksi lieskaksi, luhistuin ulvoen maahan ja uusien hir- 
muisten tuskanaaltojen vyöryessä kohdustani minun ylitseni 
vaivuin pimeyden helmaan. 

Kokonaista kuusi päivää minun kerrottiin kuin kuolleena 
maanneen vuoteessani, jolle orjani ja vanha satulaseppä oli- 
vat minut kantaneet. Eapseni oli syntynyt kuolleena, neljä- 
kymmentä päivää liian aikaisin, minun rukoilemani toinen poi- 
kani. Hänet oli jo satulasepän toimesta haudattu puutarhani 
kukkien keskelle. Haparoivin ajatuksin, sillä alussa en muista- 
nut, kuka olin ja mitä oh tapahtunut, katsoin luonani jokelta- 
vaa Sinnaidia. Kuumat vedet vyöryivät silmälautojeni ylitse 
ja peittivät poskeni minun täydellisesti tajutessani onnetto- 
muuteni suuruuden. Kun sen tajusin, piehtaroin kuin lehmä 
ja hiljaa mylvien koetin tainnuttaa hurjaa murhettani. Tur- 
haan. Yhä kovempana, torjumattomana se vyöryi sydämeni 
ylitse ja hautasi ajatukseni pauhinaansa. Binili oli kuollut, 
minä huusin, ja ääneni vapisutti kamalana huoneen seiniä, 
ontto, käheä, kiljuva ja mylvivä ääneni. Binili oh kuollut! 

Jälleen unohduksen pimeys lankesi uupuneen mieleni ylle ja 
soi minulle levon. Jolloinkin havahduin ikkunasta loistavan 
auringon punaiseen säteilyyn. Oli siis ilta. Olin ääneti, kuin 
loppuun asti itsensä juossut juhta, joka oli masentunut raskaan 
taakkansa alle. Mieleni oli hiljainen. Tulisen kukan kaltaisena 
kasvavan alistuvan murheeni syvyyteen tuijottaen otin nyt 
vastaan kohtaloni, yritellen heikoin voimin rakentaa tulevai- 
suutta. Mutta vaikka aioin alistua, suruisessa sydämessäni oli 
lakkaamaton kuiske: Binili on kaatunut. Niin, rakas, rakas 
mieheni oli kaatunut. Oliko niin? Oliko se totta? Vaimolta 
oli mennyt puoliso, pojalta isä. Marduk awelum usur — Marduk, 
ihmistä suojele! 

Tänä aikana, murheeni mustissa alhoissa harhaillessani minä 
todellisesti kypsyin naiseksi. Nuori Nimgigu jätti sydämeni, 
josta puhkesi nainen, jonka kasvot olivat valkoiset ja totiset. 
Elämä ei ollut enää lapsen unen kaltainen, vaan vavahduttava 
todellisuus, joka koetteli ihmisen voimia. 

Pitkän ajan kuluttua minä orjattareni auttamana menin 
katsomaan kukkatarhaani ja liian varhain maailmaan kuollak- 
seen tulleen lapseni hautaa. Silmäni kohtasivat vain lohdutto- 
muutta. Rajuilmat olivat ryöstäneet kukat, heinäsirkat olivat 
syöneet lehdet, ja tämän hävityksen keskellä oli lapseni hauta 
kolkkona, hyljättynä. Heikkona ja värittömänä katselin eteeni. 
Ajatukseni kulkivat siellä täällä, mutta pysähtyivät sitten 
ihmettelemään, miksi olisikaan toisin. Kukkatarhani ja lap- 
seni hauta olivat autiot ja hyljätyt. Autio oli myöskin sydä- 
meni, sillä en tuntenut siinä elämää. Elämäni oli kuollut 
mieheni mukana. Voi, eläisinkö enää milloinkaan? Mitä var- 
ten eläisinkään? Jumalat olivat ruhjoen kulkeneet ylitseni ja 
kateellinen Ishtar oli onnemme nähtyään purkanut kostonsa 
meihin. Poikani oh maailmassa ainoa, jonka vuoksi minun täy- 
tyi yrittää eteenpäin, yrittää voittaa masennukseni ja nousta 
vaikkapa teennäiseen iloitsemiseen Sinnaidin hyväksi. 

Mutta olivatko jumalat sittenkin minulle, kuolleelle, armol- 
liset? Sillä katso: tuolla pienen pienen haudan takana näin 

punaisen kukan ponnistelevan maan kamarasta valoa kohti! 
Purskahdin itkuun. Riensin kukan luokse ja sen viereen pol- 
vistuen suutelin sen tuoksuvaa otsaa. Voi, tämä kaunis kukka 
oli yhtä yksinäinen kuin sydämeni! Kukkaparka, joka hävi- 
tyksen erämaassa hapuili valoa! Valoa! Minä melkein huusin 
sen. Hiljaisessa mielessäni kukka oli jo ehtinyt vaihtua ikuisen 
elämän yrtiksi, jota Gilgamesh-sankari etsi, löysi, mutta käärme 
sen häneltä varasti, söi, nuortui. Minä melkein huusin, että 
eihän Binili ollutkaan kuollut, vaan minulle oh valehdeltu. 
Eihän hän, puoliso, voinut kuolla! 

Itsepetoksessani minä kirkastuvin kasvoin ja ikäänkuin 
jotakin tietäen, vaikken tietänyt mitään, hymyilin vienosti 
auringon valolle, suurelle Shamash-jumalalle. Rikkaille ja 
köyhille, hilpeille ja murheisille sen lämpö hehkui ja kasvatti 
kukkia. Enkö voinut siis toivoa, sillä eihän minulta ollut sitä 
kielletty? Minä tahdoin toivoa, tahdoin, sillä eihän mikään 
varmuus ollut vakuuttamassa, että Binili todella oh kaatunut. 

Voi, toivon rakas ja pettävä voima! Mutta siihen minä, 
Ninigigu, takerruin kynsin hampain. 

Kun tulin sisään, siellä istui minua odottamassa tuntematon, 
mustapartainen ja yrmeäilmeinen mies, joka liikutteli hämil- 
lisesti suuria kouriaan, aukoili, sulki niitä ja lopuksi rupesi 
tavattomasti punoittamaan ja hikoilemaan. 

— Minä olen Amelassur, lo-lo, sinun sukulaisesi, hän jurosti 
sanoi ja tirkisteli silmiini. Huudahdin ihmetyksestä, sillä hän 
se tosiaankin oli. Maatalosta lähdettyäni ja mentyäni Binilin 
kanssa naimisiin olin unohtanut sukulaiseni, sillä olin tahtonut 
unohtaa. Vaikka he asuivatkin samassa kaupungissa, en ollut 
nähnyt heitä, mutta se johtui siitä, etten milloinkaan käynyt 
Kalastajanportin lähellä. Mitä asiaa Amelassurilla mahtoi olla? 

— Minä olen tällainen paksu karhu ja murisen puhuessani 
kuin vanhanpuoleinen sonni, hän rupesi selittämään katsoen 
minua anteeksipyytävin, aroin koiransilmin, mikä minua ihme- 
tytti, sillä muistin hänet karkeaksi, juroksi ja vihaiseksi. Mutta 
vielä enemmän ihmettelin hänen jatkaessaan hidasta puhettaan 

näin: — Silloin kun olit luonamme, minä — lo-lo — pidin 
sinusta, niin että — lo-lo — jo tyhmästi ajattelin saavani 
sinut naisekseni, Lo-lo! Mutta sait paremman miehen. 

En voinut vastata mitään, vaikka muistinkin jokaisen het- 
ken, jonka olin ollut setävainajani kodissa. Nyökkäsin häntä 
jatkamaan. 

— Lähtösi jälkeen olen sinun tietämättäsi seurannut aske- 
leitasi, ja usein olen ajatellut tulla luoksesi. Mutta tällaisena 
saamattomana en ole uskaltanut. Lo-lo. Kaupungissa huhu- 
taan, että Mermerin sotajoukko on tuhoutunut viimeiseen mie- 
heen. Tuli mieleeni, että voisin sinua jotenkin auttaa. 

»Ahneen saiturin» kiintymys minuun oli varmaankin vilpi- 
tön, koska hän tuollaista esitti. Kiitin häntä, mutta sanoin 
tulevani toimeen. Tämän jälkeen kysyin muita sukulaisiani. 

— Aheriba, se hylkiö, joka yritti myydä sinut orjuuteen, 
on riitautunut kanssani, eikä nyt kukaan tiedä, missä hän on. 
Perhe on jokseenkin hajanainen, sillä yksi ja toinen on mennyt 
minkä mihinkin. Minä en sure, että näin on. Eihän sellaisesta 
torailusta ja tappelusta muuta voinutkaan seurata. Nyt minä 
saan olla rauhassa kuolleen isäni talossa, Amelassur vastaili. 
— Sinä et varmaankaan muista, että sinulla on Babilissa isäsi 
talo. Sitä ei ole luettu äitisi isälleni tuomaan omaisuuteen, 
vaan tauluihin on kirjoitettu, että se kuuluu sinulle. Tämän 
halusin sinulle sanoa muistaessani. Lo-lo! Lo-lo! Mutta oletko 
jo ajatellut uutta miestä itsellesi? hän lopuksi tiedusteli lat- 
tiaan katsoen. Pudistin päätäni. Hän tietysti toivoi minun 
katsovan suosiollisin silmin häntä. Mutta eihän mieheni kuo- 
lemasta ollut saapunut varmuutta, vaikka Mermerin joukkojen 
täydellinen tuho vastasikin sitä. 

— Vasta sitten, kun sotavoimat palaavat kotiin, saamme 
tietää, keitä ovat ne, jotka jäävät tulematta, vastasin kipeää 
tuskaa tuntien. Se mitä serkkuni oh puhunut sukulaisistani 
ja talostani, ei tuntunut liikuttavan minua. Ne olivat kuin 
vieraita asioita. Amelassurin ystävällisyys kuitenkin ilahdutti 
mieltäni. Vasta nyt näin todellisesti hänen sydämeensä ja 

huomasin sen hyväksi hänen ulkokuorestaan huolimatta. — 
Kaikesta mitä olet sanonut, kiitän sinua! Kiitos, että tulit 
tervehtimään minua! Käy nyt kanssani syömään ja juomaan, 
sillä on se aika! 

Mutta hän pudisti päätään sanoen: 

— Tahdon mennä heti, sillä en halua saattaa sinua pahaan 
huutoon. 

Ymmärsin hänet, tuon kelpo sukulaismieheni. Hän ei tah- 
tonut antaa kenellekään aihetta juoruta rumia asioita naisesta, 
jonka miehen kerrottiin sodassa kaatuneen. OH hämmästyt- 
tävää todeta kankean Amelassurin hienotunteisuus. Ystäväl- 
Hsesti lausuimme toisillemme jäähyväiset, ja hän meni. Hänen 
käyntinsä oh jollakin lailla lievittänyt mieleni kireyttä, ja siitä 
oHn hänelle kiitollinen. Jokseenkin tyynenä kävin aterioimaan, 
ottaen Sinnaidin syliini ja antaen hänen kaluttavakseen paistin 
luun. Hänen hampaansa kasvoivat ja työntyivät ikenistä lasta 
kiusaten, niin että hän kiukutteli yhtä mittaa, vaikka tavalli- 
sesti olikin harvinaisen rauhallinen poika. 

Kolmantena kuukautena sukulaismieheni käynnin jälkeen 
ihmiset äkkiä alkoivat puhua, että sotaretket oHvat päätty- 
neet, koska assurilaiset ohvat lyöneet vihoiksensa. Soturit 
palaisivat kohta kotiin — huhuttiin — ne, joista olisi palaa- 
jaksi, sillä paljon olisi niitä, joiden nimi oli pyyhitty elämän 
tauluista. Assurin kaupungin kohina ikäänkuin valostui, kir- 
kastui, kun saatiin tietää armeijoiden alkaneen paluumarssinsa. 
Tykyttävin sydämin minäkin laskin päiviä odottaessani var- 
muutta rabqisir Mermerin joukon tuhosta. Mitä sen jälkeen 
tapahtuisi, kuinka eläisin elämääni, sitä en rohjennut mietis- 
kellä. Miksi yleensä odotin sotajoukkoja kotiin, sillä eihän rak- 
kaani tuHsi? Eihän tuHsi hän, joka makaa kalman kentällä 
petojen raatelemana! Minun oH parasta unohtaa armeija. 

Kun sitten muuanna päivänä kaupungin kadut jymisivät 
suurten rumpujen, harppujen, lyyrien ja hehstimien äänistä 
ja ihmisten ilo oh valloillaan, oh sydämeni kuin eloton. Sota- 
joukot palaisivat tänään. Mitä se minua liikutti? Iloitkoot ne, 

joilla oli aihetta siihen! Juoskoon nainen miestään ja impi 
sulhoaan vastaan! Rummut ja lyyrat eivät soineet Ninigigu 
paralle. 

Sillä vaikka valjusti toivoinkin ihmeen tapahtumista, en 
ollut kyllin voimakas valhetta elämään. Kuitenkin kävi niin, 
että lähitalojen naisten kiihkeä odotus tarttui minuunkin. 
Vaikka olin aikonut pysyä kodissani, laitoin hiukseni nuttu- 
raksi, sivelin väriä poskiini, kulmakarvoihini ja silmäripseihini 
ja pirskoittelin ylleni nardusöljyä. En voinut vielä pukeutua 
mustiin vaatteisiin, koska mitään sanomaa mieheni kaatumi- 
sesta ei ollut tullut suoraan sotakentältä. Vähän aikaa vielä 
pidättelin itseäni, mutta sitten kaupungin kiihko riuhtaisi 
minut mukaansa. Tahdin kaduille. Surullisesti hymyillen kat- 
selin iloisia vaimonkasvoja. Niin, he iloitsivat. Kulkien hitaasti 
tungoksen mukana kohti kaksinkertaisia länsimuureja, jotka 
olivat vanhan kuninkaan rakennuttamat ja tornein varusta- 
mat, minä en kiinnittänyt huomiotani paljon mihinkään. Mitä 
minulla olisi riemun syytä, koska tämä ei ollut minun ilojuh- 
lani? Häliskööt ihmiset, häliskööt, minä tahdoin vain hengit- 
tää raitista ilmaa ja nähdä päivän valoa. Kohiskoon kaupunki 
ilosoitosta, ja sinikivihuilut äännelkööt, astukoon vaimo mies- 
tään ja impi sulhoaan vastaan, minuahan se ei koskenut! 

Temppeliaukion ylitettyäni jouduin Karjaportin luona sisä- 
ja ulkomuurin väliseen solaan, jossa ihmisvirta käänsi kulkuni 
Kohtalon portille päin. Kun havahduin näkemään, mikä portti 
se oli, miltei pelästyin. Kohtaloni porttiako kohti astuin tässä 
ihmisten survovassa, huutavassa hälinässä? Täälläkö saisin 
ratkaisun sydämeni epävarmuudelle? Kun ihmistungos pysäh- 
tyi, minäkin pysähdyin ja katsoin ikäänkuin tyhjiksi valahta- 
nein silmin eteeni. Miksi minun pitikin lähteä tähän meluun, 
sillä kotonani olisi ollut rauha? Järjestystä pitävät soturit 
työnsivät meidät muuria ja talonseiniä vasten, niin että kadun 
keskelle jäi leveä sola, jota pitkin soturit pääsisivät marssi- 
maan kaupunkiin. Torneissa kiiluivat salkojen päissä olevat 
Assur-jumalan tunnuskuvat, ja suuret rummut jymisivät huo- 

kaillen. Jostakin kuului siunaavien pappien huutamalla huu- 
dettuja sanoja, jotka korvissani vaihtuivat seuraaviksi: 

— Mitä etsit, Ninigigu, sillä iäti kestävää rakkautta ei ole? 
Kim jumalat loivat rakkauden, he tekivät sen itselleen. Rip- 
peet joutuivat ihmisten osaksi, että he osaisivat kärsiä. 

Soittopelien kumu kasvoi. Kohtalon portin takaa alkoi 
kuulua marssivien askelten paisuva jyly. Ensimmäisten komen- 
tajien tullessa näkyviin upeakoristeisilla hevosilla ratsastaen 
väkijoukko puhkesi hurjiin huutoihin. Upseereita seurasi lopu- 
ton jono tomuisia sotureita. Yhtämittainen huuto vapisutti 
maata. Nainen syöksyi miestään vastaan, ja impi heitti kukkia 
sulholleen. Tämä kaikki teki minuun niin pahaa, että tahdoin 
viipymättä päästä täältä pois. Purin ja löin nyrkeilläni ihmisiä 
työntyessäni eteenpäin. Kotiin, kotiin, huohotin tuskaisin mie- 
lin, kotiin saadakseni itkeä rauhassa! 

Repeytynein vaattein, hiusnuttura hajallaan ja otsassani iso 
kuhmu pysähdyin temppeliaukiolle, jossa oh hiukan väljempää. 
Nabun temppeliin nousevien portaiden laidassa ryhdyin sito- 
maan irti päässyttä sannikkaani hihnaa. Hevosten ja ihmisten 
askelten vyöry meni lakkaamattomana kummia ohitseni. Eikö 
se jo loppunut? Milloin tuli viimeinen osasto, että voin mennä 
kotiin? Ei minun olisi pitänyt tulla tänne toisten naisten ilon 
näkemisellä raskauttamaan ennestään raskasta sydäntäni! 

Viimeinen osasto marssi nyt ohitseni, mennen niin läheltä 
minua, että luulin sen komentajan marssivan suoraan kimp- 
puuni. 

Mutta — hyvät jumalat — niinhän hän tekikin! Olin huu- 
taa kauhusta nähdessäni hänen järkkymättömänä tulevan 
minua kohti, minun voimatta kangistuneine jalkoineni liikah- 
taa mihinkään. Voi voi, vaikeroin, miksi tulinkin tänne, sillä 
nyt olivat jumalat lyöneet järkeni pimeydellä! Tuo minua 
kohti marssiva upea rabqisirhan oh aivan Binilin näköinen. 
Jumalat — mitä tämä oli? Sillä — sillä hänhän oli — Binili, 
elävä Binili! Hän eli! Hän eli! Hän ei ollutkaan kaatunut. 
Minulle oli valehdeltu. Voi! Jumalat, katsokaa tytärtänne! 

Niin minä menetin tajuntani siinä paikassa. 

Kesti kauan, ennen, kuin heräsin ja uskoin mieheni palan- 
neen takaisin. Mutta niin oh tapahtunut, uskoin. Minun olisi 
pitänyt aavistaa huhujen perättömyys, eikä antautua niiden 
takia niin katkeraan murheeseen, että olin menettää henkeni. 
Mutta olin tyhmä, rakastava nainen, ja kaikki miestäni koskeva 
sattui suoraan sydämeeni. 

Kun Binili sitten kertoi, mitä todellisuudessa oli tapahtunut, 
minun täytyi myöntää jumalien seuranneen häntä. Sillä rabqisir 
Mermerin armeija oh katkerassa taistelussa vuoristolaisia vas- 
taan kaatunut viimeiseen mieheen, joten Assurin kaupungissa 
kulkenut puhe oli sanalleen ollut totta. Mieheni oh kuitenkin 
ennen ratkaisevaa hyökkäystä siirretty toisen komentajan alai- 
seksi, ja kun tämä oh kaatunut, kuninkaan sotapäällikkö, 
tartani, joka oh ollut Binilin isän hyvä ystävä, oli määrännyt 
hänet ottamaan komennon haltuunsa. Näin miehestäni oli 
tullut rabqisir, korkea komentaja. 

Mutta kauan kesti, ennen kuin uskoin, että tämä kaikki oli 
tosiaan totta eikä petollista unta. 

Satulasepän vaimolla oli paha silmä. Sen olin tietänyt kauan 
aikaa, ja tietoni oli saanut vahvistusta hänen minulle aiheutta- 
mastaan onnettomuudesta. Kiukkuisilla puheillaan hän kiu- 
sasi hyvää ja ahkeraa miestään, ja jokaisesta naapuristamme 
hän tiesi kertoa mitä kummallisimpia juttuja, joissa ei ollut 
perää. Onnettomuuteni jälkeen hän ei tullut taloomme, ja kii- 
tin suuresti jumalia siitä, sillä hänen näkemistään en voinut 
kestää. Kun aika kului, ja huomasin kohtuni porttien olevan 
sulkeutuneet, niin etten enää saisi lapsia, tulin hyvin murheel- 
liseksi. Kiian aikainen synnytykseni oh turmellut äitiyteni läh- 
teet. Tämän asian ajatteleminen tuotti minulle järkyttävää 
tuskaa. Vihasin satulasepän vaimoa niin suuresti, että jos 
olisi ollut vallassani, oksin luultavasti tuominnut hänet kuole- 
maan. Hänen vuokseen en enää milloinkaan saisi synnytys- 
tuolissa sekä polttavaa kipua että lapsensaamisen iloa tuntien 
ähkyä mieheni kunniaksi: »Tulkoon lapsi esiin synnyinvedes- 
tään!» Eikä milloinkaan Binili enää pitelisi käsiään jalkojeni 
välissä poikaa odottaen. 

Koska mieheni oh korkea-arvoinen komentaja, hän sai asut- 
tavakseen suuren talon hyljätyn kuninkaallisen palatsin vie- 
restä, ja siihen muuttamista ryhdyimme järjestämään. Binili 
kutsui luoksemme orjakauppiaan ja ryhtyi muristen ja virheitä 
ahneesti vaanien tarkastelemaan tämän tuomia ihmisiä. Velt- 
toja ja laiskan näköisiähän nämä olivat! Ah ja oh, sokeita ja 
ontuvia — olipa tässä kokoelma raihnaita ihmisiä! Ja mikä 
näiden kaakkien hinta vielä oh? Ooh, hulluko kauppias oh? 

Niin paljon — ei, ei! Koko ajan hän puristeli miesten lihaksia, 
niin että he kiljuivat ja kirosivat, kopeloi naisia ja sai heidät 
vääntelehtimään. Pitkällisen suunsoiton ja väsymättömän 
käsienlevittelyn jälkeen hän ja kauppias sopivat kahdenkym- 
menen orjan kaupasta, viidestä miehestä ja viidestätoista nai- 
sesta. Tämän jälkeen he menivät tuomarin luokse laatimaan 
kauppataulut. 

Näin suuren orjien oston meille teki mahdolliseksi mieheni 
joltinenkin sotasaalis, kulta- ja hopeaesineet, jotka hän oli 
tuonut vieraasta maasta. Herruutemme kohosi huomattavasti. 

Kun nyt meillä oli omaa väkeä ja panimme sen uutteraan 
työhön, kantamaan tavaroitamme kadulla odottaviin härkä- 
vankkureihin, kirotun satulasepän vaimon piti tulla uteliaasti 
katselemaan puuhiamme. Minä seisoin kädet lanteilla komen- 
tamassa orjiamme ja kehottamassa heitä varomaan sitä ja sitä 
kapistusta ja puolella silmällä näin hänet. Tuuliko hän minun 
jo leppyneen hänelle? Hän oh nähnyt mieheni halpana soturina 
eikä kademielisenä voinut olla olematta harmissaan menestyk- 
sestämme. Vaikka hänen miehellään olikin sodan jälkeen, kun 
armeijan satulat olivat hankautuneet rikki, niin paljon työtä, 
että hänen oh täytynyt palkata lukuisia apulaisia ja hän suo- 
rastaan lapioi hopeaa kammioonsa, meidän hyvä onnemme 
kaiveli vaimon sydäntä. Kateellisia ihmisiä ei suinkaan puut- 
tunut maailmasta, kevein reisin seisten, haisten kynsilaukalle 
ja rasvalle hän ilkeästi sanoi: 

— Kun puolivapaat rupeavat harjoittamaan herruutta, on 
se kuin sikojen mellastelua punakivipalatsissa. Paholaiset soit- 
tavat heille huilua, ja he tanssivat kuin tarhasta karanneet 
vasikat. 

— Mene tiehesi siitä, ennen kuin käsken mieheni sotilaat 
pistämään keihään sinun paksuun vatsaasi! tiuskaisin posket 
vihasta palaen. Tuo saastainen naisenhahmo uskalsi tökkiä 
meitä siitä, ettemme muka olleet ylhäisiä. Sekä mieheni että 
minä olimme ruhtinaallista sukua, mutta hän ei ollut mitään, 
kadulla-asujan salasiittoinen äpärätytär. — Pahat henget ne 

sinun kanssasi karkeloivat, sillä jokaisessa talossa, mihin menet, 
aiheutat häiriötä ja hämminkiä. Silmäsikin ovat pahat kuin 
haudasta karanneen yöhengen! Etkö sinä pahuudellasi juuri 
aiheuttanut kohtuni repeämistä, niin etten enää voi synnyttää? 
Varo vain, etten mene pappien luokse ilmoittamaan sinun ole- 
van noita! 

— Mitä siinä raakut ja rehentelet kuin korppikotka haas- 
kalla? Ethän ole edes assurilainen, vaan kuka tiesi Babilin 
katujen ilotyttö! 

Tämän häväistyksen kuullessani en voinut enää malttaa 
mieltäni, vaan kuin naarasleijona karkasin häneen kiinni siitä- 
kin huolimatta, että hän oh minua paljon kookkaampi. Kir- 
kuen ja toisiamme repien saimme toimeen niin mainion tappe- 
lun, että kokosimme paljon katselijoita, jotka huutaen hoput- 
telujaan ja taputtaen käsiään kiihottivat meitä suuriin uro- 
töihin. Nuorempana ja notkeampana minä tuotin viholliselleni 
raskaita tappioita siitäkin huolimatta, että hän ehti kynsiä 
toisen korvani veriseksi. Orjani olivat lakanneet työnteosta 
ja olivat istuutuneet maahan kyykkysilleen. Kun kiskaisin 
viholliseni päästä hevosenhännän kokoisia hiustukkoja, he 
hohottivat kovaan ääneen ja kerskailivat emäntänsä nimellä. 
Höh, vaikka olinkin hoikka Babilin tyttö, osasin tapella! Tässä 
satulantekijän vaimolle hänen pahuudestaan! Hänelle olisi 
ollut parempi, ettei olisi ärsyttänyt minua. Nyt hän jo itki. 
Hän muka kärsi vääryyttä. Minä olin ilkeä nainen ja olin 
syyttä hyökännyt hänen kimppuunsa! Kun hän viimein luikki 
tiehensä, hänen kasvonsa olivat entistä lihavammat, sillä olin 
taitavasti leiponut niitä. Hymyilin ihmisille kuin suuren sota- 
voiton saanut valloittaja, pyyhkäisin käsiäni vastakkain ja 
komensin orjani työhön. 

Sellainen oli lähtöni siitä talosta. 

Uudessa talossamme meillä oli niin paljon huoneita, että 
olin seota ovista ja eksyä. Monta päivää kulutin kotimme 
ihailemiseen, ja olin kovin ylpeä nainen. Se tuotti Binilille 
iloa. Yhdessä kävelimme matoin peitetyillä lattioilla kauniita 

seinäpintoja katsellen. Tuonne oli kuvattu leijonia metsästäviä 
sotureita, täällä oli liljoja kasvava joen ranta, jonka yllä len- 
teli sorsia. Eteishuoneemme oven päällä oli kalkkikivestä 
vuoltuja paksuja jumalia, joiden piti suojella meitä pahojen 
henkien pääsyltä taloon. Eteisen sivussa oh pesuhuoneemme. 

Orjatarten saattamana kävin useana päivänä ostamassa 
silmiä hiveleviä paksuja mattoja ja ihania verhokankaita. 
Tunsin sellaiset asiat ja osasin seurustella kauppiaiden kanssa, 
niin etteivät he luuloistaan huolimatta päässeet petkuttamaan 
minua kovilla hinnoilla tai huonoilla kankailla. Vaikka olinkin 
ylimysnainen, en ollut kauppiaitten narrattavissa! Niinpä osto- 
taidollani tuotin heille monia pettymyksiä, ja he alkoivat 
kutsua minua »naiseksi, joka aiheuttaa tappioita». Taidekaup- 
piailta hankin kuvapatsaita ja soreita maljakoita ja huonekalu- 
sepältä tuotin mukavia istuimia, pöytiä ja hiljan käytäntöön 
tulleita leposohvia, joilla maaten ylhäiset perheet nauttivat 
ateriansa. Kuitenkin minulta liikeni aikaa sekä pojalleni että 
miehelleni. Iltaisin pelasin mieheni kanssa lautapeliä. Siinä 
oh kaksi kenttää, toisessa kaksitoista ja toisessa kuusi ruutua. 
Kaksi ruutua yhdisti nämä kentät. Pelinappuloita meillä 
kummallakin oli seitsemän. Usein minua seurasi onni, mutta 
vielä useimmin kiusoittelevasti hymyilevä Binili voitti viime 
hetkessä, minun jo itsekkäästi ylvästelyssäni voitosta. Ah ja 
oh, hän taisi voittaa! Ja hän laami kämmenellä kasvojaan 
salaa naureskellen, minun vielä ihmetellessäni, mitä pelin 
lopussa oikein oh tapahtunut. 

Kauan emme olleet asuneet uudessa talossamme, kun suku- 
laiseni Amelassur tuh luokseni toistamiseen. Sinä päivänä 
raskaat pilvet ryömivät kaupungin ylitse, haikarat laksuttivat 
katoilla nokkiaan, ja kaikin puolin tuntui synkältä. Sen vuoksi 
ohn iloissani edes juron Amelassurin tulosta. En tietänyt, 
missä Binili viipyi. Poikani kanssa ohn leikkinyt ja opettanut 
hänelle sanoja, mutta nyt oh tämäkin leikki loppunut Sinnaidin 
nukuttua. Silmiään räpytellen Amelassur katseh ympärilleen 
kauniissa kodissani ja jurosti, mutta ystävällisesti virkkoi: 

— Jumalat ovat olleet sinulle hyviä. Minun täytyy suuresti 
kunnioittaa miestäsi, joka on päässyt komentajaksi. To-lo. 
Tuo matto on varmaankin maksanut paljon? 

Hymyilin, mutta en sanonut maton hintaa. Ahne ja saita 
serkkuni katseli yleensä kaikkia asioita hukkaan heitettyjen 
hopeashiklujen kannalta. Hänelle oh miltei kaikki turhuutta, 
kaikki sellainen, josta piti maksaa. Jumalat tiesivät, varmaan- 
kin hän olisi ollut syömättäkin, jos olisi voinut! 

Mutta kun mieheni kohta tuli kotiin, ei kankea sukulaiseni 
saanut ilmaistuksi kunnioituksen tunnettaan, vaan jäykkänä 
kuin siipisonni tuijotti Binilin korkean arvon tunnuksiin. Ne 
olivat varmaankin turhuutta. Istuutuen viinimaljojen ääreen 
miehet rupesivat mulkoilemaan toinen toisiinsa kuin tappelua 
hierovat härät, ja ainoa asia, mitä he kykenivät avuttomuut- 
taan ja hämminkiään peittääkseen tekemään, oli suunnattoman 
viinimäärän latkiminen. Binili yritti monta kertaa keskustella, 
mutta törmätty ään serkkuni jurouteen ei enää jatkanut, vaan 
kohautti epätoivoisesti olkapäitään. Kuinka paljon he ahtoi- 
vat nahkaansa viiniä, sen näin vasta sitten, kun Amelassur, 
joka mieheni kotiintulon jälkeen ei ollut lausunut tavuakaan, 
putosi istuimeltaan ja henkäisty ään »lo-lo» rupesi kuorsaamaan. 
Annoin orjien kantaa hänet vierashuoneen sohvalle, mutta 
kun aamulla lähetin noutamaan häntä aterialle, hänen havait- 
tiin yön aikana hiipineen tiehensä. 

Binilin silmät punoittivat hänen ruvetessaan syömään, ja 
pahasti irvistellen hän virkkoi: 

— Kun sukulaismiehesi seuraavan kerran tulee tänne, minä 
vuokraan eläintarhasta kemetiläisen virtahevon juomaan hänen 
kanssaan. Hänen hitaiden liikkeittensä ja juron naamansa 
näkeminen saa minut juomaan itseni kuoliaaksi. Ah ja oh, 
miten päätäni särkee! Kun Amelassur kuolee, manalan lautturi 
on siitä lähtien juovuksissa joka päivä. 

Sellaiseksi siis Binili arvosteli Amelassurin. 

Se onnettomuus, jonka pahasilmäinen satulantekijän vaimo 
oli minulle aiheuttanut, vaivasi jatkuvasti mieltäni. Muuten 

elämäni olisikin ollut täysin onnellinen. Suruani lisäsi se, että 
tiesin mieheni olevan pahoillaan tapahtuneesta. Yön hiljaisina 
hetkinä Binilin läheisyydessä maatessani katselin käsivarret 
pään alla ikkunasta näkyvää Taivaan ja maan sidettä, kulta- 
harson lailla avaruutta vyöttävää linnunrataa, ja haikein mie- 
lin toivoin, että vielä saisin synnyttää. Silloin elämäni olisi 
ollut täydellinen. Mutta kun hyvin tiesin, miten laitani oli, 
tästä toivostani en saanut sydämeeni uskoa, vaan uudestaan 
syttyvän katkeran vihan onnettomuuteni aiheuttajaa kohtaan. 

Olin kuullut joidenkin lääkäreitten valmistavan merkillisiä 
lääkkeitä, jotka auttoivat ehtyneitä vaimoja. Mutta en ollut 
kuullut kenenkään parantuneen viastaan. Tiesin neitojen osta- 
neen pukin kiveksistä valmistettua lemmenjuomaa, mutta vain 
yhdessä tapauksessa se oh auttanut. Vanhan talomme luona 
asuvan voiteidensekoittajattaren tytär oli hankkinut sitä roh- 
kean määrän kylmennyttä sulhoaan varten. Jonkin hairah- 
duksen vuoksi hänen äitinsä oli viinistä erehtyen juottanut sitä 
lähistöllä asustelevalle ikivanhalle karvarille. Ukko muuttui 
tästä niin pukkimaiseksi, että kävi sen kaupunginosan naisten 
vaivaksi, eivätkä nämä päässeet hänestä rauhaan, ennen kuin 
kaupunginpäällikkö antoi kuohia ukon. 

Tuo lääke juttu kuitenkin kummitteli mielessäni kauan aikaa. 
Enkä minä, huoneeni kunniasta huolehtiva nainen, voinut 
vastustaa kiusausta, vaan muuanna aamuna salaa ja häpeillen 
hiivin lääkärin luokse. Kuvitellen yllättäväni ja hämmästyt- 
täväni mieheni tulemalla odottamatta raskaaksi minä urhool- 
lisesti söin kamalan makuisen sekoituksen, josta olin maksanut 
monta shiklua hopeaa. Koettelinpa jo vatsaanikin siinä uskossa, 
että se jo paisui. Mutta vaikka kuukaudet menivät ohitse, 
mitään ihmettä ei tapahtunut, vaan vatsani nahka oli yhtä 
löysä kuin ennenkin. Kirosin lääkärin ja heitin voideruukun 
ikkunasta pihalle. Se putosi erään orjattareni päähän — ja 
katso: viiden viikon kuluttua tämä orjatar synnytti tytön. 
Suu auki minä ihmettelin asiaa. 

Kun nyt laitani oh niin, etteivät ihmeetkään olleet puolel- 

lani, päätin jättää asian jumalien huostaan. Koskaan en kui- 
tenkaan lakannut suremasta vahinkoani. Arvellen Binilin 
hankkivan itselleen sivu vaimo ja sanoin surullisena ja kohta- 
looni alistuneena hänelle: 

— Onnettomuuteni on nyt sellainen, että vain taivas tietää, 
saanko enää koskaan lapsia. Jos tunnet häpeää minun vuok- 
seni, mene ja ota itsellesi sivuvaimoja lisätäksesi nimeäsi! 

Hän ei tahtonut kuunnella minua. Vaikka tiesin hänen sure- 
van asiaa, hän jalomielisesti ei paljastanut sitä. Hän katsoi 
minua ja huolellisesti käherrettyä partaansa sormeillen, kor- 
keaa ruhtinasta teeskennellen yritti häivyttää mielipahani 
virkkamalla: 

— On hyvin ylhäistä, ettei meillä ole kuin yksi po^ka, sillä 
ei kuninkaamme päävaimollakaan ole enempää. Tuskinpa hän 
niitä saakaan, sillä huhut kertovat kuninkaamme hylkivän 
häntä. Milloin tahansa voi käydä niin, että tuon ylhäisen nai- 
sen osaksi lankeaa suuri häpeä. Arvellaan kuninkaan joskus 
karkoittavan hänet. 

Olin kiitollinen miehelleni siitä, että hän yritti lohduttaa 
minua. En sanonut hänelle kuitenkaan sitä. Ikäänkuin pelä- 
ten minun jatkavan puhetta samasta asiasta hän mutisi jotakin 
ja lähti huoneesta. Pieni Sinnaid jokelteli huoneessaan orjatta- 
rien keskellä, ja hänen luokseen mennen koetin unohtaa huo- 
lestumiseni. Olihan minulla kuitenkin yksi poika, Sinnaid. 
Mieheni oli jalo ja hyvä ja ymmärsi sydämeni. 

Aika kului, ja Sinnaid tuli kahden vuoden vanhaksi. Minä 
olin silloin kahdenkymmenen. Juuri kun olimme pitäneet 
vuosijuhlaa minun ja pojan kunniaksi, sotakutsu jälleen kiersi 
maata. Aitoon assurilaiseen tapaan kuninkaamme yhdestä 
sodasta selvittyään hankkiutui toiseen. Siinä hän ei ollut eri- 
lainen kuin muutkaan tämän maan hallitsijat. Hänen isänsä 
oli marssinut Amurrun meren rannalle asti ja oli pakottanut 
siellä olevia kansoja ja kaupunkeja, niiden mukana myöskin 
mahtavaksi merikaupungiksi mainitun Tyyroksen, veroikeensä 
alaisiksi. Mutta nykyinen kuningas sen sijaan ryntäili Elämin 

ja Urartun välisissä vuorimaissa. Saamiemme tietojen mukaan 
pohjoisten vuorien kansat olivat jälleen liikekannalla, josta 
tämä sotaankutsu oli aiheutunut. Yhtä huolettomasti kuin 
aikaisemminkin Binili varustautui lähtöön. Ah ja oh, sota oli 
hänelle tavallinen ilmiö, kun taas rauhaa hän tuntui pitävän 
omituisena olotilana, jonka aikana hän kuvitteli olevansa ikä- 
vystynyt ja jollakin lailla sairas. Miesten, varsinkin assurilais- 
ten, tapa. Suoritettiin samanlaiset valmistelut kuin ennenkin, 
tuli päivä, jolloin joukot lähtivät marssimaan. Tällä kertaa 
en ollut niin houkkamaisen levoton kuin aikaisemmin. En 
voinut kuitenkaan kerskailla olleeni rauhallinenkaan, sillä sota 
oli sotaa, olipa se millaista ja missä tahansa. Kovasti hämmäs- 
tyen sen vuoksi kuuntelin yllättäen luokseni saapuvaa lähet- 
tiä. Tämä tapahtui hiukan yli kaksi kuukautta myöhemmin, 
kun mieheni oli marssinut pois. Lähetti kertoi vihollisten 
vetäytyneen takaisin. Näitä ei ollut alunperinkään ollut niin 
paljon kuin oli luultu, ja nyt he olivat palanneet omille 
liesitulilleen. Kuningas oli kääntänyt armeijansa ja tullut 
Ninuaan. 

Tällaista lähetti kertoi. Mutta ihmettelin, miksi mieheni ei 
ollut tullut kotiin ja miksi kaupunkiimme kuuluvat varusväki- 
joukot vielä olivat poissa. Tähän lähetti virkkoi, että joukot 
olivat parhaillaan tulossa. Nyt vasta hän pääsi siihen asiaan, 
mitä varten hän mieheni käskystä oli ratsastanut luokseni. 
Minun oli hyljättävä taloni ja viipymättä lähdettävä poikineni 
ja tavaroilleni matkustamaan Ninuaan. Binili oh määrätty 
kaukana pohjoisessa olevan sotilassiirtolan päälliköksi. 

Tässä oli uutista kerrakseen, ja minä meninkin aivan kuin 
sekaisin. Mihin kumman maailmaan joutuisinkaan lähtemään? 
Tällaista oh soturin vaimon elämä: elä tuskassa ja murheessa 
miehesi ollessa sotakentällä, ja ole valmis lähtemään maailman- 
äären ulommaiselle laidalle käskyn saatuasi! Voi ja voi! Miten 
selviäisin tavaroista? Kuinka matkustaisin? Mihin panisin 
orjat? Ah ja oh minun täytyi huokailla Binilin tapaan. Oh ja 
äh! Olisipa kuningas itse joutunut tällä tavoin vuodattamaan 

hikeään, hän olisi ajatellut, ennen kuin antoi käskyjään perheel- 
lisille miehille! Hölmöhän kuningas oli! 

Mutta mieheni käsky oli lakini, ja pannen orjat työhön minä 
myllersin talomme sekaisin. Kenties olisin purattanut sen, 
kuormauttanut juhtien selkiin ja vienyt niineen mukanani. 
Mutta kun minusta tuntui puuhissani olevan jotakin hullua — 
tuota tavaramäärää, jonka olin varannut mukaan vietäväksi, 
ei olisi liikuttanut kuin vähintään sata kamelia — älysin kutsua 
Amelassurin avukseni. Hymähdellen ja jurosti hymyillen hän 
otti asiat käsiinsä. Kun loppujen lopuksi näin, mitä veisin 
mukanani, ei tavaroita ollutkaan enempää kuin ehkä kahden 
tai kolmen muulin kantokuorma. Säälimättä Amelassur oli 
erottanut kotiin jäävien tavaroitten joukkoon kaikki huone- 
kalut ja hyväksynyt mukaani ainoastaan vaate- ja talous- 
tavaroita. Hän myös vapautti minut talomme ja orjien ajat- 
telemisen huolesta lupaamalla ottaa ne hoitoonsa. 

Tällaisissa toimissa kului viikon aika. Tuli vihan eli kuu- 
kauden yhdeksästoista päivä, jolloin ei saanut vaihtaa vaat- 
teita, ei syödä määrättyjä ruokia eikä edes uhrata. Sen jälkei- 
senä aamuna lähdin menemään Ninuaan mukanani poikani 
ja urartulainen orjattareni Geshtin. Istuin Sinnaidin kanssa 
kahden säyseän hevosen väliin asetetussa kantotuolissa. Taka- 
nani kulkivat viisi kuormakamelia ja muutama päivä sitten 
Ninuasta tulleet mieheni lähettämät saattajasoturit, kaksitoista 
kaikkiaan. Kun näihin laskettiin lisäksi orjattareni ja seitse- 
män juhdanajajaa, oh väkeä turvanani kaksikymmentä henkeä. 
Matkamme kulki syvässä uurteessaan juoksevan Idiqlatin 
varsia pitkin leveää sotilastietä. Adad-sään jumala suosi meitä 
niin, että koko ajan oh kaunis auringonpaiste, vaikka vielä 
päivää aikaisemmin oli satanut rankasti ja olin pelännyt saa- 
vani lykätä lähtöni. Sinnaid istui sievästi vieressäni eikä osoit- 
tanut torailevaa itsepäisyyttään, jota hän miltei joka päivä 
harrasti. Kedolla loistivat värikkäät kukat, ja tuolla kauempana 
levisi talonpojan valkoinen sesampelto. Joskus nousi punertava 
vuorenselkä näkyviin, mutta peittyi lähellä olevan metsän 



106 


taakse. Virran luona olevista tamariskeista tihkui maahan 
pisaroita. Oli kevät ja tulvat olivat loppuneet. Taateleissa 
roikkui puhkeamistaan odottavia tuhansia kukkaröyhelöitä. 
Täällä niiden hedelmät vielä kypsyivät, mutta olin kuullut, 
että Ninuassa ne olivat mahoja, koska seutu oli kylmempi. 

Neljännen matkapäivän iltapuolella nousivat Idiqlatin itä- 
rannalla olevan suuren Ninuan temppelitornit näkyviin. Kiil- 
loitetut katot ja kattosarvet ikäänkuin iskivät tulta. Tie kie- 
murteli viljavainioiden ja puistojen keskellä, pujahti metsiin 
ja viimein suuntautui kohtisuorana kaupungin siltaportille. 
Jo kappaleen matkaa sitä ennen vastaamme ratsasti soturi, 
joka hevosensa ympäri käännetty ään kysyi, olinko rabqisir 
Binilin puoliso. Vastauksen saatuaan hän sanaakaan sanomatta 
karautti takaisin kaupunkiin. Juuri kun kantotuolini ensim- 
mäisen hevosen kaviot iskivät virran yli johtavan sillan lank- 
kuihin, näin Binilin ratsastavan luoksemme. Heittäydyttyään 
satulasta viereeni tuoliin hän minua suudeltuaan kohotti pojan 
käsivarsilleen ja häntä katsellen nauroi suureen ääneen. Ah ja 
oh! Tässähän me nyt sitten olimme. Hän olikin jo kovasti 
odottanut. Miten matka oli sujunut, miten talomme jäi, missä 
olivat orjat, kuka minua oli auttanut — nauraen ja iloiten 
yritin vastata hänen lukemattomiin kysymyksiinsä. Sitten oli 
kaikki hyvin! Kohta lähtisimme eteenpäin, emme viipyisi 
Ninuassa kauan. 

Upea Ninua, jota joskus kutsuttiin myöskin Ninaksi, oli 
kaikkien assurilaisten ylpeydenaihe. Se oli niin suuri, että sen 
suurin pituus oli yli kymmenentuhatta ja leveys liki yhdeksän- 
tuhatta kyynärää. Vahvat kaksoismuurit ympäröivät sitä joka 
taholta. Kauniit puutarhat ja puistot tekivät muurien välit 
viihtyisiksi vilvoittelupaikoiksi, joihin varsinkin kaupungin 
nuori väki iltaisin kokoontui leikkimään ja kisailemaan. 
Lukuunottamatta useita karja-, sotilas- ja vedennoutoportteja 
kaupunkiin päästiin sisään kymmenestä valtavasta, upeakoris- 
teisin levyin varustetusta suurportista. Niiden lisäksi siellä 
täällä oli porrasholvi- eli muslaluportteja, jotka johtivat eri 
korkeuksilla oleviin kaupunginosiin ja alhaisen väen asuin- 
sijoille. Nykyisen kuninkaan isänisän Assur-nasir-aplin 1 raken- 
nuttama upea palatsi sijaitsi Nabun temppehn kaakkoispuolella. 
Siihen kuulin kuninkaamme muuttaneen asumaan kaikkine 
vaimoineen, lapsineen ja hoviväkineen. Hän oli lopullisesti 
hyljännyt vanhan pääkaupungin Assurin sotaisista syistä — 
sanottiin — , sillä Ninua oli lähempänä maan vaarallisia rajoja 
kuin vanha Assur. 

Kauan en saanut katsella Ninuaa, vaikka sen loisto huuma- 
sikin mieltäni. Meillä oli kiire matkustaa eteenpäin. Ensiksi 
meidän oli mentävä Tarbisu-nimiseen seutuun suurta tietä 
pitkin ja sieltä jatkettava jonnekin sinne, missä oli maailman 


1 Tämä kuningas tunnetaan historiasta Assumasirpal II:sena, vv. 
884 — 859 eKr. 

laita. Montakaan päivää en siis ehtinyt olla nykyisessä pää- 
kaupungissa. Sadan sotilaan seuraamana minä ja mieheni 
jätimme loistavan kaupungin, jonka viehättävä elämä tuntui 
minusta entistä viehättävämmältä nyt, kun minun piti se jät- 
tää. Vaikka nöyrästi tottehnkin miestäni, eivät tuntematto- 
mat, villit seudut ja alkeellinen eläminen niillä minua vähääkään 
miellyttäneet. Olin syntyperäinen kaupunkilainen, enkä voi- 
nut muualla elää. Sen tiesin varsin hyvin. Mutta toistaiseksi 
oli minun seurattava miestäni, vaikka sydämeeni jäikin kapi- 
nallinen halu tehdä kaikkeni päästäkseni pian takaisin ihmisten 
maailmaan. 

Urartulaisen orjattareni Geshtinin silmät olivat viekkaat 
hänen peloitellessaan minua sanomalla, että olimme nyt menossa 
seutuun, jossa asusteli pahoja petoja ja häijyjä henkiä. Niin 
kylmäkin siellä oli, että ihminen jäätyi lietensä viereen. Höh, 
jos tämä oli totta, niin kylläpä kuningas oh meille karkoitus- 
paikan keksinyt! Eikö jotakin muuta miestä olisi voinut sinne 
lähettää kuin Binili? 

Höh, vastasi Binili, mikä hätä meillä vuoristossa olisi? 
Gehstin valehteli. Siirtolassa oli seitsemänsataa soturia, heidän 
vaimojaan, paimenia ja muita ihmisiä. Mikä siellä olisi ollessa. 
Ei kaupungin turhaa hienoutta — miehenihän oh niin täysi- 
verinen soturi, että tunsi itsensä kaupungeissa vieraaksi, vaikka 
olikin niissä asunut. Ei pahoja puheita. Ei vaivaa naapureista. 
Säästeliästä elämää. Rikastuisimme. 

Mutta en ollut lainkaan iloissani, vaikka Binili yrittikin 
puheillaan herättää hilpeyttäni. En käsittänyt, mitä huvia 
orjatarelleni tuotti peloittelemiseni, mutta jonkin verran 
uskoin häntä siitäkin huolimatta, että Binili väitti hänen 
valehtelevan. Geshtin ei ollut luotettava. Sen tiesin. Orjat- 
tareni mielipiteet rakkaudestakin olivat niin laajat, että hän 
levitti jalkansa kenelle miehelle tahansa. Kun hän yhtä mittaa 
nautinnonhimoisesti kiusasi minua vuoristolaiselämän vaikeuk- 
silla, niin että olin lopullisesti masentua, tiuskaisin häntä pitä- 
mään suunsa kiinni. Harmistuneena hän katsahti minuun, 

irvisti ja jäi taakse. Kohta huomasin hänen hierovan joitakin 
kauppoja lähinnä ratsastavan soturin kanssa. Olkapäitäni 
kohauttaen jätin hänet omiin oloihinsa. Hän oh valehtelija ja 
synty mäportto, joka kukisti jumalienkin toiveet muuttumi- 
sestaan. 

Ennen Tarbisua näimme tien olevan tulvan peittämä, vaikka 
kevätsateet olivat kauan sitten loppuneet. Tässä oh siis ensim- 
mäinen vaikeutemme. Binili ei kuitenkaan muuttunut kärsi- 
mättömäksi, vaan rauhallisesti käski muutamia sotureita läh- 
temään ottamaan selvää tulvan syystä. Vasemmalla puolel- 
lamme kasvoi vuoren rinteellä sankka metsä, josta kuului sekä 
lintujen laulua että muiden eläinten äkillisiä huutoja. Jossakin 
mylvi metsähärkä järeän torven äänellä. Komea hirvi porhalsi 
tielle ja meidät nähtyään säikähtyneenä pakeni. Ylhäällä vuo- 
ren paljaalla laella hypähteli kauriita ja gaselleja, ja muuan 
villipukki seisoi liikkumattomana kivipaadella. Tulvan laidassa 
näin monivärisen nahan sian rypevän liejussa kuusine porsai- 
neen. Sotilaitten lähestyessä piikkisika örhennehen vetäytyi 
porsaineen kauemmaksi. 

Soturit ilmoittivat vesikoirien päättäneen ruveta ahkeriksi, 
niin että ne olivat kaataneet virtaan suuria puita ja parhaillaan 
suunnitelivat jättiläispadon rakentamista. Nauraen Binili 
käski heitä ottamaan kirveet ja hajoittamaan majavien voiman- 
näytteen. Kohta kuului virralta huutoja, iskuja ja räyhäävien 
majavien metelöintiä. Soturit tulivat takaisin. Tulva laski 
niin paljon, että tietä pitkin voi kulkea. Tämän viivytyksen 
takia olimme vasta iltapäivällä Tarbisussa, jonne Ninuasta 
matkaaminen tavallisesti ei kestänyt kuin puolen kaksoistunnin 
verran. 

Yhä korkeammaksi maa muuttui Tarbisun toisella puolella. 
Rämpimän paikan kasvit jäivät taaksemme, ja havupuut oli- 
vat nyt miltei ainoat, joita näin. Väliin vuorten rotkoihin, 
vähin pilviä hipoville huipuille tiemme kulki. Joskus kupeel- 
lamme jyhsi mahtavaääninen putous heittäen sumuista pärs- 
kettään tielle saakka. Juhtien kaviot luiskahtelivat, ja eläimet 

olivat vaarassa monta kertaa pudota syvyyteen. Minua peloitti. 
Kuoleman Jtietähän me kuljimme! Polkumme oli ainoastaan 
muutaman kyynärän levyinen. Voi, miksi tänne jouduimme? 
Sinnaid parka, tuonne syvyyteen hän äitinsä sylissä paiskau- 
tuisi! Voi! 

Puristaen poikaa rintaani vasten rukoilin sekä jumalia että 
perkeleitä auttamaan meitä, niin että turvallisesti selviytyi- 
simme tämän kauhistuttavan tien päähän. 

— Et kai pelkää? irvisteli Binili ratsastaessaan leveässä 
kohdassa vierelleni. Pelkäsinkö? Vieläkö hänen piti ilkkua 
minulle, sillä olinhan aivan kalpea? Täällähän pelkäsi kuka 
hyvänsä, paitsi hän, naurava, kivinen, rautainen, kova mies, 
joka varmaankin oh pyrkinyt tänne mokomaan kamalaan seu- 
tuun! Kiukustuin. 

— Pelkäänkö? Älä luulekaan! Vaikka tiemme olisi kapea 
kuin miekan terä, en pelkäisi . . . Höh, mikä se oh? Kuka kil- 
jahti? 

Valjuna katsahdin taakseni. Sillä polulta oh kuulunut kam- 
mottava rääkäisy ja juhdan hirnahdus. Alhaalta vastasi 
jysähdys. 

Binili pyyhkäisi hikistä otsaansa. 

— Sotilas ja hevonen putosivat rotkoon. Hevonen oli tot- 
tumaton. 

Sydämeni vapisi, enkä voinut puhua mitään. Milloin minä 
ja poikani syöksyisimme kiljahtaen alas? Voi voi! Mutta kun 
kohtasin Geshtinin ivallisen katseen, ikäänkuin hän olisi ilk- 
kunut, että tällaistahan hän oh kertonut, purin kopeasti huu- 
leni yhteen. Mitä tuo paholaisen portto minusta tirkisteli? 
Ruoskaa hänelle, sillä ei hänen tarvinnut nauraa pelolleni! 

Kolmen viikon äärettömän vaivalloisen matkan jälkeen 
näimme edessämme parille korkealle, lähellä toisiaan olevalle 
harjanteelle sijoittuneen varuskunnan, huulin sydämeni käp- 
ristyvän kokoon. Mihin kirottuun paikkaan meidät olikin lähe- 
tetty? Minä, lämpöisen Babilin tytär, kauniiden kaupunkien 
kasvatti, lakastuisin täällä. Ihanuuteni muuttuisi rumuudeksi, 
sydämeni kuolisi. Voi, tätä surkeata paikkaa! 

Laakson kahden puolen, pitkin vuorten rinteitä, oh puusta, 
kivistä ja risuista kyhättyjä majoja, rumia, ahtaita asumuksia. 
Komentajan »palatsi» sijaitsi miltei ylinnä, riippuen kuin kotkan- 
pesä epäilyttävässä paikassa ja näyttäen milloin tahansa voi- 
van syöksyä rotkoon. Laakson halki kulki virta. Maailman 
rajalle johtava tärkeä tie juoksi harjanteiden väliseen kapeaan 
kuiluun, ja tämän kuilun kummallakin puolella olivat assuri- 
laiset vartioasemat. Tuota solaa pitkin vuorten kansat olivat 
työntyneet Assuria kohti niin kauan kuin vanhinkin tieto 
muisti. 

Aikaisempi komentaja oh kaatunut taistelussa, ja hänen 
sijaisenaan toiminut viidenkymmenenpäämies juoksi mieheni 
luokse vastaanottamaan häntä ja kertomaan varuskunnan 
tapahtumista. Nykyisin oh ollut rauhallista. Mutta tylysti 
vuoria katsellen minä arvelin, että vaikka olikin rauhallista, 
jonakin päivänä mieheni edelhsen komentajan lailla kannet- 
taisiin verissään kentältä. Mikään täällä ei näyttänyt var- 
malta. Kavalat vuoret, niiden kaukaisuuteen johtava sola, 
hatarat majat, kaikki oh sangen epäluotettavaa. Kuinka kauan 

täällä joutuisimme olemaan, sen ajatteleminen miltei jäädytti 
minut, vaikka oli lämmin kesäpäivä. 

Mutta niin aloimme elämämme täällä ihmisten asuinsijoilta 
ja suurista kaupungeista kaukana olevassa siirtolassa. Joten- 
kuten totuin oloihin, vaikka harmittehnkin kaiken alkeelli- 
suutta. Seudun nimi oh Korkea portti. Ja korkea se oli. Sen 
tiesin aina, kun vuorituuli vinkui majamme kivien raoissa ja 
juoksi seinästä seinään, niin että pelkäsin poikamme muuttu- 
van siniseksi ja sairastuvan. Iyiesituli sokaisi savullaan silmäni, 
tuhka ja poro lensi ruokaamme, niin että se natisi hampaissa, 
ja ovet saattoivat paukahtaa auki milloin hyvänsä. Höh, 
tämä oh toista kuin hieno talomme Assurin kaupungissa! Olin 
jo tottunut siihen, niin että monta kertaa kaipasin sinne takaisin. 

Kun syksymmällä alhaalla laaksossa heinälaihon sänki kävi 
ruskeaksi ja lampurit leikkasivat elukoittensa villan rautasak- 
silla, kun havupuiden seassa olevat lehtipuut saivat punaisen 
ja keltaisen nutun, kun kotkanpojat nousivat pesistä nuorille 
siivilleen ja kaartelivat laakson yllä, tuuli muuttui pistäväksi 
ja vihaiseksi. Samaan aikaan Geshtin kävi kärtyisäksi. Ruos- 
kin häntä, mutta hän murisi ja näytti minulle hampaitaan kuin 
peto. Harmistuneena kerroin hänestä Binilille, ja tämä pieksi 
häntä lujasti. Kun tyttö uhkasi karkaavansa, mieheni vaka- 
vasti virkkoi hänelle, että lähimpiin ihmisasumuksiin oli viik- 
kojen matka. Ennen kuin orjatar olisi perillä, pedot ja metsän 
henget olisivat jo repineet hänen ruumiinsa. Mieheni näin 
puhuessa Geshtin katseli uteliaasti häntä — minusta näytti, 
että hän salaa naureskeli. Jonkin verran hänen niskuruutensa 
häipyi. Mutta öisin hän hävisi sotamiesten maattavaksi. Niin 
mahoksi hän oh muuttunut, ettei jumalakaan olisi saanut häntä 
paksuksi. 

Sekä orjattareni niskuruutta että tänne joutumiseni koh- 
taloa valitellen sopeuduin elämääni niin hyvin kuin taisin. 
Siihen oh pakko. Syksy jäähtyi jäähty mistään, ja puiden vii- 
meisten lehtien lentäessä laaksoon maa kävi kovaksi. Ilman 
viileys oh jo muuttunut kuin teräväksi rautaveitseksi, joka ulos 



mennessäni leikkasi korviani. Soturit, joilla ei ollut vahtiteh- 
täviä, menivät metsiin ajamaan riistaa ja toivat lihaa ja tal- 
joja, joista meille tehtiin pukuja. Niissä me olimme paksuja 
ja kankeita kuin kotikarhut. Mutta lämpimiä ne olivat. Tuuli 
syöksyi valittaen vuorenhuippujen ylitse, ja alkavat lumipyryt 
peittivät tuprahteluunsa ylimmällä laella seisovan vartiomiehen. 

Toisinaan luoksemme pistäytyi oudosti pukeutuneita, niukka- 
puheisia ja havuille tuoksuvia metsäläisiä, kaupaten kaiken- 
laisia tuotteitaan. Heidän tiensä olivat tutkimattomat, sillä 
salaa he saapuivat ja salaa he menivät. He olivat epäluotetta- 
van näköistä väkeä, ja varovainen Binili piti heitä vakoilijoina. 
Sen vuoksi emme suosineet heitä. Merkille pantavaa oh, että 
Geshtin oh erikoisen levoton ja hajamielinen näiden vuoristo- 
laisten käydessä, vaikkei hänellä ollut mitään syytä pelkoon. 

Mieheni oli lakkaamatta liikkeellä, niinkuin tunnollisen 
komentajan ja varuskunnan päällikön tulikin olla. Aamuisin, 
kun asumukseemme henki suuri kylmyys, kun taivas hitaasti 
vaaleni lyijynharmaaksi ja ulkona ruvettiin hälisemään, hän 
lähti tarkastelemaan vahtipaikkoja ja jakamaan miehilleen 
töitä. Puita hakattiin metsissä, petoja kaadettiin ja kaiken- 
laisia luonnon tarvikkeita koottiin varastoihin talvea varten. 
Näissä puuhissaan mieheni tuntui olevan jopa onnellinen. Hän 
oh lyhyesti sanoen tyytyväinen oloonsa eikä mielinyt takaisin 
suuriin kaupunkeihin. Täällä hän sai mielinmäärin harjoittaa 
metsästystä ja väsyttää itsensä ajojahdeissa niin perinpohjai- 
sesti, ettei kotiin tultuaan kyennyt tekemään mitään muuta 
kuin ähkimään ja syömään kuin elukka. Hän olisi mielihyvin 
jäänyt tänne koko loppuiäkseen. Toisinaan hän harjoitutti 
sotureitaan ja silloin huusi ja kiljui niin, että laakso kaikui ja 
vuoretkin kai vapisivat. Aseharjoituksia hän piti välttämät- 
töminä, etteivät sotilaat olisi rauhan toimissa menettäneet 
taitoaan. 

Kun minä näin ensimmäisen kerran lunta, olin suuresti 
ihmeissäni. Sinä päivänä seisoin hiljaiseksi valahtaneen poi- 
kani kanssa ulkona. Tumi laskeutui taivaasta kasvoillemme 

kuin höyhenet ja suli pois. Päivästä toiseen se putoili kaik- 
kialle, kunnes luulin maailman hukkuvan siihen. Minua ihan 
alkoi peloittaa. Alhaalla oleva puro oh jäätynyt, ja viluisena 
katselin sen rannalla puuhailevia miehiä, heidän hakatessaan 
vedennostoaukkoj a. Heidän hengityksensä nousi savuna 

ilmaan, ja ihmeekseni näin, että minäkin savusin. Tätä en 
ymmärtänyt. Niin kylmä oh, että puro oh jäässä pohjaansa 
myöten. Emme siis saaneet vettä, vaan meidän oh kivipadoissa 
sulatettava tuota omituista, kylmää ja kuitenkin sulavaa lunta. 

Lumisateen lakattua nukkui pehmeäpiirteiseksi muuttunut 
maa valkoisena. Päivät kirkastuivat. Öisin tähdet säihkyivät 
taivaan vahvuudessa avarina ja heleinä, kuu ikäänkuin kalpeni 
hirmuisen kylminä öinä. Minua miltei kammotti tämä paikka, 
ja kaivaten muistelin lämmintä, kaunista Babilia, sen virtaa 
ja palmupuita. Kuinka kauan aikaa mahdoimmekaan joutua 
olemaan täällä? Ah, jospa pääsisimme kohta pois! 

Mutta tuli aika, jolloin lumi rupesi katoamaan. Tuhannet 
purot syntyivät yön aikana ja alkoivat laulaa vuorten rinteillä. 
Tuonne ilmestyi muuanna päivänä vaaleankeltainen ja viher- 
tävä putous, joka kumeasti ääntäen syöksyi laaksoon. Äkkiä 
heränneiden kukkien lehdet ja varret olivat työntyneet näky- 
viin. Edestakaisin lentelevät lintuparvet viiltelivät huippujen 
välistä näkyvää yhä kirkkaammaksi käyvää taivasta. Metsästä 
tulvi makeita tuoksuja. Kielekkeillä heiluttehvat villilampaat 
saparoitaan ja mäkättivät kaihoisasti. Niin tuli maailma jäl- 
leen valoisaksi, vihreäksi, avaraksi ja ihanaksi, ja talvinen 
nyreyteni oh tiessään. Melkeinpä pelkäsin rakastuvani tähän 
keväiseen vuoristoon, hapset ja aikuiset, koko varuskunta, 
elivät kevään ilohetkien väljässä valoisuudessa, ei näkynyt 
pahastuneita kasvoja, ei suruisia silmiä. Suut nauroivat ja 
lauloivat. 

Sellainen oli vuoriston kevät. 

Kesällä jokin pikkuinen heimo yritti hieroa kanssamme tap- 
pelua, mutta unohti nopeasti aikeensa ja häipyi rotkoihin 
Binilin kolmensadan miehen seuraamana kaataessa viisikuu- 

detta metsäläistä. Ruumiit jäivät taistelupaikalle, mutta yöllä 
ne katosivat. Synkästä metsästä kuului melua ja vihaisia kar- 
jaisuja vihollisten surressa kaatuneitaan. Ihmeekseni Geshtin 
näytti kuuntelevan tarkasti. Mutta kysyessäni syytä hänen 
tarkkaavaisuuteensa hän päätään pudistaen sanoi, ettei ollut 
kuunnellut mitään. 

Silloin tällöin Ninuasta saapui ratsulähetti tuoden meille 
uutisia ja kaikenlaisia kuninkaallisia sanomia, joihin vastaa- 
miseen mieheni, hidas ja haluton kirjeiden lukija ja tekijä, 
kulutti monta päivää kirjurinsa seurassa. Hänen puolestaan 
olisi ollut yhdentekevää, vaikkei pääkaupungista olisi tullut 
luoksemme muita kuin muonaa tuovia matkueita. 

— Mikä tuota orjatarnarttuasi oikein vaivaa? hän kerran 
tiedusteli minulta, kun oli ottanut vastaan muonamatkueen ja 
oli juuri tullut varastoilta. Mikä Geshtiniä sitten oikein vai- 
vasi? — Hän on ruvennut utelemaan kaikenlaisia asioita mat- 
kueitten miehiltä. Ja miksi hän alinomaa tuijottaa vuorille? 
En käsitä, mitä hän niiltä odottaa. Olisi ollut parempi, ettet 
olisi ottanut häntä mukaasi. Hän on varuskunnan pahennus, 
sillä hänen antautumisensa kenen soturin tahansa maattavaksi 
on aiheuttanut miesten kesken riitoja. 

Vielä saman päivän iltana puhuin orjattareni kanssa. Binili 
ei ollut aiheetta moittinut hänen huonoja tapojaan, sillä 
Geshtinin vuoksi kaksi soturia oli muutama viikko sitten vii- 
leskellyt toisiaan tikareilla. Uhaten pieksää hänet kuoliaaksi 
minä nyt käskin häntä pysymään kohtuuden rajoissa. Tuo 
lutka kuitenkin naureskeli sanoilleni. Istuen lattialla reidet 
levällään hän oli niin välinpitämättömän näköinen, että tiesin 
turhaksi hänen parantamisyrityksensä. Kun yhä jatkoin puhe- 
luani, hän äkkiä kiukustuen kivahti: 

— Minkä minä sille voin, että olen täyttymätön? Miehet 
ovat minulle samaa kuin ruoholle vesi. Eikä ole minun syyni, 
että miehet naisen nähdessään haistavat heti, kuka antautuu 
maattavaksi, kuka ei. Älä siis moiti minua sellaisesta, jonka 
jumalat ovat luoneet! Jo yksitoistavuotiaasta olen juossut 

miesten perään. Minut osti orjattarekseen babagrulainen karja- 
kauppias, jolla oli kaupungin ulkopuolella suuria karjalaumoja. 
Muuan paimen näki minut isäntäni talossa ja neuvoi minulle 
tien kaupungin muurin alitse, niin että öisin voin mennä pai- 
menen luokse. Joka ilta hiivin vesiportille ja laskeuduin sen 
luona olevaan hyljättyyn kaivoon. Kaivon seinästä lähti kui- 
vunut vesitunneli muurin alitse ja johti kedolle paikkaan, jossa 
kaksi aasinpään muotoista kiveä oli vierekkäin. Ennen siinä 
oli ollut järvi, mutta se oh kuivunut. Siellä paimen opetti 
minulle kaiken, minkä tänäänkin osaan. Aamuisin, ennen kuin 
kaupungin väki heräsi, hiivin takaisin isäntäni taloon. Paimen 
tapettiin tappelussa, mutta hänen jälkeensä on ollut niin monta 
miestä, että tuskin vuodenkaan luetteleminen riittäisi niiden 
nimeämiseen. Olen sellainen kuin olen. 

Yöllä puhuin Binilille, että olin katsonut parhaaksi lähettää 
Geshtinin pois. Muonamatkueen päällikkö saisi ottaa hänet 
mukaansa ja myydä Ninuassa sekä seuraavan kerran tänne 
tullessaan tuoda hinnan. 

Aamun valjettua orjattareni oh poissa. Etsimme häntä 
kaikkialta, mutta vaikka aikaa kului, emme saaneet hänestä 
mitään tietoa. Hän oh luultavasti kuullut minun ja mieheni 
keskustelun ja paennut vuorille. Miten hän aikoi selviytyä 
metsäläisten uhriksi joutumasta, sen hän sai itse kokea, koska 
vapaasta tahdostaan oh lähtenyt näiden asuinsijoille. 

Muonamatkue oh monta päivää sitten lähtenyt palaamaan 
Ninuaan, kun Sinnaidin kanssa olin laakson laidassa keräämässä 
kukkia ja näin Binilin kiihtyneenä tulevan minua kohti. Juos- 
ten häntä vastaan kysyin, oliko jotakin pahaa tapahtunut. 

— On pahaa se, että juuri tuh luokseni kuninkaallinen 
lähetti, joka kertoi löytäneensä paluumatkalla oheen muona- 
matkueen jäännökset eräästä rotkosta, hän vastasi katse vuo- 
rilla harhaihen. — Juhdat, niiden satulat, vankkurit ja miesten 
vaatteet sekä tavarat olivat poissa. Vain miesten luut makasi- 
vat petojen kaluamina maassa. He ohvat taistelleet ankarasti 
ennen kuolemaansa. Siitä tiedän, että vuoristolaiset hyökkä- 

sivät heidän kimppuunsa, koska vain luut ovat jäljellä. On 
kirottua, etten tiedä, missä metsäläisten liesitulet palavat! 
Vakoilijani ovat etsineet heidän kyhään, mutta yhtäkään 
niistä ei ole löydetty. 

Binili oli hyvin kiukkuinen ja hakkasi nyrkillä toista käm- 
mentään, koko ajan tuijottaen vuorille ikäänkuin miettien, 
missä metsäläisten liesitulet mahtoivat olla. Hän lähti pois 
luotani asettaakseen vahvistetut vartiot. Matkueen tuhoami- 
nen oh hänen mielestään joko tavallinen ryöstö, tai sitten se 
merkitsi vuoristolaisten varustautuneen hyökkäämään nis- 
kaamme. Parasta oh olla valmiina. Pelästyneenä vein Sinnaidin 
taloomme. 

Mutta vaikka monta viikkoa kului, mitään ei tapahtunut. 
Ihmeellisintä asiassa oh, etteivät metsäläiset hätyyttäneet yksi- 
näisiä lähettejä. He varmaankin katsoivat liian mitättömäksi 
yhden miehen surmaamisen ja ryöstämisen. 

Seuraavana vuonna kuitenkin tapahtui niin, että kauas 
urartulaisten asuinsijoille päin edenneet soturimme joutuivat 
katkeraan kamppailuun vuoristolaisten kanssa. Menetettyään 
kuusi miestä he kiireesti peräytyivät varuskuntaan, tullen heti 
kertomaan Binilille, mitä oh tapahtunut. Mieheni vihelsi pit- 
kään, kun soturit kertoivat, että heidän kimppuunsa hyökän- 
neitä metsäläisiä oli johtanut nahkoihin pukeutunut entinen 
orjattareni Geshtin. Nyt vasta minäkin muistin, että tyttöhän 
oh kotoisin joiltakin näiltä kulmilta. Senpä tähden hän olikin 
virnistellyt Binilille tämän varoittaessa häntä pakenemasta ja 
joutumasta vuoristolaisten käsiin. Heimolaistensa joukkoon 
tuo kummallinen tyttö oh mennyt ja käytti nyt varuskunnassa 
saamiaan tietoja ja kokemuksia meitä vastaan. Ymmärsimme 
nyt, että muonaa tuovien matkueittemme kimppuun tämän 
tästä tapahtuneet hyökkäykset olivat hänen kostonhimoisten 
ajatustensa hedelmiä. Sekä minä että Binili ohmme halveksi- 
vasti muutama kuukausi sitten nauraneet tällaisen hyökkäyk- 
sen kohteeksi joutuneen matkueen pelastuneille miehille. He 
nimittäin olivat kertoneet > että heidän tultuaan johonkin paik- 

kaan vuoritiellä he olivat kohdanneet naisen, joka oli pyytänyt 
heitä makaamaan kanssaan. Jotkut miehet olivatkin antaneet 
naisen houkutella heidät metsään, josta he eivät koskaan 
palanneet. Kun kaikki sotilaat olivat toisia odotellessaan las- 
keutuneet ratsuiltaan, metsästä oh hyökännyt villejä miehiä 
heidän kimppuunsa, ja nipinnapin muutamat soturit pelastui- 
vat varuskuntaan. 

Silloin olimme nauraneet sotilaille ja jääneet siihen uskoon, 
että metsän jokin paha henki naisen hahmossa oli pitänyt hei- 
dän kanssaan kamalaa peliään. Nyt tiesimme karanneen 
Geshtinin olevan noiden ryövärintekojen takana. Tuo omitui- 
nen nainen osasi olla ovela. Hänessä oli jotakin, joka veti 
miehiä puoleensa, ja sitä hän osasi käyttää, edukseen. 

Mutta milloinkaan mieheni ei saanut entistä orjatarta ansaan. 
Vuodesta toiseen tämä harjoitti jos jonkinlaista pahuutta 
meille, muuttuen röyhkeämmäksi ja röyhkeämmäksi, niin että 
toisinaan kaappasi laitumella olevia hevosiamme. 

Mihin hukkui aika, mihin menivät vuodet, vaikka ihminen 
ei hukkunut eikä mennyt mihinkään? Yli kahdeksan pitkää 
vuotta kului — yli kahdeksan vuotta vaihtuivat keväät, syk- 
syt, kesät ja talvet siinä kapeassa laaksossa, johon elämäni 
oli minut tuonut. Poikanikin oli jo liki yhdentoista vuoden 
ikäinen. Monta soturia ja muuta ihmistä oli mennyt joukos- 
tamme manalaan ja monta isänsä vesaa oli syntynyt maail- 
maan kohtaloaan kokemaan. 

Jumalat tiesivät — niin monta kertaa huokasin — , kuinka 
kauan olisimme saaneet olla siellä, ellen olisi ryhtynyt toimiin 
pois päästäksemme. Mieheni ei tahtonut jättää tätä paikkaa, 
johon hän oli omalla tavallaan rakastunut. Minä vihasin tätä 
paikkaa. Olin muuttunut tyytymättömäksi, lopen kyllästy- 
neeksi siirtokuntaan. Sydämessäni sylkytti epätoivoinen huuto: 
enkö koskaan pääse täältä ihmisten ilmoille, enkö koskaan — ? 
Unelmissani karkasin ihmisten maailmaan, haaveilin suurten 
kaupunkien mukavuuksista, huolettomasta ja loistavasta elä- 
mästä. Kuinka taivaallisen ihanalta se tuntuikaan verratessani 
sitä varuskunnan alkuperäisiin oloihin! Katkerana katselin 
nykyisyyttä. Oh, miksi Binili tyytyikään olemaan täällä? 
Miksi hän ei yrittänyt lähteä pois tästä ahdistuksen paikasta? 
Eikö hän rakastanut minua niin paljon, että olisi kuunnellut 
toivomuksiani? Aivan helposti hän olisi voinut lähettää tar- 
tanille taulun ja pyytää siirtoa pois. — Mutta miksi kysyin 
tuota, sillä tiesin hänen olevan mieltynyt villiin elämään. Hän 
oli kuin tarujen Enkidu-sankari, aron mies, riistan rakastaja 

ja metsän samooja, jolle luonnon vapaus toi sydämen ilon, 
kun taas kaupunkien huolettomuus häntä kauhistutti. Niinkö 
erilaisiksi me olimme muuttuneet? 

Kahdeksan pitkää vuotta karkoittivat tyttöaikani pehmeyden 
ja kovettivat mieleni. Vuoret ja karu varuskuntaelämä oli- 
vat jo aikoja sitten tappaneet unelmiani ja näyttivät todellis- 
ten päivien raakuuden. Olin nähnyt veren vuotavan, kun 
Geshtin raivon ilme kasvoillaan johti vuoristolaisiaan kimp- 
puumme hirvittäviin taisteluihin. En pelännyt tarttua jouseen 
ampuakseni jonkun vihollisen kuoliaaksi. Korkeintaan inhoa 
tuntien katselin haavoittuneiden taisteli joiden ryömimistä 
maassa. Olin soturin vaimo, karun elämän, kauhujen näkemi- 
sen kovettama ja kuolleiden haaveiden katkeroittama nainen, 
jolle kaupunkien loisto oh mennyttä, haikeaa unta. Enää eivät 
vangeiksi joutuneitten vihollisten huudot ja äreä murina kau- 
histaneet minua, vaikka näinkin sotureitten teurastavan heitä 
ja mieheni seisovan sotureitten luona tyynenä, toisinaan las- 
kien leikkiä miestensä kanssa ja nauraa hohottaen. Ah ja oh, 
hän oli assurilainen ja sotilas, joka hoiti tointaan tarkasti ja 
taitavasti kuin käsityöläinen jokapäiväistä ammattiaan. Alku- 
vuosina olin nyyhkyttäen ja kädet kasvoilla paennut majamme 
pimeimpään soppeen piiloon, ja olin nähnyt päivien julmista 
asioista peloittavia unia. Olinko siis enää se Ninigigu, joka 
arkana oh tullut tähän vuorituulten lakaisemaan paikkaan ja 
apein mielin silmäillyt seudun alkeellisia oloja? 

Merkillinen oli aika. Ihmisen tietämättä se muutti hänet. 
Minutkin oli aika muuttanut. Poikaani katsellessani sen sel- 
vimmiten tiesin. 

Sinnaid oh vuoriston väkevässä ilmastossa karaistunut sit- 
keäksi ja terveruumiiseksi pojaksi. Elämä karkeitten soturei- 
den joukossa oh surukseni jo ammoin sitten peittänyt hänen 
isältään perimänsä luonteenpehmeyden. Yhdentoista ikäiseksi 
hän oh liiankin karski, sillä hätkähtämättä hän saattoi katsella 
taistelua, iloita vihollisten kaatuneista ja kuunnella sitä voih- 
ketta, parkumista ja kiljuntaa, joka kuului taisteluihin. Kar- 

vain mielin totesin poikani kehittyneen itserakkaaksi ja ylpeäksi. 
Tiesin itse olevani sellainen, mutta olin toivonut poikani ole- 
van lempeä, niinkuin oli ollut isäni, jonka olemuksen hiljaisessa 
mielessäni olin halunnut puhkeavan pojassani uuteen elämään. 
Voi, liiankin paljon huomasin Sinnaidissa pahoja puolia, mutta 
liiankin paljon harjoitin häntä kohtaan hellyyttä ja suljin sil- 
mäni hänen virheiltään! Tiesin hänen komentajan pojan val- 
taa käyttäen pieksävän sotilaitten poikia ja toisinaan aiheut- 
tavan näille vaikeitakin vammoja, mutta en voinut piestä häntä, 
vaikka niin olisi pitänyt tehdä. Äiti oli äiti. Ja äidin sydän 
oli heikko ainoaa poikaa kohtaan. Se oli väärin kaikin puolin. 
Siten kuitenkin oli laitani. 

Poikani oli yhtenä pisarana kyllästymiseni maljassa. Sillä 
monta kertaa olin ajatellut, mikä pojastamme tulisi täällä 
villissä seudussa. Halusin hänen pääsevän hyvään kouluun, 
oppivan ja joskus nousevan suuren viran hoitajaksi, tulevan 
rikkaaksi ja mahtavaksi, niin että hänen kunniansa leviäisi 
kauas ihmisten paljouteen. Nyt hän nuoresta iästään huoli- 
matta harrasti pelkkiä jousia ja riistan ajamista, kuuli sotu- 
reilta rivoja sanoja, joita sitten syödessämme heitteli isänsä ja 
äitinsä hämmästyneille naamoille. Metsäläiseksikö poikani 
pitäisi muuttua? Jo maailmaan tullessaan miehet olivat tap- 
pelijoita ja tappajia. Sen vuoksi sotureitten ei olisi pitänyt 
opettaa Sinnaidille mitään kiihottamalla hänen arvostelu- 
kyvytöntä mieltään urheiden taisteluiden kuvaamisella. Mutta 
niin kuitenkin tapahtui. 

Tästä asiasta puhuin Binilille yhdeksännen vuoristovuotemme 
alussa. Hän kuunteli tarkkaavasti, mutta epäilin hänen kui- 
tenkin ajattelevan suurta karhua, jolla piti olla pesäpaikka 
jossakin länsivuoren ryteikössä. Vastatessaan hän virkkoi, että 
poikien on hyvä jo pienestä asti tottua sotaisiin asioihin, sillä 
sitä vartenhan he syntyivät maailmaan. Ah ja oh, olinko minä 
kuvitellut jotakin muuta? 

Tietysti olin kuvitellut. Mutta niin kai oli, että he syntyivät 
maailmaan sotaa varten, huoahdin. Mutta voihan heistä tulla 

muutakin kuin sotureita. Olihan sellaisiakin virkoja, joiden 
hoitaminen ei vienyt taistelupaikoille. Binili nauroi ivallisesti. 
Vai oli sellaisiakin toimia! Entä kun tuollainen virkamies ei 
osannut käyttää taisteluaseita? Vihollisen hyökätessä maahan 
hänet joko teurastettiin kuin lahtilammas tai hän joutui orjaksi. 
Mikä siis lopulta oli parasta? 

— Mikä on parasta, sitä en tiedä, vastasin toivottomasti. 
— Mutta en pidä siitä, että sotilaasi tekevät poikamme itse- 
rakkaaksi ja vallanhimoiseksi. Sillä sellainen hän on. Hän on 
ylpeä ja kova. 

Binili puraisi huultaan ja katsoi tutkivasti minua. Hän tah- 
toi sanoa jotakin, mutta epäröi. Sanokoon! 

— Jos hän on ylpeä ja vallanhimoinen, hän on tullut äitiinsä, 
hän hämmästyksekseni virkkoi. Oliko poika tullut äitiinsä? 
Olinko minä ylpeä ja vallanhimoinen? Millä lailla olin sellaista 
osoittanut? Typertyneenä katselin miestäni. Ensimmäisen 
kerran hän oli sanonut minulle sellaista, mikä syvästi loukkasi 
mieltäni. Nyt hän näytti hymyilevän peitetysti, ikäänkuin 
olisi ollut mielissään rohkeudestaan. Jollakin lailla hän tuntui 
petkuttaneen minua monta vuotta, sillä hän ei ollut antanut 
minun aavistaa tarkastelleensa sisintäni tarkemmin kuin olin 
luullut. Olin luullut hänen olevan niin kiinni varuskunta- ja 
sotilasasioissaan, ettei hän olisi ehtinyt tutkimaan sitä, millai- 
nen minä olin. Höh! Hänhän yllätti minut. Tämä oli uusi 
Binili. Öisellä rakkausvuoteellamme lepäävän Binilin tunsin 
hyvin, sillä tämä oli monta vuotta sitten elämääni tullut juma- 
lani. Päivä-Binili liikkui ja osallistui elämääni sotureista, 
hyökkäyksistä ja varusteluista mutisten ja oli muuttunut kuin 
liian tutuksi esineeksi, jota en lähemmin tarkastellut. Siksi 
tämä kolmas Binili olikin hämmästyttävä. Hän tiesi sieluni 
salaiset ajatukset. Auoin suutani kuin kala ja liksutin neuvot- 
tomasti sormiani. 

Mutta millä lailla olin paljastanut itseni? Oliko se ylpeyttä, 
että vihasin tätä kurjaa paikkaa? Sisältyikö vallanhimoa sii- 
hen, että toivoin meidän pääsevän täältä pois ja hänen saavan 

korkean viran suuressa kaupungissa? Jokainen nainenhan toi- 
voi miehensä parasta ja ajatteli lapsiaan. 

— En ymmärrä sinua, mutisin. — Mitä tarkoitat? 

— Ellet ymmärrä, et tunne itseäsi, hän vastasi. — Olet 
huomattavasti muuttunut viime vuosina. Ennen olit vaati- 
maton tyttö, joka oli onnellinen kymmenenpäämiehen puoli- 
sona, mutta nyt ei sydäntäsi tyydytä se, että miehesi on täl- 
laisen tärkeän varuskuntapaikan komentaja. Tiedän, että kai- 
paat pois täältä. Sinne, missä on upeita taloja, loistavaa elä- 
mää ja huvitteluja. Älä sano minulle, ettei näin ole! Unissasi 
olet puhunut asioita, jotka ovat nousseet sydämestäsi. 

— Hyvä on, vastasin heränneen uhmani valtaamana ja 
poskeni arpi hiukan kuumentuneena. — On hyvä, että siis 
tiedät sydämeni kaipauksen. Olen kyllästynyt tähän kirottuun 
seutuun, niin kyllästynyt, että haluaisin karata Geshtinin lailla 
ja kadota Ninuan tielle! Mikset vie minua takaisin ihmisten 
maailmaan ennen kuin kuolen suruuni ja ikävääni? En ole 
vielä vanha. Katso kasvojani, enkö ole yhtä ihana kuin ylhäi- 
simpien miesten vaimot tai tyttäret? Miksi olemme täällä 
mitättömyydessä kuninkaan käskyn orjuudessa? Mikset ano 
tartania kutsumaan sinut pois täältä? Sanoithan, että hän oli 
isäsi hyvä ystävä. Käytä tätä ystävyyttä hyödyksesi! Ei 
kukaan muista sinua, ellet itse tee mitään puolestasi. Tee se 
minun ja poikamme tähden! 

Näin puhuin ja rukoilin kiihtynein mielin. Oli hyvä, että 
olin saanut avata sydämeni, sillä luulin kohta pakahtuvani. 
Jatkoin: 

— Pojastamme tulee täällä villi, raaka vuoristolainen. Tah- 
dotko häväistä sukusi ja isäsi korkean, jalon veren olemalla 
viemättä häntä sinne, mihin hän syntynsä vuoksi kuuluu? 
Ajattele asiaa, mieheni! Emmekä ole täällä kovin rikkaita. 
Jos anot tartanilta, voit saada hyvän viran, jossa kokoat omai- 
suuden. Jos nyt kaadut jossakin taistelussa täällä masennuk- 
sen paikassa, mitä jätät pojallesi? Et paljon mitään. Kadun 
asujanko hänestä teet? Köyhän kulkurin Ninuan tai Assurin 

alhaisen väen joukkoon? Ja hän on kuitenkin ylimyksen 
poi ka. 

Vaikka näin puhuessani tiesinkin menetteleväni väärin mies- 
täni kohtaan, en voinut olla puhumatta, koska olimme asiaan 
joutuneet. Poikaamme vetoaminen sai aina Binilin miettiväksi, 
ja jos vetosin hänen sukuunsa, hän suorastaan huolestui Sin- 
n äidin tulevaisuuden vuoksi. 

— Poikani parasta tahdon, hän virkkoi matalalla äänellä. 
Tiesin hänen jälleen mietteissään alkavan kierrellä sitä kehää, 
jossa hän rakenteli poikamme tulevia päiviä. Ellen itseni 
vuoksi kyennyt saamaan häntä hankkiutumaan pois vuoris- 
tosta, niin poikamme nimi pystyi siihen. Siksi paljon hän 
rakasti Sinnaidia. 

Ulkoa, laakson toisesta päästä vuorelta, kuului pitkävetei- 
nen torven toitotus. Binili vavahti ja jatkamatta enää puhetta 
lähti nopeasti talosta. Seisoin vähän aikaa paikallani rukoillen 
jumalia pehmittämään mieheni sydämen sellaiseksi, että hän 
tahtoisi lähteä täältä ja viedä meidät etelään, jossa oli lämpöä, 
valoa ja palmupuiden vihreyttä. 

Sinnaid ryntäsi sisään kasvot likaisina, tapelleena ja olemus 
nuoren härän elämää uhkuvana, nälissään kuin peto. Ruokaa! 
Pian! Voi tuo villi metsäläinen, mikä hänestä tulisi? Ylimys 
vai kurjimusko? Veren vuodattaja vai rauhan rakentaja? 
Ah, tiesinhän sen, että verenvuodattajaksi hän kasvaisi. 

Pojan syötyä ja jälleen kadottua tuntemattomille teilleen 
menin ulos katsellakseni vihannestarhaani. Sen olin muokan- 
nut majamme taakse ja kehystänyt villein vuorikukin. Taivas 
humahteli pääni päällä tuulisena ja saalista väijyvän kotkan 
kirkumisen särkemällä. Alhaalla laakson rinteellä lepäsivät 
majat päivän kirkastamina. Puron kaita nauha kimalteli ruo- 
hon vihreydessä, ja sen rannalla kyyhötti joitakin naisia pyykkiä 
pesemässä. Käsiään heilutellen he kuuluivat lavertelevan kai- 
kenlaisista asioista, niinkuin oli akkajoukon tapa. Toisella 
puolella nousi kiemnrteleva tie w orenhar jännettä kohti ja 

katosi näkyvistäni kalliosta munan muotoisena työntyvän loh- 
kareen luona. 

Tuolla, monen rotkon, vuoren ja kolkon metsän takana oli- 
vat iloja uhkuvat kaupungit, joiden loistelias elämä oli minulle, 
alkeellisissa oloissa elävälle, katkeralle ja kovettuneelle soturin 
vaimolle muuttunut toivotuksi, mutta saavuttamattomaksi 
unennäöksi. Hyödyttäisikö tämän päiväinenkään keskustelu 
niin paljon, että Binili ottaisi tuoreen taulun tai nahan ja kan- 
kealla kädellään laatisi tartanille anomuksen, että hänet siir- 
rettäisiin täältä pois? 

Minua melkein itketti. 

Takaani, vuorenhuipun toiselta puolelta, oh noussut taivasta 
kohti kaksi savupilaria. Ne olivat vartijoitten merkkejä siitä, 
että epäilyttäviä kulkijoita liikkui vuorilla. Kenties Geshtin 
jälleen metsäläisineen oli liikkeellä ja aikoi yrittää ryöstää 
meiltä jotakin. Rauhallisena Binili näkyi jakavan laaksossa 
muulien selkään nousseille sotureille ohjeitaan. Hölkkää rat- 
sastaen nämä lähtivät kohti solaa. Viimeisen keihäänkärjen 
kimallus poistui näkyvistäni, elämä varuskunnassa palautui 
entiseen tuttuun rauhaansa. Sotilaitten lähtö ei kiinnittänyt 
ajatuksiani, sillä täällä ei ollut enää mitään asiaa, jota en olisi 
tmitenut. Tunsinpa liiankin hyvin, katkeroittumiseen saakka, 
kaikki täkäläiset tapahtumat. Huoahtaen kumarruin hoita- 
maan kasvejani. En huomannut, milloin Binili saapui taak- 
seni. Säpsähdin hänen virkkaessaan harvakseen, harkitusti, 
yllättävästi: 

— En halua kiduttaa sinua, Ninigigu, pitämällä sinua väki- 
valloin täällä. Tähden laatimaan ylipäällikölle anomuksen, 
että hän katsoisi minut arvokkaaksi johonkin muuhun virkaan. 
Sen teen. Kuninkaallisen lähetin pitäisi kohta tulla Ninuasta. 
Hän saa viedä anomukseni tartanille. 

Katsoin häntä pitkään. Kurkkuani tuntui kuristavan. Tie- 
sin hyvin, mitä tämä ratkaisu oh merkinnyt miehelleni, joka 
rakasti tätä villiä ja vapaata elämää, jossa hän sai olla mielensä 
mukaan kuin kuningas sotureittensa keskellä. Binili! Vaikka 

sormeni olivatkin multaiset, syöksähdin hänen luokseen ja 
kiersin käsivarteni hänen kaulaansa. Tukahduttaen sydämensä 
halut hän tahtoi lahjoittaa minulle jotakin sellaista, jota monta 
vuotta olin kaihoten kaivannut. Riemuni rajattomuutta en 
voinut kuvailla. Pääsisimme pois täältä! Jumalat, mitä kuvia 
tämä ajatus toikaan kaipaavaan mieleeni! 

Binili hymyili laimeasti. Se mikä minulle oli lahja, merkitsi 
hänelle raskasta uhria. Suudellen häntä suulle yritin häivyttää 
hänen juron alakuloisuutensa, mutta tiesin saaneeni hänet 
tänään tekemään jotakin sellaista, jota hän surisi kauan aikaa, 
vaikkei luonteensa mukaisesti puhuisikaan siitä minulle mitään. 
Mutta pois pääsyn mahdollisuus kiihotti niin suuresti mieltäni, 
että en tahtonut ajatella mitään muuta, ja niinpä yritin tyhjän- 
päiväisellä puheella lohduttaa mieltäni ja ilahduttaa Biniliä. 

Silloin oli abukuu . 1 Levottomana siitä lähtien odotin tar- 
tanin vastausta. Mutta aika kului mitään tapahtumatta. 
Lähetit tulivat ja menivät vuoritietä pitkin, ylipäällikkö ei 
ilmoittanut mitään. Sydämeni oli jo ehtinyt iloita ihmisten 
joukkoon palaamisestamme, nyt siihen laskeutui harmaa pet- 
tymys. Toivoni vaihtui äreydeksi. Tartani ei tuntunut 
meistä välittävän. Ehkä hän oh heittänyt mieheni anomuksen 
syrjään arvellen töykeästi kaukaisen varuskunnan komentajan 
saavan olla mielissään edes siitäkin, että yleensä oh komentaja. 
Minkälainen ylipäällikkö mahtoikin olla, kun unohti kuolleen 
ystävänsä pojan kenties iäkseen villin seudun kolkkouteen? 
Tulisipa tartani tänne, minä kyllä osaisin puhella hänelle jotakin! 

Kiukkuni ja tuskastumiseni kasvoi jäytävässä odotuksessa 
niin suureksi, että se vaivasi itseänikin. Vähäisimmästäkin 
syystä mieleni kuohahti. Minua auttamassa käyvät sotureitten 
vaimot tulivat polvet hoiperrellen luokseni ja valahtivat val- 
koisiksi, sillä kukaan ei tietänyt hetkeä, jolloin alkaisin aiheetta 
rähistä kuin vuoristossa riistasta riitelevät korpit. Poikani oli 
saanut elää huolettomassa kurittomuudessa, mutta pahasti 
hänkin näinä aikoina pelästyi minun voidellessani tämän tästä 
hänen selkänahkaansa hihnalla, hänen osoittaessaan itsepäi- 
syyttään tai kuljettaessaan kielellään sotureitten rivoja sanoja 
ruokapöytäämme häpäisemään. Totisesti tuo kelvoton poika 
ansaitsikin ruoskaa, sillä hän oli uppiniskainen kuin härkä! 


1 Abu = suunnilleen heinäkuu. 

Uusi syksy tuli. Metsän lehtipuut saivat ruosteen värisen 
viitan vihreytensä tilalle, lintuperheet hajaantuivat. Jonakin 
päivänä nousi minua ja miestäni kohti rinnettä pitkin Ninuasta 
saapunut lähetti, nuori, ketteräliikkeinen ja puhelias upseeri. 
Ensi sanoikseen hän huusi puolisolleni: 

— Oletko sinä rabqisir Binili? Varustaudu viipymättä jät- 
tämään tämä paikka, sillä sinut kutsutaan kuninkaan ylim- 
mäisen juomanlaskijan virkaan! Minä olen seuraajasi. Nimeni 
on Naburabu. 

Jumalat! Minä luulin kuolevani siihen paikkaan, sillä niin 
ankarasti tämä tieto iski minuun. Tartani oli muistanut mei- 
dät! Upseerista välittämättä käännyin mieheeni ja suutelin 
häntä kiihkeästi. Pääsisimme pois tästä kamalasta paikasta, 
joka oli ollut tappamaisillaan sieluni! Vielä korkeamman viran, 
kuin olin osannut uneksia, mieheni saisi. Ylimmäinen juoman- 
laskija, rabshaqe, oli suuri herra kuninkaan hovissa. Ah, täl- 
lainen herra mieheni siis olisi! Ihan tuntui kuin olisin seiso- 
villani uneksinut. Binili näytti hölmistyneeltä. 

— Minustako kuninkaan ylimmäinen juomanlaskija? hän 
kysyi eikä tahtonut uskoa. Hänkö niin korkeaan virkaan, 
soturi, joka ei osannut hovin notkeita tapoja eikä rehellisyy- 
dessään taitanut hoviherrojen juonittelemisen pahuutta? Mutta 
minä olin haltioissani. Säihkyvin silmin katselin upseeria, joka 
naurahteli ja nyökkäili. 

— Niin tartani minulle ilmoitti lähettäessään minut tänne 
ottamaan sinulta varuskunnan päällikkyyden. Onpa täällä vuoria 
— uh! Niska aivan katkeaa, jos yritän katsoa noita huippuja! 

— Mitä entiselle juomanlaskijalle on tapahtunut? Binili vielä 
tiedusteli. Mitä hän enää kyseli, sillä mielestäni oli parasta 
ryhtyä valmistamaan matkaa. 

— Kerron teille vain sen, mitä tiedän, uusi komentaja vas- 
tasi, antaen katseensa kiertää pitkin vuoria, laaksoa ja rinteitä, 
ikäänkuin hän olisi ollut hyvinkin ihastunut pahekaan. Kenties 
hän oli, mutta kunhan hän olisi viipynyt täällä vuoden tai kaksi, 
ehkä hän ajattelisi toisin! — Ylimmäinen juomanlaskija on 

menettänyt päänsä, joka ei sisältänytkään muuta kuin heleän- 
kirkasta tyhmyyttä. Vahinko ei ollut suuri. Kuningas syytti, 
että hän ja kuningatar olivat maanneet yhdessä ja siittäneet 
lapsen, jonka he olivat kuristaneet ja heittäneet virran veteen. 
Sen sijaan, että olisi ajoissa paennut, juomanlaskija rupesi 
todistelemaan viattomuuttaan, mihin hänellä varmaankin oli 
aihetta, mutta ei älyä. Sillä hölmö asettuu kuningasta vastaan. 
Kuningatar on tänään elinikäisessä maanpaossa kaukaisessa 
Tilmunin saaressa. Tämän verran minä tiedän. Monta vuotta 
kuningas olikin epäsovussa puolisonsa kanssa ja hartaasti haki 
syitä tämän turmioksi. Mene siis Ninuaan, Binili, ja katsele 
siellä tarkoin, missä mielit säilyttää rakasta päätäsi! Olen 
hoviherran poika ja tiedän palatsin paheellisuuden. Vaimosi 
on ihana. Varo, ettei väärä sirppimies halkaise heinääsi! 

Näin tämä uusi upseeri puhui suorasukaisesti, vaikken minä 
ymmärtänyt, mitä hän oikein loppujen lopuksi tarkoitti. Tus- 
kin miehenikään ymmärsi. Haltioitunein mielin jätin miehet 
haastelemaan keskenään, lähtien taloomme valmistamaan 
uudelle komentajalle pitoja tämän hetken kunnioittamiseksi. 
Niin suuri oh vapauttava riemuni, että tänä päivänä tahdoin 
tarjota miehille hyvää viiniä ja maukkaita hirvenpaisteja. 

Jo toisena päivänä uuden komentajan tulosta lähdimme 
matkaamaan kohti kuninkaankaupunkia. Tunsin olevani kuin 
juhlaan menossa. Jylhien vuorten jäädessä selkäni taakse minä 
muistin tänne saapumiseni ensi hetken yhdeksän vuotta sitten, 
muistin sen hetken syvän pettymyksen, kuluneiden vuosien 
kärsimättömyyden, unelmani ja niiden vaihtumisen katkeruu- 
deksi — muistin ainaisen pelkoni, että vanhenisin kaukana ihmis- 
ten luota niin ryppyiseksi, etten enää voisikaan mennä ihmisten 
ilmoille kenenkään surkuteltavaksi. Mitään levotonta ei ollut 
enää edessäni, vaan laulavin sydämin toistin itselleni, että tässä 
matkueessa kulki korkea-arvoinen rabshaqe ja hänen ihana 
puolisonsa, palaten takaisin siihen loistavaan elämään, jonka 
anteliaat lupaukset täyttyisivät heille suurta mahtia jakaakseen. 

Olin liki yhdeksänkolmatta vuoden ikäinen. 




III 


BABAGRUN VARROITTAJATAR 





I. 


Vanha tartani, joka oli ollut virassaan jo kuninkaamme 
isän aikana, saapui heti Ninuaan tultuamme Binilin luokse 
kysyäkseen häneltä, halusiko tämä, sen sijaan että ryhtyisi 
ylimmäiseksi juomanlaskijaksi, ottaa vastaan kaukaisessa Kar- 
Shulman-Asharidissa olevan Musrin käskynhaltijan viran. Se 
oh erittäin tuottoisa ja antoi haltijalleen miltei kuninkaallisen 
vallan. Edellisen käskynhaltijan oli joku Jahve-jumalansa 
nimeä pauhaava uskonkiihkoinen j israelilainen murhannut. 
Miten siis mieheni tahtoi tehdä? Hänellä oli nyt kaksikin 
hyvää virkaa valittavanaan. 

Ah ja oh! Binili murti suutaan ja sormeili partaansa epätie- 
toisena ja neuvottoman näköisenä. Pelkäsin hänen suostuvan 
lähtemään kaukaiseen Musriin. Minä puolestani en ollut lain- 
kaan halukas jättämään Ninuaa, jonka loistavan elämän ma- 
kuun olin vastikään päässyt. Miksi jälleen tuntemattomiin 
oloihin, ajattelin. Joku järjiltään oleva musrilainen voisi mil- 
loin tahansa iskeä veitsensä mieheni selkään, ja siellä olisin 
poikani kanssa vieraalla maalla turvattomana ja etäällä koti- 
maastani. Parempi oli mielestäni olla Ninuassa, sillä sen joka 
tapauksessa tunsimme, olkoonpa käskynhaltijan virka vaikka 
kuinka antelias ja upea. Kesken mieheni ja ylipäällikön kes- 
kustelua pyysin rohkeuttani anteeksi ja saatuani luvan puhu- 
miseen ilmaisin ajatukseni. Terävästi minuun katsahdettuaan 
tartani nyökkäsi ja kääntyen mieheeni virkkoi olevansa minun 
kanssani samaa mieltä. Vaimo oh puhunut oikein, sillä tottahan 
oli, ettei vierivä hiekka kasvattanut vuoria. Musrin puolen 

elämä oli ainaisten pikkusotien vuoksi äärimmäisen levotonta, 
niin että siellä hyvin saattoi päästä hengestään. 

Tartanin näin puhuttua mieheni teki siis päätöksensä. Hän 
jäisi Ninuaan kuninkaan rabshaqeksi. Ja minä olin erittäin 
iloissani hänen järkevyydestään. 

Nimestä huolimatta ylimmäisen juomanlaskijan virkaan ei 
suinkaan kuulunut ruukkujen kaataminen ja maljojen täyt- 
täminen kuninkaan pitopöydän ääressä. Etupäässä hän hoiti 
hovin ruokataloutta, valvoi sen alan varastonhoitajia ja kirjan- 
pitäjiä, neuvotteli hankkijoiden kanssa ja tilasi ympäri maail- 
maa kaikenlaisia tarvikkeita aina hyvistä viineistä harvinaisiin 
kaukomaitten herkkuihin asti. Alaisenaan hänellä oli suuri 
virkamiehistö täyttämässä nopeasti hänen kädenviittauksiaan- 
kin. Jos tuli sota, hän astui armeijaan kuninkaansa korkeim- 
piin kuuluvana upseerina ja komensi hänelle määrättyä joukkoa. 
Toisinaan oli sattunut niinkin, että kuningas oli tartaninsa 
sivuuttaen luovuttanut koko assurilaisen sotavoiman rabshaqen 
johdettavaksi. Kun Binili mieluummin valitsi tällaisen viran 
kuin lähti Musrin käskynhaltijaksi, arvelin hänen salavihkaa 
toivovan saavansa johtaa sotajoukkoa, sillä sotilaaksi hän oli 
syntynyt. Otettuaan virkansa vastaan hän tunnollisuutensa 
ja ahkeruutensa tähden menestyi jo alusta alkaen niin hyvin, 
että voitti kuninkaansa suosion. Milloin tahansa hän saattoi 
nähdä valtiaan kasvot tämän pahastumatta häneen. Ainoa 
seikka, jonka puolesta alussa pelkäsin, oli hänen kirjoitus- 
taitonsa. Raskaskätisenä ja aseitten käyttöön tottuneena hän 
piteli ruohoista kirjoituspiirrintä kuin keihästä ja raapusti 
sen mukaisia kuvioita tauluihin. Äh ja öh — noita kirottuja 
kirjoitusmerkkejä, muinaisten kengiriläisten paholaisenkeksin- 
töjä, hän pelkäsi! Ihmisten harmiksi ne oli luotu. Kaikenlaista 
vaivaa ja salakavaluutta oli niiden hiljaisessa vilinässä, koko- 
nainen huolien armeija! 

Onneksi hän voi siirtää vaikeutensa lukuisten apulaistensa 
niskoille ja saattoi iskettää näiltä kaulan poikki, jos he aiheut- 
tivat sekavuuksia. Vaikka hän olikin jäykkä ja raskasliikkei- 

nen mies, hän jollakin ihmeen tavalla nopeasti oppi käyttäyty- 
mään hoviherrojen tavoin. Näiden liukkaus ja juonitteluntaito 
häneen ei kuitenkaan tarttunut, sillä hän oli liian rehellinen ja 
suoraluontoinen. Hovipuvussaan hän liikkui vaivattomasti 
hänen päänsä päällä päivänvarjoa kantavien orjien edessä ja 
tyynen ylhäisesti katseli luonaan maahan lankeavia ihmisiä. 
Kun hän oli ylimyksen poika, arvelin tämän kaiken olevan 
hänelle syntyperäistä. 

Niin myös oli itseni laita. Minun ei tarvinnut paljonkaan 
arvella, miten olisin, miten pukeutuisin ja miten esiintyisin. 
Tämä kaikki tapahtui minulle niin huolettoman luontevasti, 
etten huomannut siinä mitään merkillistä. Olivatko kaikki 
naiset synnyltään näin vaivattomia, sitä en tietänyt. Kukaan 
ei voinut väittää minun tekevän mitään ylimyksen vaimolle 
sopimatonta, koskipa se käyttäytymistäni, pukujani tai kau- 
nistuskeinojani. Kähertäjättäreni ja kasvojeni maalaajattaret 
tiesivät minun jotakin vaatiessani osuvan oikeaan, eivätkä he, 
lörpötellessään minulle kaikenlaista, kieltäytyneet ihaillen tun- 
nustamasta minun olevan kaupungin kaunein hoviherran 
puoliso. 

Sukulaiseni Amelassur oli pyynnöstämme lähettänyt Assurin 
kaupungissa olevasta talostamme tavaramme ja orjamme 
luoksemme. Kun mieheni oli Ninuasta hankkinut meille lisää 
omaisuutta ja orjia, palatsimme ei suinkaan ollut tyhjältä 
tuntuva, vaan se oh täynnä kauniita tavaroita ja elämää. 
Poikamme ei ollut luonamme, sillä olimme lähettäneet hänet 
temppelikouluun saamaan arvonsa mukaisen kasvatuksen. 
Hänen rehentelevä uppiniskaisuutensa oli jo kyllästyttänyt 
minua raivoon asti, ja hänen puhetapansa oli jo muuttunut 
niin mutkittelemattomaksi, että vain alhaisen väen hylkiöt 
ja kaduilla juopuneina harhailevat likaisimmat portot kyke- 
nivät siihen. Sen vuoksi Sinnaidilla oli paljon opittavaa. Kuu- 
lin hänen olevan koulun pahin tappelupukari, mutta toivoin 
hänen järkiintyvän ja muuttuvan soveliaaksi hänelle kuuluvaan 
ylimyksen elämään. 

Suuren ja loistavan kuninkaankaupungin puutarhojen ympä- 
röimissä marmori- ja muissa kalliskivipalatseissa asui vertais- 
teni ihmisten maailmankuulu loistava mahtavuus, assurilainen 
rikkaus. Vaikka tiesin, että tuon ylellisyyden ulkopuolella, 
kaupungin laitaosissa, missä olivat alhaisen väen asuinsijat, 
oli jumalien kostona syvä kurjuus, ei minun maailmaani kan- 
tautunut enää tuska ja murhe, eivät kyyneleiset silmät tuijot- 
taneet kasvoihin tai nälän kalvistamat posket muistuttaneet 
minulle, että olin itse ollut nälkäinen Babilin suuressa hädässä. 
Olin selviytynyt tähän astisessa vaelluksessani hyvin ja elämän- 
rohkeuteni vuoksi ansainnut korkean aseman. Niin varmaa 
oli kaikki, että luhistumisen ajatus oli mieletön. 

Joskus menin ostoksille Ninuan suuriin kauppoihin. Maail- 
man kaikkien kansojen edustajat vilisivät ohitseni kaduilla. 
Valkoiset, mustat, ruskeat ja harmaat kasvot liukuivat kanto- 
tuolini sivu, piirteet vaihtuivat. Pukujen värit aaltoilivat 
kupeillani kuin moniväristen kukkien puhkeaminen, ja minulle 
tuntemattomien kielten sekoitus tulvi korviini huudahteluina, 
kuiskutteluina, outona kuin puhuvan metsän salaperäisyys. 
Jonkin muurin luona saattoi seistä laiha, kamelinkarvavaattee- 
seen kääriytynyt mies ja sisäisen hehkun valaisemin silmin, 
ikäänkuin nälän kuristamin äänin kiljua ohi hälisevälle kansalle 
jumalien kirouksia ja kehoituksia paastoon. Jotkut katua pit- 
kin rientävät miehet ryhtyivät pilkkaamaan häntä aasinlanta- 
kokkareet käsissään. Höh, noita katumuksen huutajia oli aina, 
mutta ei maailma ollut siitä muuttunut! Eikä se muuttuisi- 
kaan. Lantaa kiihkoilijan kitaan! 

Tuollaisina päivinä elämän virta vyöryi vastaani mahtavin 
aalloin. Mutta huomasin, etten tuntenut sen lähtöä enkä tie- 
tänyt sen päättymisestä mitään. Kohotetuin päin istuin kanto- 
tuolissani kulkiessani pitkin suurta kauppakatua, jonka molem- 
min^puolin oli silmänkantamaton rivi kaikenkaltaisia myymä- 
löitäpä työpajoja. Ruukunvalaja teki työtään, yhdellä käden 
liikkeellä pyöräyttäen lieriömäisellä sinetillä tuotteisiinsa kau- 
niiden kuvioitten vyön ja kohottaen esineen polttouuniin kan- 

ta j alle. Kulta- ja hopeasepät näyttelivät välkkyviä astioitaan 
ja naisten koruja. Jostakin tuuli toi paistetun lihan tuoksua, 
ja kaukaa maaseudulta kaupunkiin matkustaneet nälkäiset 
talonpojat pudottivat jyvän hopeaa ruoanmyyjän kämmenelle 
saadakseen syödä. Orjien kirkumiset, piiskojen lätinä, ostok- 
siaan toimittavien ihmisten ja kauppiaiden käheät, kiljuvat 
tai kuiskuttelevat, riitelevät äänet törmäilivät kiihkeinä toi- 
siaan vastaan. Kauppiaani syöksyi luokseni langetakseen kas- 
voilleen eteeni. 

Miten vieras, kuin sivullinen minä tuolle kaikelle Olinkaan? 
En kuulunut elämän syvien pyörteiden pauhuun, vaan jumalat 
olivat suoneet osakseni palatsin rauhallisen, suruttoman elä- 
män. Niin oh nykyisin. Sillä oliko kukaan langennut köyhän 
babililaisen Ninigigun tai vuoriston katkeran soturinvaimon 
eteen vatsalleen? Tuntui kuin silloin olisin ollut lähempänä 
ihmisiä kuin nyt, vaikka olisi luullut olevan päinvastoin. 
Mistä tämä muutos? Minäkö olin muuttunut? Vai mikä oli 
muuttunut? 

Mutta tässä meluavassa ihmisten ja myymälöiden paljou- 
dessa, jossa koko maailma tuntui saapuvan luokseni, vereni 
juoksi ruumiissani väkevin voimin. Tahdoin nauttia kaikesta. 
Minulla oh hopeaa. Minulla oh kultaa. Ah, mitä ihania tava- 
roita! Halusin ostaa kaikkea. Mitä tahansa, kunhan ostin, 
koska olin rikas rabshaqen puoliso. Nautin ostamisesta, tingis- 
kelemisestä, riitelemisestä kauppiaiden kanssa. 

En tuollaisina myymälöiden elämää kuohuvina päivinä het- 
keäkään epäillyt, että köyhyyteni ja suruni vuodet olivat jo 
menneet koskaan enää palaamatta. Miksi ne palaisivatkaan? 
Olivathan jumalat jo koetelleet minua murheilla. En ollut 
vanha nainen, sillä yhdeksänkolmatta oli ikäni. Monta vuotta 
kulkisin ihmisvirrassa sydämeni haluja täyttäen, vailla huolia 
ja murheita. Olihan osoittautunut, että pelkoni huonojen 
tähtien alla syntymisestä oh valhetta. Eivät huonot, vaan 
hyvät tähdet olivat säikkyneet taivaalla minun tullessani äitini 
kohdusta maailman riemuja kokemaan. Tyynessä vanhuudessa 

voisin mieheni kanssa palatsin lämpöisen kotilieden ääressä 
katsoa menneiden vuosien kaukaisuuteen ja todeta elinpäivieni 
kuluneen ihanana unennäkönä ajan tummaan syvyyteen. 

Mutta mikä tässä maailmassa on lujaa ja kestävää? Ei 
mikään — vain synti ja pahuus. 

Ennen kuin vuosi oli loppunut, sydämessäni ajattelin kaikki 
asiani uudestaan. Kohtaloni oli ruvennut puhumaan. 



2 . 


Muuanna päivänä hovista tultuaan Binili harvakseen alkoi 
puhella Babagrusta, isieni heimolaisten kaupungista, joka 
sijaitsi vuoriston laidassa lähellä Elämin rajaa. Jo kauan sit- 
ten se oli joutunut assurilaisten ikeeseen, maksanut niskuroi- 
matta veronsa ja elänyt rauhassa. Se oli äitini synnyinkau- 
punki, mutta en ollut nähnyt sitä enkä siellä asuvia sukulai- 
siani. Tämän vuoksi erittäin kiinnostuneesti kuuntelin miestäni. 
Kohta kalpenin. 

Babagrun, Talonpojanportin, vero oh neljäkymmentä ta- 
lenttia hopeaa ja kolme talenttia 1 kultaa. Oliko se ollut liian 
paljon, sen babagrulaiset itse parhaiten tiesivät. Nähtävästi 
se oli, koska kuninkaan veronkantajan tultua kaupunkiin he 
iskivät tämän kuoliaaksi, surmaten saman tien hänen kuuden- 
kymmenen miehen seurueensa. Vapauduttuaan elävästä veron- 
kantomiehestä he naulitsivat hänen ruumiinsa kaupungin muu- 
riin ohikulki joitten nähtäväksi ja korppikotkien raadeltavaksi. 
Kun Ninuasta lähetetty upseeri oli mennyt tutkimaan veron- 
kantajan viipymisen syitä, hän näki, mikä tätä oh kohdannut, 
ja palasi viipymättä hoviin kertomaan asiasta. Tapahtumasta 
tiedon saatuaan kuningas raivostui niin suunnattomasti, että 
iski valtasauvansa kappaleiksi istuimensa kultaiseen käsi- 
nojaan, nousi ja karjui kovalla äänellä. Tällaista ei yksikään 
Assurin alainen kaupunki ollut uskaltanut tehdä — nyt nöy- 
riksi luullut babililaiset Babagrun kaupungin asukkaat olivat 


1 Talenttf = 30,8 kg. 

tehneet suuren pahan. Vannoen jumalien nimessä hajoittavansa 
kaupungin kuningas antoi sotaanlähtökäskyn. Kohta armeija 
polki tartanin johtamana maaseudun teitä. Kemetin faaraon 
lähettiläs oli juuri tullut Assurin hoviin, eikä kuningas, joka 
odotti kaukaisen maan hallitsijalta kultahiekkaa, malttanut 
kiukustaan huolimatta lähteä henkilökohtaisesti rankaisemaan 
niskuroivia babagrulaisia. Kulta merkitsi hänelle enemmän 
kuin harmi. 

Binilin kertoessa tätä päästin pitkiä huokauksia. Voi, mitä 
kansalaiseni olivatkin tehneet surmatessaan veronkantajan ja 
tämän seurueen! Teko oli sodanjulistus mahtavalle Assurille. 
Onnettomat pienen Babagrun asukkaat, miksi he olivat noin 
ajattelemattomia, sillä Assurin armeija murskaisi heidät suku- 
puuttoon! Tiedettiinhän assurilaisten julmuus. Seivästämällä 
paaluihin, nyljettämällä elävältä, ruhjomalla ja kuristamalla 
ikää ja sukupuolta katsomatta nämä olivat osoittaneet voitta- 
milleen kansoille olevansa herroja. Miksi babagrulaiset olivat 
kutsuneet kaamean tuhonsa? Voi onnettomia kansalaisiani, 
joiden parku kohta tulvisi taivaaseen! Itkin Babagrussa ole- 
vien sukulaisteni ankaraa kohtaloa. 

Hämmästyin kuitenkin saadessani tietää, miten tartanille 
Babagrussa kävi. Hänen tultuaan sen luokse ja sotajoukkonsa 
edessä seisten vaatiessaan kaupungin antautumista, veroja ja 
kaupungin kuninkaan ja rangaistaviksi määrättävien ylimys- 
ten luovuttamista hänen käsiinsä, porttinsa sulkeneen kaupun- 
gin asukkaat muureilla seisten pilkkasivat häntä ja pakottivat 
hänet sakean nuoli- ja keihästuiskun seuraamana peräytymään. 
Tartani ympäröi kaupungin, kuljetutti muurinsärkijät esiin ja 
ryhtyi kaupungin puolustuksen murtamiseen. Mutta niin rai- 
voisasti kaupunkilaiset torjuivat kaikki hyökkäykset, että ker- 
ran toisensa jälkeen tartani näki ponnistelunsa hyödyttömiksi. 
Babagrulaisten sytytysnuolet polttivat hänen muurinsärkijöi- 
tään siitäkin huolimatta, että kunkin tällaisen takana oli vesi- 
leilillä varustettu sammutusmies. 

Tuntui siltä, että babagrulaiset olivat jo kauan aikaa varus- 

tautuneet epätoivoiseen taisteluun, sillä heidän ammusvaras- 
tonsa olivat ehtymättömät suuresta tuhlauksesta huolimatta. 
Samoin täytyi olla laita heidän muona- ja vesivarastojensa. 
Taitavuudestaan huolimatta tartanin täytyi alistua siihen 
häpeään, että kuninkaalle lähettämässään sanomassa hänen oli 
pakko tunnustaa totuus: hän ei voinut murtaa Babagrun puo- 
lustusta. Jumalat vai pahat henget olivat sen turvana, joka 
tapauksessa assurilainen sotilasmaine oh saanut arveluttavan 
kolhaisun. Jos se olisi tullut edes mahtavan vihollisen taholta, 
asia ei olisi ollut liiallisen suuri. Mutta pienoinen Babagru — 
kuninkaamme oh menettää mielensä sen tähden. 

Binili ihmetteli kaupungin voimaa. Minä en ihmetellyt. 
Minä ihaihn. Mistä ohvat kansalaiseni saaneet jättiläisen käden 
ja hengen, että kykenivät torjumaan assurilaislaumat loitolle 
muureistaan? Se oh niin suurta ja ylevää, että moinen urhool- 
lisuus sai hengitykseni salpautumaan. Babagru, Talonpojan- 
portti — assurilaisten häpeän ja hammasten kiristyksen aihe! 

Assurilaiset pelkäsivät niskuroivan kaupungin esimerkin vai- 
kuttavan toisiin kaupunkeihin ja kansoihin. Sen tähden kunin- 
gas kohta hylkäsi hovinsa ja vihaa puhkuen riensi nopeasti 
Babagruun, kukistaakseen ja kirotakseen sen itse, koska hänen 
taitamattomaksi osoittautunut ylipäällikkönsä ei kyennyt sitä 
tekemään. Hän vei mukanaan kaikki hoviherransa, myöskin 
ylimmäisen juomanlaskijansa. 

Rakas mieheni ei tuolta matkalta koskaan palannut komeaan 
Ninuaan. 

Mikä minun mieleni mahtoikin vilhtä tai sokaista juuri sil- 
loin, kun Binili valmistautui seuraamaan kuningastaan? Sain 
päähäni kulkea armeijan jälkiä Babagruun asti. Binihlle kyllä 
väitin haluavani nähdä isieni maan, josta ohn ollut poissa 
puolitoistakymmentä vuotta, mutta tuskin hän uskoi minua. 
Hän vastusti lähtöäni niin kauan kuin saattoi, mutta itsepäi- 
syyteni voitti. Miksi olinkin silloin niin jyrkän uppiniskainen, 
sillä tuolla teollani sinetöin elämäni taulun? Mutta babagru- 
laisten urhoollisuuden näkeminen houkutteh minua puoleensa 

kuin öinen nuotio kedon perhosta. Vaikka olinkin assurilaisen 
ylimyksen puoliso, eivät babililaiset tunteeni ja heimorakkau- 
teni olleet kuolleet. Babagrun loistava puolustautuminen oli 
herättänyt mielessäni perimätiedot kansani uljaasta mennei- 
syydestä, ja hiukan oli mielessäni sellaistakin mahdotonta 
uneksintaa, että isieni kansa olisi jälleen vapaa, mahtava ja 
maailmankuulu. 

Kun mieheni viimein oli suostunut siihen, että pääsisin 
näkemään epätoivoisen kaupungin, joka oli hämmentänyt kaikki 
kuninkaalliset luulot Assurin armeijan voimasta, annoin orjat- 
tarieni laittaa matkavarusteeni kuntoon. Kahdenkymmenen 
orjan ja palvelijan seuraamana kuljin kuninkaallisen kaartin 
kintereillä aina Assurin kaupunkiin asti, johon olin päättänyt 
jäädä muutamaksi päiväksi lepäämään. Hellin jäähyväisin 
erosin Binilistä hänen seuratessaan kuningasta, joka raivois- 
saan marssi eteenpäin lepotaukoja pitämättä. 

Asetuin taloon, jonka olimme vuokramieet Binilin saatua 
komentajan arvon. Tähän taloon sain kaikki tiedot, jotka 
saapuivat piiritetyn kaupungin läheisyydestä. Babagrulaisille 
ne olivat kunniaksi, mutta assurilaisille häpeäksi. Yli kaksi 
kuukautta pientä kaupunkia oh turhaan piiritetty. Se torjui 
kaikki kukistamisyritykset. Sen läheisyyteen saavuttuaan 
kuningas antoi heittää kaikki voimansa taisteluun. Mutta 
vaikka taivas oh mustana assurilaisten nuolista, kaupunkilai- 
set kuin jumalien erikoisen suojeluksen avulla heittivät vihoi- 
ksensa takaisin. Julmistuneena Babagruun saapunut ja ival- 
lisesti tartaniaan vanhaksi heikoksi naiseksi solvannut kunin- 
gas typertyi. Hän oh kehunut valloittavansa kaupungin puo- 
lessa päivässä. Monta turhaa yritystä tehtyään hän ei enää 
tietänyt, pitikö hänen itkeä vai nauraa, sillä assurilaisen suur- 
armeijan asema oh sekä murheelhnen että naurettava. Sen 
minkä hyökkääjät päivittäin saivat pahaa aikaan, kaupunki- 
laiset öisin korjasivat. He nukkuivat muureilla täysin aseis- 
tettuina, ja jos vihollinen yritti salakavalaa hiipimishyökkäystä, 
he pienimmänkin rasahduksen kuultuaan kavahtivat valveille 

ja odottivat assurilaisia. Heidän naisensa rohkaisivat mie- 
hiään kestävyyteen, vaikka heillä jokaisella oli piirityksen 
katkerat vaivat koettavanaan. 

Pian kuninkaan sota-alueelle saapumisen jälkeen vanha tar- 
tani sai ottaa vastaan kärsimättömän ja julmistuneen herransa 
vihat. Siitäkin huolimatta, ettei omassa korkeudessaan pys- 
tynyt suurenmoisempiin saavutuksiin kuin upseerit, kuningas 
aikansa harmaapäistä ylipäällikköä pilkattuaan otti häneltä 
viran. Vanha tartani ymmärsi liiankin hyvin kokemansa louk- 
kauksen. Hän meni ja riisti hengen itseltään. Jo neljänseitse- 
mättä vuoden ikäinen hän oli ja oli palvellut kuninkaan isää 
sekä ollut tämän mukana Qarqarin suuressa taistelussa neljä- 
viidettä vuotta sitten. 

Kun kuulin tartanin onnettomuudesta ja siitä, ettei kunin- 
gas ollut määrännyt ketään ylipäällikön seuraajaksi, vaan oli 
jakanut armeijansa neljään osaan, mielessäni sykähti hiljainen 
toivo, että Binili olisi niin suuresti herransa suosiossa, että 
tämä katsoisi hänet arvokkaaksi korotettavaksi ylipäälliköksi, 
tartaniksi, joka toisinaan sai toimia varakuninkaanakin. Jos 
niin hyvin kävisi, minäkin nousisin ylemmäksi muita naisia. 
Siinä olisi elämäni uupumattomien toiveiden korkein laki, ja 
tietäisin saaneeni maailmalta tarpeeksi loistoa. Oh, oliko se 
mahdollista? Mieheni tartanina ja minä hänen ylhäisenä puo- 
lisonaan? Henkeäni aivan salpasi tällaisen aseman ajattele- 
minen. 

Mutta eihän oikeastaan maailmassa ollut mahdotonta mikään 
muu kuin kuolemattomuus. Jos hyvin ajattelin asiaa, ei kunin- 
kaamme mielessä voinut olla mitään miestäni vastaan. Ainoana 
huolestuttavana seikkana paheksuin Binilin jäykkää rehelli- 
syyttä. Hän ei imartelisi kuningasta silloinkaan, kun muut 
korkeat virkamiehet hänen kuullensa esittäisivät herralleen 
ansioitaan ja lausuisivat korein sanakääntein julki halunsa tulla 
nimitetyksi tartaniksi. Hän vaikenisi ja pysyttelisi toisten 
takana. Ah., tunsinhan hänet hyvin! 

Miksi ajatus kuitenkin kiihotti mieltäni? Saatuani sen pää- 

häni en enää luopunut toivostani. Siksikö tänne synnyimme, 
että pysyimme paikallamme? Eivätkö jumalat olleet antaneet 
meille voimia ja järkevyyttä kohotaksemme valtaan ja mahtiin! 
Jos meillä oli ajattelemisen kyky, se olkoon hyödyksemme! 
Alhaisen kansan ajattelukyvyttömyys oh syössyt sen syvään 
kurjuuteen, ja niin se oh itse syypää kohtaloonsa, koska antoi 
järkensä himmetä vaivojen vaikeroinnissa. 

Kolmantena päivänä sen jälkeen kun olin saanut tiedon 
tartanin kuolemasta lähdin liikkeelle Assurin kaupungista ja 
annoin vaunujeni ajajan ohjata hevoset Babagruun johtavalle 
tielle. Tuoksuvien syysoleanderien ja jasmiinien ympärillä 
surisi mehiläislaumoja ahkerassa ansaitsemistyössään. Assurin 
kaupungin muurit olivat jo kaukana takanani. Maaseutu levisi 
poutaisen päivän alla joka taholle. Kuivuneen ja lehtensä 
karistaneen mulperipuun koukkuisilla oksilla kujersi valkoisia 
ja kirjavia kyyhkysiä. Ne olivat täyttäneet kupunsa eivätkä 
välittäneet talonpojasta, joka läheisen puintitantereen reunalla 
heristi niille nyrkkiä. Maatalojen luona kanniskelivat orjat 
taakkojaan tai kokosivat puista viikunoita. Yksitoikkoisesti 
huojuen ja tahdissa laulaen polkivat toiset orjat viinikuurnissa 
rypäleitä. Tieni kohotessa harjuille ja laskeutuessa alas veh- 
maisiin laaksoihin näin assurilaisen talonpoikaiselämän arki- 
päivän. Se ei kuitenkaan herättänyt mielenkiintoani, sillä 
kovin kaukainen oh minulle, kaupungin asukkaalle ja ylellisen 
palatsin herrattarelle, maalaisen elämä kaikkine vaivoineen, 
joita en jaksanut ymmärtää puoliakaan. Sillä mitäpä minä 
tiesin ihmisten piinasta vaikeuksien alla! Toisinaan vastaani 
tuli kamelimatkue, ja ajajallani oh täysi tekeminen saadakseen 
vaunutammani sen ohitse. Hevoset pelkäsivät joko kameleita 
itseään tai niiden hajua. 

Kaksi päivää matkustin, ennen kuin näin Babagrun edessäni. 
Se sijaitsi vuoren juurella, takanaan virtaava joki, joka mutki- 
tellen suuntautui Elämin puolella olevan korkean vuoren rot- 
koon. Olin pysähdyttänyt vaununi korkealle harjanteelle. 
Edessäni oh kaupungin tällä puolella oleva laveahko alanko- 



145 


maa, joka oli täyttynyt assurilaisen armeijan väestä, teltoista, 
tavaraläjistä, sotatarpeista ja elukoista sekä vaunuista. Lähinnä 
kaupungin suurinta porttia oli ryhmä korkeita telttoja, joiden 
keskellä olevan aukion laidasta nousi pitkän salon päähän 
kiinnitetty kultainen Assur-jumalan tunnusmerkki siivekkäine 
auringonkehrineen. Siellä oli siis hallitsijamme kuninkaallisen 
oleskelun paikka, hänen telttansa. 

Mutta kun loin katseeni kaupunkiin, minulle tapahtui jota- 
kin. Tuntui kuin tuli olisi iskeytynyt taivaasta rintaani ja 
olisi tahtonut näyttää minulle salattuja asioita. Sydäntäni 
kouristi selittämätön tuska ja ahdistus. Mieleni pohjassa ui 
pelko, että joskus olin ollut täällä ja kokenut jotakin erittäin 
kauhistuttavaa. Mutta vaikka tiesin ensi kerran näkeväni 
Babagrun, en voinut torjua pelkoani. En muistanut sitäkään, 
olinko joskus nähnyt kaupunkiin liittyvän unen tai enteen, 
kun jokin voima kielsi minua menemästä eteenpäin. En saa- 
nut mennä Babagruun, vaan minun oli paettava — paettava 
pian. En käsittänyt, mitä oikein koin, mutta tuskallista se 
oli — kauhua, joka salamana vilahti sydämeni läpi ja jätti 
minut väristen paikalleni. Toivuttuani minä kädellä rintaani 
painaen katsoin eteeni. Tiesin olevani kalpea, sillä poskeni 
olivat kylmenneet. 

Babagrun uhmaavat muurit nousivat päivän kirkastamina 
taivasta kohti. Tornien huipuilla seisoi sotureita toinen toi- 
sessaan kiinni. Heidän aseensa välkkyivät. Tuolla syöksyy 
assurilainen osasto kiviseiniä kohti. Nuolet ja heittokeihäät 
sinkoilevat ilmassa. Eteenpäin, miltei muureihin kiinni, assu- 
rilaiset saattavat juosta ja näyttävät paiskautuvan voimallaan 
neljän sylen paksuisen seinän lävitse — mutta siinä heidän 
ryntäyksensä vaimenee kaikkialle suuntautuvaksi hoippumi- 
seksi — ikäänkuin meren levoton laine tuolla alkaisi särkyä 
ristituulen alla — ja juuri vähäistä ennen kuin soturiaalto 
ehtii hipaista muuria babagrulaisten nuolikuuro lakaisee sen 
matalaksi. Pärskeet paiskautuvat pitkin ketoa. Pitkin ketoa 
lepää kuin sodan suurina kukkina, punaläiskäisinä ja vavah- 

televina, satojen assurilaisten sotureitten ruumiita. Aurinko 
kirkastuu lakanneen nuolikuuron alta ja valaisee lämmöllään 
ketoa ja kuoleman hiljaisuuteen juosseita miehiä. 

Kuinka kammottavan kaunista se olikaan: hakannut hyök- 
käys — keto värikkäine kukkineen — kaupungin väkevät 
muurit! Kuin sepän rautaan muovaamat jumalat babagrulaiset 
miehet vieläkin seisoivat jousi, keihäs ja miekka kädessään 
puolustussijoillaan, ja siellä seisoi nainen hiuksiaan silmiltä 
pyyhkäisten, että näkisi hyvin tähdätä; siellä oli lapsukainen 
ojentamassa nuolta tai linkokiveä isälle, soturille, Babagrun 
j ättiläist aht öiselle puolust a j alle . 

Äskeinen outo tuskani ei tuntunut enää mielessäni. Vihlo- 
vin sydämin katsoin urhoollista kaupunkia ja itkin. Itkin. 
Voi, Babagru, isieni heimon kaupunki, mikä oh oleva kohtalosi? 

Niin valtavasti näkemäni mahtava ja kauneudessaan vihlova 
näky oh iskenyt sieluuni, että katseeni pysyi kauan aikaa 
sumentuneena. En nähnyt mitään. Hädintuskin sain anne- 
tuksi ajajalleni käskyn hoputtaa tammat liikkeelle. Vaunujen 
laskeutuessa harjun kylkeä alas pitkin armeijan tallaamaa 
leveää uraa minä suljetuin silmin nyyhkytin sitä, miksi olinkin 
lähtenyt tänne. Mikä levoton pakko minut oh ajanut liikkeelle 
kohdatakseni äsken salaman lailla sydäntäni polttaneet enteet? 
Olin lähtenyt kiirehtimään, vaikken olisi myöhästynyt mistään. 
Jokin tuntematon, mitaton ja hirmuinen tuntui odottavan 
minua ahdistetun kaupungin liepeellä. Sitä kohti minä syöksyin. 

Enkä tietänyt, että Ninuan jättämisellä olin manannut mie- 
heni ja oman kolkon kohtaloni kulkemaan kintereilläni, niin että 
kaikki, mitä tästä lähtien ylpeillen ja vapaaehtoisesti tein, kään- 
tyi mieheni ja minun elämääni vastaan. Mutta niin oh juma- 
lien käsittämätön tahto, ja minä kuljin heidän taluttamanaan. 

Vaununi syöksyivät ratisten yh kentän ja halkaisivat leirin 
leveää tietä pitkin. Etsittyäni mieheni jäin tänne kauaksi 
aikaa, siihen asti, että annoin urhoollisen Babagrun, jonka 
kohtalon tähden itkin, assurilaisten julmiin käsiin ja aiheutin 
niin paljon pahaa, etten elämäni päivinä kykene velkataak- 
kaani maksamaan. 

Babagrussa oli ainoastaan neljä porttia. Oli viideskin, vir- 
ran puolella, mutta kaupunkilaiset olivat muuranneet sen 
umpeen sitä varten, ettei heidän tarvitsisi pelätä sisäänmurtoa 
virran taholta. Lähes kolmenkymmenen sylen korkuinen vahva 
muuri nousi siellä suoraan vuolaasta vedestä, joten siltä puo- 
lelta vihollisen oli mahdoton ajatella hyökkäystä. 

Muut neljä porttia olivat siten, että ensimmäinen oli idässä, 
toinen ja kolmas etelässä — ne olivat jokseenkin lähellä toi- 
siaan — , ja neljäs lännessä. Kuningas oh jakanut armeijansa 
niin, että itäistä osastoa komensi hänen palatsivoutinsa, 
ensimmäisen eteläportin luona olevaa hän itse, toisen portin 
luona olevaa ylimmäinen tallimestari, ja viimeistä eli läntisen 
portin lähellä olevaa armeijaa komensi mieheni Binili, ylim- 
mäinen juomanlaskija. Näin olivat siis assurilaiset tiiviinä, 
toinen toisiinsa liittyvinä rintamina onnettoman, mutta urhool- 
lisen kaupungin ympärillä. Käärmekään ei olisi huomaamatta 
luikerrellut pois kaupungista. 

Binilin komentoteltta oh pystytetty nuolenkantaman ulko- 
puolelle aivan portin kohdalle. Tässä oh joskus ollut miltei 
muuriin ulottuva kinsteripensaikko, mutta kun assurilaiset 
ohvat käyttäneet sitä hyödykseen pyrkiessään portin kimppuun, 
kaupunkilaiset ohvat tulinuolillaan sytyttäneet pensaan toi- 
sensa jälkeen palamaan ja siten aukaisseet itselleen näköalan 
mieheni leiriin asti. Samoin oh käynyt siellä täällä olevien 
pienten metsiköiden. Ne ohvat palaneet joko babagrulaisten 
toimesta, tai sitten assurilaiset ohvat ajattelemattomuudessaan 
käyttäneet puut nuotioittensa ruoaksi. 



Herkeämättä, päivän toisensa perään, aalto aallon jälkeen, 
assurilaiset voimat vyöryivät muureja kohti ja murskattiin. 
Babagrun taistelu oli niin ihanan suurenmoista, että salpaantu- 
nein hengityksin seurasin sen puolustautumista ja assurilais- 
ten veristä hikoilemista. Mikä oli antanut kaupungille niin 
suuren rohkeuden ja uskon, että se lannistumattomana iski 
takaisin mahtavan Assurin tähän asti voittamattomina pysy- 
neet laumat, sitä en milloinkaan ymmärtänyt. Tuskin sitä 
ymmärsi yksikään kuolevainen, tuskin babagrulaiset itsekään, 
jotka kenties eivät tietäneet, kuinka suurenmoisia sankareita 
he todellisuudessa olivat. Rakkaus koteihin ja perheisiin, epä- 
toivoko, itsenäisyyden ja vapauden sammumaton jano — mikä 
tahansa, sydämeni aivan hiljeni ajatellessani moista taistelua. 
Jumalista en tahtonut puhua mitään, sillä heidän taitojaan en 
täydellisesti tuntenut. Mutta ihmisille jäi babagrulaisten voima 
iäisesti selvittämättä, ja siitä tuli kaikenlaisen urheuden esi- 
kuva. Turhaan kuninkaamme raivosta itkien lähetti joukko- 
jaan kaupunkia kohti, turhaan hänen muurin- ja portinsärki- 
jänsä natisten lähenivät kaupunkia; turhaan taitavat jousi- ja 
linkomiehet lennättivät mustat ammuspilvensä muurien har- 
joille — pieni Babagru ei horjunut. Kyyneleisin silmin vuo- 
datin jumalille rukouksia sen puolesta. Tuollainen urhoolli- 
suus ei voinut olla vaikuttamatta minuun sanomattoman jär- 
kyttävästä Tässä mitä koin, ei kuitenkaan ollut silkkaa mur- 
hetta, vaan ylpeyttä siitä, että nuo urhoolliset miehet ja nai- 
set olivat omaa kansaani. Hiljentyneen sydämeni uumeniin 
puhkesi orastava toivo, että ikeestä huolimatta isieni kansa, 
babililaiset, olisi vielä vapaa ja oma herransa. Jos babagrulai- 
nen yksimielisyys säilyi, mikään ei ollut kansalle mahdotonta. 
Kaikkien valloittajien itsekkäiden lakien täytyi silloin romahtaa. 

Näin yöt ja päivät antoivat varjonsa ja valonsa virrata kau- 
pungin ylle. Varjot ja valot lankesivat assurilaistenkin leiriin, 
jossa sotamiehet hämmästyneinä puhuivat Babagrusta. Ker- 
rottiin Ishtar-jumalattaren öisin muureilla kulkien valvovan 
kaupunkilaisten kanssa. Jonkinlainen kauhunsekainen varo- 

vaisuus oli sotureitten puhelussa heidän kyyhöttäessään nuo- 
tioittensa ääressä ja vähän väliä vilkaistessaan kohti voitta- 
mattomia muureja. Jospa babililaisten jumalat osoittautuisi- 
vatkin vahvemmiksi kuin assurilaisten! Taivas tietäköön, mitä 
pahaa tapahtuisi! Ruton jumalatar lehahtaisi sotaleiriin ja 
kaataisi väkeä tumman miekkansa kärjellä. 

Kuningas oli jo menettänyt malttinsa siinä määrin, että 
omaa kehnoa osuuttaan muistamatta syytti korkeimpia upsee- 
reitaan siitä, ettei Babagrua ollut kyetty valloittamaan. He 
eivät tahtoneet saattaa kaupunkia hänen mahtavan kätensä 
saaliiksi — hän antaisi surman käydä heidän ylitseen ja unoh- 
taisi heidän nimensä! Ilkkuivatko he hänelle hänen selkänsä 
takana? Hän, Assurin valtias ja kansojen kukistaja, oli joutu- 
nut petturien keskuuteen — nimeen Assur-jumalan, hänen 
vihansa leimahtaisi kohta ja janoaisi verta! Babagru oli val- 
loitettava. Nopeasti. Heti. Jo huomenna. 

Yökaupoin kuninkaamme synkkänä istui teltassaan ylikuo- 
hilas ainoana seuralaisenaan ja yritti haihduttaa raivoaan vii- 
nillä. Jokainen orja tai alhainen sotilas, joka sattumalta puhui 
liian kovaa kuninkaallisen oleskelun läheisyydessä, menetti 
viipymättä henkensä. Binili kertoi valtiaan kasvojen pöhöt- 
tyneen ja silmien punoittavan alinomaa. Siten viini maksatti 
antamansa ilot. 

Muuanna iltana mieheni astui telttaamme tavallista synkem- 
pänä ja ähkien kiskoi yltään rautarengaspaitaansa. Mikä 
häntä oikein vaivasi, sillä tuollaisena en ollut nähnyt häntä 
pitkään aikaan? Mitä oli tapahtunut? Tunsin lievää säikäh- 
tymistä. 

Mitä oli tapahtunut? Binili äännähti epäselvästi kurkkunsa 
syvyydestä ja paiskattuaan kiukkuisesti kypärinsä vuoteelle 
huitaisi pöydältä tyhjän viiniruukun maahan säpäleiksi. Ku- 
ningas, raivonsa mielettömäksi tekemä mies, uhkasi jo täysissä 
tosissaan ylimmäisten upseereitten henkeä. Kaikki armeijan- 
komentajat ja näiden apulaiset makaisivat kohta kedolla kat- 
kaistuin päin, ellei Babagru antautuisi. Viikon hän antoi kau- 

punkilaisille aikaa antautua ja lupasi säästää heidän henkensä. 
Toisen viikon tultua hän ottaisi herra jensa hengen, ellei vielä 
silloinkaan olisi Babagrun isäntä. Sen jälkeen hän aikoi marssia 
takaisin Ninuaan, jättäen piiritysarmeijan saartamaan kau- 
punkia niin kauaksi aikaa, että sen olisi pakko nälän nujerta- 
mana alistua. Siihen menköön vaikka vuosi, kaksi tai kol- 
mekin. Mutta Babagrun oh kukistuttava, sillä maailma pilk- 
kasi jo Assurin kunniaa! 

Nauroin katkerasti, sillä muuta en voinut. Sillä eiväthän nuo 
asiat enää hyödyttäisi kuningasta, koska hänen maineensa jo 
oli tahrattu. Kolme kuukautta Babagru oli iskenyt hyökkää- 
jät takaisin. Hänen upseerinsa eivät olleet vannoneet niinkuin 
hän. Babagrun läheisyyteen saavuttuaan hän kuninkaallisessa 
korkeudessaan oli juhlallisesti ja upseereitaan, erikoisesti tar- 
taniaan, pilkaten vannonut lyövänsä Babagrun puolessa päi- 
vässä. Nyt häntä kiusasi vala. Halusiko hän ylimpien upsee- 
reittensa surmaamisella päästä heistä, sillä hehän olivat olleet 
hänen valansa todistajina? 

Höh — kuninkaamme kerskaili olevansa kaikkien ihmisten 
herra ja maailman kuningas, kansojen suuri kukistaja. Mutta 
kuinka pieneksi hänen täytyikään tunnustaa itsensä, kun hän 
raivonsa ja häpeänsä voittamana uhkasi ylimystensä henkeä? 
Ah! Mahtava kuningas — pieni mies, mitätön ihminen — tomun 
kihinä! 

— Vannooko hän säästävänsä kaupunkilaisten hengen, jos 
he antautuvat viikon aikana? kysyin. Katsoimme toisiamme 
silmästä silmään. Binilin silmät olivat synkät, hän kohautti 
epämääräisesti olkapäitään. Hän tiesi paremmin kuin minä, 
mitä kuninkaamme valat merkitsivät. Ne olivat tyhjiä sanoja, 
joiden lausumisella hän yritti tehdä itsensä ylimystensä edessä 
ihailtavaksi ja ihmeelliseksi. 

— Minä en ajattele niinkään paljon hänen valojaan kuin 
sitä, mikä on Babagrun voimana, niin ettei se kukistu, Binili 
murisi. Kaataen pöydän alta ottamastaan ruukusta viiniä 
pikariin hän joi ahneesti, ähkäisi ja laskettuaan pikarin pöy- 

dälle jatkoi: — Musrissa kuohuu, Guzanassa pohditaan kapinaan- 
nousua. Urartussa vyöryvät tuntemattomat kansat vuorien 
yli, ja Elämissä hankkiudutaan iskemään niskaamme. Voi, tuo 
pieni Babagru, mitättömin kaupunki mitättömien seassa, mitä 
se tekikään? Kohta se kukistaa Assurin. 

Nauroin. Babagrulaisethan olivat minun kansaani. Babili- 
laisia. Binili katsahti terävästi minuun. 

— Niin olet sinäkin itsepäinen kuin babagrulainen. 

— Höh, pelkäätkö minun kohta hallitsevan sinua? Saat 
sydämeni hilpeäksi. 

— Tuskin olet hilpeä silloin, kun pääni kuninkaan käskystä 
vierii pitkin ketoa ja soturit potkivat sitä! 

Tämä oli totta. Niin voi käydä. Kaikki huvittelunhalu 
katosi sydämestäni, ja vakavin silmin katselin miestäni. Miten 
rasittuneelta hän näyttikään, Binili parka! Ensi kerran huo- 
masin hänen ohimoilleen ilmestyneet vaaleat juovat, jotka piir- 
tyivät kuin valoviivat hänen tummaa tukkaansa vasten. 
Kuinka paljon minä rakastinkaan häntä, hyväsydämistä ja 
jaloa miestäni — milloinkaan ei rakkauteni häneen kuolisi. 
Jumalat olivat ohjanneet meidät yhteen, ja näin täytyi olla 
elinpäiviemme loppuun asti. Heltyneenä astuin hänen luok- 
seen ja hämmensin hänen mielensä tarttumalla molemmin 
käsin hänen päähänsä sekä suutelemalla häntä suulle. Silmiensä 
valon kirkastuessa hän hymyili. Olkoon kuningas ja tämän 
uhkaukset! Oh, Ninigigu, miten kummassa tämä omituinen 
sota mahtoikaan päättyä? 

Seuraava yöni oli pitkä ja rauhaton, uneton. Lakkaamatta 
ajattelin sekä kaupungin kohtaloa että kuninkaan uhkausta, 
niin mitätön ihminen kuin olinkin tekemään mitään kumman- 
kaan asian tähden. Vastenmielinen hiki vieri ruumiillani 
minun paikallani kieriskellen yrittäessäni saada unta. Jonakin 
hetkenä mieleeni varmistui käsitys, ettei kaupunki antautuisi 
milloinkaan. Mieheni pää oli vaarassa. 

Jotakin sellaista ajatteli miehenikin, vaikkei puhunut mitään. 
Hän makasi liikkumattomana ja rauhallisesti hengittäen, mutta 

tiesin hänen olevan valveilla. Ajatuksissani kävin läpi koko 
yhdessä olomme ajan ja tunsin, ettemme milloinkaan olleet 
olleet toisillemme tarpeellisempia kuin nyt, kun kuoleman 
varjo häälyi Binilin pään päällä. Tästä huolimatta emme voi- 
neet puhua mitään, vaan synkin ajatuksin tuijotimme kasvo- 
jemme yläpuolella suippenevaan teltan kattoon. Joskus tulisi 
aamu. Joskus koittaisi aamunsarastus, jonka loimun paisuessa 
maailman yli ulottuvaksi valoksi mieheni elämä katkeaisi. 
Tämä oli niin lohduton, niin masentava kuvitelma, että olin 
huutaa kivusta. Vaikka kuinka yritin torjua pelkoani ja aja- 
tella kuninkaan uhkauksen tyhjäksi, tarkoituksettomasti lau- 
tuksi vihan purkaukseksi, rauhallisuuden pisaraakaan ei pudon- 
nut sydämeeni. 

Himmeä yönvalo tunkeutui telttavaatteen läpi. Hädissäni 
rukoilin Sin-kuunjumalaa auttamaan meitä. Tuntui siltä, että 
nyt oli aika rukoilla paremmin kuin milloinkaan ennen. Binilin 
pakeneminen sotaleiristä olisi päästänyt meidät huolistamme, 
mutta tiesin, etten ikinäni saisi häntä houkutelluksi sellaiseen 
tekoon. 

Tässä hädässäni yritin epätoivoisin ajatuksin kaivaa esiin 
sen tuntemattoman tuskan, joka äkillisesti oh kohdannut minut 
nähdessäni onnettoman Babagrun ensimmäisen kerran. Tiesin, 
että jos 3 r mmärtäisin sen, ymmärtäisin myös, miksi tänä yönä 
levoton pelko ahdisti mieltäni. Mutta etsintäni kuivui tyhjiin. 
Merkillinen kokemukseni ei palannut takaisin. Jollakin lailla 
pettyneenä ja hämärästi tajusin vapaaehtoisesti saapuneeni 
paikkaan, josta minun olisi pitänyt pysytellä mahdollisimman 
kaukana. 

»Minkä minä sille voin», puhui äkkiä orjattareni Geshtin, 
istuen vuoristolaistalon maalattialla levein säärin ja näyttäen 
paheellisuudessaan niin varmalta, että sai minut tuntemaan 
ruumiissani hiljaista kammon värinää. »Minut osti orjattarek- 
seen babagrulainen karjakauppias. Joka ilta hiivin vesiportille 
ja laskeuduin sen luona olevaan hyljättyyn kaivoon. Kaivon 
seinästä lähti kuivunut vesitunneli muurin alitse ja johti kedolle 

paikkaan, jossa kaksi aasinpään muotoista kiveä oli vierek- 
käin.» 

Olin päästää kirkaisun, sillä niin selvästi olin kuulevinani 
Geshtinin puhuvan korvani vieressä. Olin miltei näkevinäni 
hänen viekkaat silmänsä edessäni. Hädässäni jumalat olivat 
johdattaneet mieleeni asioita, jotka kauan sitten olivat unoh- 
tuneet. Babagrun luokse tultuani oli mielessäni uinunut luulo, 
että olin nähnyt tämän kaupungin ennenkin, ehkä unessa, 
muistamatta Geshtinin kertoneen siitä. Sen vuoksi se oli tuttu. 
Mutta vaikka tämän asian nyt ymmärsinkin, en vieläkään 
käsittänyt, miksi tuska oli silloin vallannut minut, tuo tunte- 
maton, mitaton tuska, jota en millään voinut selittää. 

Oliko orjattareni puheissa perää? Sitä minun oli mahdoton 
tietää, ennen kuin olisin ottanut selville, oliko tuollaista vesi- 
tunnelia olemassakaan. Jos sen löytäisin, mieheni henki olisi 
pelastunut. Hän kohoaisi tartaniksi. 

Mutta kun näin ajattelin, pöyristyttävä kauhu sai päänah- 
kani värisemään. Jos tunneli oli olemassa ja assurilaiset tun- 
keutuisivat siitä hämmästyneeseen kaupunkiin, niin minä, 
babililainen nainen, olisin silloin heimolaisteni kavaltajatar. 
Nimeni kulkisi suusta suuhun halveksittuna, saastaisena, ja 
jokainen babililainen sylkisi jälkeeni. 

Mitä siis tekisin? Ilmaisisinko salaisuuden miehelleni ja 
pelastaisin hänet? Hän nukkui tuossa vieressäni kauniina, 
rauhallisena ja minulle maailman muita ihmisiä rakkaampana. 
Binili — voi, hän ei tietänyt, minkä kuorman julmat jumalat 
olivat asettaneet heikkojen hartioitteni kannettavaksi! Yrit- 
täen tutkia itseäni kysyin, kumpi minulle oli rakkaampi, hän 
vai kansani. Mutta sanomattakin tiesin vastaukseni. Olin 
rakastava nainen, jolle muut asiat olivat vieraita, outoja, — 
nainen, jolla ei enää ollut sukua, kotikaupunkia eikä kansalli- 
suutta. Rakkaus oli kaatanut kaikki rajoitukset. Miehen täh- 
den nainen paadutti mielensä. Elämän onni ja loisteliaisuus 
kutsui minua kultaisin käsivarsin — voi, oksinko jaksanut 
kieltäytyä kuuntelemasta sydäntäni? Babagrulaiset olivat itse 

määränneet kohtalonsa antamalla mahtavalle Assurille taistelu- 
haasteen, eikä minulla ollut sen seikan kanssa mitään tekemistä. 
Jumalat heitä varjelkoot — jumalat varjelkoot myös minua, 
jos teen niinkuin rakkauteni käskee! 

Kauan minä ajattelin näitä asioita ristiriitaisten tuskien 
vaivaamana. Jyrkät, terävät varjot leikkasivat sieluani kuin 
veitset, näkymätön vereni juoksi sydämeni pintaa myöten ja 
poltti kuin tuli. Ajattelin mitä tahansa, uusi ajatus oh ensim- 
mäisen vihamies, puhui sitä vastaan ja puhui omasta puoles- 
taan. Ah, tätä hirvittävää oloani! Mitä jumalat tarkoittivat 
iskiessään ristiriitojen miekan värisevään sieluuni, sillä kaik- 
kien asioiden etukäteen oivaltajina heidän täytyi ymmärtää 
antaneensa naiselle liian suuren taakan? Eivätkö he tietäneet, 
että nainen oli luotu rakastamaan, että hän ratkaisisi kaikki 
vaikeutensa sen ohjaamana — että minä hylkäisin kansani 
mieheni tähden! 

Binili liikehti unissaan. Telttakankaan läpi kuulsi kultai- 
seksi värjäytyvää valoa. Aamu oh koittamassa. Pitkä, hir- 
vittävä yöni oli loppunut. 

— Binili, mieheni, herää! Herää! 

Kiihkeän ääneni kuullessaan hän heräsi nopeasti kuin peto, 
hypähti vuoteelta ja vielä miltei nukkuvin naamoin haparoi 
käteensä miekan, kääntyen minua kohti. Räpyteltyään sil- 
miään ja nähtyään, että teltassa vallitsi täysi rauha, hän häm- 
mästyneenä heitti miekan luotaan. 

— Höh, mitä sinä oikein kiljut? Luulin vihollisen olevan 
kimpussamme! Älä milloinkaan päästele tuollaisia ääniä sota- 
kentällä, ellet tahdo koko leirin heräämistä ja törmäämistä 
umpimähkään johonkin! Mikä on hätänä? 

— Kuule, mitä sinulle puhun! vastasin istuen vuoteella 
hajanaisin hiuksin ja silmissäni unettoman yön kirvelevä jäyk- 
kyys. Leiristä kuului torventoitotusta. Sitä seurasi herännei- 
den sotilaiden puheenporina. Jossakin hirnui kimeä-ääninen 
hevonen pitkään, ärtyneesti. Kenties se kaipasi tammaa, ken- 

ties oritta. Jostakin tunkeutui telttaamme savun kitkerää, 
nenääni pistelevää hajua. 

Kerrottuani, mitä olin Geshtiniltä kuullut, Binili katseli 
minua epäuskoisesti. Oliko Geshtiniin, siihen hurjapäiseen 
huoraan, uskomista? Kuka tiesi hän oli kertonut jostakin 
kuulemansa sadun? 

— Vaikka tuollainen tunneli olisikin jossakin, niin olisivatko 
babagrulaiset olleet niin hölmöjä, että oksivat jättäneet sen 
täyttämättä! Siitä ajasta, kun Geshtin oli Babagrussa, on kulu- 
nut puolitoistakymmentä vuotta. Sen jälkeen on tapahtunut 
paljon. En luota kovinkaan paljon sellaiseen mahdollisuuteen, 
että kertomaasi omituista tietä pääsisin yllättäen kaupunkiin. 

— Mutta jos se kuitenkin on olemassa ja voit käyttää sitä, 
ajattele, minkä kunnian saavutat! väitin hänen pukeutuessaan, 
itse vieläkin istuen jalat ristissä vuoteella ja sormineni kam- 
maten sekaista tukkaani. — Kuningashan on luvannut, että 
sen upseerin, joka antaa hänelle kaupungin, hän korottaa tar- 
tanikseen. 

— Sen hän on luvannut, Binili mutisi vyöttäessään itseään. 
— Mutta lupaus luiskahtaa hänen huuliltaan helpommin kuin 
sen täyttäminen. Hämmästyneenä katsahdin häneen. Oliko 
hänenkin kunnioituksensa kuninkaaseen alkanut risoilla? Tähän 
asti hän oli pitänyt herraansa arvossa. Mutta tuntui, kuin hän 
ei olisi ollut ainoa. Epäilin koko leirin olevan tyytymätön 
kuninkaan epäoikeutettuun raivoon ja siihen, että hän miltei 
lakkaamatta solvasi upseereitaan. Napsautettuaan solkensa 
kiinni Binili jatkoi lievän ivallisesti: — Voin ottaa mukaani 
sotureita ja mennä tutkimaan, osaako yksikään portto puhua 
totta. Mutta älä poissa ollessani kerro palvelijoillesi tai sotu- 
reille, mihin hulluuteen olen ryhtynyt! 

Hän lähti teltasta. Minua ärsytti hänen ivallisuutensa ja 
nyrpeästi mietin, että vaikka käytävää ei olisikaan, tai vaik- 
kapa se olisi täytettykin, hän ei menettäisi etsimisellä mitään. 
Päinvastoin siinä oli hitunen toivoa, että hän torjuisi kunin- 
kaan vihan, säilyttäisi päänsä ja kohoaisi ylipäälliköksi. 

Ovivaatetta koholla pitäen katselin mieheni jälkeen hänen 
ratsastaessaan parinkymmenen soturin seuraamana kedolle ja 
häipyessään virralle päin. Leivosten laulu helisi avaruudessa 
pääni päällä, ja hiljainen aamutuuli kosketteli kedon ruohon- 
korsia. Leirin teillä ja telttojen välissä kuljeskeli sotureita, 
toiset vihellellen, toiset juroina, umpimielisen ja vihaisen näköi- 
sinä. Muutamat kunnostivat aseitaan, keittivät ruokaansa 
nuotiossa, pari soturia kiroili taluttaessaan äksyjä kameleita 
pitkin käytävää. Leiriin kuuluvien porttojen kikattelua ja 
äkäistä riitelyä kuului risuista kyhätyn suuren seinän takaa. 

Katsoin kaupunkiin. Suuri joukko jousi- ja linkomiehiä 
marssi kilvenkantajineen sen muureja kohti, pysähtyi nuolen- 
kantaman ulkopuolelle ja siinä viittoillen tarkasteli edessään 
olevaa maastoa. Aikoivatko he hyökätä? Eivät. He vain 
seisoivat ja heiluttelivat käsiään puhuessaan kärsimättömästi. 
Kauempana hilattiin hyvin panssaroituja muurinsärkijöitä 
asemiin. Babagrun muurit ja tornit olivat täynnä tarkkaavaisia, 
liikkumattomia miehiä, joiden aseet säihkyivät kuin sanatto- 
mat iskut. He odottivat hyökkäystä. 

Päivemmällä alkoi sataa. Tuli harmaa, ilkeä hämäryys, 
joka ryömi kaikkialle ja aiheutti leirissä selittämättömän ala- 
kuloisuuden. Pisarat tippuivat telttakeppien nokista ja sihi- 
sivät kuin pienet käärmeet juostessaan vaatetta myöten alas. 
Poskiani kämmeniin nojaten istuin teltassa suuresti ikävysty- 
neenä ja odotin miestäni. Miten kauas hän lieneekin ratsasta- 
nut, siitä minulla ei ollut vähintäkään tietoa. Palvelijani ja 
orjattareni puhuivat ja riitelivät kovaäänisesti viereisessä tel- 
tassa. Kuuntelin haluttomasti, ja heidän naurustaan innostu- 
matta pidin suuni tiukasti kiinni. Ajattelin yhä samaa asiaa, 
jota olin koko yön mietiskellyt, eikä huulillani ollut halua 
nauraa. Kirottu sade lisäsi painunutta mielialaani entistä 
enemmän. Binili saisi jo tulla. 

Vihdoin kuulin hevosten kavioiden iskuja tannerta vasten. 
Katsoen ovivaatteeseen toivoin kiihkeästi näkeväni mieheni 
ilmestyvän esiin. Jomman kumman tiedon hän minulle toisi: 

joko hän saattaisi valloittaa kaupungin — tai menettää hen- 
kensä. 

Hän työnsi vaatteen syrjään ja seisoi edessäni minun kat- 
soessani häntä terävin silmin. Mielipahakseni yksikään ilme 
hänen kasvoillaan ei ilmaissut, kuinka asioiden laita oh, oliko 
hän onnistunut vai epäonnistunut. Sydämeni jyskytti kii- 
vaasti — se tuntui aivan kipeältä. Miksi Binili ei jo puhunut, 
sillä ihanhan minä olin kuolemaisillani jännitykseni vuoksi? 
Rauhallisesti hän vain tuossa irroitteli hihnojaan, pudisti pisa- 
roita kypäristään ja paiskasi sen vuoteen toiseen päähän. 
Minkälainen mies! Minä olin kuolemaisillani tietojen puuttee- 
seen — hän ei armahtanut minua. Nyt hän kääntyi minua 
kohti. 

— Geshtin puhui totta, hän virkkoi hitaasti ja omituisen 
vierain äänin. Olin kirkaista, sillä niin kummallisesti tuo tieto 
vaikutti ärtyneeseen mieleeni. Hän siis voisi mennä kaupun- 
kiin ja ottaa sen haltuunsa, vaikkakaan taistelutta se ei kävisi. 
Katsoin häntä suurenevin silmin ja värisin huojennuksesta. 
Se, että tästä hetkestä lähtien olin kavaltajatar, ei vaivannut 
mieltäni suurestikaan. Olin tehnyt ratkaisuni enkä voinut 
sitä muuttaa. Kaikki oli myöhäistä. Babagru oh tuomittu. 
Sen, mihin mahtava ja pelätty assurilaisarmeija ei ollut kyen- 
nyt, saisi aikaan paimenen luona juoksennelleen piskuisen 
porton puheliaisuus ja ylimyksen vaimon kiihkeä rakkaus 
mieheensä. Näin siis jumalat tahtoivat asiat laittaa. 

Säpsähtäen näin mieheni jäyhästi ja alakuloisesti tarkastele- 
van kasvojani, ja säikähdin hänen silmiensä moitetta. Sillä 
sitä niissä oli. Hänen leukansa liikkuivat puolelta toiselle. 
Odotin hänen puhkeavan ähkymiseen. Yritin tutkia hänen 
ilmeitään. Surua, sääliä, mitä hänen kasvoillaan olikin — en 
voinut kestää niitä, vaan painoin katseeni alas. Miksi hän kat- 
seli minua noin? Tuntui kuin hän olisi halunnut, että olisin 
kätkenyt Geshtinin ilmaiseman salaisuuden sydämeeni ja ollut 
puhumatta siitä. Olisiko minun pitänyt antaa kuninkaan kat- 
kaisuttaa hänen kaulansa? 

Niin minun olisi pitänyt tehdä — jumalat minua armah- 
takoot! Miksi olinkin syntynyt heikoksi, rakastavaksi naiseksi 
ja loistavan elämän orjattareksi, miksi en ollut kuin sydämetön 
kivi veistos? Sen vuoksi olin kuin syyllinen mieheni edessä. 

Sillä näin hän puhui raskain äänin: 

— Osaan kuolla kuin rohkea assurilainen ainakin. Miksi 
kerroit minulle holvista? Sen löytämisellä olen tehnyt vaimos- 
tani naisen, johon kohdistuu kaikkien heimolaistensa halvek- 
sinta ja ikuinen kirous. Olen rehellinen sotilas ja vihaan lui- 
kertelemista. Sen vuoksi en katso tekeväni mitään väärää 
siinä, että ihailen urhoollisia babagrulaisia. Jospa kaikki kan- 
sat oksivat heidän kaltaisiaan! Assurin mahtavan kuninkaan 
armon ja suuren kohteliaisuuden he ansaitsisivat sen sijaan, 
että — heidät kavalsi heidän oman kansansa tytär. 

Päästin hurjan kiljaisun. Toivehikkaaseeii sydämeeni oli 
iskeytynyt aavisteleva pelko, että aikeeni oli törmännyt mie- 
heni rehellisyyttä vasten ja murskautunut sen vankkumatto- 
muuteen. Binilin ääni oh pettänyt, hän kääntyi selin ja nyyh- 
käisi. Jumalat, jumalat — pääni oh särkymäisihään jyskyt- 
tävän tuskani tähden. Binilihän oh mieletön. Halveksiko hän 
nyt minua niin paljon, että tahtoi kääntyä minusta pois? 
Syöksähtäen hänen luokseen maahan polvistuen tartuin epä- 
toivoisesti hänen käteensä ja anovasti häntä katsoen puhuin 
uikuttavasta 

— Maailmassa ei ole mitään, mikä merkitsisi minulle enem- 
män kuin sinä! Sinun tähtesi en tunnusta minulla olevan 
isieni kansaa eikä kotikaupunkia. Kuuntele minua! En tahdo 
sinun kuolevan. Puhuessani holvista halusin valmistaa sinulle 
tien henkesi pelastamiseen ja kuninkaasi suosioon. Tämän 
tein rakkauteni tähden. 

— Onko kahdeksankymmentätuhatta babagrulaista vähem- 
män kuin se? hän kysyi hampaitaan vastakkain natisuttaen. 
— Ja minkä arvoinen on kavalluksella hankittu suosio? 

Voih, eikö hän tahtonut ymmärtää tekoani, sillä sehän 
oh vaatinut minulta tuskaa ja kipeän ratkaisun? 

— Sinun typerä rehellisyytesi saa sinut puhumaan järjettö- 
mästi ja näkemään asiat liian jyrkkinä! kiljaisin epätoivoni 
vapisuttamin äänin. — Eikö minun pitäisi rakastaa sinua? 

Hämmästyttävästi ja minua syvästi loukaten hän vastasi: 

— Haluat loistavaa elämää ja toivot ylhäisen tartanin kun- 
nioitettavaksi puolisoksi, ja se sinut sai tämän tekemään. 
Hänen sanansa olivat niin suorasukaiset ja todet, että tiesin 
hänen tuntevan minut perinjuurin. En ollut kyennyt salaa- 
maan häneltä mitään. Hän jatkoikin kiihkottomasti, viileästi: 
— Älä yritä pettää minua sanoillasi, sillä tunnen sydämesi, 
Ninigigu! Vähän aikaa hän seisoi vaiti ja pyyhiskeli vasem- 
malla kädellä otsaansa sekä ensi kerran keskustelumme aikana 
katsoi minua suoraan silmiin. — Mennessäni aasinpääkivien 
luokse ajattelin sinua, sydäntäsi ja aikeitasi. Sen vuoksi tein 
sen minkä tein, enkä kadu. Kuule siis: Pelastaakseni sinut 
kansasi kiroukselta ja vapauttaakseni urhoolliset babagrulaiset 
petokselta minä annoin sotureitteni luhistaa holvin. Jumalat 
varjelkoot porttojen puheiden pahentamasta meitä! Ennem- 
min kuolkaamme! 

Hän tempaisi kätensä pois kädestäni, meni ovivaatteen luokse 
ja sen syrjään riuhtaistuaan katosi ulos. Vaivoin käsitin, että 
sade oh lakannut ja aurinko paistoi jälleen. Vapisevin polvin 
menin vuoteen luokse ja kauhusta, tuskasta ja häpeästä jys- 
kyttävin sydämin kaaduin kasvoilleni sille, purskahtaen hil- 
littömään itkuun. Syvässä sieluni kivussa epämääräisesti 
ihmettelin, mitä jumalat hyötyivät minun kiusaamisestani ja 
mitä he saivat siitä, että näkivät minun järkyttävän vaivani 
nujertamana lojuvan kasvoillani ruumis nyyhkytysten järisyt- 
tämänä. Sen verran tajusin, että jossakin hälisi valtava assuri- 
laisleiri, minun kidutukseni ympäristö. Elämän levoton moni- 
naisuus sykähteli jokaisessa ruohonkorressa, joka tallattiin 
maahan. Tuollainen ruohonkorsi tunsin olevani minäkin. Luu- 
loni hyvien tähtien alla syntymisestä oh sittenkin valhetta. 
Onnettomien tähtien aikana minä olin tullut maailmaan kiusa- 
tuksi käärmeeksi. Siksi kiduin oman sydämeni aikeitten tähden. 

Mikä oli Biiiili, ihminen vai jumala? Murheellisesti ihme- 
tellen ajattelin miestäni. Kunnian ja korkean, houkuttelevan 
arvon sijasta hän oli valinnut verisen kuoleman. Mitä oh 
moinen rehellisyys? Jotakin niin valtavaa se oli, ettei pieni 
sydämeni jaksanut tajuta sen suuruutta. Hän katsoi tyynesti 
kohtaloaan ollakseen pettämättä sydämensä ääniä, mutta 
minä — minä olin valmis tekemään mitä hyvänsä! Kuinka 
paljon minua parempi ihminen hän olikaan! 

Viisi päivää oli kulunut kuninkaan lupaamasta viikosta, 
mutta babagrulaiset eivät osoittaneet vähintäkään antautumi- 
sen halua. 

Olin lähtenyt mieheni kanssa ratsastamaan kedolle, mennäk- 
semme virran luokse, jossa kymmenet soturit istuivat hiljaisina 
kuin varjot kalastamisen touhussa. Päässäni oh kiiltävä kypäri, 
rintaani painoi minulle sopiva haarniska, ja muuta sotaisuut- 
tani täydensi vyölläni roikkuva miekka ja satulaani kiinnitetty 
kilpi. Takanamme ratsasti kymmenkunta sotilasta kovaääni- 
sesti nauraa remahdellen ja jutellen kaikenlaisia juttuja, joista 
toiset saivat korvani punastumaan. Binili käskikin heitä pitä- 
mään vähempää ääntä. 

Ilma oh niin tyyni, että se tuntui uhkaavalta. Raskas helle 
lepäsi kedolla, jossa ruohoa syövät hevoset riitelivät keskenään 
ja toisinaan toistensa kunnioittamisen unohtaen puraisivat 
naapuriaan niskaan tai takapuoleen, jolloin tämä kiljahti ja 
kohotti jalkansa potkuun. Muutama täällä syntynyt varsa, 
joka näytti pelkältä suurelta päältä ja toisiinsa kompastuvilta 
jaloilta, kirmaili emonsa luona heleästi hirnahdellen. Aivan 
edessämme riensi myrkyllinen hietakyy polkumme poikki. 
Kasvoni olivat hikiset. Binili puuskutteli ja vähän väliä vil- 
kuili taivaalle ikäänkuin sateen toivossa. Turha hänen oh sitä 
tehdä, sillä pienintäkään pilveä emme nähneet. Ainoastaan 
kolme miltei hievahtamatonta kotkaa piirtyi kuumaa taivasta 
vasten. 

Muutaman nuolenkantaman päässä oikealla puolellamme 

11 — Semiramia. 

nousivat Babagrun muurit harmaan ja ruskean läikikkäinä 
korkeuteen. Puolustajat seisoivat paikoillaan, katse tarkkail- 
len assurilaisten pienimpiäkin liikkeitä ja aseet valmiina käyt- 
töön. He näkivät selvästi meidätkin, mutta eivät näyttäneet 
erikoisemmin kiinnittävän meihin huomiotaan, koska meitä oh 
vähän ja olimme menossa virralle päin. Sen tummana välk- 
kyvä pyörteinen nauha oh suunnilleen tuhannen sylen päässä 
edessämme, toisin paikoin peittyen taateli- tai muiden lehtojen 
varjoon. Virran toisella puolella kohosi vuoriston vihreä rinne, 
joka idässä, kaupungin takana, laskeutui rotkoiseksi laakioksi. 

Geshtinin kertomasta ja Binilin löytämästä holvista emme 
olleet mieheni kanssa puhuneet sanaakaan sen päivän jälkeen, 
jolloin hän oli ollut sitä etsimässä. Sydämeni närkästyminen 
hänen suorasukaisesta ja minua hämmentävästä puheestaan oh 
jo lauhtunut, mutta pelko hänen kohtalostaan lepäsi yhä 
raskaana painona mielessäni. Olin toivonut kaupunkilaisten 
antautuvan, mutta siitä ei ollut merkkiäkään. Tiesin heidän 
taistelevan niin kauan, kunnes he olivat kaikki joko kaatuneet 
tai nääntyneet nälkään, hoputtomiin heidän muonavarastonsa 
eivät riittäisi, sillä he eivät saaneet piirityksen vuoksi täyden- 
nystä. Naisia ja lapsia muistaessani sääli vihlaisi sydäntäni, 
mutta ajatellen babagrulaisten itse tehneen kohtalonsa paadu- 
tin mieleni kylmäksi heitä kohtaan. 

Olimme juuri kaupungin punaiselta näyttävän läntisen por- 
tin luona. Kaiken aikaa sydämessäni piilevä tuska mieheni 
ensi viikolla tapahtuvasta kuolemasta rupesi jälleen purkautu- 
maan ja täytti vereni niin riipovalla kivulla, että olin ruveta 
äänekkäästi huokailemaan. Masentuneena tahdoin unohtaa, 
että babagrulaiset olivat omaa kansaani ja että aikaisemmin 
olin suuresti kunnioittanut ja ihaillut heidän urhoollista puo- 
lustautumistaan. Nyt tämä puolustautuminen kiusasi ja hir- 
vitti minua, sillä sen kestäminenhän olisi mieheni kohtalon 
päättyminen. Vihasin noita kaupunkilaisia, jotka vaimonsa 
ja lapsensa ajattelemattomasti syvään kurjuuteen tuomiten 
olivat nousseet Assuria vastaan, syösten tällä teollaan minut- 

kin epätoivoon. Jospa lie vielä antautuisivat, soisin heille 
anteeksi kaiken sen, minkä he olivat mielessäni aiheuttaneet. 
Hyödyttäisikö heidän kanssaan puhua? Sanoa heille, mitä 
kuningas oh luvannut. 

Mutta hehän tiesivät jo sen. 

Mieleni oh murtua. Miltei nyyhkyttäen silmäihn muureilla 
olevia miehiä, jotka säälimättömiltä näyttäen katselivat piirit- 
täjiensä leiriä. Eikö heissä ollut hituistakaan rakkautta lap- 
siinsa ja vaimoihinsa, kun he näin johdattivat heidät mitä hir- 
vittävimpiin kärsimyksiin? Voi, saisinpa käännytetyksi hei- 
dän mielensä! Tahdoin mennä ja puhua heidän kanssaan. 

Kun tämän olin saanut mieleeni, nopeasti käännyin Biniliin 
ja selitin hänelle, mitä halusin tehdä. Hän katseli minua epä- 
uskoisesti ja kohautti olkapäitään. Mitä minun hyödytti memiä 
puhuttelemaan babagrulaisia, sillä tyhjin toimin saisin palata 
takaisin? Joka päivä heille oh sanottu, mitä heidän odotettiin 
tekevän. He naur oivat pilkallisesti. 

— Mutta kenties he kuuntelevat minua, kun saavat tietää 
minun olevan babilitar! huomautin innokkaasti, vaikka epäil- 
len tehtäväni onnistumista. Binili kohotti kulmakarvojaan. 
Ehkä he kuuntelisivat. Mutta porttejaan he eivät aukaisisi. 
Eivät he kylläkään minua ampuisi mennessäni muurin lähei- 
syyteen puhematkan päähän, mutta eivät he ohsi minulle 
kohteliaitakaan. 

Näin mieheni kanssa neuvoteltuani ja siis saatuani häneltä 
luvan yrittää babagrulaisten taivuttamista käänsin hevosen 
jyrkästi oikealle ja lähdin rohkeasti ratsastamaan kohti kupa- 
rista länsiporttia. Sydämeni pamppaili levottomasti. Antaisi- 
vatko jumalat sanoihini niin paljon voimaa, että ne käännyt- 
täisivät kaupunkilaisten sydämen? Vai tekisivätkö babagru- 
laiset niin, että lävistäisivät ruumiini nuolilla ja heittokeihäillä? 

Tällaista ajatellen lähestyin muuria. Nähdessään minun ole- 
van yksin sen puolustajat eivät vaivautuneet liikahtamaan, 
vaan utehaasti katsehvat entisissä asennoissaan pysyen minua. 
Huomattuaan minut naiseksi he huudahtivat ihmetyksestä. 

Nyt kurottautui jo monta miestä alaspäin. Pysähdytettyäni 
hevoseni katseeni heihin nostaen sanoin: 

— Babagrun miehet, olen tullut luoksenne pulmakseni kans- 
sanne. Olen Assurin kuninkaan rabshaqen vaimo, mutta olen 
synnyltäni babililainen niinkuin tekin. Sen tähden uskokaa 
minua, sillä kaikki mitä tahdon sanoa, teen parhaassa tarkoi- 
tuksessa. 

Ylös katsoen minä puhuin heille kauan aikaa siitä, kuinka 
hyödytöntä heidän taistelunsa oli, sillä mikään ihme ei voinut 
heitä varjella assurilaisten voitosta. Puhuin heille kuninkaan 
lupauksesta ja huomautin, että ainoastaan kaksi kokonaista 
päivää heillä oli aikaa pelastaa kaupungin väki mitä suurim- 
malta onnettomuudelta. Vetosin heidän rakkauteensa vaimoi- 
hinsa ja lapsiinsa ja sanoin, ettei heillä ollut oikeutta syöstä 
näitä kurjuuteen, vaan heidän piti ajatella sukunsa ja nimensä 
säilymistä. 

— Oletko sinä Ninigigu, Babilin Kauppiaidenkadun varrelta? 
muuan vanhahko, jykevän näköinen mies kysyi puheeni ja 
vetoamiseni lopetettuani. Kun myönsin sen, hän jatkoi: — Olen 
äitisi veli. Kuinka sisareni voi, ja kuinka voi isäsi? 

— Voi, enoni, he ovat jo kauan sitten kuolleet, vastasin 
surullisesti. — Mutta etkö sinä, rakas sukulaiseni, voi taivut- 
taa kaupunkilaisia antautumaan ja siten välttymään suurelta 
onnettomuudelta? Minä rukoilen sinua teidän itsenne tähden. 

Mutta hän pudisti päätään. Muuan toinen mies sanoi järein 
äänin: 

— Vaikka oletkin babilitar, mikä nainen sinä olet neuvo- 
maan meitä antautumaan niinkuin pelkurit? Tiedämme kuo- 
levamme siinäkin tapauksessa, että aukaisemme porttimme 
Assurin kuninkaalle. Hän ei meitä armahda, vaikka vannookin 
sen tekevänsä! Sen tähden taistelemme jumaliimme luottaen 
ja kuolemme tahrattomina. Marduk Babagru usur — Marduk, 
Babagrua suojele! Mene pois luotamme, nainen, meitä houkut- 
teluillasi kiusaamasta! 

Kun näin taivutusyritykseni epäonnistuneen — tätä olin 

aavistanutkin — , minä muutaman sanan enoni kanssa puhut- 
tuani käännyin pois ja murheellisin mielin ratsastin Binilin 
luokse. Hän oli sotureineen odottanut minua samassa paikassa, 
johon oh jäänyt, hähestyessäni häntä hän kysyvästi pudisti 
päätään. Kurkkuani kuristi virkkaessani hänelle, että kaikki 
oli turhaa, babagrulaiset tahtoivat kuolla. Mieheni katseli 
hellästi kasvojani. Tämän hän oh tietänyt, mutta oli antanut 
minun mennä, saadakseni kuulla babagrulaisten vastauksen 
omin korvineni. Olin nyt kuullut sen ja tiesin surullisena, 
ettei mitään toivoa ollut. Mieheni pään yllä häälyi verinen 
miekka. 

Ääneti ratsastimme eteenpäin mullasta paljastunutta kal- 
liota pitkin ja laskeuduimme jyrkältä törmältä veden partaalle. 
Paitsi sotureitamme, virran äärellä oli leiriin asettuneita matka- 
miehiä, kaukaa saapuneita kauppiaita, jotka mielipahakseen 
olivat todenneet päämääränsä olevan piiritystilassa. Mihin he 
nyt myisivät tuotteensa? Binili viittasi leiriimme. Siellä olisi 
kyllä ostajia. Mitä heillä oli? Mirhaa, suitsuketta, hyvän- 
hajuisia voiteita ja paljon muuta, etupäässä naisten kaipaamia 
tavaroita. He olivat etäisestä Meluhhasta. 

Istuimme maassa ruohikon reunassa, lähellä kauppiaitten 
telttoja. Heidän tavaroitaan katseltuaan Binili osti minulle 
jonkin yksinkertaisen korun ja rasiallisen nardusöljyä. Olin 
saanut kouraani viikunoita ja pureskelin niitä. Muuan hyvin 
vanha ja arvokkaan näköinen kauppias seisoi läheisyydessäni, 
käsi otsalla tarkastellen taivasta. Rehtikään ei liikahtanut 
puissa, niin tyyni oli. Ilmassa oli jotakin uhkaavaa ja niin pai- 
nostavaa, että päätäni särki. Ihmeekseni Hirnut olivat lakan- 
neet laulamasta, enkä nähnyt niitä missään. Kalastajienkin 
puuhailu oh turhaa, sillä eväkään ei värähdyttänyt veden 
kalvoa. Vain virran pyörteet kierivät tummina renkaina tie- 
tään ja pulpahtelivat kivien välissä. Vanha kauppias laski 
käden otsaltaan ja pudisti päätään. 

— Tämä ei ole hyvä, hän sanoi. — Maa ja taivas ovat ääneti, 
ja eläimet ovat poissa. Maanalainen jumala kääntelee kyl- 

keään ja valmistautuu purkamaan raivoaan. Herra meitä sil- 
loin auttakoon! Älkää menkö vuorille ja kaupunkeihin, vaan 
paetkaa tasangolle! 

— Mitä sitten on tuleva? kysyin. Hän katsahti minuun. 

— Jalkapohjani tuntevat kaukaista värinää. Kotimaassani 
kaikki tällainen, mikä meitä nyt ympäröi, merkitsee sitä, että 
maa rupeaa puhumaan ja vuoret avautuvat, kaatuakseen 
ihmisten päälle. 

Mitään virkkamatta katselimme häntä hänen vitkalleen kul- 
kiessaan kohti juhtiaan ja ryhtyessään juottamaan niitä vir- 
rasta ammentamallaan vedellä. Binili katseli kuuman vasken 
väristä taivasta. Huohotimme molemmat kuuluvasti. 

Viivyimme kauppiaitten luona iltaan asti, välillä käyden 
vilvoittelemassa virran kylmässä vedessä. Kun viimein ohja- 
simme hevosemme sotaleiriä kohti, kirkas kuutamo valaisi 
ketoa kuin väritön päivä. Babagrulaisten kanssa käymäni 
keskustelun tulos murehdutti vieläkin mieltäni. Sanatonna 
ratsastin mieheni vieressä. Taivaan ja maan siteen tähtijoukot 
kaartuivat pääni päällä valtavana helmivyönä, aiheuttaen 
sydämessäni syvää ihmettelyä, miksi jumalien tähtiäänettö- 
myys tämän tästä valahti maan päälle tuomaan jollekin ihmi- 
selle käskyn manalan maahan siirtymisestä. Ne olivat ihmisen 
askelten valvojia, sekä hyvässä että pahassa. Niiden alla kävi 
tieni tuskaisena, masentuneena. Ihmiselämä oli vähäpätöisen 
asian varjossa siitäkin huolimatta, että hänen ruumiinsa oli 
luja tekemään jumalien tekoja. Sillä yksi ainoa toisen ihmisen 
sana, kuninkaan suunavaus, sai hänen henkensä liitämään 
kuoleman harmaille maille — missään ei enää ollut äsken 
vahvana elänyttä ihmistä. Tuhkaako hän oli, jota tuuli mie- 
lensä mukaan tuprutteli paikasta toiseen? Elävä tomu ryömi 
tähtijumalien korkean katseen alla — äkkiä katosi. 

Äänetön, raskas yö lepäsi kedon yllä. Kuun loistaessa 
Babagrun muurien varjo syveni, piteni, siirtyi, ikäänkuin se 
olisi imenyt maasta elämää ja liikettä. Assurilaisleirin nuotiot 
paloivat joka puolella, heitellen ilmaan keltaisia ja punaisia 

huntuja, jotka toistensa poikki tanssittuaan muuttuivat ylös 
pyrähtävien linnunsiipien kaltaisiksi ja heti synnyttyään kuo- 
livat. Hevosten ja heinän haju täytti sieraimeni. Kenttää 
katsellessani huoahdin, jospa olisin aikoinani jäänyt Babiliin 
tai jospa olisin viihtynyt vuoristossa, kaikki tämänkertaiset 
kärsimykseni olisivat jääneet kokematta. Huonosti kuin ihmi- 
nen ja harkitsematon nainen ainakin olin heittäytynyt aikeit- 
teni vietäväksi ajattelematta, mitä vahinkoa siten itselleni 
saatoin. 

— Maailmassa on jotakin outoa, ennustavaa, Binili virkahti 
aivankuin ajatuksiini tarttuen, kun telttamme luona olimme 
laskeutuneet satuloista ja soturit ottivat korskuvat hevosemme 
huostaansa. — Kaikki juhdat olivat levottomia. Yksikään peto 
ei ärjähtele vuorilla tai leirin ympärillä. Ihmeellistä — sha- 
kaalit ja hyeenatkin ovat vetäytyneet piilopaikkoihinsa! Oli- 
siko tuo meluhh alainen kauppamies ollut oikeassa? Mutta — 
minähän tunnen jalkapohjani alustan vapisevan! 

Hän oli oikeassa, sillä minäkin tunsin maan hiljaa tärisevän. 
Kun satuin katsahtamaan telttavaatteeseen ja -keppeihin, näin 
niiden yhtä mittaa värisevän. Se näkyi kuutamossa selvästi. 
Ovivaate liehui edestakaisin. Minua vastaanottamaan tullei- 
den orjattarieni kasvot olivat totiset. Samanlaisilta näyttivät 
kaikki lähellä olevat ihmiset. Meluhhalainen saattoi olla 
oikeassa. Telttamme oli kuitenkin kedolla, jossa ei ollut min- 
käänlaista vaaraa. Tämän todettuani menin orjattarieni aut- 
tamana riisuutumaan ja kohta kävin vuoteeseen yrittääkseni 
uneen pääsemisellä viihdyttää rauhattoman sydämeni lepoon. 
Binili tuli telttaan, riisuutui ja heittäydyttyään viereeni väsy- 
neenä nukkui heti. Häntä ei huolettanut uhkaava maanjäris- 
tys, ei kuolema, ei mikään ihmistä koskeva asia. Ihmettelin, 
minkälaisista tarveaineista hänet olikin mahdettu rakentaa, 
sillä hän tuntui olevan vahvempi kuin tarujen Gilgamesh, josta 
runo lausui, että »kaksikolmannesta hänestä oli jumalaa vallan, 
yksikolmannes ihmistä». 

Seuraavana päivänä rupesi erämaan taholta ajautumaan 
tummia, kuumia pilviä, jotka varjostivat sekä vuoren että 
piiritetyn kaupungin niinkuin raskas, mustanharmaa kamelin- 
karvavaippa. Hautova lämpö lisääntyi puolipäivään mennessä 
niin kauheasti, että lukemattomia sotureita kaatui raskaissa 
varusteissaan pyörtyneinä maahan. Toisen vartiohetken loppu- 
puolella vuoristosta alkoi kuulua raskasta jylinää, joka kuu- 
losti siltä, kuin siellä olisi ukkosenpauhun alla haukkua lous- 
kuttanut valtava koiralauma, joka edestakaisin juostuaan 
päätti lähteä kohti Babagrua. Kiemuroiva salama iski taivaasta 
ja piirsi savuavan vaon ketoon, surmaten kaksitoista kamelia 
ja kolme sotilasta. Vuori kumisi lakkaamatta. Yhtenä het- 
kenä siitä suistui jättiläismäinen lohkare virtaan ja salpasi 
sen veden, kunnes tämä paisuttuaan ja törmään asti ulotut- 
tuaan kohisten peitti lohkareen ja sen yli syöksyen jatkoi 
tietään. 

Piiritetty kaupunki oh tumman ja synkän näköinen, sillä 
aurinko oh peittynyt tuulen kuljettaman hiekan taakse. Kau- 
histuneita sotilaita juoksi kedolla yrittäen hillitä pakokauhun 
valtaamia juhtia, jotka tallaten ihmisiä jalkoihinsa hirnuen, 
korskuen ja mylvien ryntäilivät joka puolelle. Hillitön ihmisten 
melu, elukoitten hätä ja ukkosen jylinä sekaantuivat toisiinsa 
niin ahdistavana pauhuna, että pitelin korviani seistessäni 
orjattarieni keskellä teltassani. Binili oli ratsastanut etuvarti- 
joitten luokse. Telttavaate kahisi myrskynpuuskista. Maan 
vapiseminen tuntui jo niin selvästi, että miltei hoipertelin. 

— Herratar, nyt me kuolemme! kiljuivat orjattaret tarttuen 
peloissaan toinen toisiinsa joka kerta, kun ukkonen jylisi tai 
maa vapisi entistä kovemmin. 

— Pitäkää suunne kiinni, ellette tahdo ärsyttää jumalia 
entistä suurempaan vihaan! kiljaisin heille vastaan. Moko- 
matkin! Olin muutenkin rauhaton ja peloissani, pitikö heidän 
vielä sitä lisätä! Mehän olimme kedolla. Vain jumalien sin- 
koama tulinuoli saattoi meitä vahingoittaa, mutta muuten 
olimme turvassa, koska luonamme ei ollut mitään sellaista, 
joka maan vavahtelusta kaatuen olisi voinut meidät surmata. 

Äkkiä alkoi kuulua kovaa kohinaa, kuulin rankkasateen 
vuotavan pilvistä, sillä telttavaate rapsahteli kuin pisaroitten 
iskusta. Mieheni kastuisi likomäräksi. Kohta tämän jälkeen 
huomasin ereht}Uieeni. Se ei ollutkaan vettä, jota taivas syöksi 
päällemme, vaan hurjasti kiitävää hiekkaa, joka sihisten, sähis- 
ten ja napsahdellen paiskautui telttaa vasten ja kinostui tuu- 
len puoleisen seinän juurelle. Toisella puolella paukkui vaate 
niin kovasti, että pelkäsin sen joko irtoavan kiinnikkeistään tai 
halkeavan. 

— Käskekää joku mies tutkimaan telttaa! huusin orjata- 
rilleni. Heidän silmänsä pyörivät päässä kuin kovakuoriaiset, 
ja he olivat haluttomia lähtemään palvelijoitten telttaan. 
Temmaten ruoskan vuoteelta annoin sen siiman iskeytyä muu- 
tamaan selkään. Uikuttaen joku orjatar ryntäsi hiekkamyrs- 
kyyn. Kohta miehet vahvistivat ulkopuolelta telttaa. Tuskin 
se oli tehty, kun hietasade äkillisesti lakkasi ja jätti jälkeensä 
muutaman silmänräpäyksen kestävän enteellisen hiljaisuuden. 
Maa vapisi yhä rajummin. Se oli nyt muuttunut kuin tuskasta 
kouristelevaksi eläimeksi, joka paikalleen sortuneena kamppaili 
kuoleman kanssa. Vuori Babagrun takana jymisi ja halkeili. 
Ajattelin, mitä kaupungissa tapahtui. Tämän kaltaisen järis- 
tyksen täytyi rikkoa sen taloja. 

Ovivaate riuhtaistiin äkkiä syrjään, ja sisään ryntäsi hätäinen 
upseeri, jonka tunsin mieheni alipäälliköksi. Olin kivahtaa 

hänelle harmini moisesta röyhkeästä sisään tulosta, mutta hän 
ehti ennen minua läähättää: 

— Herratar, missä on ylimmäinen juomanlaskija? 

Säpsähdin hänen ääntään. Se oli levoton, kiihkeä, pyytävä. 

Säpsähdin myös sitä, missä mieheni mahtoi olla, koska hänen 
upseerinsa eivät tietäneet hänestä mitään, vaan luulivat hänen 
olevan täällä. Oliko tapahtunut onnettomuus? 

— Etkö tiedä, missä herrasi on? kysyin. — Miksi haet häntä? 

— Babagrun punaisen portin pylväät ovat murskautuneet 
ja muuri on monesta kohdasta haljennut. Kaupunkilaiset ovat 
jättäneet siihen tyhjän paikan, sillä peloissaan he pakenivat. 

— Murhatun Tamuzun tähden, mitä puhutkaan, mies? huu- 
dahdin. Ensiksi en käsittäni; tiedon suurta merkitystä, mutta 
kohta välähti mieleeni, että puolustajien joukossa portin luona 
vallinneen sekasorron vuoksi mieheni joukot kenties voisivat 
murtautua kaupunkiin. Miksi Binili ei nyt ollut täällä, vaike- 
roin. Miksi hänen pitikin kadota jonnekin? Babagrulaiset 
ehtisivät selvitä hämmingistään, ja silloin olisi tilaisuus mennyt 
hukkaan. Voi, jumalat, tässähän oli hänen pelastuksensa — 
ja korkea arvonsa, huomasin lisääväni ajatuksissani, vaikkei 
tuo tartanin arvo tällä hetkellä tuntunutkaan tärkeältä. Hän 
pelastuisi. Samalla pelastuisivat kaupunkilaiset verilöylyltä, 
sillä kuninkaan lupaama viikkohan ei ollut vielä loppuunsa 
kulunut. Vielä yksi päivä oli aikaa. 

Tuhannet ajatukset, polttavat kuin tulesta nostettu rauta, 
syöksyivät salamoina sydämessäni, ja epätoivoisesti vaikeroin, 
miksi Binili oli poissa. Hän oli poissa. Mutta — olin jäh- 
mettyä tämän ajatukseni salpaavasta mahdollisuudesta — 
eikö joku voinut olla hänen sijaisenaan, käskeä hänen puoles- 
taan? Enkö minä voinut rientää mieheni kunnian ja hengen 
tähden taisteluun ja särkeä kaupungin portin? Osasinhan 
käyttää jousta, keihästä ja miekkaa, ja olin oppinut komen- 
tamaan sotureita, sillä mieheni ammatti oli väkisin tarttunut 
minuunkin hänen siitä alinomaa puhuessaan. 

Mieleni täytti kuuma kiihko ja silmistäni leimahti tuli 
Kohottaen pääni ylpeästi pystyyn virkoin: 

— Odota teltan edessä! Tulen kanssasi. 

Nopeasti käskin orjattaret auttamaan ylleni haarniskan, 
kypärin ja miekan. Kun näin oli tehty, riuhtaisin kilven vasem- 
malle käsivarrelleni, heitin jousen ja nuolikotelon olkapäälleni 
sekä tartuttuani keihääseen ryntäsin ulos. Yhdessä upseerin 
kanssa aloin juosta sitä etuvartiota kohti, mikä oli lähinnä 
porttia. Katsahdin muurille. Osa porttitornia oli sortunut. 
Muutamia babagrulaisia juoksenteli siellä täällä rikkoutuneen 
muurin harjalla, mutta heitä ei ollut monta, ennen kuin noin 
sadan sylen päässä, missä kiireesti laitettiin särkyneeseen muu- 
riin selkätiiliä. 

— Herratar, emme uskalla hyökätä, vaikka tilaisuus onkin 
hyvä, puhui upseeri juostessamme ketoa pitkin niin nopeasti 
kuin saatoimme. Maa vapisi kuin meri aaltoillessaan. Kau- 
pungista kuului katkonaista, epämiellyttävää jyrähtelyä, joka 
ilmaisi jonkin temppelin tai suuren talon luhistumista. — Her- 
ramme, ylimmäinen juomanlaskija, on poissa. Meillä ei ole 
lupaa. 

— Minä annan teille luvan! huudahdin kiihkeästi. — Minä 
vien teidät portin luokse. Minä vastaan kaikesta mieheni edessä. 
Mutta totelkaa minua! 

Tämän kaiken puhuin huohottaen, sillä varusteissa juokse- 
minen ei ollut kovinkaan kevyttä touhua. Vaikka päivä oli 
hämärä kuin yö, vaikka salamat risteilivät kedon yli ja vaikka 
maa murisi ja tutisi, minä en välittänyt niistä. Babagru voi- 
taisiin tänään valloittaa. Sitä ajattelin koko ajan. 

Etuvartiolla juoksivat soturit meitä kohti. Katsoin ympä- 
rilleni. Tuossa oli joukko ryntäystikapuita — tuolla muutamia 
portinsärkijöitä, tässä innokkaita miehiä. Mitä enää tarvit- 
sinkaan? Lähtekäämme. Hyökätkäämme. Valloittakaamme 
Babagru tänään, jolloin taivas, maa ja vuoret järkkyivät! 

En tietänyt paljonkaan siitä, mitä tapahtui, mitä tein tai 
ajattelin. Upseerit juoksivat rinnallani kuin minua suojellen, 

tuolla vyöryi liikkeelle panemani sotureitten armeija pitkiä 
tikapuita hilaten. Vasemmalla puolellani jymisivät portin- 
särkijöitten suuret puupyörät hätäisesti niitä vetämään valjas- 
tettujen hevosten rynnätessä naksuvin kavioin kohti punaista 
porttia. Kuin äkkiä liikkeelle lähtenyt laine paiskauduimme 
porttia ja muuria vasten. Kuin huumaavassa unessa näin 
nousevat tikapuut, niitä pitkin ylös ryntäävät, putoilevat, 
veriset miehet, kuulin kuin kaukaa taistelun ryskeen, hurjan 
epätoivon ja rohkaisun huudot, portinsärkijän yksitoikkoisen 
kolinan sen hirren hakatessa punaista porttia; liukastuin johon- 
kin tahmeaan, ruskeaan, kuulin haavoittuneen hevosen sydäntä 
vihlovan avunhuudon — upseerini ja sotilaani ulvoivat — 
sydämeni oh kuin hajalleen itsensä hakkaavaa tulta — punai- 
nen portti — punainen portti — mieheni, rakas Binili — sinun 
tähtesi — olen pelastanut henkesi — olen korottanut sinut 
tartaniksi — tule, armaani — ota — saalis haltuusi! 

Kun havahduin, seisoin verisenä talon seinää vasten ja itkin. 
Joku upseeri piti minua olkapäästä. Edessäni humisi katkera 
taistelu. Toisella puolellani oh hajalleen hakattu punainen 
portti, toisella työntyivät soturini eteenpäin ja raivasivat tie- 
tään kauhistuneitten, epätoivoisesti taistelevien babagrulais- 
ten keskellä. Olimme kaupungissa. Olimme ottaneet sen, 
kaataneet punaisen portin ja vyöryneet kuin murskaava meri 
lainehtimaan talojen väliin. Babagru — urhoollinen Babagru 
oli kukistunut. Kuka sen teki? Minä. Nainen. Minä, Ninigigu, 
mieheni ikuinen rakastajatar! 

Pyyhiskelin käsivarrellani silmiäni, sillä en nähnyt hyvin. 
Kun katsoin kättäni, näin sen veriseksi. Olinko minäkin tais- 
tellut ja kaatanut miehiä, sitä en muistanut. Ruumistani särki, 
minua väsytti — tahdoin nukkua. Vieressäni oleva upseeri kysyi: 

— Voitko nyt hyvin, herratar? Taistelit uljaasti kuin mies. 
Olit ihmeellinen. 

Katsahdin raukeasti häneen. Taistelinko? Olinko ihmeelli- 
nen? Ihmeellisintä oli, etten muistanut tuosta valtavan unen 
kaltaisesta sisään ryntäyksestä mitään. 

— Jumalat, täälläkö sinä olet? kuulin äkkiä jonkun huuta- 
van luonani. Käänsin päätäni. Siinä seisoi Binili ihmetellen, 
suurin silmin. Katsoin häntä ja yritin hymyillä, viitata kädel- 
läni katua pitkin ja sanoa, että hän jatkaisi alkamaani työtä. 
Mutta en jaksanut tehdä mitään. Ruumiini herpautui. Vielä 
näin mieheni lähenevän minua ja suurenevan väsyneissä sil- 
missäni jättiläismäiseksi, minua kohti kumartuvaksi epätodel- 
liseksi varjoksi, sitten häipyi taistelun ja luonnonvoimien melu 
korvistani. 

Taistelun lopun enteet olivat kuin mieletöntä, kauhistuttavaa 
painajaisnäkyä, jolle ei tuntunut olevan vastinetta missään. 
Maanjäristys, ukkosen jylinä, salamoiden risteilevä iskentä — 
hiekkamyrsky, lohkeilevan vuoren kumina, virran raivostunut 
kohina — kaikki sekaantui toisiinsa peloittavana kamppailuna. 
Taivaan, alisen maan ja virran jumalat olivat jumalia vas- 
taan — kaupungissa syöksyi ihminen ihmistä vastaan — oliko 
tullut aika maan ja ihmisten murskautua manalan ikuiseen 
syleilyyn? Sen päivän ja seuraavan yön Babagru kesti, taisteli 
hyökkääjiä vastaan huojuvilla kaduillaan, luhistuvien talojen 
ja temppeleiden juurella ja soraksi hajonneiden muurien jät- 
teillä. Veri syöksyi ojissa, lakkaamaton tuskanhuuto ja kamp- 
pailun melske pysytteli raskaana pilvenä talojen yllä, ja tämän 
tästä valkoinen salama syöksähti taivaasta. Yhä kauemmaksi 
tunkeutuvat assurilaiset jättivät valtavia kaatuneitten kasoja 
taakseen. Ylimmäinen tallimestari oh lähettänyt armeijansa 
auttamaan miestäni, ja ennen kuin yö tuli, kuninkaan omakin 
armeija marssi kaupunkiin kukistamaan babagrulaisten hurjaa 
vastarintaa. Eivät vain miehet, vaan myös naiset, lapset ja 
vanhukset puolustivat kotejaan ja kaatuivat niiden eteen. 
Vasta seuraavan aamun lähestyessä kamppailu alkoi vaimeta. 
Yöllä maanjäristys lakkasi, jättäen kedolle merkilliseltä tun- 
tuvan hiljaisuuden. Taivaan pilvet rupesivat hajoamaan, 
kohta näkyivät kuun kalpeat kasvot niiden takaa, ja vuorella 
ulahteli ensimmäinen shakaali hiipiessään ulos pesästään. 

Vähän ennen päivännousua heräsin teltassani ja katsoin 

ympärilleni. Kaikkialla oli hiljaisuus. Vain Babagrusta kuu- 
lui kohinaa ja puuskittaista huutoa. Binili oli varmaankin 
koko yön ollut sotureineen jalkeilla ja jatkanut minun alka- 
maani valloitusta. Hänen täytyi olla sangen väsynyt. Tuskin 
hän oli saanut mitään ruokaakaan koko aikana. Tätä ajatel- 
lessani minusta tuntui, että minun täytyi lähteä hänen luok- 
seen viedäkseni hänelle jotakin. Jostakin hänet kyllä löytäi- 
sin, ellei — sydäntäni vihlaisi — hän ollut kaatunut. 

Huusin viereisessä teltassa oleville orjattarilleni, ja he tuli- 
vat nopeasti luokseni, sytyttäen lamput ja ruveten auttamaan 
minua pukeutumisessa. Käskin heidän mennä miesten teltassa 
olevan hovimestarini luokse ja tuoda hänen varastostaan lei- 
pää, lihaa, hedelmiä ja parasta viiniä, viedäkseni ne herral- 
lemme kaupunkiin. 

Vähän ajan kuluttua astelin kolmen miespalvelijani seuraa- 
mana kohti rikkomaani punaista länsiporttia. Päivänkoittoon 
oh hetki aikaa. Vielä oli pimeä. Näin kaupungin yöllä sytty- 
neen palamaan. Punaiset pilvet nousivat tuprahteluina muu- 
rien takaa, värittäen taivaan. Mitä lähemmäksi porttia tulin, 
sen suuremmaksi edestäni kuuluva parku paisui. Minusta tun- 
tui, kuin olisin jollakin lailla palanut. Tuntui kuin olisin tus- 
kallisissa ajatuksissani ja eilisessä teossani siirtänyt itseni 
jonnekin kaukaisuuteen, jossa minua ei koskenut mikään muu 
kuin minä itse ja mieheni. Jumalat varjelkoot minua olemasta 
kova! Mutta tuntui kuin kaupungin parulla ei olisi mitään 
yhteyttä minuun. Sehän oh sotaa — vain sotaa — , jonka 
babagrulaiset olivat itse hankkineet turmiokseen. 

Mutta noin en saanut ajatella — en tahtonut ajatella noin! 
Ja kuitenkin totesin tapahtumat sellaisina kuin ne olivat: 
minä olin saattanut heimolaiseni vihollistensa käsiin. 

Keltainen juova ilmestyi äkkiä kaupungin itäisen muurin 
ylle. Vuoren rikkoutunut selkä alkoi vaaleta. Päivä nousi. 
Olin jo portilla ja astuin kaupunkiin ruumiiden ylitse. Kaik- 
kialta näin, kuinka luja vastarinta oh ollut. Assurilaisten 
mieshukka oli hirvittävä. Mutta myös babagrulaiset olivat 

kärsineet kovasti. Sotilaitten, naisten, lasten ja vanhusten 
tallautuneet ruumiit olivat kuin valtavan laineen sivuun vis- 
kaamat, maaten talojen seinustoilla ja sisäänkäytävillä. Tämä 
oli kätteni julma työ, babililaisen naisen sukulaisuuden osoi- 
tus — jumalat, miksi minun olikin täytynyt tehdä tämä! 
Käänsin katseeni pois, ylös, etten näkisi rikkomaltani portilta 
alkanutta tuskien tietä. Vaikka tänne tullessani olin tietänyt, 
mitä kohtaisin, kuitenkaan en enää tuntenut sodan suurta 
hurmaa niinkuin miehet — siinä minä olin toisenlainen kuin 
he. Syvä sääli ja katkera itseni syyttäminen kirveli sydäntäni. 
Vielä äsken olin ajatellut, että vain sotaa tämä oh, mutta nyt 
tiesin sen olevan muutakin — en uskaltanut mielessäni tunnus- 
taa sitä, miksi se pohjimmaltaan osoittautui. Mutta toisin en 
ollut voinut tehdä. Taakkani oh ollut liian suuri ja monimut- 
kainen ratkaistakseni sen paremmin. Jos ketä, jumaha saattoi 
syyttää, että tänään kaikki oh näin. Ellei heitä, oliko yksi 
ihminen syyllinen — minä? Eikö Babagrun hirvittävä kohtalo 
ollut koko ihmispaljouden pahuuden tulos? 

Mutta — voi — mitä hyödytti tutkiskella onnettomuuteni 
syitä ja tekoni seurauksia, sillä ne ohvat kaikesta huohmatta 
olemassa! Kaikki ihmiset ohvat heikkoja ja pahoja, ja minä 
ohn myös ihminen, nainen, jonka elämässä rakkaus mieheen 
oh kaiken määrääjänä. Työni oh sellainen kuin oh: paha. 

Siellä täällä oh maanjäristyksen särkemä talo, jonka seinät 
ohvat luhistuneet kasaan ja muodostivat röykkiön. Vaatteita 
ja talouskaluja näkyi raunion raoista, jokin kissa parkui mou- 
ruavasti ja kaipasi penikoitaan. Säikähtäneet kyyhkyset par- 
veilivat lepattavin siivin pääni päällä harhaillessani siellä 
täällä miestäni etsien. Ei kukaan tietänyt hänestä mitään. 
Pelästys valtasi mieleni. Oliko Binili kaatunut? 

Viimein näin hänet. Hän seisoi valkoisen temppehn por- 
tailla hoputtamassa miehiään, jotka yrittivät nujertaa vierei- 
sessä palatsissa epätoivoisesti puolustautuvia viimeisiä bab- 
agrulaisia. Temppehn kynnys hänen takanaan oh punainen ja 
liukas. Sielläkään eivät ihmiset siis olleet saaneet olla rauhassa, 

vaan sinnekin oli sodan surma seurannut keitä. Ah, tämän 
kaupungin onnettomuutta! Sukulaisetkin olivat kenties kuol- 
leet, enoni ehkä jo siellä, missä minä tunkeuduin kaupunkiin. 
Tällaista oh sota. Miksi me sodimme — jumalat, voi, miksi 
me sodimme? 

Mieheni puku oh repeytynyt ja tahrainen, hänen partansa 
hien ja tomun tuhri ma, niin että se oh hänen leukansa alla 
kuin lapio ja kahnutti panssaria vasten. Kypäri oh isketty 
vinoksi, ja hänen oikea silmänsä oh musta kuin yö. Kun hän 
minut nähdessään hymyili, luulin ensin hänen irvistävän häi- 
jysti, emien kuin älysin, että hänen naamansa oh niin kankea, 
ettei siihen syntynyt parempaa iloa. Noustuani hänen luokseen 
hän suuteli minua otsalle ja huulet vielä miltei otsassani kiinni 
karjaisi upseereilleen: 

— Painakaa portti sisään! 

Tätä seurasi kova rymähdys, ja assurilaiset tunkeutuivat 
taistellen porttiholviin. Puistosta kuului vähän aikaa hähnää, 
sitten se vaimeni. Babagrun valloitus oh päättynyt. 

— Toin sinuhe ruokaa ja viiniä, virkoin. — Olet nähssäsi. 

— Missä ovat ruokasi? Toitko paistetun härän? 

— En, toin kolmen miehen kantamuksen muuta, vastasin 
nauraen. Viittasin palvelijoitani käymään esiin. Vähttämättä 
paikasta Binili harppasi heidän eteensä ja alkoi molemmin 
käsin kahmia ruokaa suuhunsa. 

— Onko kuningas jo kaupungissa? kysyin, mutta hän pudisti 
päätään. 

— Maanjäristyksen kestäessä hän vaatteella kasvonsa peit- 
täen huusi jumaha kauhistuneitten pappiensa keskellä ja sen 
jälkeen on ylikuohilaansa kanssa uinut viinissä, Binih vastasi 
syödä murtaen innokkaasti. Kääntyen syrjittäin hän oikeassa 
kädessään olevalla lampaanluulla viittasi eräälle upseerilleen, 
joka seisoi temppelin portaiden toisessa laidassa. Tämä astui 
luoksemme, kädessään iso ja jykevästi tehty avain. 

— Anna avain vaimolleni, sillä hän se kukisti kaupungin! 

hän murahti syöntiään jatkaen. Hämmästyneenä katselin 
upseerin käteeni pistämää avainta. 

— Kaikki jumalat muistakoot vaimosi, jokainen assurilai- 
nen häntä ylistäköön! upseeri lausui kunnioittavasti. — Hoi, 
miehet, tässä on hän, josta kuninkaamme armeija puhuu mie- 
hestä mieheen: Babagrun kukistaja, herramme ylimmäisen 
juomanlaskijan ihana vaimo! 

Portaiden juurella olevat soturit katsoivat minua suu auki, 
hämmästyneinä. Mutta sitten he alkoivat huutaa, ja huusi- 
vatkin niin innokkaasti, että käsillä peitin korvani. Binili 
hymyili karusti. 

— Kaikki puhuvat sinusta, hän huomautti. 

— Mutta mikä tämä on? kysyin avainta tarkoittaen. 

— Sekö? Se on Babagrun pääportin avain ja merkitsee 
kädessäsi sitä, että kaupunkilaiset ovat sinun voittamiasi. 

— Mitä minä tällä teen? 

— Kuninkaamme saapuu kohta kaupunkiin ottaakseen saa- 
liin haltuunsa. Menemme häntä vastaan suurportin ulkopuo- 
lelle, ja siellä annat avaimen valtiaalle, mieheni selitti. Hän oli 
nyt syönyt tarpeekseen ja juonut pienen ruukullisen viiniä. 
Katselin tarkasti häntä. 

— Minua ei huvita mennä kuningasta vastaan, sanoin. — 
Etkö sinä voi luovuttaa hänelle avainta ja kaupunkia? 

— Tapa on sellainen, että se, joka valloittaa kaupungin, on 
sotureineen kuningasta vastassa tämän tullessa kukistettuun 
paikkaan. Kaikki sotilaat tietävät, että sinä murskasit punai- 
sen portin ja toit armeijani sisään. Kunnia kuuluu sinulle. 
Pane siis avain vyöhösi! Kohta meidän on lähdettävä her- 
raamme vastaan. 

Binili puhui rauhallisesti, mutta sydämessäni oli jotakin 
omituista, ikäänkuin aavistelevaa pelkoa. Se sama tuska, 
joka oli kouristanut mieltäni silloin, kun näin Babagrun ensim- 
mäisen kerran, tuntui ponnistelevan sydämessäni päästäkseen 
jollakin lailla varoittamaan minua. Jälleen tuntui siltä, että 
minun piti paeta — paeta, eikä viivytellä sijoillani. Minun ei 

pitänyt mennä kuningasta vastaan. Minun piti lymytä johon- 
kin — mitä varten, sitä en osannut selittää, mutta siltä minusta 
tuntui. 

— Mikä sinun on? kuului mieheni huolestuneesti kysyvän. 
Ei mikään! vastasin päätäni pudistaen. Olin ehkä väsynyt. 
— Annan käskyn upseereille, että he kokoavat armeijani — 
paljon siitä viime yönä menetin miehiä — mennäksemme suur- 
portin ulkopuolelle. Odota tässä! 

Hän laskeutui alas ja viittoiltuaan luokseen joukon upsee- 
reita käsiään levitellen alkoi jakaa näille määräyksiä. Hevosia 
talutettiin esiin, ja upseerit nousivat niiden selkään, karauttaen 
kuka mihinkin. Kohta rupesi sieltä täältä saapumaan sotilaita, 
joissa jokaisessa oh ankaran taistelun merkkejä, ja kokoontu- 
maan portaiden edessä olevalle pienelle torille. Kun viimein 
upseeritkin olivat palanneet ja järjestäneet rivit, mieheni kut- 
sui ylimmät apulaisensa luokseen ja selitti heille, mihin lähti- 
simme. Kuultuaan kaikki hänen sanottavansa upseerit rupe- 
sivat katselemaan minua. Heidän silmäyksensä olivat ihailevat. 
Kenties minä k3^pärineni, rintapanssareineni ja miekkoineni 
heistä näytin uljaalta ja merkilliseltä, mutta omasta mieles- 
täni olin hyvinkin mitätön. Sillä jokin tulevaisuuteen kohdis- 
tuva pelko sai minut toivomaan, että voisin kenenkään huo- 
maamatta livahtaa pakoon ja palata leiriin telttaani. 

Voi — jos niin olisin tehnyt, mitä olisikaan tapahtunut? 

— Mutta, kunnioitettava rabshaqe, komentajamme, onko 
soveliasta, että ihana vaimosi, joka antaa kuninkaamme käsiin 
Babagrun, mitä yksikään mies ei kyennyt valloittamaan, mars- 
sii tai ratsastaa kanssamme? muuan upseeri kysyi kumartaen. 
En oikein ymmärtänyt, mitä hän tarkoitti. — Katso, vierei- 
sessä palatsissa, joka oh kaupungin kuninkaan — hän makaa 
kuolleena puutarhassaan — , on kultainen kantotuoh. Salh 
siis meidän kunnioittaa ihanaa kaupungin kukistajatarta siten, 
että me upseerit kannamme häntä tuohssa kaikkien edellä! 
Se on hänelle meidän ihailumme osoitukseksi. 

— Olkoon niin. Hän onkin väsynyt, Binili vastasi harmik- 

seni. Oh, olisi päästänyt minut menemään telttaamme, niin 
olisin ollut iloisempi! 

Mutta en voinut vastustaa tapoja enkä ihastunutta armeijaa. 
Alistuin siis, vaikka aavistinkin jollakin oudolla tavalla, että 
pakenemiseni olisi tänä hetkenä ollut parhainta, mitä saatoin 
tehdä. Nousin portaiden juurella kultaiseen kantotuoliin, jonka 
kahdeksan upseeria kohotti olkapäilleen. Sotilaitten huudel- 
lessa iloisia ja ylistäviä sanoja minulle minä armeijan etu- 
nenässä kulkien lähdin suurportille päin. Takanani ratsasti 
Binili yönmustalla hevosella, hänen jäljestään tuli joukko 
upseereita ja näiden jäljestä vuorostaan mieheni armeija. 
Kapeita, mutkittelevia katuja pitkin soluen, mennen yli torien 
tai kenttien, ohi maanjärist}^ksen sorruttamien talojen, ruumis- 
kasojen ja palavista taloista työntyvien savupilvien me vit- 
kalleen vaelsimme eteenpäin, kunnes melskeemme täytti suur- 
portin pitkän holvin, joka oli monin isieni jumalien tai pyhien 
eläinten kuvin somistettu. Asetuimme ulkopuolella olevalle 
kedolle, tuhoutuneitten muurin- ja portinsärkijöitten lähei- 
syyteen. Jonkin matkan päässä oli kuninkaan komea teltta. 

Seisoin mieheni vieressä. Heti takanamme olivat kaikki 
hänen upseerinsa ja näitten takana sotilaat. Rikkoutuneita 
aseita lojui kaikkialla maassa. Vaikka ruumiita hautaavia 
orjia kuljeskelikin joka puolella lapioineen kuoppia kaivamassa, 
monet kaatuneet lojuivat vieläkin mitä omituisimmissa asen- 
noissa kedolla. Korppikotkat kaartelivat ilkeästi kiljuen ja 
kähisten ilmassa niiden yllä ja toisinaan syöksähtivät alas kuin 
mustat nuolet. Aivan läliellämme makasi kaunis, upeakoristei- 
nen, nähtävästi jonkun korkean upseerin kermankarvainen 
hevonen pää taipuneena toista ojennettua etujalkaa vasten. 
Sen vatsassa oli ammottava haava, ja tuskissaan eläinparka 
oli luultavasti purrut kielensä poikki, koska punainen juova 
oli pursunnut sen huulille ja jähmettynyt siihen. Säälin tun- 
tein käänsin katseeni siitä pois. Takanani nousi Babagrun 
kirpeä tuhosavu heleänsinistä taivasta kohti, missä leivosten 
laulu helisi ihmisten pahuudesta tietämätönnä. Pahan olon 

tunteeni lisääntyi. Tuntui siltä, että kaiken sen tähden, mitä 
olin tehnyt onnettomille babagrulaisille, saisin maksaa raskaan 
hinnan. Miten joutuisin sen suorittamaan, siitä en ollut sel- 
villä, mutta jollakin lailla se tuntui liittyvän aikaisemmin 
kokemaani mitattomaan kauhuun. Teki ihminen mitä pahaa 
hyvänsä, aina hän sai sen jotenkin korvata. Vaikea oh ihmi- 
sen tie hänen asuinsijoillaan, ja hänen tekonsa olivat teräviä 
kuin miekat, sillä tekipä hän niin tai näin, aina hänen kättensä 
jäljillä piileskeli pahaa. 

Ajatukseni olivat niin moninaiset, etten paljonkaan muista- 
nut, mitä varten oikeastaan seisoin tässä. Joskus olin tahtonut 
nähdä kuninkaan, jonka ikeessä huokaili paljon kansoja ja 
jonka korkea sana joko ylensi ihmisiä tai syöksi heitä kuole- 
man syvyyteen. Hän oh ollut mielestäni voiman kuva, jota 
olin oppinut salaisesti palvelemaan jumalana. Nyt hän ihmeek- 
seni ei tuntunut minusta paljon miltään. Olivatko siihen syynä 
leirissä kuulemani ivalliset puheet ja upseereitten katkeruus, 
sitä en tutkinut, mutta siten vain oli. Tiesin kyllä, että hänen 
mahtinsa tunkeutui maan äärestä toiseen, liikutellen tuhansia 
miehiä käsittäviä armeijoita, murskaten kaupunkeja ja lukien 
saaliikseen loppumattomia orjajonoja. Mutta sittenkin jäin 
hänen vallalleen kylmäksi ja kuivaksi. Pilkallisesti arvelin, 
että Babagru oh hänen mahtavan voimansa täydellisin kruunu. 
Se kuvasi parhaiten, miten hänen voimakkuutensa laita oli. 
Nainen oli hänen puolestaan tehnyt työn, tuon Assurin väke- 
vän härän kykenemättä sitä suorittamaan. Miten ihmeellistä 
tämä olikaan! 

Vaikka seisoinkin paikallani upseereitten ja sotilaiden ihaile- 
mana ja ihmettelemällä valloittajattarena, ei sydämeni rie- 
muinnut. Vaikka hiljaisesti iloitsinkin mieheni hengen pelas- 
tumisesta ja hänen tulevasta korkeudestaan, takanani olevien 
heimolaisteni veri ja vapaus samensi sydämestäni kaikki valoi- 
sat tunteet. Tämän tästä huokasin syvään. Lisäksi olin yhä 
enemmän ja enemmän kiusautunut siitä, että minun piti odot- 
taa kuningasta. Liikuttelua ehtimiseen jalkojani. Helle ja sei- 

sominen vaivasivat minua, sillä en suinkaan ollut tottunut 
sotamiesten lailla seisomaan polttavassa päivänpaahteessa 
kypäri ja rintapanssari ylläni. Minua miltei huimasi. Miksei 
kuningaskaan, tuo ihmisen pieni poika, jo suvainnut tulla? 
Jos hän tahtoi jaksaa ylpeillä kukistaneensa Babagrun, piti 
hänen jaksaa ensin ottaa kaupunki vastaan! Seisoin ja odotin. 
Silmäni olivat miltei kipeät kirkkaaseen ketoon tuijottami- 
sesta. Vieressäni örähteli ja köhähteli Binili mustaksi isket- 
tyine silmineen ja kankeine lapiopartoineen, joka ilkeästi ään- 
nelien raaputti hänen panssariaan. Takanamme haisivat sota- 
miehet hielle ja muullekin, rupatellen puoliääneen kaikenlaista 
joutavaa. 

Jospa minä olisin tuona pitkältä tuntuvana kärsimättömänä 
ja levottomana hetkenä tietänyt, mitä minun piti tehdä, sen 
olisin suorittanut viipymättä! Jättämällä odottamisen sikseen 
ja palaamalla leiriin olisin kenties muuttanut monen ihmisen 
kohtalon. Mutta sen tietäminen, että minusta kuultuaan 
kuningas tahtoisi nähdä minut, pidätti minut yltyvästä malt- 
tamattomuudestani huolimatta paikallani. Olipa kuningas 
mielestäni kuinka väheksyttävä tahansa, hänen voimaansa 
minun täytyi kunnioittaa välttyäkseni hänen vihaltaan. Vaikkei 
hän minun leirissä ollessani ollutkaan osoittanut ylistettävää 
taitoa pienten kaupunkien valloittamisessa, hänen taitonsa 
masentaa ja murskata ihmisiä oli kuitenkin hyvin huomion 
arvoinen juttu. Sitä minun piti ajatella. Rauhani ja mieheni 
tartaninviran tähden minun täytyi jaksaa seistä horjuvilla 
jaloillani ja tuijottaa silmäni kipeiksi häikäisevässä auringon- 
valossa. 

Seisotettuaan meitä paikallamme niin kauan, että olimme 
pökertymäisillämme joka ainoa, herramme ja valtiaamme, 
Assurin mahtava kuningas viimeinkin lähti luoksemme, ajaen 
upeissa taisteluvaunuissa, joiden etusarveen hän ajajan vie- 
ressä seisten nojasi molemmin käsin. Kaksi kermankarvaista 
hevosta veti vaunuja. Hänen takanaan ratsasti joukko kor- 
keita upseereita ja hänen aina mukana oleva ylikuohilaansa, 

jonka tiedettiin työntävän nokkansa joka asiaan saadakseen 
sen sekoitetuksi. Hevosten juostua lähemmäksi näin kunin- 
kaan pukimet. Päässään hänellä oh auringon lailla säihkyvä 
kultainen kypäri, yllään voinvärinen ihokas, pitkäliepeinen 
miehenhame ja lyhyt rengaspaita ja jaloissaan helmin koris- 
tellut sannikkaat sekä hihnakierteiset sukat. 

Hevoset olivat jo pysähtyneet eteemme ja rynnänneet taka- 
jalkojensa varassa pystyyn. Kun ne asettuivat liikkumatto- 
miksi ja hoviherrat olivat ehtineet vaunujen luokse, meihin 
katsomatta kuningas loi tuikean katseen Babagruun ja riemuit- 
sevalla äänellä huudahti: 

— Uhmastasi huolimatta kuitenkin kukistin sinut, Babagru! 
Kuin väkevä sonni minä tulin ja murskasin sinut! 

Tyrmistyneenä ja alahuuli ulos työntyneenä tuijotin häneen. 
Höh, niinkö se olikin? Hänhän se kukistikin kaupungin, en 
suinkaan minä tai mieheni. Närkästy miseni oh herännyt, 
mutta en uskaltanut tuiskahtaa mitään ollakseni pilaamatta 
mieheni asioita. Tarkastelin kuningasta. Hän tuntui olevan 
sangen korskea ja mahtinsa tietävä mies, jolle nöyryys oli vie- 
rasta. Suunnilleen viidenviidettä ikäiseltä hän näytti, oli voi- 
makasvartaloinen, mutta kuitenkin solakka. Mutta liian punai- 
nen hän oli. Hänen hiuksensa olivat ärsyttävän punaiset, kas- 
vot olivat punaiset ja — näin sen nyt tarkkaan — silmätkin 
vivahtivat punaiseen. Olipa hänessä väriä, jota hän oli hank- 
kinut viinillä lisää! Hänen kasvonsa näyttivät hymyileviltä, 
mutta tuo hymy oli kuin kissan nauru, sillä se tuntui pelot- 
tavan petolliselta. Parta ja hiukset olivat huolellisesti käher- 
retyt. Hänen vaatteittensa hyvä haju tunkeutui sieraimiini 
ja poisti takanani polvillaan olevien sotamiesten omatuottoi- 
sen hajun, joka pahasti oli kuvottanut vatsaani. 

Tuona hetkenä en tietänyt, pidinkö kuninkaastamme vai 
en — se selvisi minulle vasta tulevana aamuna, jolloin ylpeän 
valloittajattaren sijasta olin häväisty, murtunut nainen. Ehkä 
halveksin häntä enemmän kuin pidin hänestä. 

Hänen huudettuaan ylvästelevät ja suurta tyhjyyttä 

uhkuvat sanansa mieheni sanoi kädellään kaupunkia osoit- 
taen: 

— Herra, kaupunkisi portit ovat avoinna sinun kuninkuu- 
tesi sisään menoa varten! Olen käskenyt laittaa Babagrun 
ylpeydessään sokaistuneen ja rangaistuksensa kohdanneen 
kuninkaan palatsin kuntoon sinun ylevän oleskelusi paikaksi. 

— Rabshaqe, toimesi ovat olleet hyvät, hän vastasi enem- 
män ulkonaisesti kuin sisäisesti iloiten, mistä päättelin hänen 
olevan harmissaan sen vuoksi, ettei hän komeista vannomisis- 
taan huolimatta ollut kyennyt suorittamaan sitä, minkä hän 
sai vastaanottaa toiselta — vieläpä naiselta. Hän oh kaikin 
puolin petollinen ja osasi teeskennellä iloa silloinkin, kun suuri 
närkästys kaiveli hänen sydäntään. — Pyydä minulta palkin- 
tosi, sen annan sinulle! 

— Kuninkaani, en suinkaan minä sitä pyydä! rehellinen 
Binili harmikseni virkkoi — ja tiesin miten hän jatkaisi. — 
Enhän minä, vaan vaimoni hallitsee kaupungin avainta. Hän 
valloitti Babagrun sinun nimesi kunniaksi. Hän siis pyytäköön. 

Ihmettelin, miksi hän noin puhui, sillä hänenhän oli armeija, 
ja hänhän teki suurimman työn. Minä olin ainoastaan murs- 
kauttanut punaisen portin ja johdattanut väen sisään. Oksin- 
han voinut siitä huolimatta menettää taistelun. Säpsähtäen 
näin kuninkaan iskeneen katseensa minuun. Mielessäni kohahti 
uhmaa, sillä en suinkaan aikonut pelätä häntä. Kohottaen 
pääni kopeasti pystyyn katsoin häntä silmiin. 

— Olen kuullut sellaisesta jumalien suorittamasta ihmeestä, 
että nainen miesten sijasta mursi babagrulaisten uhman, kunin- 
gas virkahti. — Ja tässäkö hän on, sinun urhoollinen vaimosi, 
ylimmäinen juomanlaskija? 

— Minä se olen, herramme, vastasin mieheni puolesta kyl- 
mästi ja ylhäisesti. Kuninkaan ei pitänyt luulla, että minä 
naisten tavoin lannistuin hänen punaisen katseensa edessä ja 
unohdin itseni niin pahoin, että antaisin aiheen uskoa minua 
heikoksi. — Tässä on kaupunkisi avain! Jumalat ovat olleet 
puolellasi. 

— Ovat — totisesti, hän mutisi ikäänkuin käyttäytymiseni 
hämmästyttämänä ottaessaan kädestäni avaimen ja pannessaan 
sen vyöhönsä. Hänen katseensa ei koko aikana kääntynyt 
minusta. Punertavine silmineen hän ahmi vartaloani päälakeni 
huipusta varpaisiini asti, ja tässä hänen katselemisessaan oli 
jotakin niin suuresti minua loukkaavaa, että olin vetäytyä 
Binilin turvallisen selän taakse. Ellei hän olisi ollut kuningas, 
meidän herramme, olisin antanut vihani kuohahtaa ja iskenyt 
häntä kämmenelläni päin kasvoja. Niin häpeämätön hänen 
silmäilynsä oli. Poskeni arpea poltti. Mutta en voinut paeta, 
vaikka halusinkin tehdä niin. Olin korkean ylimyksen vaimo, 
Babagrun valloittajatar ja vapaa nainen, mutta tänä hetkenä 
tuntui siltä, että seisoin kuninkaan edessä kuin kaupan oleva 
portto. Ei hän, ihminen, minua siinä pystynyt pidättämään. 
Hänen mahtinsa minut jähmetti paikalleni ja esti pakoni. Ja 
niin minun täytyi olla siinä. 

— Ovat — totisesti, hän lausui toistamiseen. — Sinä, hän 
äkkiä viskasi minulle, — sopisit rinnalleni Assurin kuninkaiden- 
tuohlle! Tuollainen pitää kansojen herran vaimon olla! Rab- 
shaqe Binili, puolisosi on ihana! Jumalat ovat pitäneet käsiään 
sinun päälläsi. Mutta menkäämme kaupunkiin, joka saa itkeä 
pahojen töittensä tähden! 

Silloin viime hetkessä muistin babagrulaiset ja ahdistuksen 
rynnätessä sydämeeni huudahdin: 

— Kuninkaani, kuule minua! Pyysit miestäni anomaan 
palkintoa. Hän jätti anomisen minulle. Etkö olekin luvannut, 
että jos Babagru antautuu ennen viikon kulumista, sinä sääs- 
tät kaupunkilaisten hengen? Minä rukoilen nyt sinua: armahda 
siis jäljellä oleva väki! Se on minun omaa kansaani. 

Minuun kummallisesti, ehkä pilkallisesti vilkaisten hän 
vastasi: 

— Pyyntösi ei toden totta ole kovinkaan suuri! Miksi 
rukoilet kurjien kaupunkilaisten tähden, vaikka he ovatkin 
kansaasi? Mutta koska lupasin, niin täytän pyyntösi. Säästy- 
köön siis kaupungin väen henki! Etkö muuta osaa pyytää? 

Kun hän näin puhui hiukkanen ivaa äänessään, minusta 
tuntui, että hän luuli pelästyttäneensä minut hervottomaksi, 
niin etten uskaltanut puhua kuin hädissäni. Miten minun ole- 
mattoman pelästymiseni laita oli, sen tahdoin hänelle osoittaa. 
Sen vuoksi jatkoin: 

— Muistutan sinua myös siitä, että olet luvannut korottaa 
tartaniksi sen upseerin, joka antaa käsiisi Babagrun. 

— Hän ei ollutkaan mies! Teenkö naisesta ylipäällikön? 
Hoho! Hän nauroi pitkään ja kaikuvasti, niin että vedet putoi- 
livat hänen silmistään. Myös kaikki ympärillämme olevat 
upseerit purskahtivat hohottamaan. Oloni tuntui hiukan 
ilkeältä ja olin hämmentyä, mutta sitten tiuskaisin: 

— Minä en sinun tartaniksesi pyrikään! Ota huomioon, että 
armeija, jonka avulla mursin portin, oli mieheni! Mieheni 
vei työni loppuun ja kukisti kaupungin. Jos olet oikeamieli- 
nen, niin tiedät, etten ehdota mitään väärää, jos huomautan 
lupauksesi nyt koskevan häntä! 

Näin minä sanoin. 

— Olet ihailtava nainen, hän vastasi kauan aikaa katsel- 
tuaan minua, tällä kertaa ikäänkuin kunnioittavasti. Hänen 
äänensäkin oli ollut omituisen hiljainen, hivelevä. — Olet 
rohkea, ja tiedät, mitä teet. Kaikki mitä pyysit, minä annan 
sinulle. Koskaan et unohdu mielestäni, sinä Assurin naisten 
suurin! 

Hän viittasi ajajalle. Kermankarvaiset hevoset syöksähti- 
vät vauhtiin, ja kohta kumisi suurportin holvi vaunujen jyris- 
tessä sen läpi upeiden hoviherrojen seuraamana. 

— Mieheni — tartani Binili, kuiskasin. Polviani hervotti, 
ja olin iloissani, että kiusalliseksi käynyt kunnianosoitus oli 
ohitse. Toiselta puolen kuitenkin olin sanomattoman masen- 
tunut, sillä kuninkaan häpeämätön vartaloni tarkastelu vai- 
vasi vieläkin sydäntäni. Mitä hän oh tarkoittanut tehdessään 
niin — vai oliko hän aina sellainen naisen nähdessään? Hänen 
punaiset kasvonsa ikäänkuin vieläkin leimusivat edessäni ja 
saivat poskeni punastumaan häpeästä. Joskus olin kuvitellut 

hänen olevan ylevä, puolittain jumalien kaltainen mies, mutta 
nyt olin kohdannut ainoastaan ihmisen alhaisen pojan, jonka 
kasvoilla oh palanut rietasta hekumaa. Sen sijaan, että tuo 
mies olisi ylistänyt naista hänen suuresta teostaan, hän oh 
ajatellut jotakin muuta, jolla ei ollut kaupungin valloittami- 
sessa mitään tekemistä. 

Kun upseerit kantoivat minua kultaisessa tuolissa leiriin — 
mieheni oli mennyt armeijoineen takaisin kaupunkiin — , uusi 
tuskallinen, selittämätön ahdistus vaivasi mieltäni. Sen tutki- 
misesta en hyötynyt mitään, sillä en ymmärtänyt vaivaani, 
vaikka toisin ajoin sen käsittäminen olikin miltei käteni ulot- 
tuvilla. Samanlaista tuntemattomuutta, pohjattomuutta ja 
kauhistuttavaa tässäkin oh, niinkuin oh ollut ensimmäisen 
kerran Babagrun nähdessäni minut kohdanneessa tunteessa. 
Pelkäsin jotakin. Olin levoton. Mutta en tietänyt miksi. 
Mitä oikein oh tulossa? Sillä jotakin tapahtumia oh synty- 
mässä kohtalon kiviseinäisessä työpajassa. 

Voi, kunpa ohsin päässyt kotiimme Ninuaan! Siellä ohsin 
voinut rauhoittua ja unohtaa Babagrun, Talonpojanportin, 
jonka aavisteleva pelkoni teki minulle kohtalon paikaksi. 
Jumalat minua ja miestäni suojelkoot! 

Tuli yö. Taivaallisen vallin kalpea kuningas Sin-kuunjumala 
oli noussut ylhäiselle tielleen tähtitarhojen lasuuripohjaiseen 
vahvuuteen. Sen alla lepäävä keto oh kuin äänetön, hopealla 
silattu manalan maa. Sinisistä varjoista nousivat sotajoukon 
jättämien telttojen kuunkimalteiset seinät ja harjat. Hyeenat 
ja shakaalit liukuivat tummina möhkäleinä niiden läheisyydessä, 
kohottivat kuononsa nuuskimaan, liukuivat taas varovaisesti 
eteenpäin. Kauempana olivat laitumella assurilaisten hevoset, 
muulit ja aasit vartijoineen, ja vieläkin kauempana kyyhötti- 
vät makuulle asettuneet kamelit kyttyröineen kuin jumalien 
yhteen kasaan sinkoamat kivet. 

Virran takana sinisenä nousevaa vuorta vasten roihusivat 
vieläkin palavan Babagrun punaiset lieskat. Teltan läheisyy- 
dessä seisten katselin kaupunkia. Odotin miestäni, joka vielä- 
kään ei ollut palannut luokseni, vaikka yö oh pitkälle kulunut. 
Tiesin kyllä kuninkaan ja armeijan juhlivan voittoa, mutta siitä- 
kin huohmatta toivoin Binilin ratsastavan leiriin. Orjattareni 
ja palvelijani olivat jo teltoissaan nukkumassa, minä yksin sei- 
soin ja odottaen valvoin valkean kuun ja tähtien kasvojen alla. 

Kaupunki eli, kohisi, nielusi, puhui. Mutta mikä paha parku 
sen rauniotalojen keskeltä vyöryikään niin peloittavana kor- 
viini, että aloin aavistella jotakin erikoista tapahtuneen? Pel- 
käsin Punaisen miehen syöneen sanansa ja vastoin vannomis- 
taan syöksevän heimolaiseni surmaan. Sillä eivät nuo tämän 
tästä kuuluvat kauhunhuudot olleet rauhaansa vaipuneen kau- 
pungin ääniä, vaan jotakin muuta. 

Joku yksinäinen soturi laahusti hitaasti länsiportilta leiriin 
päin. Mieheni hän ei ollut. Mutta haluten tietää, mitä kaupun- 
gissa tehtiin, riensin sotilasta vastaan. Hän oh joku aliupseeri, 
joka piti pahoin haavoittunutta kättään koukussa rintansa 
päällä. 

— Etkö tiedä mitään rabshaqe Binilistä? Ja mitä tehdään 
kaupungissa? 

Hän pudisti päätään. 

— Ylimmäisestä juomanlaskijasta en tiedä mitään. Mutta 
mitä kaupungissa tapahtuu, sen kyllä tiedän, hän vastasi. 
Kauhukseni ja minut miltei hengettömäksi saattaen hän jatkoi: 
— Kuninkaamme pitää suurta juhlaa ja on viinistä juopunut. 
Ilonsa osoitukseksi hän on luvannut kaupungin naiset sotilait- 
ten huvittelun välineiksi, ja sen äänen nyt kuulet, herratar. 
Aamun valjetessa kaikki babagrulaiset tapetaan. Vain orjat 
säästetään, että kuninkaamme voisi viedä heidät Ninuaan ja 
myydä hyvästä hinnasta. Minä — minä menen telttaani — 
olen pahoin haavoittunut. 

Hän hoippui pois minun jäädessäni jyskyttävää rintaani 
kädellä painaen paikalleni niinkuin kivinen pylväs. Voi, juma- 
lani, jumalani! Punainen mies oli syönyt sanansa ja vihkinyt 
lupauksestaan huolimatta heimolaiseni miekkojen terien huku- 
tettaviksi! Tämän ajatteleminen oh niin masentavaa, että kat- 
kerasti itkien luisuin hervottomin jaloin polvilleni ja tuskan- 
hien peittämin kasvoin tuijotin silmissäni pimenevään ketoon. 
Tätäkö varten — tätäkö varten olin murtanut portin? Tänä 
yönä olivat kätteni työn ansiosta heimoni kauniit naiset raa- 
kojen assurilaisten palkkasotureitten rääkättävinä, kunnes 
aamun sarastaessa heidän päänsä alkaisivat putoilla. Oi — 
tiesin nuo sotilaat, kaikesta maailmasta palkatut miehet, joilla 
oh niin paljon jumaha, etteivät he enää uskoneet yhteenkään! 
Nauraen he nauttisivat uhreistaan, nousisivat heidän päältään 
ja miekkansa otettuaan iskisivät makaamansa naisen valkoisen 
kaulan poikki. 

Mitä ohsi minun pitänyt tehdä tai jättää tekemättä, ettei 

minun olisi raatelevien tuskien valtaamana tarvinnut tänä yönä 
kuunnella heimoni tuskanhuutoa, joka tuntui syyttävän minua 
maasta taivaaseen? Olisiko minun sittenkin pitänyt uhrata 
mieheni? Voi — ei — mitä olisin tehnyt — ah — minähän 
olin luottanut kuninkaan sanaan! Eikö maailmassa enää ollut 
mitään, mihin heikko nainen voi tarttua, kun hänen sielunsa 
raatelevat voimat tulivat liian raskaiksi? Ja miksi minä olin 
se, jonka piti tämä kauhunyö aiheuttaa? Eikö se voinut olla 
joku muu? Aivan umpimähkäisestikö jumalat olivat temman- 
neet minut sellaisen kovan kohtalon uhriksi, että teinpä niin 
tai näin, aina kääntyivät tekoni minua vastaan? Olihan maail- 
massa paljon muitakin ihmisiä, rangaistavampia kuin minä, 
joka en ollut tehnyt mitään hirmuista syntiä. Eihän suuri 
rakkauteni mieheeni voinut olla synti. 

Kädet korvilla, etten kuuksi kaupungin syyttäviä ääniä, 
istuin kivellä telttani vieressä. Kuinka kauan olin näin, sitä 
en milloinkaan saanut tietää. Kuu oh kulkenut polkuaan, täh- 
det olivat siirtyneet. Miksi mieheni ei vielä ollut tullut? 

Mutta nyt näkyi punaisen portin läpi kedolle saapuvan 
suuri seurue, joka suuntasi matkansa minua kohti. Se remusi, 
metelöi ja piti iloista elämää. Sen keskellä huojui päitten 
päällä komea, kultavaateverhoin ympäröity kantotuoli. Nous- 
ten loivaa rinnettä matkue lähestyi, ja nyt tunsin ylimykset 
kuninkaan lähimmiksi herroiksi. Mutta miestäni en nähnyt. 
Vai oliko hän tuolissa? Jokin käsittämätön, värisyttävä pelko 
syttyi sydämessäni, sillä aavistin, ettei Binili ollut tuolissa, 
vaan — . Sen lähestyessä huojuen minä tiesin, ettei äskeinen 
tuskani ollut mitään sen rinnalla, joka saapui minua kohti. 
Tiesin nyt — se iskeytyi mieleeni salaman kaltaisena huikai- 
sevana välähdyksenä — , mitä oh merkinnyt mitaton, tuntema- 
ton ja pohjaton tunteeni, joka oh syössyt sieluuni kedon toi- 
sella puolella olevalla harjulla: 

Tätä yötä se oh ennustanut, ja tästä yöstä se oh tahtonut 
minua varoittaa. Sillä tänä yönä kohtaloni täyttyisi mitatto- 
mana, yli vuotavana, järkkymätönnä. Tänä yönä jumalien 

umpimähkäinen tarkoitus tai tarkoituksettomuus tulvahtaisi 
perille kuin vedenpaisumus ja murskaisi sydämestäni kaiken 
sen, mikä oh N inigigu- Kirkassilm ä n ! 

Jumalani! — jumalani! — 

— Nouse ja seuraa minua! 

Askelten ääni ja sanat olivat kuin kohtalon iskut sydämeni 
seinään. Kallein kivin koristellussa upeassa juhlapuvussaan ja 
kuninkaallisille otsaripoineen hän säteili ympärilleen ikäänkuin 
manalan takaista pahaa valoa ja häikäisevää synnillisyyttä. 
Toinen käsi minua kohti ojennettuna hän katsoi kasvoihini 
niin käskevän itsevaltiaasti, että hengitykseni miltei salpautui 
ja ruumiini meni hervottomaksi. Hänen silmänsä kiiluivat 
vaativina, ahneina ja värisyttävän himon paisuttamina. Tun- 
tui kuin elämäni olisi häipynyt minusta ja jättänyt minut hen- 
getönnä maan kamaraa liukuvaksi varjoksi. Tuskin tajusin 
mitä hän oli sanonut. Vaivalloisesti, kylmin huulin voihkaisin: 

— Missä on mieheni? 

Kuin loistava kivipylväs hän tunteettomasti vastasi: 

— Miehesi on kuollut. 

Laajenevin silmin katsoin häntä. Tuskin omaa ääntäni tun- 
tien sopersin: 

— Sinä tapoit hänet — tapatit! 

— En minä, vaan jumalat — he antoivat näin käydä. 

Vaikea oli jumalienkin olo viekkaitten ihmisten syytösten 

edessä! En puhunut enää mitään, en kysynyt mitään. Sillä 
minä tiesin jo kulkeneeni raskaan kohtaloni päähän. Lamaut- 
tava raukeus levisi ruumiiseeni ja sydämeeni. Binili oli kuollut! 
Miksi en saanut kuolla minäkin? Binili oli poissa. Jumalat, 
oliko tämä totta? 

Miltei hengettömäksi mennen minä murheeni nujertamana 
tunsin loistavan pahanhengen tarttuvan vavahtelevaan käteeni 
ja ohjaavan minut tuoliin. Tuskin enää ymmärsin, mitä tapah- 
tui tai oli tapahtunut. Kuningas istuutui viereeni. Tuoli 
rupesi keinahtelemaan. Kuun kylmä valkoisuus — yö — kau- 
pungissa tapahtuvan ihmispetomaisuuden hirvittävä näytelmä 

— mahtavan ihmisen pienuuden purkautuminen hänen himois- 
saan — kaikki nämä, koko kuvottava maailma, tuntuivat 
kohta tappavan minut. Vähän aikaa tunsin, että kasvojani 
pitkin virtaili kuumia pisaroita — virtaili — tahmeana kuin 
veri. Tuoli liikkui eteenpäin — huojahdellen — kulkien — 
mennen järkkymättä kohti sitä, mihin minun kohtaloni säätä- 
mänä piti joutua — kuninkaan vuoteeseen. 

Sitten kaikki tietämiseni ja tmitemiseni raukeni kasaan, ja 
tulisen tuskan järisyttäessä ruumistani vaivuin armahtavaan 
taj uttomuuteen. 



IV 


ASSURIN KUNINGATAR 

— Mirhaa ja nardusta! Mirhaa, nardusta ja puntilaisia 
orjia — balsamia ja suitsutusta! Tulkaa ja ostakaa! Tulkaa, 
ja ostakaa! Tulkaa, tulkaa! Ostakaa sahalaisen kauppiaan 
jaloja tavaroita, oi ylistetyt assurilaiset! Mirhaa — nardusta — ! 

Katua pitkin vaeltavan kauppamiehen laulava ääni häipyi 
Ishtarin temppelille päin — sillä suunnallahan olikin parhaita 
ostajia, ylhäisiä ja rikkaita papittaria. Joukko almunanojia 
metelöi lakkaamatta läheisen Nabun temppelin esipihassa, man- 
kuen, valitellen vaivojaan, kiroten kohtaloa ja vedoten ihmis- 
ten armeliaisuuteen. Sokeat ja ontuvat, kammottavien tau- 
tien runtelemat ja sodassa hirvittävästi haavoittuneet ihmiset 
piirittivät Nabun pappeja, sillä oh se hetki, jolloin nämä jakoi- 
vat vaivaisapua jumalan rahastosta. Pahan näyn kaltaisena 
olin näkevinäni tuon survovan lauman silmissäni, vaikken 
nähnytkään sitä, vaan kuulin. Mutta tiesin, minkälaista temp- 
pelin esipihassa parhaillaan oli. Toisinaan tuo lauma saapui 
kuninkaan hovin portin eteen, almunsa saatuaan nopeasti 
kadotakseen käyttämään lahjaa hyväkseen, joko kiitettävään 
tai pahaan tarkoitukseen. 

Seisoin kuninkaallisen palatsin katolla. Päivä hehkui kuu- 
muutta. Suuri Ninua kohisi, huusi, kolisi, rämisi ja riiteli 
arkipäiväisessä elämässään. Katseeni alla vihreässä puutar- 
hassa kiilui keinotekoinen lammikko. Sen pohjasta nousevien 
vavahtelevien vesikasvien liehuvien lehtien takaa pulpahti 
toisinaan näkyviin värikäs, hieman kämmentäni suuremp 

kilpikonna, joka vähän aikaa auringonpaisteessa lekoteltuaan 
hitaasti painui marmorikivipohjaa kohti. 

Kuusi päivää sitten kuningas oh lähtenyt vuorille ajamaan 
leijonia, eikä hänen paluustaan ollut tietoa. Kaksi kuukautta 
oli hääpidoistamme, jolloin minut julkisesti ja suurin juhlalli- 
suuksin oh korotettu Assurin kuninkaan puolisoksi, maan mah- 
tavimmaksi naiseksi, jonka asemaa kadehtivat kaikki ne nai- 
set, jotka eivät tietäneet, mikä hirmuinen murhe sydämessäni 
lepäsi. Ohn pian huomannut, että kuningas oh kuin mieletön 
edessäni ja niin heikko, että oh valmis pyynnöstäni tekemään 
miltei mitä hyvänsä. Sen vuoksi, kun pelkäsin hänen oikullista 
luonnettaan, joka arvaamatta vaihtui mitä suurimmasta lem- 
peydestä mitä suurimpaan julmuuteen, pyysin häntä päästä- 
mään minut käymään Assurissa, jossa minulla oh sukulaisia. 
Mitään sukulaisiani en ajatellut, paitsi Amelassuria, vaan mie- 
lessäni oh halu saada poikani pois hovista, jossa pelkäsin kunin- 
kaan muistavan mieheni, pojan isän, ja sen vuoksi surmaut- 
tavan Sinnaidin. Hän suostui pyyntööni, ja otettuani mukaani 
suuren seurueen matkustin Sinnaidin kanssa Assuriin, jossa 
menin serkkuni Amelassurin luokse. Tämä hämmästyi sano- 
mattomasti, kun hänelle ilmoitettiin, että kuningatar oh tullut 
hänen luokseen. To-lo, hän ihan tutisi langetessaan eteeni 
vatsalleen. Käskettyäni kaiken väen pois luotamme siirsin 
huntuni syrjään ja ilmaisin serkulleni itseni. Hän katsoi kauan 
aikaa minua kuin haudasta noussutta ruumista ja vaivoin 
uskoi, mitä hänelle kerroin. L,o-lo, ohpa se kummallinen juttu 
— lo-lo — nythän ohn mahtava nainen ja — lo-lo — voisin 
muistaa köyhiä sukulaisiani. 

Amelassur ei ohut muuttunut vähääkään. Yhtä kankea, 
yhtä ahne kuin emienkin. Kerroin hänelle syyt, minkä vuoksi 
aioin turvautua häneen, ja kun olin luvannut maksaa hänelle 
runsaan korvauksen, hän suostui ottamaan poikani huostaansa, 
kouluttaakseen tätä ja valvoakseen kaikin puohn tämän tur- 
vallisuutta, käytöstä ja kaikkia sellaisia asioita. Hyvästeltyäni 
häntä ja Sinnaidia lähdin nopeasti Ninuaan takaisin, sillä kunin- 

kaan vuoksi en uskaltanut viivytellä. Huoli poikani turvalli- 
suudesta oli hälventynyt. Kuningas oli antanut käytettäväk- 
seni kolmesataa soturia käsittävän kuningattarenkaartin, henki- 
vartioväen, johon pyynnöstäni oli valittu babililaisia palkka- 
sotureita. Nämä seurasivat minua kaikkialle, ja tiesin heidän 
olevan minulle niin uskollisia, että mieluummin kaatuivat joka 
ainoa, ennen kuin sallivat kenenkään katkaista hiustakaan 
päästäni. Kohtelin heitä hyvin, puhuin usein yhteisestä isiemme 
maasta ja näin sain heidät tuntemaan ja tietämään, että ase- 
mastani huolimatta en ollut ja ajatellut niinkuin assurilainen, 
vaan aina pysyin babilittarena. 

Ulkonaisesti olin saavuttanut loistavamman ja mahtavam- 
man aseman kuin koskaan unessakaan olin osannut aavistaa. 
Mutta kuinka kuitenkin oli sydämeni laita, sillä menneisyyden 
muistot eivät haihtuneet hetkeksikään! Ajatusteni taival oli 
yhä Babagrun ja nykyisyyden välillä. Vaikka naisellinen vais- 
toni oli opettanut minut teeskentelemään minuun hullaantu- 
neelle kuninkaalle suurta rakkautta, sydämelleni en voinut 
teeskennellä. Itseni syyttämisten ja jumalien säätämän koh- 
talon omituisuuden loputon mietiskeleminen ei löytänyt sielul- 
leni armahdusta, vaan lohduttomuus asui harvoin iloksi kirkas- 
tuvana ruumiini ihanuuden takana. Toisinaan kuninkaan kiih- 
keät rakkaudenosoitukset saivat minut hulluuden partaalle, 
niin että olin jo ajatellut joko itseni tai hänen surmaamistaan, 
lopettaakseni tämän julman leikin. Mutta huoli poikani tule- 
vaisuudesta ja järkevä tieto siitä, etten siten voittaisi mitään, 
sai minut malttamaan mieleni ja kärsimään edelleenkin. Mi- 
nusta tuntui, että minun oli huolellisesti opetettava itseni 
jotakin tekoa varten, jonka suuruutta en vielä tietänyt, vaan 
jonka kuitenkin aavistin. Sen tähden taivuttaen vastenmieli- 
sen sydämeni noudattamaan tarkoituksiani minä inhoni peit- 
täen syleilin ja suutelin kuningasta ja lepertelin hänelle armaita 
sanoja, jotka hän sokeudessaan otti täydestä. Epäilemättä 
hän itserakkaudessaan kuvitteli minun pitävän häntä ihanana 
miehenä, johon olin rakastunut mielettömästi, ja tätä hänen 

luuloaan minä edistin parhaani mukaan. Kenet jumalat tah- 
toivat tuhota, hänet he sokaisivat. Tämän muistin aina ja 
autoin jumalia voimieni ja taitojeni mukaan. Vaikka minua 
kuvottikin teeskentelemiseni, tahdoin kaikki vastustavat tun- 
teeni hukuttaen opetella sen mestaruutta ja valmistautua sii- 
hen tehtävään, jonka tiesin olevan edessäni. 

Babagrun punaisen länsiportin läheisyydessä oli sotaleirin 
paikalla kymmenen kyynärän korkuinen, kivistä rakennettu 
zikkurratun, temppelitornin muotoinen muistomerkki. Sen olin 
antanut pystyttää mieheni haudalle, sillä siellä Binili nyt nuk- 
kui. Koskaan en häntä unohtaisi. Myöskään en unohtaisi 
zikkurratua, sillä sen kuvan olin kohottanut sydämeeni muis- 
tuttamaan minua yöstä, joka oli murskannut onneni ja kaikki 
toiveeni, tehnyt minusta mahtavan, mutta kuitenkin häväistyn, 
murtuneen naisen, joka epätoivoisesti opetteli valheen mesta- 
ruutta valmistuakseen suorittamaan edessä olevaa välttämä- 
töntä tekoa. Zikkurratu sydämessäni tahdoin unohtaa olleeni 
babililaistyttö Ninigigu ja vaihtua kylmä- ja viekassydämiseksi 
naiseksi, pahojen tekojen herrattareksi, jonka pyrkimyksenä 
oli suuren koston valmistaminen. 

Sellaiseksi tahdoin tulla. Jumalat minua auttakoot — mitään 
muuta ratkaisuahan sydämeni ei löytänyt! Tuntui siltä, että 
kaikki mitä olin kokenut, ei voinut ohjata kohtaloani muulle 
tielle. Järkähtämättömästi kaikki viittasi yhteen ainoaan 
päämäärään: kostoon. 

Kun häväistynä, murtuneena ja tuntien sekä sieluni että 
ruumiini kuvottavan likaantuneeksi kuninkaan öisten lähente- 
lyjen jäljiltä olin päässyt hänen luotaan, olin noussut Babagrun 
kuolleen kuninkaan palatsin päivänpaisteiselle katolle. Tuli- 
palot olivat jo sammuneet. Mutta kaupungin surkea kohtalo 
ei ollut poistunut, sillä yksikään babagrulainen ei tänä päivänä 
aukaissut silmiään siitä sikeästä unesta, jota hän nukkui. 
Suuri kuolema oli yön aikana parkuen liidellyt länsiportista 
itäporttiin ja eteläportista virtaporttiin. 

Vieläkin herpautuneena yön kauhujen vuoksi itkien huokai- 

Iin, ettei Binili syyttäisi minua manalan jumalien edessä. 
Myönsin olleeni turhamainen ja loistavan elämän etsijä. Sen 
ja tuhoon saattamieni heimolaisteni veren vuoksi olin nyt 
kokenut rangaistukseni — tuntui, että liiankin kovan. Kuinka 
toisin kaikki tänään olisikaan ollut, jos olisin nöyränä tahto- 
nut pysytellä vuoristossa? Mutta kenties oli niin, että minun 
oli pakko pyrkiä sieltä pois löytääkseni kohtaloni, joka minulle 
synnyinhetkenäni, pahojen tähtien alla, oli määrätty. Kenties 
kaikki toisetkin aikeeni olisivat johtaneet tähän samaan pää- 
määrään, sillä mihin voi ihminen poiketa elämäntieltään, joka 
hänelle oli säädetty. Vaikka vaikeakin se oli, sitä pitkin hänen 
oli astuttava, sitä pitkin hänen oli haavaisinldn jaloni samot- 
tava kuoleman ikuiseen kaupunkiin, jossa tien kulkeminen 
vaihtui turhuuden kaltaiseksi. 

Tuota kaikkea ajatellessani silloin ja aina minä katsoin maail- 
man pahoja ihmeitä kuin raiskattu puu, jonka elävä tuoksu oli 
ammoin sitten haihtunut. Miksi tuoksuisin? Vain sen verran, että 
jaksaisin opettaa sydämeni tietämään minulle määrätyn teon. 

Kun myöhemmin tuona päivänä kohtasin kuninkaan, pyy- 
sin häneltä, että hän sallisi minun haudata mieheni. Tahtoen 
kaikin tavoin voittaa mieltymykseni hän ei kieltänyt sitä teke- 
mästä, vaan vieläpä käski Binilin armeijan saattamaan komen- 
tajaansa. Hänen toimestaan sain kultaisen kantotuolin — en 
tahtonut sitä samaa, jolla yöllä olin tullut palatsiin — ja kohta 
odotin talon portailla, milloin upseerit kantaisivat mieheni 
saviarkkuun pannun ruumiin luokseni. Armeija oli edessäni. 
Sotureitten kilvet kalisivat kolkosti heidän hitaan tahdikkaasti 
hakatessaan miekoillaan niitä. Taempana jymähteli isorumpu, 
johon liittyi vaskirumpujen ja puuhelistimien kalsea pärrytys. 
Näin minua lähinnä seisovien parrakkaiden ja monien taiste- 
luiden kovettamien upseereiden ja sotureitten itkevän. Niin 
paljon he olivat rakastaneet miestäni. Kyynelet valuivat tah- 
meina helminä hunnutettuja kasvojani pitkin. Binili oli kuol- 
lut! Binili oli poissa! Mutta minä, Ninigigu, elin vielä, vaikka 
tahdoinkin päästä murheestani kuoleman rauhaan. 

Kaikki mitä näin ja kuulin, kaikki mitä tunsin sydämessäni, 
muistin jälkeen päin tarkalleen. 

Nyt kantoivat upseerit olkapäillään mieheni ruumisruukkua 
ja hellävaroen asettivat sen eteeni kiivistä rakennetulle korok- 
keelle. Astuin tuolini luota ja itkien polvistuin sen viereen. 
Vaikka tiesin kuninkaan palatsin katolta seuraavan mitä tapah- 
tui, minä huntuni syrjään työnnettyäni suutelin mieheni kyl- 
menneitä huulia. Voi, Binili, — ja minä itkin katkerasti — 
kuin jumalana hän nukkui siinä, ikuisesti ihanana miehenäni, 
kuolemassaankin lempeänä! Oliko hän antanut vaimoparalleen 
anteeksi? Jos olisin osannut noudattaa hänen mieltään ja tah- 
tonut olla vuorilla, vielä tänäänkin olisimme olleet onnellisia. 
Nyt hän kulki kuolemanvirran harmaata toista rantaa, kohti 
seitsemän muurin mykkää kaupunkia. Poissa hän oh! Kunin- 
gas oh pettänyt meidät kaikki, meidät ja babagrulaiset. Mutta 
tästä petoksesta huolimatta mieheni oh minulle ikuisesti lois- 
tava tartani — suuri, jalo Binili — ainaisesti kuolematon. 

Kauan aikaa itkettyäni nousin tuoliini ja annoin sen kanta- 
jille merkin lähtöön. Punaisen länsiportin läpi, sen saman, jota 
pitkin olin johdattanut minun ja Binilin kohtalon luoksemme, 
minä ja hautajaissaatto menimme hiljaa ja vahttaen nousten 
rinnettä kummulle, jossa palvelijani ja orjattareni maassa 
piehtaroiden huusivat ja vaikeroivat herraansa. Takanani 
talutettiin mieheni yönmustaa hevosta. Teltan luokse tultuani 
annoin pysähtymismerkin ja sotureitten asetuttua kedolle 
puolikehään kutsuin luokseni Binilin lähimmän upseerin. Kyy- 
neleitäni pidätellen puhuin hänelle: 

— Kaivata hauta keskelle telttaa. Pane siihen mieheni ruu- 
mis ja kaikki hänen aseensa. Hautaa myös hänen hevosensa 
ja hänen vaununsa. Arvalla ota neljä orjaa, kaksi miestä ja 
kaksi naista, ja pane heidät haudan neljälle eri puolelle, sen 
kulmiin. Kun kaikki olet tehnyt, sytytä teltta palamaan. 
Sen jälkeen käske sotureitten koota kedolta kiviä ja rakentaa 
zikkurratun kaltainen muistomerkki, sillä sydämeni pyhänä 
temppelitornina tämä paikka on säilyvä minulle aina. Näin tee! 

Kun kaikki sitten oli ohitse, savu oli haihtunut, tuhka sam- 
munut ja mieheni haudalla oli kymmenen kyynärän korkuinen 
muistomerkki, minä jumalien eteen kasvoilleni langeten rukoi- 
lin, etten ikinäni unohtaisi tätä hetkeä enkä tätä rakennutta- 
maani zikkurratua, joka nousi kedon kummulta kohti sinisen 
taivaan vahvuutta. Sydämeni nimitti sen Vihan ja koston 
peloittavuutta kantavaksi zikkurratuksi, ja äänetönnä se huusi 
puoleeni niin kauan, että tein kaiken sen, minkä sitten myö- 
hemmin tein. 

Toisena päivänä seurasin kuningasta hänen alettuaan paluu- 
marssinsa Ninuaan. Kaupungin luokse jäänyt armeija alkoi 
polttaa ja särkeä sen taloja ja hajoittaa muureja. Tällainen 
kauhistuttava loppu kohtasi kaunista heimolaisteni kaupunkia, 
ei pelkästään minun tähteni, vaan siksi, että kuninkaamme oh 
vannoen luvannut säästää sen. Hänen valansa muiston täytyi 
kadota, sillä pienenä ihmisenä hän pahanteoissaankin oli niin 
pieni, ettei uskaltanut katsoa tekojaan silmiin. 

Ja raskaasti minä suoritin paluuni Ninuaan. Matkalla sattui 
sellainen omituisuus, että kun luoksemme Ninuasta ratsastanut 
lähetti oh tuonut kuninkaalle tiedon, että tämän vanha setä 
oh kuollut, valtias purskahti kovaan itkuun ja repäisi vaat- 
teensa. Hänen luonteensa oh kummallinen, ikäänkuin hänet 
ohsi siittänyt tiikeri ja synnyttänyt shakaali. 

Vain kaksi kuukautta tuosta ajasta oh kulunut, mutta kuinka 
hirvittävän pitkältä se minusta tuntuikaan! Ja kuinka raskas 
oh naisen osa maailmassa — miesten tähden. Petoja he ohvat. 
Mutta kuitenkaan me naisparat emme tulleet ilman heitä toi- 
meen, sillä aina oh heidän joukossaan hän, joka oh sydämemme 
herra. Miestä nainen vihasi, ja tätä hän kuitenkin rakasti. 
Niin ohvat jumalat säätäneet olemaan. 

Takanani seisovat päivänvarjonkantajattareni, tummahipiäi- 
set orjattaret, ohvat supisseet ja sipisseet keskenään ja äkkiä 
puhkesivat laulamaan jotakin lemmenlaulua. Tuuhvatko he 
minun ikävöivän herraani, kuningasta? Käännähtäen äkisti 
heihin minä tiuskaisin; 

— Höh, miksi rupesitte ulisemaan — lopettakaa! 

Pelästyneinä he katsoivat minua. Toinen heistä muistutti 

jollakin lailla Geshtiniä, vuorilla karannutta omituista orjatar- 
tani, ja hän se pelästyksestään selvittyään Geshtinin tavoin 
alkoi inttää: 

— Tuulimme sinun olevan suruissasi, herratar! Kaunis laulu 
lohduttaa mieltä. 

— Ei teidän tarvitse luulla minun puolestani mitään, ja mitä 
tulee lauluumie, senlaatuinen kauneus synnyttää mielessäni 
pahoja henkiä! Aurinko ei satu katolle, saatte mennä alas. 
Hävitkäähän siitä! 

Ratsastavan joukon kopina kuului puutarhan muurin takaa. 
Vilkaisin sinne päin, sillä omituisesti vuoristo oli palannut 
mieleeni, herättäen sydämessäni monenlaisia muistojen kuvia. 
Samalla lailla olivat hevosten kaviot kopisseet sinisten huippu- 
jen välissä kiemurtelevalla tiellä. 

Kuningas oh antanut asunnokseni palatsin toisessa päässä 
olevan kuningattarentalon, joka muuratulla käytävällä oli 
yhdistetty valtavaan hovirakennukseen, ja tämä oli niin upeasti 
rakennettu ja kalustettu, että se ylitti kaikki aavistukseni 
loistavuudesta. Osa henkivartiostostani oleskeli alinomaa taloni 
esihuoneessa. Kuninkaan huoneet olivat monen pitkän käytä- 
vän, pilarisalin, hänen virastojensa ja kirjurienkammionsa, 
arkistonsa ja valtavan valtaistuinsalin toisella puolella, niin 
että hänen luokseen oli melkoinen matka. Tästä olin hyvilläni, 
sillä tiesin, että jos hän aina olisi oleskellut läheisyydessäni, 
kenties jonakin varomattomana hetkenä olisin saattanut pal- 
jastaa sydämeni salaiset pyrkimykset. Silloin kohtaloni olisi 
ollut samanlainen kuin edellisen kuningattaren. Tähän men- 
nessä en ollut joutunut mihinkään kosketuksiin herrani luke- 
mattomien sivuvaimojen, puoliprinssien ja -prinsessojen kanssa, 
enkä heitä halunnut tavatakaan. Valtaistuimen perijä, prinssi 
Adad-Nirari, joka ikäjärjestyksessä oli kuninkaan kolmas 
poika ja kahden vanhimman kuoleman jälkeen tuleva hallitsija, 
oleskeli Hatissa perehtyäkseen sikäläisten kansojen kieliin ja 

tapoihin. Hän kuului olevan vielä sangen nuori, suunnilleen 
poikani ikäinen. 

— Herratar, puhui joku takanani, ja kun katsoin sinne, näin 
alhaalta johtavien portaiden yläpäässä henkikaartini komen- 
tajan, babililaisen Apiledin. 

— Mitä haluat puhua? 

— Vuorilta on saapunut joukko sotilaita mukanaan nais- 
vanki, hän vastasi, ja tietämättä syytä, minä säpsähdin. Vasta 
äskenhän vuoret olivat muistuneet mieleeni. Mistä tämä 
yhteensattuma? 

— Mitä minulla on sen asian kanssa tekemistä? kysyin. 

— Eikö ole niin, että sinä kuninkaan poissa ollessa hoidat 
hänen asioitaan siten, kuin hän on sinulle antanut vallan? 
Suurvisiiri on sanonut, ettei halua tehdä päätöksiä puoleen eikä 
toiseen, vaan on pyytänyt ilmoittamaan, että kuningatarta 
odotetaan valtaistuinhuoneeseen, jos hän haluaisi mennä sinne. 

— Hyvä on. Minä menen, vastasin, vaikka en tosiaankaan 
käsittänyt, miksi minun piti kuninkaan puolesta mennä käyt- 
tämään päätösvaltaa jotakin naisenhaaskaa tuomittaessa. Olin 
osallistunut hallitusasioihin sekä kuninkaan rinnalla istuen 
että yksin, hänen ollessaan poissa, mutta ilman minuakin kaikki 
olisi mennyt menojaan. Hallitusasioista huolehtimassa oli suur- 
visiiri visiireineen, ja näiden lisäksi oli tavaton määrä muita 
korkea-arvoisia virkamiehiä, jotka kaikki tunsivat perinpohjai- 
sesti valtakunnan hallitsemisen kysymykset. Olipa kuningas 
valtaistuinsalissaan tai poissa sieltä, maan asiat tulivat aina 
hoidetuiksi. 

Kuka muu olisikaan ollut se nainen, joka oli vangittuna 
valtaistuimen edessä, ellei Geshtin, karannut orjattareni! Tätä 
olin miltei aavistanut. Nahkapukimissa, synkkänä ja halveksi- 
van näköisenä hän seisoi edessäni, kun olin antanut huoneessa 
oleville ylhäisille herroille ja muulle väelle luvan nousta seiso- 
maan, sillä kunnioittaen minussa kuningasta he kaikki olivat 
langenneet tullessani kasvoilleen. Huntuni takaa tarkastelin 
orjatarta, Yhtä uhmaavan näköinen kuin menneinä vuosina 

hän oli vieläkin. Tuskin häntä sai mikään talttumaan. Hänen 
kätensä oh sidottu nahkaisilla siimoilla selän taakse, mutta 
siitä huolimatta hän seisoi suorana ja katseli pelotonna minua, 
lainkaan tietämättä, kuka hänen edessään todellisuudessa oli. 

— Geshtin, sinä portto! huudahdin miltei tahtomattani, 
sillä niin paljon hänen näkemisensä toi mieleeni asioita, etten 
kyennyt hillitsemään itseäni. Hän näytti säpsähtävän, mutta 
raukeni heti entiseen välinpitämättömyyteensä. — Sinä karka- 
sit majastani vuorilla ja teit meille paljon pahaa! 

Karkeana, petomaisena hän tarkasteli kapeine silmineen 
minua ja muistinsa komeroiden avauduttua murisi minut tun- 
nettuaan: 

— Sinäkö se oletkin, emäntäni? Kuningatar! 

— Minä se olen, sillä näin on tapahtunut. Mutta vaikka olen 
entinen emäntäsi, jätä mielestäsi toiveet armahduksestasi, sillä 
pahat tekosi ovat suuret. 

— En pyydä armoa, hän vastasi kolkolla äänellä. — Tuu- 
letko vuoriston naisen pelkäävän kuolemaa? Se on vanha tut- 
tuni, jonka olen nähnyt satoja kertoja. Tapa vain minut. 

— En vielä. Viittasin palatsikaartin komentajalle. — Ota 
tämä nainen ja vie hänet vankihuoneen päämiehen huostaan! 
Kuningas tuomitkoon hänet. Kuinka, vuorilta tullut upseeri, 
te saitte naisen kiinni, sillä hän oli niiden seutujen pahin peto? 

— Kuningatar, soturit löysivät hänet siirtokunnan luota 
metsästä, upseeri vastasi kumartaen. — Hänet oli sidottu 
lujasti puuhun, ja häntä vartioimassa oh kahdeksan villiä 
naista, jotka sotilaitten tultua pakenivat metsään. 

Katsahdin väsyneenä häneen. Geshtin oli siis joutunut kan- 
sansa naisten kavalluksen uhriksi, tuo vuosimäärin pahuutta 
harjoittanut villi naarasotus. Minulta ei mennyt kauankaan, 
kun ymmärsin, mitä oh tapahtunut. Luonteensa ja himojensa 
lakeja noudattaen hän arvattavasti oli saanut heimonsa kes- 
kuudessa aikaan paljon pahennusta. Kenties hän oli tuhonnut 
monen perheen rauhan ja onnen, kunnes naiset jotakin tehdäk- 
seen olivat nousseet häntä vastaan ja hänelle kostaakseen 

antoivat hänet assurilaisille. Hän oli aina ollut himojensa 
orja, ja siitä syystä häntä kohtasi turmio. Oliko hänen kansal- 
laan jumalia vai ei, mutta kaikkialla näkyi vallitsevan yhtäläi- 
nen laki: pahuus kääntyi lopulta ihmistä itseään vastaan ja 
tuhosi hänet. 

— Miksi, oi ylivisiiri, kutsutit minut tänne, sillä olisithan 
voinut lähettää naisen vankihuoneeseen ilman minuakin? 
kysyin edessäni kohteliaan näköisenä seisovalta sukalmahilta. 
— Naista on ajettu monta vuotta, ja hänen maineensa on niin 
suuri, että tiedät, niinkuin minäkin, kuninkaan tahtovan nähdä 
hänen kuolemansa. 

— Nainen ei ollut niinkään tärkeä syy kuin se, mitä sinulle 
tahdon sanoa, vastasi suurvisiiri huolestuneena. Alentaen ään- 
tään niin, ettei yksikään huoneessa oleva ylimys kuullut, hän 
jatkoi vetoavasti: — Kuningatar, etkö voi lähettää sanaa 
Babiliin, että sen ylimykset varoisivat liian rohkeita puheitaan, 
sillä olen kuullut heidän ankarasti arvostelevan kuninkaamme 
säätämiä veroja? Sinä olet babilitar, ja sinua he kenties kuun- 
televat. Tuskin kaksi kuukautta on kulunut Babagrun tuhosta. 
Jos kuninkaamme jälleen pääsee raivostumaan, hän tuhoaa 
Babilin ja sen kansan. Sellainen on huonoa politiikkaa, sillä 
siten hän menettää yhden tulolähteen toisensa perään. Hovin 
menot ovat hirvittävät. Kuninkaamme suuret pidot, hänen 
kääpiöihmisten ja kaikenlaisten eläinten kokoelmansa, valtavat 
puutarhat, ulkomailta tuotettavat kalliit viinit ja monenlaiset 
merkilliset herkut nielevät suunnattomasti kultaa ja hopeaa. 
Palkkasoturiarmeijasta en puhu mitään, sillä sen kulut hui- 
maavat päätäni. Kannattaako siis murskata kaupunkeja ja 
tuhota niiden väki? 

Katsoin tarkkaavasti suurvisiiriä. Hän oh komea, viisas mies, 
joka usein oh taitavasti puhuen estänyt kuninkaamme monista 
mielettömyyksistä. Kaikenlaisten juonittelijoiden, ryömijöiden 
ja lyö värien keskellä — sillä sellaisia miltei kaikki hoviherrat 
olivat — hän oh ainoa tietämäni rehellinen mies. Mutta tiesin 
myös, että kuningas oh viime aikoina ruvennut katselemaan 

häntä karsaasti, vaikken tietänytkään syytä siihen. Suurvisii- 
rin sanat olivat epäilemättä järkevät. En kuitenkaan ymmär- 
tänyt, kumpi häntä huolestutti enemmän, babililaisten kohtalo 
vai kuninkaallisten tulojen väheneminen. Olipa se kumpi 
tahansa, hän oli puhumisellaan osoittanut minulle luottamusta, 
joka ilahdutti mieltäni. 

— Kiitän sinua, ylivisiiri, että puhuit minulle, vastasin. 
— Eähetän upseerin Babiliin varoittamaan sen ylimyksiä. Jos 
he lörpöttelevät liian paljon ja liian pahaa, he kenties aiheutta- 
vat verilöylyn. Mutta huolestuttaako sinua babililaisten ies? 

— Tunnustan sinulle suoraan, että huolestuttaa, hän vas- 
tasi niin rehellisesti ja rauhallisesti, että olin hämmästyä. Ensi 
kerran kuulin Assurissa tuollaista. — Olen babililainen niin- 
kuin sinäkin, kuningatar. 

Hiljainen huudahdus pääsi huuliltani. En ollut tietänyt 
häntä oman kansani mieheksi. Sydämeni ilostui, sillä tieto, 
että hovissa oli kenties montakin heimolaistani, ikäänkuin 
vahvisti ja rohkaisi minua. En ollut siis ainoa babililainen 
Assurin kuninkaan talossa, vaan ympärilläni oh kuka tiesi 
montakin ystävää. Ymmärsin nyt, miksi suurvisiiri oli uskal- 
tanut luottaa minuun. 

— Tiedätkö, kuinka monta kansalaistani kuninkaan lähei- 
syydessä on? kysyin. 

— kuulisin heitä olevan yli kaksikymmentä, kaikki huomat- 
tavassa virassa, hän vastasi. — Ensiksi on palatsikaartin 
komentaja, sitten visiirit Belshukudu ja Abirabi, neljä tärkeää 
komentajaa, hovin yh vouti ja monta muuta. Sotureitten lukua 
en tiedä. Ehkä siis sinua ilahduttaa se, että läheisyydessäsi 
on paljon ystäviä, jotka ovat valmiit tekemään puolestasi 
mitä hyvänsä. Voit luottaa heihin aina. Jokainen meistä 
odottaa, että tekisit jotakin kansasi babililaisten puolesta, sillä 
sen sorto lisääntyy lisääntymistään, kumies se on tuhottu vii- 
meiseen mieheen. 

Katselimme ääneti toisiamme. Tarkoittiko hän samaa, mitä 
lakkaamatta olin mietiskellyt yli kaksi kuukautta? Ajatuk- 



207 


siani hän ei voinut tietää, sillä milloinkaan en ollut edes pie- 
nellä eleellä osoittanut, kuinka vastenmielistä elämää vietin 
hovin häikäisevässä loistossa. Kenties babililaisten kohtalon 
ajatteleminen ja huoli kansamme tulevaisuudesta oli saattanut 
hänet saman kysymyksen eteen kuin mihin minä olin joutunut 
mieheni kuoleman kostamisen miettimisestä: kuninkaan tuhoa- 
miseen. Kumpikin tiesimme, että yhä paisuvien kuninkaal- 
listen menojen vuoksi veroja oli lisättävä yhtä mittaa, ja ne 
jotka siitä kaikkein eniten kärsivät, olivat entiset rikkaat 
babililaiset. Kuninkaamme vihasi babililaisia, vaikka hänen 
isänsä ja hänenkin aikanaan näitä joukoittain olikin tullut 
Assurin palvelukseen ja kohonnut huomattaviin asemiin. Tar- 
vittiin ainoastaan joukko väkeviä epäilyjä, perättömiäkin, kun 
tuo hänen vihansa puhkeaisi ja lankeaisi isieni kansalaisiin, 
olivatpa he kotonaan tai kuninkaallisessa hovissa ylhäisinä 
miehinä. 

— Mitä voisin tehdä? kysyin. 

— Sen jumalat sinulle näyttäkööt. Ehkä he ovat saatta- 
neet sinut Assurin hoviin sitä varten, että varjelisit kansaasi 
pahalta ja suorittaisit suuria tekoja. 

Hän kumarsi ja poistui toisten herrojen joukkoon. Ylihovi- 
mestari tuli juuri huoneeseen ja kasvoilleen langettuaan sanoi 
minulle: 

— Kuningatar, valtikan tuleva herra, prinssi Adad-Nirari 
on palaamassa kotiin. Vanhasta hattilaisten kaupungista 
Karkemishista on saapunut ratsumies, joka kertoi kunin- 
kaamme pojan olevan jo siellä. Alanko siis valmistaa hänen 
kotiintulopit o j aan ? 

— Ala, jos haluat välttää herramme epäsuosion. Älä siis 
vitkastele, äläkä ole turhan säästeliäs! 

Tämän hänelle sanottuani nousin valtaistuimelta ja varjon- 
kantajieni seuraamana lähdin hallitushuoneesta. Kumartuneit- 
ten hoviherrojen joukosta seurasivat suurvisiirin viisaat, vetoa- 
vat silmät minua. Minusta tuntui, että jotakin oli tapahdut- 
tava kohta, mutta tapahtuipa mitä hyvänsä, sydämessäni oli 

rohkeutta tietäessäni minulla olevan hovissa ystäviä, jotka 
auttaisivat minua. Babili, isiemme maa, }didisti toisiimme 
meidät, jotka olimme Assurin suuressa hovissa muukalaisia ja 
kenties vihattuja. 

Kuinka polveileva onkaan ihmisen tie avaran taivaan alla, 
keskellä ilon ja tuskan kiistaa! Miten ihminen tekeekään teko- 
jaan vahvistaakseen asemaansa — kuitenkin kohtalon jumalat 
kääntävät tuloksen aivan toiseksi kuin ihminen on tarkoitta- 
nut! Niin kävi kuninkaamme, Assurin mahtavan herran, ja 
niin kävi minun, hänen ryöstämänsä puolison. Kumpikin 
kulkien tekojemme järkkymätöntä rataa me saavutimme toi- 
set päämäärät kuin halusimme. 

Sillä niin tapahtui jumalien tahdosta, että isieni kansaa 
uhkaamaan noussut kuningas menetti valtaistuimensa ja hen- 
kensä, ja minusta, joka en himoinnut muuta kuin kostaa mie- 
heni ja babagrulaisten puolesta ja sen jälkeen mennä lapsuu- 
teni kotiin isäni taloon muistelemaan menneitä päiviäni, tuli 
mahtavan Assurin todellinen kuningatar ja hallitsijatar, kan- 
sojen herratar. 

liian myöhään lähetin upseerin varoittamaan babililaisia 
ajattelemattomista puheista. Huhut näiden niskuroivista aja- 
tuksista olivat jo kantautuneet vuoristossa oleskelevan kunin- 
kaan hoviin, ja sydän täynnä mitä hämmästyttävimpiä epä- 
luuloja hän yllättäen palasi hoviinsa, jossa oli luultu hänen 
viipyvän poissa ainakin yksikolmatta päivää. Lampaansarvi- 
torvet mylvivät ja rummut jymisivät hänen synkkänä ja 
punaista uhkaa säteillen ratsastaessaan palatsin suurportista 
pihaan ja mennessään viipymättä hallitushuoneeseensa, johon 
hän kutsui joukon virkamiehiään. Hurjat huhut rupesivat kier- 
tämään palatsissa. Palvelijani ja henkivartijani tiesivät jo 

kertoa sellaista, että kuninkaan assurilaiset ystävät olivat 
metsästyksen aikana kuiskutelleet hänen korvaansa niin pahoja 
asioita, että hän aikoi tuhota kaikki babililaiset joko surmaa- 
malla tai siirtämällä heidät pakkotyöhön Assuriin. 

Olipa huhujen laita miten tahansa, jotakin vakavaa oli 
tapahtunut, sillä muuten kuningas ei oksi malttanut keskeyt- 
tää riistanajoaan. Hän oli sulkeutunut valtaistuinhuoneeseensa 
visiireittensä ja muitten ylimpien virkamiestensä kanssa eikä 
sallinut kenenkään muun mennä hänen eteensä. Levottomana 
kävelin huoneissani edestakaisin. Suurvisiiri Abramakaan ei 
päässyt luokseni kertomaan, kuinka asiat todella olivat. Hovi 
kuhisi jokapäiväistä elämäänsä, mutta sen ilmassa oli jotakin 
enteellistä, uhkaavaa. Kauhu levisi vereeni. Yhtenä hetkenä 
ajattelin jopa sellaistakin, että kuninkaan aikeet tarkoittivat 
minua, ja hän tekisi minulle samoin kuin edelliselle kuningat- 
tarelle. Ehkä olin jollakin lailla paljastanut sydämeni poh- 
jalla ryömivät ajatukseni hänen kukistamisestaan. Se oli saat- 
tanut tapahtua vaikkapa unissani jonkun orjattareni kuullen, 
ja tämä sitten oli ilmoittanut kuulemastaan kuninkaalle. Käsiäni 
väännellen katselin huoneitteni ikkuna- aukoista puutarhaan, 
mutta yltyvän rauhattomuuteni vaivaamana en malttanut 
kauan olla yhdessä paikassa. Kaikki pahat enteet tuntuivat 
saartavan minua. Esihuoneesta kuuluva henkivartijoitteni 
aseitten kilahdus sai minut silloin tällöin miltei parkaisemaan. 
Eivätkö hekin voineet olla aseineen varovaisempia? Ja miksi 
suurvisiiri ei tullut kertomaan mitään? Kenties hänet oli 
tapettu. Kenties kaikki hovin babililaiset oli syösty surmaan, 
minä vain vielä elin. Mutta kun kurkistin ovi verhojen raosta 
esihuoneeseen, vastoin murheellista odotustani näin babililai- 
set soturini paikoillaan. He juttelivat keskenään ja näyttivät 
niin huolettomilta, että pelkoni hiukan hälveni. 

Kutsutin luokseni henkikaartini komentajan Apiledin ja 
käskin hänen mennä hankkimaan tietoja. Apiled näytti hiu- 
kan synkältä, mutta ei paljastanut syytä siihen, vaan kuuliai- 
sesti totteli minua. Hän viipyi kauan aikaa, niin kauan, että 

epäilin hänen työntyneen suoraan valtasaliin ja menettäneen 
sinne tunkeutumisestaan päänsä. Oli miltei ilta, kun hän 
palasi. Nyt hän oli niin synkkä ja huolestunut, ettei edes 
yrittänyt salatakaan sitä. Päätään pudistaen hän kauhukseni 
ilmoitti: 

— Kaikki mitä sain tietää, herratar, on tämä: Huomenna 
kuningas aikoo lähteä Babiliin surmauttaakseen tuhat sen 
ylimystä ja tuodakseen viisikymmentätuhatta kaupungin asu- 
kasta pakkotyöhön Ninuan ympäristöön. Suuri onnettomuus 
kohtaa kansaamme. 

Meni kauan aikaa, ennen kuin kuivin huulin saatoin kysyä: 

— Entä ylivisiiri Abrama? Missä hän on? Mitä hänelle on 
tapahtunut. Ja muut babililaiset ylimykset? 

— Heidät on miltei kaikki vangittu, sillä kuningas on syyt- 
tänyt heitä siitä, että he muka ovat yllyttäneet babililaisia 
nurisemaan liian kohtuuttomista veroista. Borsippa on kiel- 
täytynyt maksamasta shikluakaan, ellei sen taakkaa huo- 
jenneta. 

Tässä oli pahoja asioita tarpeeksi. Eähetin Apiledin pois. 
Nyt tiesin siis, mitä kuninkaan paluu oli tarkoittanut. Suur- 
visiiri ja muut hovin babililaiset ylimykset oh siis teljetty 
vankihuoneeseen. Syytös, että he oksivat yllyttäneet heimo- 
laisiamme, oli perätön ja assurilaisten keksimä. Kohta kenties 
ohsin ainoa babiklainen hovissa, sillä henki vartijanikin tietysti 
vaihdettaisiin assurilaisiin miehiin. Huomenna marssisi kunin- 
gas isieni maahan tappamaan ja orjuuttamaan. Kansani vero- 
taakkaa suurennettaisiin kostoksi niskuroimisesta, ja kaiken- 
lainen kurjuus leviäisi heimolaisteni asuinsijoike. Enkä minä 
voinut tehdä mitään kansani puolesta. Kuin painajaisunen 
vaivaamana kiertelin vain ajatusteni kammottavaa kuva- 
maailmaa. Kuinka kauan vielä, jumalat, kuinka kauan minun 
piti elää ahdistuksessa ja vaivassa, ja kuinka kauan kansani 
piti pelätä murhaajiaan? 

Mutta ehkä sittenkin jumalat olivat johdattaneet minut 
isieni kansan vihokisen hoviin sitä varten, että tekisin jotakin 

suurta. Eikö nyt ollut tullut aika, jota olin odottanut? Eikö 
ollut jo aika nousta tekemään se, mitä kohtaloni oli elämäni 
tiehen merkinnyt? Menneisyyteni ja tämän päivän tapaukset 
veivät minua niin väistämättömästi 3diteen ainoaan päämää- 
rään, että turha minun oli enää yrittää siirtymistä syrjään, jos 
aioin jotakin tehdä. Syvän tuskani halki kahlaamisen jälkeen 
mieleeni rupesi kirkastumaan lujana ja rauhallisena päätöksenä, 
että nyt minun oh astuttava kohti sitä, mikä osakseni oli sää- 
detty. Joko kuolisin minä — tai kuolisi Assurin kuningas. Me 
kaksi emme olleet ikinämme kuuluneet yhteen, ja tänään 
oli auennut väliimme kuilu, johon jommankumman oli syöksyt- 
tävä. Sen mitä tekisin, antakoot jumalat minulle anteeksi, sillä 
en minä, onneton naisparka ollut näin tahtonut, vaan he. 
Mutta miksi turhaan enää ajatella heitä ja kysyä mitään! 
Vankihuoneessa odottivat heimolaiseni minun puuttumistani 
asioihin, ja Babilinmaata uhkasi synkkä pimeys. 

Miten merkillisesti ihminen rauhoittuukaan, kun on tehnyt 
päätöksensä, olkoonpa tämä päätös minkälainen tahansa! Aja- 
tukseni jättivät levottoman harhailunsa, ja saavutin sydämeeni 
rauhan. Vaikka vielä rukoilinkin jumalia, en pohjimmaltani 
luottanut heihin, vaan luotin itseeni. Ei kukaan ollut minua 
milloinkaan auttanut, sillä itse olin tehnyt kaikki, mitä olin 
tehnyt. Niin tekisin nyt ja tulevaisuudessa, ja jos sortuisin 
aikeissani, minä yksin olin tekoihini syypää. 

Jumalat auttavat ihmistä enemmän tuhoavissa kuin hyvissä 
ajatuksissa ja antavat kostonhimoiselle, häväistylle naisparalle 
erikoisen lahjan, niin että hän kykenee kulkemaan tekonsa 
tietä niin maltillisesti, että hän itsekin ihmettelee. Paatunein 
sydämin mietiskelin kaikkia asioitani, ja jos jotakin aioin tehdä, 
en tekisi mitään väärää. Näin oh ollut tapahduttava, ja näin 
tapahtuisi. Kuninkaan ja minun kohtaloni oh ollut määrä yhtyä, 
että kävisi toteen se, mikä jo aikojen alussa oh säädetty. Marduk 
amelu usur — Marduk, ihmistä suojele! Kaiken piti mennä 
annetun käskyn mukaan. 

Ihan tultua lähdin kuninkaan luokse saadakseni joitakin tie- 

to ja hänen suunnitelmistaan. Mutta en saanut tietää enempää 
kuin jo tiesin. Viidentoista assurilaisen ystävänsä kanssa hän 
piti viini juhlaa saapuessani hänen huoneisiinsa, ja hän oli huo- 
mattavasti juopunut. Punaisessa loistossaan hän pöydän ylim- 
mällä paikalla istuen kerskaili metsästysretkensä urotöistä. 
Minut nähdessään hän hiukan hämmästyi, mutta vähän aikaa 
minua katseltuaan riensi luokseni. Olin langennut kasvoilleni. 
Plän kohotti minut pystyyn ja huuliani ahneesti suudeltuaan 
huudahti: 

— Miksi tulit luokseni, ihana vaimoni? Vai oletko ikävissäsi? 

Hän tuntui olevan jonkin verran vaivautunut tulostani, sillä 

hän tiesi minun tuntevan hänen aikeensa ja pelkäsi minun alka- 
van rukoilla heimolaisteni puolesta. Aavistin kuitenkin armon- 
pyynnön hyödyttömäksi enkä siis aikonutkaan sitä esittää. 
vSilmää räpäyttämättä kestin hänen hyväilynsä, jotka tuntui- 
vat entistä vastenmielisemmiltä. Tiesin tulleeni turhaan. Mutta 
toisaalta olin tahtonut tulla, ikäänkuin olisin sydämessäni halun- 
nut varmistautua siitä, että hän oh elossa ja murhattavissani. 
Minä tai hän oli kuoleva kohdakkoin, sen tiesin väistämättö- 
mäksi katsellessani häntä, hänen remuavia ystäviään ja pito- 
huonetta. Salaa huokasin. Mihin kohtaloni sinkoaisi minut epä- 
toivoisen tekoni jälkeen? 

— Herrani, etkö olisi sallinut minun tulla katsomaan sinua, 
sillä enhän ole nähnyt sinua yhdeksään päivään? virkoin hil- 
peyttä teeskennellen ja katsoin häntä silmiin niin petollisesti 
kuin sydämeni myönsi. — Onhan yhdeksän päivää pitkä aika. 

Hän nauroi iloisesti ja mielissään, sillä hän luuli minun ole- 
van mielettömänä rakkaudesta häneen, ja ravisteli punahiuksista 
päätään — ihmeellisen värinen pää assurilaiselle! — aivankuin 
olisi yrittänyt torjua minua puhumasta liian rakastuneesta 
Voi — houkkaa! 

— Et rikkonut minua vastaan, vaan todistat suloisella tulol- 
lasi suuren uskollisuutesi ja ikävöimisesi, hän vastasi. — Tule, 
istu viereeni ja kastele ihanat huulesi viinissäni! hän jatkoi 
ohjaten minut pöydän päähän istuimensa viereen. Kun olimme 

siinä rinnakkain ja hän oli kädellään viitannut ystäviään ole- 
maan välittämättä meistä hän alkoi puhella kaikenlaisista 
asioista ja innostui tapansa mukaan joutavaan laverteluun. 
Hän oli juonut paljon viiniä ja oh tavallistakin itsepäisempi ja 
oikullisempi. Tällaisena hän muistutti punaista puuta, jonka 
takaa arvaamatta saattoi syöksyä murhaava tiikeri. Nähdessäni 
hänen silmiensä häilähtelevät ilmeet ja lihastensa petomaisen 
jäntevy3 r den tunsin itseni kuin kipeäksi. Onnistuisinko minä 
kukistamaan tämän irstailevan ihmisenpojan, jonka käsiin 
jumalat olivat luovuttaneet maailman suurimman vallan? 

— Iloitkaamme, vaikka sydämeni onkin raskas ihmisten 
pahuuden tähden! hän sanoi vanhurskaasti. — Huomenna 
minun täytyy sinut jälleen jättää ja lähteä pois hovistani. 

— Mihin aiot mennä? kysyin huolettomuutta teeskennellen 
ja sydämessäni pelkäsin hänen synkkää ilmettään, joka ei luvan- 
nut armoa kansalleni. — Vasta tulit metsästysretkeltäsi ja taas 
lähdet? Onko tämä soveliasta, kuninkaani? Etkö rakastakaan 
minua? 

— Vaikka rakastankin, ei sillä asialla ole tekemistä hallitus- 
asioissani, hän vastasi, eikä minulla ollut siihen mitään virkka- 
mista, sillä niin asia oli. — Minulle tultiin kertomaan vuorille, 
että babililaiset jälleen ovat niskuroimistuulella. Milloin he 
oikein oppivat tietämään, että jumalat ovat määränneet heidät 
olemaan assurilaisten orjuudessa? Se on heidän kohtalonsa. 
Totisesti — aion opettaa heitä kuuliaisuuteen! Minunko muka 
pitäisi taipua heidän tahtoonsa, kun he marisevat veroja liian 
raskaiksi? Minä kyllä osaan näyttää heille, kuinka heitä on koh- 
deltava! 

Käteni vapisi täyttäessäni hänen pikarinsa ja kohottaessani 
sen hänen huulilleen. Juotuaan sen tyhjäksi hän puheli kaiken- 
laista, jota en tarkasti seurannut. Kenet jumalat haluavat 
tuhota, hänet he sokaisevat. Ja minuun sokaistunut tämä mies 
oli, niin ettei hän tietänyt, mitä varten lakkaamatta täytin 
hänen maljansa kohottaakseni sen hänen ahmiville huulilleen. 
En minä itsekään sitä tarkoin tietänyt, mutta tein sen omitui- 

sen tuskaisesti, ikäänkuin olisin siten yrittänyt estää hänet 
huomenna lähtemästä Babiliin. Hänen partansakin oh tahmea 
viinistä. Ylimykset remusivat omalla laillaan, huutaen, hoila- 
ten ja puhuen juttujaan, joita en kuunnellut. Hyvin palvele- 
mani valtias oli jo niin täynnä viiniä, että horjui istuimellaan. 

Niin tapahtui sinä iltana, että juovutin kuninkaan vastustus- 
kyvyttömäksi elukaksi. Samanlaisiksi muuttuivat hänen ystä- 
vänsäkin, jotka herransa esimerkkiä seuraten ahmivat viiniä 
niin, että luulin heidän nahkansa jo halkeavan. Mutta eivät 
nämä assurilaiset haljenneet. 

Kun katselin punaista päätään huojuttelevaa kuningasta, 
mietin katkerasti, tiesikö hän mitään tehneensä. Ehkä hän 
mahdissaan ja suuressa itserakkaudessaan ei ollut milloinkaan 
ajatellut sitä, minkälaisena minä pidin Babagrun tapahtumia. 
Niin luonnollisina ja hänen kuninkuutensa oikeuksiin kuulu- 
vana hän piti paheitaan, että tuskin kuvitteli naisen voivan olla 
toista mieltä kuin hän. Siksi hän saakoon palkkansa. Jos hän 
joskus olisi vaivautunut mietiskelemään asioita, hän ehkä olisi 
suhtautunut minuun varovaisesti ja epäluuloisesti, antautumatta 
niin kiihkeästi rakkauteensa kuin teki. Hän ei ollut tietoinen 
siitä, että kauneuteni oli häikäissyt muitakin miehiä kuin hänet. 
Suurin osa hoviherroja oli käsissäni kuin märkää savea, jota 
saatoin taivutella tahtoni mukaan. Minua imarrellen ylimykset 
olivat valmiit täyttämään jokaisen pyyntöni, josta ei seurannut 
kuninkaan viha tai surmantuomio. Hulluja miehet olivat nyt 
ja aina, sillä naisen kauniit kasvot tai paljastunut povi sai hei- 
dät järjiltään, ja he muuttuivat naisen orjiksi. Oh, nuo maail- 
man valtiaat, mitä lujatahtoinen, kaunis nainen saattoikin 
heillä teettää! Päivällä he olivat sankareita, yöllä naisen ala- 
maisia. Assurin kuningas ei ollut toisia vahvempi. Hölmösti 
mahtiinsa luottaen hän ei milloinkaan ollut alentunut ajattele- 
maan jonkun voivan kukistaa hänet. Hän ei tietänyt minun 
istuvan vieressään kuin kostonhimoinen naarastiikeri, valmiina 
repimään hänet. Sydämeni katkeruutta ja häpeää ei enää voi- 
nut millään mitata. Siis juopukoon hän vielä ja nukkukoon 

unohduksen helmaan! Minä, Ninigigu-Kirkassilmä, synkkien 
ajatuksien vainoama naisparka, nousisin mieheni ja kansani 
tähden häntä vastaan, ja jompikumpi meistä maistaisi kohta- 
lonsa täyttymyksen viimeiseen pisaraan asti. 

Palvelijat ja orjat hiiviskelivät varovaisina pöydän lähellä 
katsoen, vaativatko ruoka-astiat täyttämistä ja vieläkö viiniä 
oli ruukuissa. Varovaisia he saivatkin olla, sillä he tiesivät ennes- 
tään, että pidoissaan istuessaan kuningas saattoi oikullisen rai- 
vonpuuskansa valtaamana iskeä jonkun heistä kuoliaaksi ja 
väheksyvästi nauraen käskeä sotureita korjaamaan ruumiin 
pois. Seinänvierillä seisoivat henkivartijat liikkumattomina, 
katse tähdättynä johonkin tiettyyn kohtaan, ja he näyttivät 
olevan sekä sokeita että kuuroja, vaikka olivatkin joka hetki 
valppaina noudattamaan hallitsijan käsk}rjä. Seinillä olevat 
soihdut savusivat heidän päittensä päällä. Mustien ikkunoiden 
takana huokaili viileä yötuuli. Ninua nukkui untaan. Har- 
hailevin silmin kuningas juopuneesti katseli pöydän toista päätä 
kohti. Mutta tuskin hän erikoisesti katseli tai näki mitään. 
Eeukapieltensä paisuessa hän oudon raivon täyttämin äänin 
jupisi: 

— Kuin sonni minä menen ja murskaan babililaiset. Tuhat — 
ei — kymmenentuhatta ylimystä surmaan, syöksen miekkojen 
teriin — seivästän! Satatuhatta ihmistä lyötän vaskikahlei- 
siin — Ninuaan kuljetan — kuin möyryävän karjalauman 
tänne tuon! Hän vaikeni vähäksi aikaa, laamiskeli kämmenellä 
kasvojaan ja partaansa, puhalsi rintansa pohjasta ilmaa päri- 
syttävästi ja kiinnitti huomionsa minuun. Edestakaisin nuok- 
kuen hän jatkoi: — Sinä olet hyvä — suloinen — ihana. Pyydä 
mitä hyvänsä, kaikki sinulle annan. Enkö voisi antaa — enkö? 
Kuka tunteekaan Assurin kuninkaan sydämen, hänen ajatuk- 
sensa? Vaikkapa antaisin sinulle valtikkani, eikö se ole minun 
asiani? Enkö minä määrää ihmiskohtaloiden ylitse! Minä, 
Shamsi-Adad, Shulman-Asharidin poika, Assurnasiraplin poika 
— jos minä panen sinut hallitsemaan valtakuntaa, mitä juma- 
lilla on siihen sanomista, ja mitä ihmisillä, laumalla, jonka voin 

käteni liikkeellä pyyhkäistä olemattomiin! Enkö voisi siis 
tehdä, mitä mieleni tekee? Hallitse, Ninigigu, hallitse maailman 
mahtavinta valtakuntaa! Minä tahdon näyttää olevani jumalien 
veroinen — minä! Uhmaan heitä ja korotan naisen kuninkaitten 
istuimelle! Ahahaha — sen minä teenkin! Ylös, ylimykset, 
kuulkaa kuninkaanne sana! hän karjaisi ystävilleen, joista jot- 
kut jo torkkuivat. En yrittänytkään hihitä häntä, sillä tiesin, 
kuinka vaarallista se nyt oh. Hän olisi muuttunut väkivaltai- 
seksi. Huitaistuaan pikarin lattialle hän nauroi kaamean 
hohottavasti. — Nainen hallitsee ja vallitsee teitä kaikkia, 
niin minä tahdon! Eikö tämä huvita teitäkin? Ahahaha! 

Seinillä olevien lasitiilimaalausten synkät sonnit tuijottivat 
ilmeettöminä eteensä, kuvien soturit syöksivät keihäitään pake- 
nevien, ääneti karjahtelevien leijonien ruhoihin ja liikkumatto- 
mat hevoset juoksivat, niin että olin kuulevinani niiden kavioi- 
den kumun. Jokin, ikäänkuin myrskyn kaltaisena eteenpäin 
jylisevä kohtalon tuntu työntyi minua kohti, ja olin tuntevinani 
sen viileän kosketuksen kasvoillani, aivankuin minua olisi koske- 
nut jokin hengetär. Kuninkaan kammottava ivanauru kaikui 
loputtomana suuressa huoneessa. Hätkähdin. Hänen naurunsa 
jokainen uusi purskahdus oli kuin isku sydämeeni, raaka, rusen- 
tava isku, joka kääntyi kuningashuonetta vastaan. Monta hal- 
litsijaa tämä huone oli nähnyt juopuneina, verisen Assurna- 
siraplin ja tämän voitollisen pojan Shulman-Asliaridin, jonka 
pojan jumalia pilkkaava nauru parhaillaan ravisteli pitohuo- 
neen ilmaa. Katseeni hipuessa juopuneitten ylimysten kasvojen 
ohitse ja pysähtyessä seinällä olevaan metsästyskuvaan minusta 
tuntui, että Assurin kuninkaiden huone jo olisi minun käsissäni. 
Tänä yönä tapahtuisi se, minkä jumalat olivat säätäneet. En 
voinut enkä tahtonut paeta työtäni. 

— Nainen Assurin kuninkaitten tuolilla — ahahaha-ahahaha! 
Mikä verraton huvi — jumalien harmiksi — ihmisten ihmeeksi! 

Kuninkaan tempoileva nauru lensi ohitseni minun enää kiin- 
nittämättä siihen minkäänlaista huomiota. Äkkiä se katkesi, 
ja juuri kun katsoin häneen, hänen päänsä lysähti rintaa vasten 

ja hän lyyhistyi kasvoilleen pöydän varaan. Näin olin tietänyt- 
kin käyvän, sillä sellaisen määrän olin juottanut hänelle viiniä, 
että joku häntä heikompi mies olisi siitä jo kuollut. Ylimykset 
katselivat juopuneen hölmöinä nukkunutta herraansa, naurahti- 
vat tylsästi ja epävarmoin liikkein haparoivat maljojaan. Niko- 
tellen, haukotellen ja joskus antaen ylen he yrittivät sammuvin 
voimin jatkaa juhlaa, mutta viini alkoi aiheuttaa heidän jou- 
kossaan mieshukkaa. Kuin matoja he olivat, niin etteivät olisi 
jaksaneet miekkaa liikahduttaa, jos niin olisi tarvittu. 

Useita vuosia myöhemmin jotkut assurilaiset olivat tietävi- 
nään, että minä kuningattaruudenhimossani valloitin Babagrun, 
tenho voimallani myöhemmin sokaisin hallitsijan ja sy oksin 
hänet vankihuoneeseen, jossa kolmantena päivänä annoin kat- 
kaista hänen kaulansa. Jos jumalat tahtoivat puhua puolestani, 
he voivat todistaa, ettei asia ollut niin. Assurin kuningas kuoli 
yöllä, sillä vankilasta vapauttamani Geshtin surmasi miekan 
terällä hänet ja hänen viisitoista ystäväänsä. Yksikään babili- 
lainen ei siis koskenutkaan jumalien valitsemaan kuninkaaseen, 
vaikka pahoissa puheissa niin väitettiinkin. Se mitä tuona yönä 
sattui, tapahtui siksi, että niin oli määrätty jo ajat sitten. Vain 
minä, Geshtin ja vapauttamani ylivisiiri sekä muutama muu 
tiesimme, mikä oli täydellinen totuus — lukuunottamatta juma- 
lia, jotka myöskin tiesivät. 

Näin minä sinä yönä tein: kutsuin palatsiin babililaiset sotu- 
rit ja käskylläni poistin kuninkaallisen kaartin sotilaat kasar- 
meihinsa, joihin he menivät iloissaan ja nimeäni ylistäen, sillä 
olin antanut heidän tietää lähettäneeni niihin viiniä, jotta he 
kuninkaansa tavoin voivat pitää pitoja. Soturit ja upseerit 
olivat jo kuulleet kuninkaan luovuttaneen valtansa minulle — 
että se oli vain juopuneen oikku ja pilaa, sitä he eivät arvan- 
neet — eivätkä ihmetelleet paljoakaan toivoessaan minun osoit- 
tautuvan hyvinkin anteliaaksi vapaa-aikojen ja viinin suhteen, 
lisäksi olin antanut palatsiin levitä huhun, että kuningas oli 
sairas. Miehitettyäni hovin luotettavilla babililaisilla laskeuduin 
vahtikaartini komentajan Apiledin kanssa vankihuoneeseen, 

josta vapautin heimolaiseni ja otin mukaani Geshtinin. Ennen 
aamua tämä ratsasti kaukana Ninuasta hevosella, jonka palatsi- 
kaartin komentaja oli hänelle antanut, ja riensi myrskynä kosta- 
maan heimonsa naisille, jotka olivat antaneet hänet assurilais- 
ten käsiin. Hänen mukanaan meni kuninkaan ylikuohilas, 
mitä asiaa minä en ymmärtänyt vähääkään. Miltei kauhuissani 
kummeksuin, oliko hän pelkkä portto vai paha hengetär, kun 
sai miehet, kuohitutkin, riivaannuksiin. 

Kauan aikaa minä jälkeen päin muistin tuon yön, muistin 
kovasti pelänneeni, että käsiini ottamani oikeus kääntyisikin 
minua itseäni vastaan. Koko yön olin kuin itselleni vieras. 
Kalpeana, kiihoittuneena ja vapisevana tein yölliset tehtäväni 
kuin omituisen taudin puistelluttamana. Mutta kuitenkaan 
en halunnut olla tekemättä. Ajattelin: koska kohtaloni on aja- 
nut minut tähän asti, se johtaa eteenkin päin. Babagrun luona 
oleva zikkurratu oli polttavana merkkinä mielessäni, yllytti 
minua, ja siksi unohdin, että aamun sarastaessa kenties Ninuan 
kaduilla mylvähtelisi assurilaisten nostama hirmumyrsky, joka 
huuhtoisi minut mukaansa ja hukuttaisi siihen samaan veriseen 
kuolemaan, jonka olin toisille valmistanut. Mutta vielä oli yö. 
Ulkona kohisivat puiston poppelit ja plataanit. Raskaat muurit 
nousivat niiden takana yötäkin mustempina. Suuri, upea 
Ninua lepäsi aamuyön sikeässä unessa. En saanut pelätä 
mitään — en pelätä, sillä pelko oli epäonnistumisen esijuoksija. 

Ja niin minä tuona yönä ajatusteni ajamana tein kohtaloni 
säädöksen mukaan ja kostin babagrulaisten, Binilin ja itseni 
tähden. Assurin kuningas kuoli, ja hänen kanssaan kuoli viisi- 
toista hänen juopunutta ystäväänsä. Tekoni oh tehty — työni 
täytetty — mutta kuinka väsynyt ja kuin puolikuollut minä 
tuona yönä Olinkaan! Palatsi hoippui ympärilläni, seinillä ole- 
vat maalatut eläimet muuttuivat liikkuviksi kauhunpedoiksi. 
Epäselvästi näin edessäni suurvisiiri Abraman, palatsikaartin 
komentajan Abahuqin ja henki vartio väkeni päämiehen Apiledin. 
Jylhinä he seisoivat edessäni, nämä auttajani, ja nyökyttelivät 
päätään. Kaikki olin tehnyt, Assurin kuningatar, kostanut olin! 

Vähän aikaa silmissäni vipattivat rakennuttamani zikkurratun 
piirteet ja mieheni kasvojen vaalea hymy; tuolla säteili Babagrun 
kaupunki vuorta vasten päivänpaisteessa; keto lämpeni sen 
edessä ja vaihtui punaiseksi, ryntäävien assurilaisten kaatuessa 
mies toisensa perään. Sitten ajatukseni ja näkyni raukenivat 
kasaan, ja minä, heikko nainen, syöksyin tajuttomuuteen, 
herätäkseni vasta aamulla huoneessani puuhailevien orjattarieni 
varovaiseen puheluun. 

Sellainen siis oli yön totuus. 

Jokapäiväisissä askareissaan kuhisevan suuren Ninuan elä- 
mässä ei aamun valjettua tapahtunut minkäänlaista muutosta, 
vaan samanlaisena se hälisi kuin muulloinkin. Sekä hoviin että 
kaupunkiin oli jo levinnyt huhu, että kuningas oli yöllä vakavasti 
sairastunut. Suurvisiiri Abrama oh tämän ovelan huhun isä. 
Sen vuoksi ei kuitenkaan tapahtunut minkäänlaisia muutoksia 
tavallisen elämän kulussa, vaan hovin virkakunta ja kaupungin 
työtätekevä väestö puuhaili askareissaan, välittämättä lainkaan, 
kuinka kuninkaan laita oli. Tiedettiin jo, että hän oli luovutta- 
nut kaiken valtansa minun käsiini, ja se oh monen mielestä 
hyväkin, sillä hovissa minusta pidettiin paljon. Babiliin aiotun 
rankaisuretken peruutin ja armahdin babililaiset ylimykset 
vankeudesta sen tähden, että jumalien suopeus kääntyisi kunin- 
kaaseen, niin että tämä paranisi. Hovin temppelissä uhrattiin 
ja rukoiltiin kuninkaan tähden. Puolella kultatalentilla ostamani 
kemetiläinen ylilääkäri suoritti täsmällisesti velvollisuutensa 
menemällä »hoitamaan» kuningasta hänen huoneeseensa, johon 
ei päästetty ketään muita. Päivän tapahtumat kokoontuivat 
minun ympärilleni, sillä olinhan kuningatar ja tämän päivän 
todellinen hallitsi jatar. Jokainen, joka ajatteli niskuroimista, 
tiesi muuttavansa päätään lyhyemmäksi, joten nopeasti unohti 
halunsa sellaiseen. Mahti oli aina mahtia, olipa se kenen käsissä 
tahansa, ja kun ihmiset rakastivat enemmän elämäänsä ja 
pelkäsivät kuolemaa, he valitsivat elämän. 

Toisen päivän iltapuolella suurvisiiri ylilääkärin seuraamana 
saapui luokseni, ja ylilääkäri ilmoitti, että hänen nähdäkseen 

nyt oli sovelias aika kuninkaan kuolla, niin että hän, lääkäri, 
pääsisi kultatalentteineen lähtemään pois tästä paholaisen 
hovista mennäkseen isiensä maahan Kemetiin, ennen kuin 
hänen päänsä katkeaisi suorittamamme rikoksen vuoksi. Hän 
pelkäsi turhaan. Sydämessäni ei enää ollut pienintäkään pelkoa 
asian ilmitulosta. Kuningas oli ystävineen palatsin lattian alla 
olevassa holvissa maahan kätkettynä, eikä heistä yksikään nou- 
sisi maan päälle kertomaan, mitä yöllä oli tapahtunut. Suur- 
visiiri ja palatsikaartin babililainen komentaja Abahuq olivat 
jo huolehtineet sen tiedon leviämisestä, että kuninkaan lähim- 
mät ystävät olivat herransa käskystä nopeasti matkustaneet 
vieraisiin maihin suorittamaan heille annettuja tehtäviä. Ihmis- 
sydämen juonitteluntaito piti peliään minun ja minua auttanei- 
den miesten sieluissa, mutta muuta keinoa meillä ei ollut kuin 
juonitella, pettää ja valvoa, ettei pienintäkään varjoa osuisi 
meihin. Elämänrakkaus oli sydämissämme yhtä suuri kuin 
muillakin ihmisillä. 

— Tee se, minkä katsot parhaaksi, ja matkusta kaukaiseen 
isiesi maahan, virkoin ylilääkärille. Hän kumarsi syvään. Hän 
oh laiha, pingoittunutihoinen mies, jolle ihmisen elämä ja kuo- 
lema olivat silkkoja lääketieteellisiä asioita. 

— Etkö kuule, kuinka hiljaiseksi hovi on muuttunut? hän 
kysyi. Tosiaankin niin oh laita, sillä yksikään palvelija ei hälis- 
syt. Suurvisiiri Abrama hymyili peitetysti. — Olen hovimestarei- 
den ja muiden ylimysten nähden pessyt käteni ja ilmoittanut, 
että heidän herransa ja kuninkaansa on vihoittanut jumalat, 
jotka ovat kostaneet hänelle lähettämällä ruton hänen ruumii- 
seensa. Ei yksikään ihminen uskalla mennä kuninkaan huoneen 
läheisyyteen. Kyyneleiden talossa kuoli muuan orja. Hän 
makaa nyt kuninkaan huoneessa ja on hyvin tyytyväinen tähän 
asemansa huimaavaan nousuun. Hänet voitte haudata kunin- 
kaana tai tehdä mitä tahansa, sillä syövyttävä tauti on turmellut 
hänen kasvonsa tuntemattomiksi. Hän sopii siis menemään 
kuninkaiden ruumiin huoneisiin, sillä kurkku auki leikattua 
kuningasta te ette voi esittää ruttoon kuolleena, jos joskus 

arkku aukaistaisiin. Tämän olen puhunut sinulle, kuningatar, 
sillä kaikki olen tahtonut sinun tähtesi suorittaa viisaasti. 

Kemetiläinen hymyili kalseasti kuin manalasta karkuun pääs- 
syt vainaja ja kumarsi uudestaan. Suurvisiiri puuttui nyt puhu- 
maan näin sanoen: 

— Hän on tehnyt kaikki hyvin ja auttanut meitä suuresti. 
Päästä hänet menemään isiensä maahan. Ilmoittakaamme hovin 
väelle kuninkaamme kuolleen ruttoon, että voisimme ryhtyä 
valmistamaan suru- ja hautausjuhlalhsuuksia. Orjan ruumis 
astukoon kuninkaalliseen seuraan, hautakammioon, missä on 
kuninkaan isän Shulman-Asharidin luut. Olkoot he siellä 
sovussa, vaikka me maan päällä olemmekin riitaisia ja syn- 
tisiä! 

Tälle Abraman hurskaalle toivomukselle nyökkäsin. Molem- 
mat miehet kumarsivat ja lähtivät. Kohta kuului seinien toi- 
selta puolelta kovaäänistä parkumista. Joku orjatar kirkui: 

— Herramme on kuollut — voi meitä! Valittakaa, naiset, 
itkekää, orjattaret! Assurin kuningas, kansojen kuningas ja 
kukistaja, paljojen ihmisten herra on mennyt kohtaloonsa ruton 
syöksemänä. Niin ilmoitti äsken herramme ylimmäinen lääkäri, 
kemetiläinen. 

Minä kuulin kaikki valitukset ja näin ihmisten vääntyneet 
kasvot ja teeskentelin yhtä varmana kuin hekin. Sillä tuskin 
hovissa oli montakaan ihmistä, joka olisi surrut sydämestään. 
Kaikki ihmiset olivat tällaisissa tapauksissa enemmän tees- 
kentelijöitä kuin aitoja ja jos he kuolemaa ajattelivat, he ajat- 
telivat etupäässä omaa, ei toisen kuolemaa. Reväistyin vaat- 
tein, tuhkaa päälaelleni sirotellen huusin ja paruin niin voimak- 
kaasti, että voitin siinä kaikki hovissa olevat naiset. Minun luul- 
tiin kuolevan murheeseeni, ja siksipä ympärilläni hyöri huolestu- 
neita hovinaisia ja palvelijataria tekemässä kaikenlaista, 
minkä he luulivat minua auttavan. Aikanaan se auttoikin, ja 
minä pyyhin kyyneleeni sekä huokaillen suostuin ottamaan 
ruokaa, jota minulle tuotiin. Käskin ylimpien virkamiesten 
huolehtia siitä, että kivenhakkaajat valmistaisivat huolellisesti 

kuninkaallisen arkun basalttikivestä, jonka sisään pantaisiin 
herramme ruumisruukku jätettäväksi isien luokse. 

Kun aika tuli, ihmiselämän turhuudennäytelmä saavutti 
mittansa. Orja meni kuninkaana hautaan, ja kuningas lepäsi 
unohdettuna palatsin lattian alaisessa mullassa. Ihmissielun 
juonittele vaisuus ja petos, vilppi ja katkera kostontyydytys 
imuroivat, kun Assurin kansan itkiessä ja ulvoessa kuningas- 
taan ruumisruukku kannettiin juhlallisesti hallitsijoiden ylelli- 
sesti sisustettuun hautakammioon. Kasa orjan luita edusti 
maailman mahtavinta herraa, ihmisenpoikaa, joka lopultakaan 
ei ollut ollut muita ylhäisempi. Pappien veisatessa hymnejään, 
uhrisavun kohotessa pylväinä taivaalle ja kuninkaan sivuvaimo- 
jen, puoliprinssien ja -prinsessojen valittaessa orja meni hauta- 
holvin hämäryyteen ja kenties hätääntyneenä ihmetteli, mitä 
kummaa oh oikein voinut tapahtua, kun hänelle oh käynyt näin. 
Tiheän huntuni takaa minä viileänä katselin korkealta olinpai- 
kaltani kaikkea, mitä tapahtui. Turhuutta oh ihmisen loisto 
ja mahti, koska se näin saattoi kukistua ja haihtua olematto- 
miin. Jos menneinä vuosina olinkin haaveillut loistosta, en sitä 
enää tehnyt, sillä loisto oli muuttunut mauttomaksi. Köyhä 
talonpoikakin oli minua onnellisempi, vaikka häneltä paljon 
puuttuikin. Sydämen loistoa hänellä kuitenkin oli, mutta sitä 
minulla ei ohut. Ah, saisinpa sitä — mutta senhän olin menettä- 
nyt iäisesti! 

Ja hän oli poissa ihmisten joukosta, Assurin kuningas; hauta- 
kammion ovi sinetöitiin ja kansa hajaantui, tietämättä olleensa 
hautaamassa orjaa. Näin ankara kohtalo koitui kuninkaan 
osaksi sen vuoksi, että hän oh unohtanut naisenkin olevan ihmi- 
sen ja saattavan tehdä pahempiakin tekoja kuin mies. Pitikö 
minun iloita? 

Mutta mitään iloa en tuntenut sydämessäni. Ohn surmautta- 
nut jumahen voiteleman miehen, ja se oh paha teko, niinkuin 
kaikki verenvuodatus oh pahaa. Rintani voitonylpeät äänet 
vaikenivat, sillä ajatellessani, että koska kukistunut oh Assurin 
suuri kuningas, samoin voisin kukistua minäkin. Mieleni oh 

raskas sellaista miettiessäni. Kuka tiesi, kerran olisi edessäni 
verinen päivä, jolloin maksaisin hengelläni tekemäni teot, vaikka 
olinkin suorittanut ne kohtaloni pakottamana, sillä maailmas- 
sahan oh vain harvoja asioita, joita sai ihmisten tai jumalien 
hyvyyden vuoksi ilmaiseksi. 

Uuden kuninkuuden asettaminen tuotti minulle kaikkein 
eniten huolia. Nuori prinssi pysyi yhä poissa hovista, vaikka 
hänen isänsä hautaamisestakin oli jo kulunut kaksi viikkoa. 
Olin lähettänyt komentaja Apiledin Karkemishiin kiiruhtamaan 
häntä, mutta Apiled palasi eikä ollut tavannut prinssistä jäl- 
keäkään. Mitä tälle oli saattanut tapahtua? Oliko hänet ryös- 
tetty ja murhattu? Mihin hän muuten olisi voinut kadota? 
Tämä oli kummallinen seikka. Halusin prinssin mahdollisimman 
nopeasti ilmestyvän hoviin voidakseni luovuttaa hallitsemisen 
huolet hänelle, sillä hänhän oli valtikan perijä, jättää kuninkaalli- 
sen palatsin ja palata isieni kaupunkiin Babiliin, johon tunsin 
kuuluvani. Ei hallitsi jattarena oleminen viehättänyt minua, 
enkä sitä asemaa ollut tavoitellutkaan. Olin kyllästynyt hoviin, 
jossa huolet vyöryivät loputtomina aaltoina luokseni. Vaikka 
yhä enemmän ja enemmän jätinkin hallitusasioita suurvisiirin 
ja muiden ylhäisten virkamiesten hoidettaviksi, pysyin kuiten- 
kin kuninkuuden ilmentymänä, johon kaikkien katseet ja kysy- 
mykset kohdistuivat. Monta kertaa karkasin hovista maaseu- 
dulle ja pettääkseni sielussani piilevää pelkoa kohtaloni uusista 
lyönneistä syvennyin lapsuuteni aikaiseen harrastukseen: aloin 
kasvattaa kukkia ja perustaa puutarhoja. Aluksi ihmiset ihmet- 
telivät tekojani ja pitivät minua hölmönä, mutta sitten he näki- 
vät aikeeni hyviksi sekä rupesivat kutsumaan minua Sammura- 
matiksi, Kukkienrakastajaksi, ja entinen nimeni Ninigigu katosi 
ihmisten muistista . 1 Hovin puutarhan laitoin sangen kauniiksi. 
Teetätin siihen pengermiä, joille johti kastelulaitteita, ja tuota- 
tin siihen erilaisia puita ja pensaita kasvamaan. Ihmiset rupesi- 

1 Niin myös »Sammuramat» on kreikkalaisten nimenvääristelijämes- 
tareiden ansiosta unohtunut historiasta ja pukeutunut muotoon Semi- 
ramis. 

vat nimittämään näitä laitoksiani riippuviksi puutarhoiksi, 
vaikkeivät ne suinkaan riippuneet. Näissä töissäni unohdin 
elämäni harmaat puolet ja kiitin jumalia siitä, että työnteko oli 
luotu maailmaan suomaan lohtua unohdusta kaipaaville mie- 
lille. Vaikka työ olikin ihmisille raskasta, siihen sisältyi suun- 
nattomasti siunausta, sillä paljon pahuutta se hälvensi maail- 
masta. Joutilailla ihmisillä oli aikaa ajatella pahantekoja. Jos 
minäkin olisin vuoristossa tehnyt enemmän työtä kuin tein, 
tuskin olisin haaveillut maailman loistosta enkä olisi vetänyt 
miestäni ja elämääni turmioon. 

Usein ihmettelin, oliko kuningas maailmassa välttämätön, 
sillä vaikka karkasinkin hovista, sen asiat sujuivat ilman minua- 
kin, kuka tietää, paremminkin kuin läsnäollessani, sillä hallitus- 
herroilla oh mukava vapaus tehdä sitä tai tätä omien harkinto- 
jensa mukaan. Viakseni — vieläpä oikein raskaaksi — he luki- 
vat sen, että liian kevytmielisesti antauduin säälini valtaan huo- 
jentamalla talonpoikien veroja, jos nämä vain kyllin liikuttavasti 
osasivat valitella minulle vaivojaan. Kenties se oh virhe. Mutta 
menneiden vuosieni muisto petti minut usein katselemaan asioita 
kansan eikä kuninkaantuohn taholta, ja siinä oh suunnaton 
ero. Tässä olikin tärkein syy siihen, että halukkaasti jätin hovin 
mennäkseni puutarhoihin ja kukkaviljelyksiheni. 

Niin siis prinssin pysyessä kadoksissa jatkoin hallitsi jattarena 
sitä kuninkaallista työtä, jota valtakunnissa aina on tehty. 
Muuan kemetiläinen suuriruhtinas lähetti luokseni komean 
lähetystön ja paljon lahjoja sekä innokkaasti tarjoutui puolisok- 
seni. Nauroin hänen aikeilleen ja pilkkasin häntä. Minulla ei 
ohut vähintäkään halua saada viereeni miestä vallitsemaan 
minua, joka itse halhtsin maailman mahtavinta valtakuntaa. 
Hallitustoimeni menestyivät muutenkin, ja minua kunnioitet- 
tiin enemmän kuin ketään muuta naista koko jumalien luo- 
massa maailmassa. Jos tahdoin, hovin ylhäisimmät miehet 
olivat valmiit ryömimään jaloissani ja suomaan minulle ruu- 
miillista rakkauttaan. Mutta sitä en tahtonut, sillä jo Bab- 
agrun muistettavana yönä olin vannonut, etten sallisi yhdenkään 

miehenpuolen kahlita sieluani ja siten häivyttää Binilin muis- 
ton mielestäni. Vaikka olinkin vasta yhdeksänkolmatta ikäi- 
nen, kykenin pitämään valani ja hillitsemään ruumiini kapinal- 
liset halut. Vähitellen niiden kuiskeet harvenivat ja lopulta 
katosivat tyystin, niin että saatoin ajatella miehiäkin pelkkinä 
luonnontuotteina, joilla oli minulle sama merkitys kuin kauniilla 
tai rumilla kukilla; toisia katsoin mielelläni, toisia vastenmie- 
lisesti tai sitten aivan kylmästi, niin etten tietänyt, pidinkö 
heistä vai en. 

Kolmantena viikkona kuninkaan hautajaisista istuin valta- 
istuinsalissa kuuntelemassa visiireitten ja ylituomareitten pää- 
töksiä. Suurvisiiri seisoi edessäni maan ylituomarin kanssa, ja 
heidän takanaan, kahdella puolella, olivat kirjurit valmiina mer- 
kitsemään tauluihin, mitkä asiat tai päätökset vahvistin. Yli- 
tuomari sanoi: 

— Kuningatar, tuomittavana on laivuri, joka huolimattomuu- 
dessaan ohjasi laivaansa niin, että se kaatoi nurin veneen, jossa 
ollut poika hukkui. Tämän vuoksi olen katsonut otolliseksi 
tuomita, että laivurin on uhrattava oma poikansa Harranun 
Sin-kuunjumalalle, niin että hän vastedes oppisi olemaan entistä 
huolellisempi. 

— Mitä? huudahdin kummastuneena ja hiukan kauhistu- 
neenakin. Olin luullut, että ihmisuhrilaki olisi jo ollut vanha, 
mutta nyt se kuitenkin osoittautui olevan voimassa. Suurin 
silmin katselin tuomaria. Hän nähtävästi huomasi, etten ollut 
täydellisesti selvillä lainkäytöstä, sillä kohteliaasti hymyiltyään 
hän riensi sanomaan: 

— Tämä on muodollisuus, herratar. Takia ei ole kumottu, 
mutta käytännössä sitä noudatetaan siten, että tuomittu mak- 
saa uhrattavaksi määrätyn lapsensa sijasta hinnan, joka tässä 
tapauksessa laskettakoon hyvämuotoisen orjapojan arvon mu- 
kaan, sanokaamme kahdeksikymmeneksi shikluksi . 1 Se on 
mielestäni oikeus ja kohtuus. 

1 Rahoista, mitoista yms. on teoksessani »Hammurabi» täydelliset 
tiedot. Tekijä. 

— Se on oikeus ja kohtuus, vahvistin sydän keventyneenä. — 
Mitä vielä? 

— Tässä on erään perin syntisen miehen tuomioluettelo, 
ylituomari jatkoi puheluaan katse tähdättynä kädessään ole- 
viin tauluihin, joita oli ainakin kolme, kaikki tiheillä nuolen- 
päämerkeillä täytettyjä. — Tämä mies, Assurin kaupungista 
oleva Aheriba, Beledinun poika, on tehnyt niin paljon pahuutta, 
että turhaan vaivaan sinua, kuningatar, hänen syntiensä kuvaa- 
misella. Tuen vain hänen saamansa tuomiot, jotka ovat jo täy- 
täntöön pannut. 

— Höh! henkäisin. Serkkuni Aheriban, sen hylkiön, olin 
jo ammoin sitten unohtanut, mutta nyt muistin hänet täsmäl- 
leen sellaisena, kuin olin hänet nähnyt ollessani setäni talossa. 
Hän siis oli jatkanut pahantekojaan ja saanut tuomioita. Oh 
hänessäkin sedälläni poika — hyvä, ettei lempeä setäni ollut 
kokemassa tätä häpeää, että hänen poikansa oh osoittautunut 
paatuneeksi rikolliseksi. — Anna minun kuulla hänen tuomionsa. 
Tiedän kyllä tuon miehen. 

— Kolme hevosta hän varasti, jonka vuoksi hänet merkit- 
tiin korvien irti leikkaamisella. Kaksi naista hän makasi, jonka 
vuoksi katsottiin kivesten olevan hänelle hikaa, ne murskattiin. 
Viisitoista miestä hän houkutteluillaan johdatti tekemään 
ryöstön kuninkaalliseen taloon, joka on Assurin kaupungissa, 
jonka vuoksi hänen puhekykynsä oh tarpeeton, hänen kielensä 
leikattiin pois. Paljon muutakin pahuutta oh hänen niskoillaan, 
jonka vuoksi hänet katsottiin tarpeettomaksi elämään maail- 
massa, hänet tapettiin. Muuta hänestä ei olekaan sanottavaa. 
Vahvistat kai nämä tuomiot? 

Muuta ei tarvinnutkaan sanoa, sillä olihan tuossakin tar- 
peeksi. Tuntui kuin hiukseni olisivat nousseet pystyyn kuin 
kankea kaislikko. Jokin paha loppu Aheribaa pitikin kohdata, 
mutta tällaista päämäärää en kuitenkaan ollut odottanut. Ja 
mitä tuh hänen tuomioittensa vahvistamiseen, auttoiko enää 
sydämeni lempeyskään, koska hänet oh jo tapettu. Sellaisen lopun 
hän siis oli saanut. Nyökkäsin ja karheasti virkoin tuomarille; 

— Merkitse kuningattaren vahvistaneen tuomiot. Asiataulut 
vietäköön arkistoon. 

Huh, tunsin kuinka hiki kieri otsallani! Valtaistuinsali tun- 
tui kaikin puolin raskaalta. Nuo inhottavat tuomiot ja inhot- 
tavat ihmiset, jotka tekivät parhaansa niitä hankkiakseen — 
miten kaikkea tällaista kammosinkin! Oksin mielelläni karan- 
nut hovista ja mennyt kaupungin ulkopuolelle harhailemaan 
kedolla, mutta mihinkään en päässyt. Ylituomari oh tosin jo 
lopettanut kiusaamiseni lopsahduttamalla taulut kainaloonsa, 
kumartanut ja vetäytynyt pois, mutta suurvisiiri pyöritteli 
kieltään huulillaan. 

— Esihuoneessa on upseeri, joka kauan aikaa on odottanut 
pääsevänsä luoksesi, kuningatar, hän vihdoin virkkoi. Harmis- 
tuneena olin kivahtamaisillani, että upseeri tulkoon uudestaan 
huomenna, mutta sukalmah ehti jatkaa: — Hän sanoo tietä- 
vänsä jotakin prinssistä. 

Prinssistä! Tätä olin odottanut joka päivä tulemaan, että 
pääsisin näistä kirotuista hallitushuolista eroon, sillä eivät 
nämä olleet naisen eivätkä varsinkaan minun mieleni mukaisia 
tehtäviä. Prinssi oli viivytellyt kauan, olikin jo aika hänen 
palata, ennen kuin kyllästyisin niin perinpohjaisesti, että mis- 
tään välittämättä jättäisin kaikki sikseen ja lähtisin Babiliin. 

— Käske hänet sisään! 

Suurvisiiri viittasi suuroven läheisyydessä seisovalle valta- 
istuinsalin vartioston komentajalle. Kohta tuli eteeni nuori 
upseeri, joka murheellisesti minua katsottuaan lankesi kasvoil- 
leen eteeni. 

— Oi kuningatar, salli minun puhua kanssasi kahden kes- 
ken, niin ettei yksikään korva ole kuulemassa, mitä sanon! 
hän sanoi saatuaan luvan puhumiseen. Viittasin ylivisiiriä 
menemään kauemmaksi. 

— Puhu! Liitä tiedät prinssistä? Missä hän on? Miksei 
hän palaa kotiin? Jumalat, mitä on tapahtunut? huudahdin 
kovemmin kuin minun pitikään. Sillä näin upseerin kasvojen 

muuttuneen kyynelistä märiksi. Kuin pelokas elukka hän 
katsoi minuun. 

— Voi, kuningatar, miksi jumalat olivat minulle julmia, 
että jouduin siihen tehtävään, johon jouduin! hän huudahti 
masentuneena, ja minä valmistauduin kuulemaan pahinta. 
— Sillä katso: minä olen se upseeri, jonka tehtävänä oli johtaa 
prinssin turvasaattuetta. Olimme tulleet Dimashqista Karke- 
mishiin. Siellä olimme vain päivän, sillä prinssi hoputti meitä 
lähtemään eteenpäin, vaikka ilmat olivat huonot, myrskyiset 
ja sateiset, niin että kaikld virrat olivat vuolaita. Tultuamme 
eräälle ylimenopaikalle sanoin hänelle, ettei meidän ollut sove- 
liasta tänään mennä virran poikki, vaan oli odotettava. Mutta 
hän nauroi uhkamielisesti ja pilkkasi minua pelkuriksi. Hän 
sanoi, ettei mikään estänyt menemästä toiselle puolelle. Jos 
pelkäsin, voin jäädä rannalle. Näin hän, kuningatar, pakotti 
minut noudattamaan ylhäistä tahtoaan — voi, jumalat, soisin, 
etten sittenkään olisi tehnyt sitä! Sillä kun me hevosinemme 
olimme lautalla keskellä virtaa, yksi sauvojista horjahti niin, 
että putosi veteen. Hänen huudostaan pelästyneet hevoset 
aiheuttivat sellaisen sekamelskan, että lautta meni nurin ja 
särkyi terävää kivenhar jännettä vasten. Kaikki olimme villin 
virran hurjissa pyörteissä. Niin siinä sitten kävi, että minä 
yksin pelastuin rannalle. Olisinpa minäkin hukkunut! Sillä 
prinssi, kaikki sotilaani, lautturi — kukaan heistä ei noussut 
elävänä kummallekaan rannalle! Näin on onneton asia, kunin- 
gattareni. Olen kenties syyllinen prinssin kuolemaan. Tee 
siis minulle niinkuin mielit. 

Ah, tuossa oli syy, miksi prinssi toiveistani huolimatta ei 
ollut palannut hoviin ja ettei Apiled ollut saanut hänestä 
mitään tietoa Karkemishissa käydessään. 

— Miksi et aikaisemmin saapunut luokseni kertomaan prins- 
sin kohtalosta? kysyin ahdistunein mielin ja kurkku ikäänkuin 
turvonneena. Adad-Nirarin murheellinen kuolema toi eteeni 
paljon vaikeuksia, pahoja asioita, joiden selvittäminen tällä 
kertaa näytti mahdottomalta. Sekä kuninkaan että prinssin 

lähekkäinen kuolema saattaisi herättää kansassa minkälaisia 
epäluuloja hyvänsä. Assurilaiset tiesivät Adad-Nirarin olevan 
valtikan perijä. Mistä ihmeestä antaisin heille kuninkaan, sillä 
hallitsijan sivuvaimojen poikia en voinut siihen asemaan aja- 
tella, koska assurilaiset eivät hyväksyisi heitä? Huuliani pures- 
kellen katsoin eteeni. Kuulin upseerin vastaavan: 

— En uskaltanut, herratar, sillä pelkäsin kuninkaan tappa- 
van minut. Vasta sitten kun kuulin hänen kuolleen, rohkenin 
lähteä luoksesi. 

— Toit minulle raskaan uutisen, sanoin. — Jos kansa saa 
tietää, kuinka prinssille on käynyt, se kenties tappaa sinut, 
sillä sinähän olit vastuussa hänen hengestään. En sinua suin- 
kaan syytä, sillä meidän kunkin kohtalo on jumalien käsissä. 
Tähde nyt hovista ja tule huomenna uudestaan luokseni. Sii- 
hen mennessä ehdin neuvotella ylimysten kanssa, miten mei- 
dän tulee menetellä estääksemme kansaa mellakoimasta. Maa 
on kuninkaaton. Mutta jumalien tähden, minä vannotan 
sinua, pidä suusi kiinni siitä, mitä on tapahtunut, jos henkesi 
on sinulle rakas! Minä tahdon pelastaa Assurin valtakunnan 
mellakoilta ja varjella sen valtaistuinta horjumasta. Miten 
sen teen, mitä tapahtuukin, sinä, upseeri, et elämäsi aikana 
saa puhua prinssi Adad-Nirarin kuolemasta sanaakaan! Oletko 
ymmärtänyt? 

— Olen, herratar. Vannon sinulle Assur-jumalan nimessä, 
etten tätä salaisuutta koskaan paljasta! Rakastan elämääni ja 
tahdon kunnioittaa sinun nimeäsi ja tekojasi, olkootpa ne mitä 
hyvänsä! 

— Mene siis ja pidä valasi! 

Kun jätin valtaistuimen, sydämessäni tuntui, että kaikki 
mitä ikinä tein, meni nurinkurisesti ja kääntyi minua vastaan. 
Onnettomien tähtien alla tapahtunut syntymäni ei kuka tiesi 
milloinkaan johtaisi minua huolettomuuden tielle. Hallituk- 
seni piti olla tilapäinen — iänikuisestiko minun nyt pitäisi 
hoitaa asioita, joihin en tuntenut paljonkaan mielenkiintoa? 
Miksi prinssin pitikin hukkua? Uuden kuninkuuden asettami- 

nen ei kävisi kädenkäänteessä, sillä eihän tiedossani ollut 
ketään, jota olisin voinut ajatella Assurin hallitsijaksi. Ja mitä 
ylimystö arvelisi? Mitä kansa? Kenties maassa olisi kohta 
verisiä taisteluita korkeiden ylimysten saatua tilanteen tie- 
toonsa. Yksi ja toinen saattaisi yrittää kuninkuuden anasta- 
mista. Minä en siinä sivussa merkinnyt mitään, sillä olin nai- 
nen, jonka vallanahneet ylimykset saattoivat halveksivasti 
tyrkätä syrjään tai surmata. Vallanhimo oh vaarallinen asia. 
Veren vuodattaminen kauhistutti minua. Mutta kuitenkin se 
vuotaisi, jos valtaistuin alkaisi houkutella jotakin ylhäistä 
miestä. Se minun oli yritettävä estää, sillä ainakin toistaiseksi 
olin vastuussa maan rauhasta ja valtaistuimen lujuudesta. 
Olinpa itse tehnyt mitä olin, velvollisuuteni oli nyt pysyä 
lujana Assurin kansan tähden. 

Kaikenlaista ajatellessani muistin Assurin kaupungissa serk- 
kuni luona olevan poikani. Näin hänet mielessäni sellaisena 
kuin hän oh, tylynä, itserakkaana ja taisteluista hekumoivana, 
tuon nulkin, jonka kasvattamisen laiminlyönti parhaina vuo- 
sina oh tehnyt hänet sellaiseksi kuin oh tehnyt. Vieläkö voisin 
taivuttaa hänet hiukankaan isänsä kaltaiseksi jaloksi sanka- 
riksi, vai oliko poikani jo turmeltunut. Joka tapauksessa aioin 
kutsua hänet luokseni, nähdäkseni, mikä hänestä tulisi. Olin 
äiti ja rakastin lastani tämän virheistä huolimatta. Sellaiseksi 
hylkiöksi kuin syntiensä vuoksi tapettu serkkuni Aheriba ei 
yksikään nainen toivonut lastaan. Poikani oh opittava huo- 
maamaan, että hänen niskuroimisensa aika oh ohitse ja hänen 
oh toteltava äitiään, kuningatarta. Sen minä tahdoin hänelle 
tehdä. Tahdoin takaisin sen pikku Sinnaidin, jota olin pidellyt 
syhssäni, en tahtonut kohdata jöröä ja uppiniskaista nulkkia, 
jonka tiesin saapuvan Assurista heti sanani mentyä sinne. 

Mutta kuningas? Minun oh saatava maahe kuningas. Vaikka 
olinkin hallitsi jatar, prinssi Adad-Nirarin kuoleman jälkeen ei 
ohut ketään valtikan perijää, jonka nimen kansa tuntisi ja 
jonka hahitusaikaa se odottaisi. Tämä pulma oh järjestettävä 
pian, sillä prinssiä oli odotettu hoviin kauan aikaa. Tähes 



234 


viisi vuotta liän oli ollut poissa — miksi kuningas oli lähettä- 
nyt hänet sangen nuorena ulkomaille, sitä en ymmärtänyt, 
sillä prinssihän oh lähtiessään miltei lapsi. Ehkä paheellinen 
kuningas oh tarkoittanut, ettei hänen pojastaan tulisi pahaa, 
ja siksi oli lähettänyt tämän pois hovin syntisestä elämästä. 

Mutta voisiko minun pojastani tulla kuningas? Oliko hänessä 
sitä miehekkyyttä, jota kuninkuus vaati ollakseen oikeaa kunin- 
kuutta? Jumalat yksin tiesivät, mikä pojastani tulisi, miksi 
hänen kohtalonsa oli säädetty ja mitä olisivat hänen elämän- 
tekonsa. Yksi asia kuitenkin selkeni mieleeni. Pelastaakseni 
valtakunnan vaikeuksilta minun oli suoritettava uhkarohkea 
teko. Toiselta puolen se ei ollut niinkään uhkarohkea kuin 
kuninkaan ja tämän ystävien surmauttaminen, sillä käsissäni 
oli kuningattaren valta ja kaikki maassa tottelivat minua. 
Sammuramat, Assurin kuningatar, kansojen kuningatar ja pal- 
jojen ihmisten herratar minä olin, ja nimeni kaikukin sai ihmi- 
set polvilleen. Sen vuoksi minun oli helppo tehdä paljon sel- 
laista, joka Ninigigu babililaiselle olisi ollut mahdotonta. Mie- 
leeni kypsyi tämä: 

Minä tahdoin korottaa poikani Assurin kuninkaittentuolille. 
Aioin antaa hänelle uudeksi nimeksi Adad-Nirari, joka oli val- 
tikan perijän nimi, prinssin. Tiesin kuolleen prinssin olleen 
Sinnaidin kokoinen, niin ettei tämän puolesta heissä ollut pal- 
jonkaan eroa. Eisäksi prinssi oli ollut kauan poissa, niin ettei 
hänen muotoaan tai kasvojaan muistanut kuin aniharva assuri- 
lainen. Ne ihmiset, jotka hänen ulkomaille lähtönsä aikana olivat 
olleet hovissa, olivat kuka missäkin, kuka haudassa, kuka maan 
toisella puolella. Tuskin olisi siis ketään, joka epäilisi petosta. 

Kun tämän olin mielessäni kypsytellyt, kutsutin luokseni 
suurvisiiri Abraman. Hämmästytin hänet kysymällä: 

— Tuntisitko prinssi Adad-Nirarin, jos hän astuisi eteesi? 

Abrama katseli minua suurin silmin. 

— Sitä en voi sanoa, kuningatar. Tuskin tuntisin, sillä hän 
oh lapsi lähtiessään Ninuasta. Hänen iässään muututaan pal- 
jon. Mutta mistä tämä kysymys? Älä pahastu! 

— Oliko prinssi punapäinen niinkuin isänsä? 

— Punapäinenkö? Ei. Etkö tiedä, että kuninkaan tukka 
oli värjätty kemetiläisen lääkärin keksimällä aineella? Kysy- 
myksesi ovat hämmästyttäviä, salli minun sanoa, kuningatar. 

Mutta hämmästynyt olin minäkin, sillä nyt vasta sain tietää 
syyn, miksi kuninkaan hiukset olivat assurilaisen hiuksiksi 
merkillisen väriset. Suurvisiiri katseli minua tutkivasti, sivel- 
len partaansa ja sitten terävästi kysyen: 

— Kysyit, ohko prinssi punapäinen. Mikset kysynyt, »onko» 
hän? Onko jotakin tapahtunut? 

— Sinä siis huomasit, virkoin ja kerroin hänelle kaikki mitä 
tiesin. Kerrottuani myöskin aikeestani korottaa poikani Adad- 
Nirarina valtaistuimelle Abrama hämmentyneen näköisenä 
käveli edestakaisin; käyttäen sekä käsiään että päätään aja- 
tustensa selventämiseen hän puhkesi innostuneesti puhumaan: 

— Jos tahdot elää ja menestyä, muuta et voikaan tehdä. 
Prinssiä kukaan ei enää tunne, joten poikasi voi hyvin käydä 
Adad-Nirarista. Olet hämmästyttänyt minut suunnattomasti, 
kuningatar. Olet ihmeellinen nainen. Viisaudellasi voitat 
meidät miehet, ja luulen, että vaimoni luokse mentyäni katse- 
len häntä tarkasti, sillä kuka tietää, mitä hänessäkin piilee, 
vaikka olenkin pitänyt häntä kotkottavana kanana! Toivon 
kuitenkin, etteivät maailman kaikki naiset muutu kaltaisik- 
sesi, sillä silloin miesten hyvinvointi on vaarassa! Mitä muihin 
asioihin tulee, sinun on hyvä tutkia kuninkaallinen arkisto, 
niin ettei sinne jää mitään, mikä saattaisi asiasi vaaraan. 

Sen aioin tehdä. Muuanna päivänä meninkin arkistoon ja 
otin nähtäväkseni kaikki kuningas Shamsi-Adadin kirjoittamat 
taulut, jotka vähänkin koskivat hänen perheasioitaan. Taulut, 
joissa kerrottiin edellisestä kuningattaresta, prinssi Adad- 
Nirarin maanpaossa kuolleesta äidistä, hävitin. Niiden tilalle 
omakätisesti laadin uudet — siunasin jälleen sitä, että isäni 
oh antanut minun käydä koulua oppiakseni lukemaan ja kir- 
joittamaan — , joissa mainitsin tulleeni kuninkaan päävaimoksi 
paljon aikaisemmin kuin todellisuudessa oli tapahtunut. Jos 

kuka nyt luki näitä asioita käsitteleviä tauluja, hän pääsi 
siihen käsitykseen, että olin kauan aikaa ja täysin laillisesti 
ollut Assurin kuningattarena. Näin tehtyäni arkistossa uutte- 
raa työtä hävitin kaikiksi ajoiksi todisteet siitä, että kunin- 
kaaksi julistettava Adad-Nirari ei ollutkaan Shamsi-Adadin 
poika, vaan laittomasti kuninkaaksi tullut ylimyksen jälkeläi- 
nen. Nämä väärennykset tein turvatakseni poikani tulevai- 
suuden, sillä tiesin, minkä kovan kohtalon uhriksi hän joutuisi 
asian tullessa ilmi. Kuninkaiden istuin oli aina ollut pyhä 
paikka, ja sen väärä anastaja oli aina saanut ankaran tuomion. 

Tällaisia tekoja siis jouduin tekemään sen vuoksi, että juma- 
lat olivat säätäneet kohtaloni mitä merkillisimmäksi. Jokai- 
sesta teostani tuntui kasvavan uusi teko, niin että alinomaa 
sain olla kuin piirityssodassa vaikeuksieni keskellä. Babiliin 
lähdöstäni ei voinut olla puhettakaan, sillä tunsin poikani 
siksi hyvin, etten uskaltanut jättää häntä omin nokkinensa 
hoitelemaan asioita siitäkin huolimatta, että hän jäisi suur- 
visiirin ja muiden tarmokkaiden ja viisaitten miesten johdet- 
tavaksi. Vielä saisin tiesi kuinka kauan hoitaa hallitsi jattaren 
tehtäviä ja lykätä kotiinpaluuaikeeni tuntemattomaan tulevai- 
suuteen. 

Kutsuttuani luokseni komentaja Apiledin lähetin hänet 
Assurin kaupunkiin näin sanoen: 

— Ota mukaasi sata soturia ja ratsasta Assuriin sukulaiseni 
Amelassurin luokse. Siellä on poikani, jonka kantotuolissa ja 
suurimmalla mahdollisella komeudella tuot hoviin. Tao poi- 
kani kalloon, että hän on kuninkaan poika, prinssi Adad-Nirari, 
joka palaa ulkomailta! Poikani on ylpeä ja itserakas, hän 
oppii helposti matkimaan prinssien tapoja. Jos hän niskoitte- 
lee, saat puolestani pieksää hänet pökerryksiin, mutta hänen 
on osattava hokea olevansa Adad-Nirari! Älä näyttele häntä 
kansalle, vaan sano prinssin olevan sairas ja teillä olevan kiire 
Ninuaan! Näin tee, ja menekin nopeasti, että pääsen tämän 
asian aiheuttamasta vaivannäöstä! Kirottuja olkoot tällaiset 
kuninkuuden järjestelyt! Menehän jo! 

Muutamia päiviä myöhemmin Sinnaid oli edessäni jurona, 
kohteliaana, hienostelevana ja kasvoillaan kysyvä ilme. Niin- 
kuin olin arvannut, Amelassurin luona hän ei ollut muuttunut 
vähääkään. Pikemminkin hänen kopeutensa oh kasvanut siinä 
määrin, että hän hädintuskin suvaitsi notkistaa niskaansa 
edessäni. Tällaiset tavat eivät miellyttäneet minua, minkä 
vuoksi ärähdin häntä kumartamisella kunnioittamaan kuninga- 
tartaan ja äitiään. Hän tela sen, mutta ei kovinkaan nopeasti. 
Jokohan tuolle houkalle oli prinssiys noussut päähän? Käs- 
kettyäni häntä istumaan hän putosi matalalle tuolille alkaak- 
seen naksutella sormiaan, kunnes kivahdin häntä pitämään 
sormensa paikoillaan ja äänettöminä. Häijysti hän katsahti 
kulmiensa alta minuun. Hänen piirteensä muistuttivat paljon 
Biniliä, mutta tuo ylimielinen kopeus oli ollut rehdille mie- 
helleni vierasta. 

— Poikani, minä virkoin en kovinkaan lempeästi, sillä olin 
katkera itsellenikin siitä, että hän oli tuollainen kuin oli, — 
kuningas on kuollut. Myöskin prinssi Adad-Nirari on kuollut. 
Hän olisi perinyt valtikan. Maa on tänään kuninkaaton, mutta 
tarvitsee välttämättä sellaisen. Minä olen toistaiseksi Assurin 
hallitsi jatar, ja siksi olen päättänyt, että sinusta tulee valta- 
kunnan kuningas. Nimesi tulee olemaan Adad-Nirari, niin- 
kuin komentaja Apiled kai sinulle opetti. 

— Äitini, hän huudahti syöksähtäen seisomaan ja katsoen 
minua niin kiihkeästi palavin silmin, että tiesin hänen jo unek- 
sivan olevansa suuren sotajoukon etunenässä viemässä sitä 
veritöihin. Sen uneksinnan minä hänestä kyllä kiskoisin! — 
Äitini, tätäkö se merkitsikin, se, että minun piti teeskennellä 
ole vani prinssi Adad-Nirari? 

— Istu! minä melkein karjaisin hänen tunteitaan hillitäk- 
seni. — Minä täällä puhun, ja sinä kuuntelet! Sanoin, että 
teen sinusta kuninkaan, mutta en sitä, että sinä jo olisit kunin- 
gas. Vasta sitten sinä hallitset, kun minä niin katson hyväksi. 
Siihen asti minä hoidan valtikkaa, tiedä se! Tuuletko sinä, hävy- 
tön, itsepäinen ja sotahekuman sokaisema nulkki, että päästän 

sinut valtaistuimelle tekemään tyhmyyksiä, sinut, joka tahdot 
kulkea tietäsi kuin villihärkä, vähääkään välittämättä tavoista 
tai jumalien säätämästä järjestyksestä? Sinun tulevaisuuttasi 
tällä ajattelen. Jos nyt antaisin sinulle valtikan heilutelta- 
vaksesi, viimeistään viikon kuluttua kansasi olisi kapinassa, 
maat ja valtakunnat oksivat niskassasi, ja häntä jalkojen 
välissä sinä juoksisit pakoon kuin itkevä koira, jos sinusta olisi 
juoksijaksi, sillä todennäköisesti oksit jo tapettu! Saat malttaa 
mielesi, sihä sellainen on kuninkaahe sovekasta. 

— Mitä tällainen kuninkuus merkitsee? Tyhjää, hän murisi 
tyytymättömänä. — Jos menen ja annan huutaa itseni hallit- 
si jaksi? 

Höh, mitä tuo hölmö oikein puhekkaan? Tapsi jutteli tuol- 
laista. Kykä minä häneke osoittaisin, kuka tässä huutaisi ja 
minkä vuoksi! Minuako hän aikoi mestaroida! Poskeni arpi 
lehahti kuumaksi, ja huolimatta siitä, että hän ok poikani, 
syöksähdin hänen eteensä ja iskin häntä muutaman kerran 
poskeke niin lujasti, että kämmentäni kirveli. Istuutuen häm- 
mästyneenä ja ykättyneenä hän purskahti itkuun. 

— Sinä järjetön penikka, jos vielä kerrankaan niskuroit 
minulle, tiedä, että sikoin annan piestä sinua joka päivä niin 
kauan, että uppiniskaisuutesi valuu vetenä tiehensä! raivois- 
sani huusin jalkaani polkien. — Ehei sekään auta, luovutan 
sinut orjuuteen ja tunnustan jonkun miehyttävämmän nuoru- 
kaisen pojakseni! Selkääsi sietäisit nytkin niin hyvin, että 
nahkasi olisi hellänä kuunkierron ajan! 

Masentuneena hän katsahti minuun. Hän tiesi vapautensa 
olevan mennyttä, sillä hän arvasi joutuvansa ankaraan kou- 
luun. Myös häntä harmitti. Oltuaan tähän asti melko itse- 
näinen hän saisi kannettavakseen naisen, minun, ikeen. Mutta 
että hänestä tulisi minkäänlainen kuningas, hänen täytyi oppia 
alistumaan paljoon, oppia hillitsemään mielensä, unohtamaan 
itserakkautensa, taipumattomuutensa ja sen ajatuksen, että 
ainoastaan soturin ammatti oli jotakin, muut eivät mitään. 
Ihmisiä hän ei kunnioittanut, vaan halveksi heitä. Hän sai 

oppia senkin asian. Ah, paljon hänellä oli edessään, sillä kuin 
villiruoko hän oh taivutellut itseään oman mielensä mukaan! 
Tarmokas saisin olla häneen nähden, sillä paljon häneltä puut- 
tui. Miksi en ollut aikoinani huolehtinut hänestä paremmin, 
huoahdin, kuinka helppoa hänen johtamisensa nyt olisikin? 
Mutta niinkuin miltei kaikki ne äidit, joilla oh ainoastaan 
3^ksi poika, olin antanut lapselleni liian paljon perään milloin- 
kaan kahlitsematta hänen vapauttaan tai tahtoaan. Nyt näin 
tuloksen, eikä se ilahduttanut sydäntäni. 

— Mene tiehesi siitä ja tule luokseni jälleen, kun kutsun! 
tiuskaisin, sillä minulla ei ohut enempää sanottavaa ja minua 
kyllästytti hänen uhmailevien ilmeittensä näkeminen. — Suur- 
visiiri Abrama tulee luoksesi ja sanoo sinulle, kutka alkavat 
sinua opettaa. Ja paina mieleesi, että kohtelet kutakin yli- 
mystä ja opettajaasi kunnioittavasti, tai muuten kiljut kyn- 
sissäni! Tänään sanot minua pahaksi ja kovaksi, mutta suo- 
koot jumalat, että joskus vielä kiität minua siitä, että olen 
ankara! Mene! 

Omat sanani saivat minut miltei itkemään hänen poistut- 
tuaan. 

Kun Adad-Nirari, joksi totutin itseni poikaani nimittämään 
sekä puheissani että ajatuksissani, ei enää päässyt kuuntele- 
maan sotureitten liian koreiksi sepitettyjä urotöitä, hän näytti 
hiljalleen muuttuvan taipuisammaksi ja osoitti monta kertaa 
voivansa hillitä uppiniskaisuutensa. Mitä hän todellisuudessa 
mietiskeli sydämensä syvyydessä, siitä en päässyt täydellisesti 
selville. Älykkäällä tavallaan hänen opinnoistaan huolehtiva 
suurvisiiri Abrama herätti hänessä kuninkaallisen arvokkuuden 
halun, ja kertomukset esimerkillisistä miehistä saivat aikaan 
sen, että poikani alkoi itsenäisesti opettaa ja kasvattaa itseään, 
ja kun sen totesin, iloiten toivoin, ettei hän sittenkään ohut 
hukkaan kasvanut nuorukainen. 

Ja niin hallitsin minä Sammuramat, entinen Ninigigu- Kirkas- 
silmä, Assurin mahtavaa valtakuntaa järkevästi. Työni oh 
raskasta, mutta en voinut paeta sitä, koska omituinen kohta- 

Ioni oli johtanut minut siilien. Huolettomuuden hedelmiä en 
saanut maistaa, enkä tietänyt, saisinko niitä milloinkaan 
maistaa. Sammuramatin, Kukkienrakastajan, nimi levisi yli 
maailman ihmisiä ihmetyttäen, sillä olin ensimmäinen nainen, 
joka halhtsi mahtavaa valtakuntaa miehen lailla, ja näin oli 
muuttunut mahdolliseksi se, mitä poloinen miesparkani oli 
pitänyt mahdottomana. Mutta kukaan ei saattanut tietää, 
mitä huolia kadehdittu asemani oli sydämeeni tuonut, sillä 
niitä minulla oh kyllälti. Halpa orjakin nukkui rauhassa yönsä, 
mutta minä, kuningatar, en hallitusasioitteni vuoksi saanut 
makeaa unta, vaan valvoen ajattelin toimiani, sillä kaikki 
mitä tein, tahdoin tehdä hyvin ja viisaasti. Siksi minulla oli 
aina huolia. 

Näin kului puoli vuotta. 

Viini on miesten ilo tai kirous käyttäjänsä tavan mukaan. 
Se upseeri, joka toi minulle tiedon prinssin kuolemasta, unohti 
viinin tähden valansa ja menetti henkensä. Olin määrännyt 
hänet Ninuassa olevan kuninkaallisen kaartin upseeriksi, mutta 
hän ei kestänyt suuren kaupungin viekoituksia, vaan lankesi 
juopotteluun ja ilonpitoon. Kapakat tulivat hänen asunnoik- 
seen ja kaikenkaltaiset juopot hänen ystävikseen, kunnes ero- 
tin hänet sen vuoksi, että hän laiminlöi kaikki tehtävänsä. 
Jonakin päivänä hän juopuneena tuli jossakin lausuneeksi — 
tahallaan tai huomaamattaan — , ettei hovissa oleva prinssi 
ollut oikea Adad-Nirari, vaan joku muu. Hän ei muistanut, 
että minulla oli silmiä ja koi via kaikkialla, ja yksi näistä kau- 
pungilla liikkuvista asiamiehistäni tuli viipymättä luokseni 
kertomaan, mitä oli kuullut. Mutta ennen kuin ehdin tehdä 
mitään upseerin suun tukkeamiseksi, kansa rupesi jo huuta- 
maan, että hovissa oli tapahtunut petos. Peläten kaupungissa 
olevien sotajoukkojen uskovan kansaa kutsutin kiireesti luok- 
seni Ninuan varuskunnan komentajan ja sanoin hänelle: 

— Ota komentoosi kuuluvat joukot ja marssita ne kolmen 
tai neljän päivämatkan päähän kaupungista vuoristoon, jossa 
sano jonkun rosvolauman häiritsevän rauhallisia asukkaita! 
Jos sotaväki rupeaa uskomaan mielettömiin huhuihin, kuningas- 
huone on vaarassa. 

Pidätin kaupungissa ainoastaan palatsikaartin ja henki- 
vartiostoni, joihin voin luottaa kuin itseeni. Lisäksi lähetin 
sanan läheisen Tarbisun kaupunginpäällikölle, sillä siellä ei tie- 

detty mitään kuninkaankaupungissa kiertelevistä kulmista, 
että hän olisi valmiina kutsuttaessa tulemaan joukkoineen 
Ninuaan. Näistä toimenpiteistä selvittyäni käskin palatsi- 
kaartin komentajan Abakuqin mennä kaupunkiin, etsimään 
käsiinsä kukun alkuunpanijan, upseerin, ja tappamaan känet. 
Jos kansa asettuisi vastarintaan, kän käyttäköön aseita. Ko- 
mentaja Apiled sai tektäväkseen kaikkine miekineen kuolektia 
kovin turvalksuudesta. 

Mutta ennen iltaa Ninuassa ok täysi kukna. Vaikka Abakuq 
okkin surmannut mekakan alkuunpanijan, ikmiset eivät tah- 
toneet rauhoittua. Jotkut minun asemaani kadehtivien kunin- 
kaallisten sivuvaimojen pojat jättivät palatsin ja asettuivat 
mellakoitsijoiden johtoon. Kaduilla karkaik ulvovia ja hih- 
kuvia miesryhmiä, jotka kähein äänin huusivat, että kovissa 
ok tapahtunut petoksia. Petoksia! Mitä petoksia? Hehän 
eivät tietäneet mitään, vaan kaikki ok juopuneen upseerin 
valheitten tulosta. Niinkuin aina täkaisissa tapauksissa, alhai- 
nen roskaväki käytti sekasortoa hyväkseen ryhtyäkseen har- 
joittamaan ryöstöjä ja varkauksia. Rauhalksia ihmisiä mur- 
hattiin. Tämä kääntyi sikäli minun edukseni, että ykmykset 
ja kauppiaat asettuivat puoleheni mekakoitsi joita vastaan, sihä 
he pelkäsivät omaisuuksiensa tuhoutumista. Lähetin suuren 
joukon palvekjoitani kaupunkiin kertomaan ihmisike, että mel- 
lakka ok pantu toimeen vain sen vuoksi, että roskajoukot sai- 
sivat mieknmäärin rosvota ja tappaa rauhalksia asukkaita, 
jonka vuoksi kaikkien ok parasta sulkea ovensa ja pysyä talois- 
saan. Abahuqin johtama palatsikaarti taistek jo täysin tosin, 
hakaten maahan pahimpia rähisi j öitä. Apiled huolehti hovin 
turvalksuudesta. Hän ok jo vanginnut kuninkaalksesta per- 
heestä kaikki ne naiset ja lapset, jotka okvat jääneet hovissa 
olevun asuntoihinsa. Nyt he odottivat vankihuoneessa, mitä 
heike tekisin. Tiesin karkoittavani heidät jonnekin kauas. 

Levottomana minä koko yön kuuntekn kaupungin mete- 
löintiä, ja saamatta unen hiventäkään ajattekn, tänä yönäkö 
minua kohtaisi rangaistus teoistani. Apiled kävi ilmoittamassa. 

että hovin suurportin luona oli nyt rauhallista. Äsken jokin 
lauma oh hyökännyt sitä vasten yrittäen murtautua palatsiin. 
Ikkunan ääressä seisten katselin öisille kaduille, jotka kumisi- 
vat ja vähin valostuivat soihtujen tai sotureitten toreille sytyt- 
tämien rovioitten liekeistä. Poikani Adad-Nirari seisoi vieres- 
säni. Hän oli tyyni, mutta kalpea. Häneen kääntyen virkoin: 

— Katso nyt, poikani, mitä on hallitsijana oleminen! Kansa 
voi kapinoida milloin tahansa. Mitä olisit nyt tehnyt, jos ok- 
sin antanut sinulle kuninkaan vallan? Olisitko kyennyt palaut- 
tamaan järjestyksen? Eivät asiat ole sellaisia, kuin ne näyt- 
tävät helpommillaan, vaan katsoessasi niiden toista puolta 
näet niissä pahuuttakin. 

— On hyvä, äitini, että tänä yönä olet hallitsi jatar, sillä en 
tiedä, miten oksin tästä selvinnyt. Kenties oksin tuhoutunut, 
hän vastasi avomieksesti ja niin vilpittömästi, että ilon sykäh- 
dyttäessä rintaani tartuin hänen käteensä ja puristin sitä. 

Aamu ok jo sarastanut, kun komentaja Abahuq verisenä 
kumarsi edessäni. Hän ok nujertanut roskaväen ja palauttanut 
järjestyksen. Raumoja johtaneet kolme puokprinssiä hän ok 
omin käsin tappanut, ja heidän ruumiinsa ajelehtivat ja liko- 
sivat parhaikaan Idiqlatissa. Koloihinsa vetäytynyt alhainen 
väki pureskeli verisiä kynsiään ja kirosi synnyinpäiväänsä, 
sihä paljon heitä ok tapettu. 

Abahuq ok tehnyt suuren työn rauhoittaessaan kansan, ja 
siksi minä visiireitteni kanssa neuvoteltuani päätin korottaa 
hänet valtakunnan tartaniksi, yhpäälkköksi. Kun tämän ilmoi- 
tin Abahuqike, hän hämmästyksestä purskahti itkuun ja 
käsiäni suudeken vannoi vaikka kuolevansa puolestani, jos niin 
tarvittiin. Hän ok kelpo mies ja kyvykäs tartanin vaativaan 
tehtävään. Hänen tilakeen palatsikaartin komentajaksi nimi- 
tin Apiledin sekä samaka siirsin henkivartiostoni soturit palatsi- 
kaartiin, koska kahta vartiostoa en tarvinnut. 

Kuninkaan sivuvaimot ja -lapset okvat toivoneet kukistu- 
mistani, sihä he eivät pitäneet minusta. Kuinka turhia he ok- 
vat toivoneet, sen he varmaankin raskain mielin totesivat 

silloin, kun sata soturia lähti viemään heitä kaukaiseen Kalduun, 
jossa heidät pantaisiin laivaan ja kuljetettaisiin maanpakoon 
Tilmunin saareen. En vihannut heitä, mutta näin minun oli 
tehtävä, sillä maan järjestys ja rauha olivat minulle enemmän 
kuin jotkut vaimot ja lapset. Jos he vihasivat ja kirosivat 
minua, he tekivät väärin, sillä hallitsi jatar ei ollut niinkuin 
kansan nainen, joka voi noudattaa vihaansa tai sääliään, vaan 
kaikki hänen tekonsa määräsi valtakunta. 

Kohta kapinan jälkeen kutsutin suureen valtaistuinsaliin 
maan korkeimpia ylimyksiä, kirjanoppineita ja viisaita, eri 
ammattikuntien esimiehiä ja kansan vanhimpia. Puhuin heille 
mellakasta, joka oli syntynyt pahojen henkien kuiskuttelusta, 
jota ihmiset mielellään kuuntelivat sen sijaan, että olisivat 
ensin kysyneet hallitsijattareltaan, mikä oli totuus, jonka he 
olisivat saaneet kuulla. Pahat parjaajat, jotka olivat joko 
Assurin voittamien kansojen tai jonkun valtaistuimen anasta- 
mista ajattelevan ylhäisen miehen palkkaamia, käyttivät 
jokaista tilaisuutta hyväkseen epäsovun kylvämiseen, mutta 
heitä älköön Assurin kansa kuunnelko, jos se aikoi elää ja 
menestyä maailman parhaiden kansojen joukossa. Assur- juma- 
lan armosta maa oli tänään voimakas ja kaikkien pelkäämä, 
mutta kuinka toisin voi olla huomenna, jos eripuraisuus ja 
petturuus kuninkaallista huonetta kohtaan vahaisivat sijaa. 
Assurilaisten piti tietää, että kaikki kansat mielellään näkivät 
sen kukistuvan, sillä samalla lailla kuin susi vihasi leijonaa 
kansat ajattelivat Assuria. 

— Nimeen Assur-jumalan, jonka tahto ei muutu taivaissa, 
vannokaa siis minulle Assurin puolesta olevanne uskollisia 
minulle, kuningattarellenne Sammuramatille ja valtikan peri- 
jälle, prinssi Adad-Nirarille, joka nousee teitä hallitsemaan sit- 
ten, kun on täydellisesti kuninkaallisiin tehtäviinsä perehtynyt ! 
minä lopetin puheeni, seisten valtakorokkeella ympärilläni 
kaikki loistavat virkamiehet ja kaikki se kansaa häikäisevä 
ihmeellinen upeus, joka hoviin kuului. 

— Me vannomme! alamaiseni vastasivat katse minuun suun- 

liattuna. Viittasin Assur-temppelin ylimmäiselle papille, että 
hän kaikki laillisuudet täyttäen ottaisi vastaan pyytämäni 
valan jumalan kunniaksi. Kun näin oli tehty, kutsuin valta- 
istuinhuoneessa olevat vieraani hoviin järjestämiini pitoihin. 
Kaupunkiin annoin jakaa viiniä ja laitatin paljon pöytiä ka- 
duille ja toreille sitä varten, että kaikki, jotka tahtoivat, sai- 
vat iloita syöden ja juoden. Kokonaisen yön kansa remusi 
pitoja pitäen ja ylisti kuningattarensa nimeä. 

Kohta pitojen jälkeen saapui Babilista luokseni lähetystö, 
joka esitti sellaisen kummallisen pyynnön kuin Babilin itse- 
näistämisen ja oman kuninkaan saamisen. Mielelläni olisin 
täyttänyt isieni kansan halun, mutta kuitenkaan en voinut 
sitä tehdä. Sillä jos olisin niin tehnyt, assurilaiset olisivat 
siinä silmänräpäyksessä olleet kapinassa. Babili oli Assurin 
parhain vero- ja tavaranhankintamaa, jonka menettämisellä 
oli laajat seuraukset. En uskaltanut panna valtaistuintani 
vaaraan siitäkään huolimatta, että isieni kansa loukkautui 
minuun. Assurin ja Babilin kuningatarena olin heimolaisilleni 
enemmän hyödyksi kuin oli heidän itsenäisyytensä, sillä he 
olivat monien sukupolvien aikaisten vieraiden kansojen sorta- 
misten jälkeen heikkoja ja aseettomia, niin että he kuitenkin 
kohta olisivat uudestaan joutuneet ikeeseen. Kaikenlaiset 
kansat nytkin yrittivät Babilin kimppuun, mutta Assurin 
mahtavuus torjui kaikki sen vaarat. Niin kauan kuin minä 
eläisin, isieni kansalla ei olisi vaikeuksia, sillä paljon olin jo 
ehtinyt huojentaa sen liian kohtuuttomia verojakin. Paljon 
myös laitatin teitä ja perustin puutarhoja, rakennutin taloja ja 
korjautin rappeutuneita kaupunkeja. 

Neljä vuotta minä voimakkaalla kädellä hallitsin mahtavaa 
Assurin valtakuntaa. Hallitukseni toisena vuotena guzanalai- 
set, jotka asuivat maakunnassaan ja kaupungissaan Habur- 
virran partailla, tekivät sellaisen kunnottomuuden, että tap- 
poivat joukon assurilaista väkeä, miehiä, naisia ja lapsia. Nämä 
olivat paenneet eräästä kauppasiirtokunnastamme rosvojen 
hyökättyä sen kimppuun ja pakomatkallaan harhailtuaan oli- 
vat joutuneet Guzanaan anomaan suojaa. Vastoin vieraan- 
varaisuuden lakia guzanalaiset tappoivat heidät. Kenties tap- 
pajat kuvittelivat saavansa tehdä mitä tahansa mielensä 
mukaan, kun Assuria hallitsi nainen. Mutta tahdoin osoittaa 
heille heidän katkeran erehdyksensä. Koottuani sotajoukon 
vein itse sen Guzanaan, ja jälki, jonka jätin, ei naurattanut 
sen pahoja asukkaita. Jo Shulman-Asharidin aikana he olivat 
maksaneet Assurille veroa, mutta vielä enemmän he nyt saivat 
maksaa. Paitsi veron korottamista, tein sen, että vein noita 
pahoja ihmisiä Ninuaan sellaisen määrän, että orjien hinnat 
putosivat. Näin halusin näyttää kaikille kansoille, että vaikka 
Assurin hallitusta hoitikin nainen, tämä pystyi miesten tekoi- 
hin ja tarvittaessa enempäänkin. Hyvin tiesin, että ellen olisi 
tarmokas, valtakunta murenisi käsistäni. Minun täytyi siis 
vaikka vasten tahtoanikin pysyä pelottomana ja toisinaan 
kovana, niin ettei asemani horjuisi. 

Maailman mahtavin nainen minä olin, mutta mahtini ei 
voinut sille mitään, että myös olin maailman yksinäisin nainen. 
Ääretön yksinäisyydentunne asui ainaisesti sydämessäni, ja se 

se pakotti minut toisinaan jättämään hovin ja menemään 
maaseudulle, jossa joko rakennutin puutarhoja tai kaivatin 
kanavia, aukaisin maata talonpoikien hyödyksi. Sinetöin talo- 
jen perustuksia ja panin uusien kaupunkien syntymiä alkuun. 
Ketään luotettavaa ystävää tai ystävätärtä, jolle olisin saat- 
tanut puhella sydämeni suruista ja siten keventää mieltäni, 
minulla ei ollut. Mutta kun näin olin yksinäisyydessä, kohta- 
sin paljon ihmisiä, joita ei ollut muualla kuin sielussani, ja kes- 
kustelin heidän kanssaan. He olivat joko kuolleita omaisiani 
tai aina rakkaana pysyvä Binili, jonka muiston kulta loi kir- 
kasta valoa mieleni orpouteen. Hänen mukanaan kuljin vuo- 
rilla ja kaikkialla, ja vaikka tiesinkin tämän olevan kuvitel- 
maa, minusta oli viehättävää seurustella varjo-Binilin kanssa. 
Hän ei vanhentunut eikä muuttunut, vaikka minä vanhenin 
ja muutuin, vaan sellaisena kuin oli ollut kuollessaan hän pysyi 
aina. 

Serkkuni Amelassur oh kaikkina näinä vuosina tunnollisesti 
hoitanut Assurin kaupungissa olevaa omaisuuttani ja tilittänyt 
täsmällisesti jokaisen hopeahiutuvankin, joka oh tulojani tai 
menojani. Orjat hän oh vuokrannut töihin ja siten ansainnut 
hyväkseni hopeaa. Vuosittain hän lähetti sen minulle. Sydä- 
messäni nauroin hänen tarkkuudelleen, sillä saamani hopea oh 
kuin kärpänen norsun rinnalla, jos ajattelin kuningattaren- 
tulojani ja sitä. Tämä kuitenkin osoitti serkkuni uskollisuutta. 
Hänen vanha kömpelö kiintymyksensä minuun ei siis ollut 
vähääkään pienentynyt. 

Muista sukulaisistani en tietänyt mitään. 

Ohn kolmeneljättä vuotta täyttänyt, vieläkin kaunis nainen, 
ja ohn siis hallinnut suurta Assuria sekä sen alaisia kansoja 
neljä vuotta, kun lähdin Kalhuun. Tämä sijaitsi jonkin mat- 
kan päässä Ninuasta kaakkoon, Idiqlatin itärannalla lähellä 
paikkaa, jossa pohjoisesta juokseva joki yhtyi siihen. Siellä 
oh rakenteiha kuninkaallinen talo, jonka perustuksen tahdoin 
itse sinetöidä. En ohut neljään vuoteen poistunut kuninkaan- 
kaupungista näin kauaksi, jonka vuoksi matka tuntui sangen 

miellyttävältä. Suuren seurueen saattamana saavuin Kalhuun. 
Kuningas Assumasirapli oli rakentanut siilien temppelitornin 
ja kaksi suurta temppeliä, ja täällä oli Shulman-Asharidin 
hakkauttama musta muistokivi, johon oli moneen päällekkäi- 
seen riviin kuvattu kuninkaalle veroa tuovia kansoja. Toisessa 
rivissä ylhäältä lukien oh tomua suuteleva kuningas suur- 
kuninkaan edessä ja päällä kirjoitus: Nadatu sha Java mar 
Huumrii — vero Jehulta, Omrin pojalta. 

Tämä omituinen Huumriin poika, j israelilaisten kuningas, 
kiinnosti minua siitä syystä, että olin kuullut hänen olleen 
suuri murhaaja, joka oh tappanut vastustajiaan kuin lahti- 
härkiä, vähintään kaksisataa viisikymmentä ihmistä, joista kaksi 
oli kuningasta, yksi kuningatar ja satakaksitoista oli prinssejä. 
Tämän kuninkaan jumalan täytyi olla perin verenhimoinen 
hänen hyväksyessään tällaiset teot. 

Kannattiko minun siis koskaan ajatella ja pohdiskella sitä, 
mitä minä olin tehnyt? Minun tekonihan olivat vähäiset 
Javan tekojen rinnalla. Tämä mies ei ollut nähtävästi ollut 
huolissaan aiheuttamastaan verentulvasta, koska hän oli menes- 
tynyt hyvin ja kenenkään häntä murhaamatta oli mennyt 
isiensä luokse lepoon neljä vuotta ennen minun kuningattareksi 
tuloani. Minä pelkäsin alinomaa, että töilläni olin langettanut 
päälleni jumalien tuomion, mutta j israelilaisten kuninkaan 
elämä osoitti jumalien kestävän paljon, ennen kuin he rupesi- 
vat ärhentelemään ihmiselle. 

Mutta minulla ja j israelilaisilla oli eri jumalat. Olin kuullut 
kerrottavan joskus — en muistanut, milloin ja kuka minulle 
oh kertonut — , että paha henki oli lentänyt heidän kuninkaansa 
Davidun edessä lintuun sitä varten, että muuan hattilaisen 
upseerin Hurjan vaimo näkisi kuninkaan komeuden, koska 
Davidu oli ihastunut häneen. Kuningas panetti sodassa Hur- 
jan eturiviin, ja tämä kaatui, jonka jälkeen Davidu nai hänen 
vaimonsa. Tämän seikkailevan onnenonkijakuninkaan vaimon- 
hankinta muistutti jollakin lailla sitä, minkä kohteeksi minä 
olin joutunut, Mutta j israelilaisten jumala oh kääntänyt kat- 

seensa Davidiin pahoista töistä syrjään, vieläpä oli siunannut 
tämän miehen oikein runsain käsin. Niin eivät olleet tehneet 
minun jumalani Assurin kuninkaalle, vaan kostivat hänelle. 
Koska minun jumalani siis olivat sellaisia, mistä tiesin, vaikka 
he kostaisivat minullekin kaiken sen, mitä olin tehnyt. 

Vielä minä mietin sitä ihmeellistä asiaa, miksi hovit ja hal- 
lituspalatsit aina olivat verenvuodatuspaikkoja, sillä en tie- 
tänyt missään olevan sellaista, jossa ei olisi jotakin pahaa 
tehty. Jos maanpäälliset hallitushuoneet olivat taivaallisten 
varjoja, niin taivaallisissakin palatseissa juoniteltiin ja rette- 
löitiin yhtä mittaa. Siitä syystä jumalat nähtävästi kiukkuaan 
purkaakseen järjestelivät ihmisille jos jonkinlaisia vaikeuksia. 

Näin jumalattomia olivat ajatukseni, joita Shulman-Asharidin 
mustan muistomerkin näkeminen sydämessäni aiheutti. Ken- 
ties jumalat pitivät minua parhaillaan silmällä, sillä tuskin 
käännyin pois pylväästä, kun luokseni riensi tomuinen upseeri. 
Jo hänen kiireensä ilmaisi, että jotakin erittäin tärkeää oli 
tapahtunut, koska hän uskalsi tulla häiritsemään minua. Seu- 
rueeni oli kunnioittavan välimatkan päässä minun kuningatta- 
rellisesta olemuksestani, ja olin yksin. Heti hänet nähdessäni 
kurkkuuni nousi tukahduttava tunne. Mitä Ninuassa oli tapah- 
tunut? Oliko kaupunki kapinassa? Kenties poikani oli tapettu 
ja veri virtasi palatsissa. 

Niinkuin kaikki valtaistuimen anastajat minäkin kaikkina 
hetkinä pelkäsin tulevani syöstyksi siltä. Kalpeana viittasin 
upseeria puhumaan. Heittäydytty ään eteeni polvilleen hän 
änkytti: 

— Herratar, suurvisiiri ja tartani lähettivät minut viipy- 
mättä luoksesi. Prinssi Adad-Nirari on julistautunut täysi- 
valtaiseksi ja hallitsee Assuria. 

— Se nulikka! pääsi huuliltani, vaikken tahtonutkaan. 
Mutta olin hämmästynyt uutisesta. Sellaistako siis oh tapah- 
tunut, höh! Poikani, tuo kelvoton ja korskea nulikka oh käyt- 
tänyt äitinsä lyhyttä poissa oloa hyväkseen temmatakseen 
valtikan tämän käsistä. Mitä juonitteluja hän olikin juonitellut 



250 


päästäkseen päämääräänsä, sitä en tietänyt, mutta kun tunsin 
hänet perinpohjin, arvasin hänen taitavin houkutuksin viekas- 
telleen hoviherroilleni saadakseen nämä minulle uskottomiksi. 
Kyllä minä Niriuaan päästyäni näyttäisin, mitä ajattelin koko 
herra joukosta! Ellei Adad-Nirari olisi minun ja Binilin poika, 
lentäisin hänen kimppuunsa ja murskaisin hänet. Tuollaisen 
äidilleen petollisen pojan olin kasvattanut pitäen koko ajan 
murhetta hänen tulevaisuudestaan. Hän oh vasta kuusitoista 
vuotta täyttänyt; hän kyllä olisi ehtinyt hallitsemaan. liialli- 
sesti kiirehtimällä moni kuningas oli syöksynyt turmioonsa. 

Kiukku sihisi sydämessäni, ja vähän aikaa minä ajattelin 
koota sotureita mennäkseni hoviin valmiina taisteluun. Tämän 
ajatuksen kuitenkin hylkäsin. Olihan Adad-Nirari poikani, 
jota vastaan en voinut käydä sotaa. Mutta kuitenkin menisin 
valtaistuimen ääreen kiskaistakseni hänet hiuksista alas siltä 
paikalta, jolle hän luvattani oli kiivennyt. Hän ei tietänytkään, 
kuinka vaarallisen paikan oh valinnut. Tunsin jo hallitsemi- 
sen vaikeudet ja huolet, olinhan neljä vuotta niitä kokenut. 
Ei kuninkuus ollut uppiniskaisen pojan tointa, vaan kuma- 
raisia hartioita ja nöyrää mieltä se vaati. Kenties Adad-Nirari 
jo oli ehtinyt kuunnella sotaa toivovien ylimysten puheita ja 
oli valmiina viemään armeijansa maan ulkopuolelle, puskeak- 
seen siellä voimansa hajalleen ja tuhotakseen valtakuntansa. 
Ninuaan — jumalien tähden — Ninuaan minun nyt täytyi 
rientää kuin myrsky ja estää jotakin erittäin pahaa tapahtu- 
masta. Vaikka olin nainen, hallitseminen oli kovettanut tah- 
toni. En pelännyt ihmisiä. Jos ihmiset olivat jumalan luomaa 
savea, minä tahdoin olla kiveä, joka ei taipunut, vaan murs- 
kautui. Ninuaan! 

— Ratsastan heti Ninuaan, sanoin luokseni kutsumalleni 
saattueen komentajalle. Hänen suunsa aukeni hänen kysyäk- 
seen jotakin, mutta estin hänet kivahtamalla: — Älä töllistele! 
Hanki nopeasti minulle ratsuhevonen! Tämä lähettiupseeri 
seuraa minua. Sinä saat hoitaa saattueeni jäljestäni niin hyvin 
kuin taidat! 

Tie juoksi nauhana hevoseni alla rynnätessäni Ninuaan päin. 
Viheliäinen poikani, mitä hän olikaan tehnyt aiheuttamalla 
äidilleen tämän iskun! Minua harmitti suunnattomasti, että 
Adad-Nirari oli ikäänkuin karannut käsistäni, sillä olin aiko- 
nut vielä monta vuotta pitää valtikkaa hallussani. 

Mutta mitä pitemmälle hillittömässä ratsastamisessani pää- 
sin, sen empivämmäksi muutuin ja sen hiljaisemmiksi vaih- 
tuivat sydämeni syyttävät äänet. Kiukkuni laimeni. Mieleeni 
oli pälkähtänyt, että jospa menetinldn valtaistuimen sen vuoksi, 
että oh tullut aika, jolloin jumalat kostaisivat minulle pahat 
työni. Mitään ihminen ei saanut tehdä rankaisematta, tapah- 
tuipa tämä rankaiseminen ennemmin tai myöhemmin. Sitä 
asiaahan olin mietiskellyt Kalhun mustan muistokiven luona. 
Jos tämä oh minulle määrätty, miksi napisin kohtaloani, sillä 
enhän ohut napissut silloinkaan, kun onnistuin surmauttamaan 
kuninkaan? Jos siis piti, minun täytyi tyyntyä ja osata katsoa 
tapahtumia sehaisina kuin ne olivat, eikä sellaisina kuin minä 
toivoin niiden olevan. Mitä poikaani tuli, olipa hän tehnyt 
mitä hyvänsä ja syössyt minut hallitsijattaren asemasta, en 
voinut moittia hänen päättäväisyyttään ja rohkeuttaan. Hän 
oh sittenkin minun itseni kaltainen, vahvatahtoinen ja pyrki- 
myksistään tietoinen. 

En tietänyt, mitä sydämessäni oikein tapahtui tällaista aja- 
tellessani. Hevoseni hiljensi juoksuaan, mutta en huomannut 
sitä. Sinnaidin kasvot tuntuivat lähenevän minua, ja äkilli- 
senä hetkenä liikuttuneena totesin, että ohn sittenkin onnis- 
tunut poikani kasvattamisessa. Aivan varma siitä en ohut, 
mutta jollakin laiha minusta tuntui, että niin oli. Hänen kas- 
vojaan ja koko olemustaan muistehessani havaitsin, että häneen 
oh ilmaantunut paljon sellaisia piirteitä, joita oli ohut hänen 
isässään. Ja kun totesin samankaltaisuuden, sydämeni heltyi 
täydellisesti, enkä voinut enää oha vihainen pojalleni. Suokoot 
jumalat, ettei hän vain ohut ehtinyt tehdä itselleen vaaraksi 
koituvia tyhmyyksiä. 

Takanani ratsastava upseeri varmaankin luuh minun menet- 

täneen järkeni, kun kiukkuiset ilmeeni muuttuneina purskah- 
din nauramaan ja pyyhkäisin kädellä kyyneleitä silmieni alta. 
Olin tähän asti ollut synkkä ja kiireinen kuin myrsky, nyt 
olin valostunut ja rauhoittunut. Annoin hevosen juosta hil- 
j emmin, sillä rajun alkumatkan jälkeen se tarvitsi lepoa. 

Hovin portaiden edessä laskeuduin satulasta niin joutuisasti, 
ettei yksikään hämmästynyt upseeri tai soturi ehtinyt minua 
auttaa, ja noiden kömpelysten katsellessa suurin silmin juoksin 
pääovesta sisään esihuoneeseen. 

— Syrjään tieltäni! ärähdin valtaistuinsalin vahtiupseereille 
heidän astuttuaan ovella eteeni. Pää kopeasti pystyssä menin 
sisään. Valtaistuinsali kuhisi ylimyksiä, ja heidät nähdessäni 
ajattelin karvain mielin heidän tulleen imartelemaan nuorta 
kuningasta pettääkseen hänet lupaamaan heille hyvätuloisia 
virkoja ja korkeita asemia. Kyllä minä heidät tunsin. Itse 
kuningas, nulikka, istui valtaistuimella arvokkuutta tavoite- 
leva ilme naamallaan. Kun hän näki minut, hän hervahti 
valkoiseksi ja oli pudottaa valtikkansa. Pelkuriko hän sittenkin 
oh, arvelin pettyneenä ja katkeruuteni palatessa. Polkaisten 
jalkaani valtaistuinkorokkeen mattoon huusin ylimyksille: 

— Ulos täältä! Tahdon olla kahden kesken kuninkaan kanssa. 
Ulos! Minä, teidän kuningattarenne, teitä käsken, ja menkää! 

Hämmentyneinä, jupisten ja toisiaan tuuppien he katosivat 
esihuoneeseen. Hätääntyneenä Adad-Nirari katseli oven hei- 
luvia verhoja. Näytti siltä, että häntä halutti juosta pakoon. 
Voi kuningas parkaa! Nousten hänen eteensä minä häntä 
kohti kumartuen ja hänen arvostaan piittaamatta sivalsin 
häntä kämmenellä poskelle. 

— Sinä paholaisen poika, mitä olet tehnyt? Oletko antanut 
houkutella itsesi tähän ilveilyyn, vai oma houkkamainen sydä- 
mesikö sinut johdatti tähän äitisi häpäisemiseen? minä kiljai- 
sin hänelle iskun annettuani. — Kuinka paljon jo olet luvan- 
nut virkoja petollisille ylimyksille, heidän selkäsi takana nau- 
raakseen hulluudellesi? Oletko jo luvannut suuria sotia? Jaka- 
nut maakuntia upseereille? Älä siinä kuvittelekaan olevasi 



253 


jumala, sillä minä, sinun äitisi, olen vielä elossa ja kiskaisen 
sinut litteäksi maalian, jos aiot perustaa olemisesi liian korkei- 
siin taivaisiin! Puhu! 

— Viinakset tahtoivat näin, hän virkkoi kurjalla äänellä ja 
yritti pienentyä katseeni edessä, kykenemättä säilyttämään 
alkamaansa miehuullisuutta. Ivallisesti irvistin hänelle päin 
naamaa. Eikö hänessä ollut miestä tunnustaa omaa haluaan? 
Kivahdin: 

— Sen minä arvaan, että he tahtoivat näin, voidakseen 
johtaa sinua mielensä mukaan, kunnes olisit heidän talutta- 
mansa koira! Mikset odottanut paluutani? Tiesitkö, mihin 
vaaraan heittäydyit? Jokin varomattomuutesi olisi saattanut 
paljastaa sen, ettet olekaan todellinen prinssi Adad-Nirari, 
vaan poikani, jolla ei ole oikeutta valtikkaan. Pääsi ei olisi 
ollut rukiin j yvänkään arvoinen. 

Mutta näin oli käynyt, huoahdin. Turha minun oli enää 
kiivailla. Ehkä tämä kiivauteni johtuikin yksinomaan siitä, 
että tunsin omaa itserakkauttani loukatun. Sillä totuus oh se, 
että vaikka toisaalta tahdoinkin jättää kaikki ja palata isäni 
taloon Babiliin, toisaalta tahdoin vielä loistaa, hallita ja käskeä 
maailman mahtavimpana naisena, jonka edessä kuninkaat suu- 
telivat tomua. Tämä mahtini oli nyt riistetty minulta — oma 
poikani oli sen ottanut käsistäni. Ah, tällainenko kuitenkin 
olin: ahnehdin valtaa siitäkin huolimatta, että halusin kaikki 
jättää? Ei, parasta oli minun luopua hallitsemisen huolista 
sillä huolia valtaistuin tuotti. Ehkä sittenkään, vaikka neljä 
vuotta olin ollut kuningattarena ja osoittanut suunnatonta 
tarmoa ja pelottomuutta, valtaistuin ei ollut naisen paikka. Oli 
oikeastaan hyvä, että näin oli käynyt. Mitään korjaamat- 
tomia erehdyksiä ei ollut vielä tapahtunut. 

Mutta olin surullinenkin. Sillä minä näin, että minulle uskol- 
lisuutta vannoneet ylimykset olivatkin olleet silkkoja petol- 
lisia ihmisiä, eivät rehellisiä alamaisia. Vaikka he olivat tees- 
kennelleet kunnioittavansa minua, he olivat hävenneet sitä, 
että olivat naisen käskyläisiä. Niinkö paljon alempana miehiä 

me naiset olimme, että he häpesivät meidän tähtemme? Minun 
valtikkaani ylimykset olivat imarrelleet, mutta siitä huolimatta 
he olivat vihanneet sitä. Sen vuoksi he olivat muuttuneet 
kurjiksi valapatoiksi, pelkureiksi, jotka eivät uskaltaneet suo- 
raan minulle osoittaa tunteitaan, vaan käyttivät kaikki ajatuk- 
sensa valtani luhistamiseen. Olivatko miehet siis parempia 
kuin naiset? Höh, moinen inhottava lauma! 

Mutta jos he toivoivat näkevänsä minut murheellisena ja 
epätoivoisesti ryhtyvän taistelemaan valtani palauttamisen 
puolesta, siinä he kokisivat erehdyksen. Sitä iloa en heille 
soisi. Kärsisinpä sydämessäni mitä tahansa, yksi minussa 
pysyi kestävänä: ylpeyteni. Pää pystyssä seisoisin kansani 
edessä sen katseista välittämättä, sen kuningatarena minä 
tekisin vielä sen, minkä tahdoin tehdä, niin ettei pilkkaajilleni 
koituisi riemua. Jos ylimykset olivat vetelää savea, minä, 
nainen, halusin olla kiveä, joka iskuista järkkymättä pysyisi 
ennallaan. 

— Tiedätkö, sanoin minua pelokkaasti katselevalle pojalleni, 

— tiedätkö, että palatsissa ja kansan joukossa minulla on pal- 
jon ystäviä? Jos haluaisin, sinun kuninkuutesi muuttuisi 
lyhyeksi niin nopeasti, ettet ehtisi lausua nimeäsikään! Pidä 
aina mielessäsi, ettet sinä ole kuninkaan poika, vaan äitisi 
epätoivoisen ajatuksen kuninkaaksi korottama anastaja! 

Syöksähtäen pystyyn hän kalpeaksi valahtaneena huudahti: 

— Äitini, ethän aio syöstä minua paikaltani? 

Sydäntäni kirpaisi tuo huudahdus, sillä se osoitti heikkoutta, 

jota hänessä tämän päivän jälkeen ei saanut olla. Mutta jät- 
täen sen toteamisesta aiheutuneen tuskani syrjään vastasin: 

— Älä pelkää, en tee sitä! Hitaasti, painokkaasti jatkoin: 

— Äiti ei milloinkaan tee niin pojalleen, vaikka poika tekeekin 
sen äidilleen! Mutta muista, ettet milloinkaan puhuttele minua 
äidiksesi, sillä siinä sanassa on koko kuninkuutesi säilymisen 
perustus? Muista, että olet kuninkaan ja karkoitetun kunin- 
gattaren poika, kemetiläisen ruhtinattaren synnyttämä, eikä 
sinulla ole minkäänlaista veriyhteyttä onnettoman, kunin- 

kaansa murhaaman upseerin Binilin puolisoon, Assurin neljä 
vuotta hallinneeseen kuningattareen Sammuramatiin! 

Jumalat — minä en sittenkään tuntenut poikani sydäntä, 
vaikka olin tuntevinani! Tuskin murheelliset sanani häipyivät 
huuliltani, kun hän valtikkansa pudottaen syöksähti kaulaani, 
koettuaan sano jeni soimauksen piikkinä rinnassaan ja itkien: 

— Voi, äitini, äitini, miksi tämän teinkin? 

Hänen äänensä, liikutuksensa ja tämä uusi Sinnaid, joka 
tänä hetkenä muistutti järkyttäväsi isäänsä, yllätti minut 
niin täydellisesti, että voimani menettäen luisuin hervotto- 
masti polvilleni ja purskahdin itkuun. Kaikki ankaruuteni 
häntä kohtaan suli, ja näin hänessä lapseni, jota olin aina 
rakastanut. Kaikki hänessä oli minua itseäni, ja jos hän olikin 
ollut itsepäinen ja oli noussut minua vastaan, se oh minun 
oman sydämeni heijastusta, sieluni kuva ja tahtoni voiman 
uusi ilmentyminen. 

Yhdessä me itkimme, ja nyt vasta, Assurin kuninkaitten 
mahtavassa valtaistuinsalissa, minä tunsin todellisesti löytä- 
neeni äitinsä pojan. Jumalia kiittäen vahvistuin uskossani, 
että kaikista enteistä huolimatta pojastani tulisi toimellinen 
kuningas. Koska hän osasi tunnustaa virheensä ja katua nii- 
den tähden, hän osaisi muutakin. Ylistetyt olkoot jumalat, 
jotka tänään toivat äidin ja pojan yhteen! 

Mutta ennen kuin jätin hänet, vielä sanoin vetoavasti: 

— Ole kansallesi isä ja turvaa sen rauha! Hanki sille ihmi- 
sen asuinsijoja, älä sorra leskeä, äläkä orpoa pieksätä! Esi- 
huoneesta kuulemani ylimysten vaimentunut puheensorina sai 
minut jatkamaan: — Anna nyt kutsua ylimykset ja kansan 
vanhimmat kokoon, sillä haluan puhua heille ja ilmoittaa, että 
olen luopunut vallastani — en kenenkään pakotuksesta, vaan 
sydämeni halusta! Sillä näin oli käytävä. Eisäksi anna laittaa 
kuntoon ylimmäisen juomanlaskijan talo, sillä aion vähäksi 
aikaa muuttaa asumaan siihen, ennen kuin lähden isieni kau- 
punkiin! Hovissa ei ole ylimmäistä juomanlaskijaa, eikä siis 

hänen talonsa tarvitsijaakaan. Isäsi jälkeen en sellaista virka- 
miestä ole tahtonut nimittää. 

Niin muutin minä pois Assurin kuninkaitten hovista, johon 
olin saapunut murtuneena, häväistynä ja miestäni surevana. 
Neljän vuoden tuskat, sydämeni tuhannet ajatukset ja epätoi- 
voiset aikeet, naisen yksinäisyyden aiheuttama taakka hallitus- 
huolineen, kaikkineen, siirtyi kohtaloni menneisyyteen. Tuossa 
mahtavassa talossa olin kärsinyt tappioni ja saavuttanut voit- 
toni. Sen seinien sisältä oh kuningatar Sainmuramatin nimi 
vierinyt yli maailman, naisen, jonka tekoja miehetkin olivat 
ylistäneet. 

Kahden päivän kuluttua kaikessa kuningattarellisessa ylhäi- 
syydessäni seisoin Adad-Nirarin vieressä Assurin vanhan valta- 
istuimen edessä ja polvillaan olevalle kansalleni pidin jäähyväis- 
puheeni. Sanoin sille, että nyt oli tullut aika, jolloin säädök- 
sien mukaan Adad-Nirari astuisi hallitsemaan Assuria, sillä 
hän oli jo osoittanut olevansa kyvykäs mies olemaan kansojen 
herrana. Minä, heikko nainen, olin tahtonut parhaani tehdä 
sen jälkeen, kun kuningas Shamsi-Adad oli kuollut, ja jumalat 
olivat siunanneet töitäni ja kansaa, niin että rauhallisin mielin 
saatoin jättää valtaistuimen seuraajani istuttavaksi. Hän 
olkoon kansan hyvä kuningas. Hänen sanojaan assurilaiset 
kuulkoot, häntä kunnioittakoot ja häntä seuratkoot valta- 
istuimen kaikissa vaiheissa, niin rauhan kuin sodan päivinä! 
Bel shar u Assur usur! — Jumala kuningasta ja Assuria siu- 
natkoon! 

Kun pidin tätä jäähyväispuhettani, näin, että kansa itki. 
Ja itkin minäkin, niin että sen vuoksi minun oli pakko lopettaa 
puheeni aikaisemmin kuin halusinkaan. Kansa oli rakastanut 
ja rakasti vieläkin minua, kuningatartaan Sammuramatia, jonka 
nimeä se kuului värisevin huulin kuiskailevan ja anovan sille 
jumalan siunausta. Ah, assurilaiset — ja painaen hunnun 
tiiviisti kyyneleisiin kasvoilleni lähdin niin nopeasti valta- 
istuimelta, että varjonkantajani hädintuskin ehtivät seurata. 
Käytävässä kohtasin nyyhkyttävän suurvisiirin Abraman. 

— Herratar, annatko minulle anteeksi, etten kyennyt estä- 
mään sitä, mitä tapahtui? Pelkäsin verenvuodatusta ja salai- 
suuden ilmituloa. 

Katsoin häntä. Yhdessä me neljä vuotta sitten muuanna 
tuskaisena ja hirvittävänä yönä, poppelien suhistessa hovin 
puistossa ja Ninuan nukkuessa sikeää untaan, raskas paino 
sydämessämme olimme tehneet suunnitelmamme kuninkaan 
tuhoamiseksi. Henkemme ja kaikkemme me silloin heitimme 
vaaralliseen vaakaan. Mitään anteeksi annettavaa minulla ei 
hänelle ollut, vaan minun piti häntä kiittää siitä, että hän 
oli uskaltanut käydä heikon naisen rinnalle tekemään niitä 
tekoja, joita yhdessä teimme. 

— Jalo Abrama, älä pyydä minulta anteeksi, sillä et ole 
minulle velkaa mitään! lausuin liikuttunein mielin. — Kiitok- 
seni siitä kaikesta, mitä olet tehnyt puolestani, ja ikuinen 
muisto hartaasta uskollisuudestasi ei koskaan unohdu kunin- 
gataresi Sammuramatin, Ninigigu babilittaren sydämestä! Ole 
myös uskollinen uudelle kuninkaallesi, ja täytä viisaudellasi 
ne aukot, joita hänen viisaudessaan on. Jumalat sinua aina 
siunatkoot! 

— Olet suuri nainen, minun ainainen kuningatareni! hän 
vastasi itkien ja tartuttuaan käteeni suuteli kunnioittavasti 
sitä. Polvilleen jääden hän katseellaan seurasi minua niin 
kauan, kunnes häivyin hänen näkyvistään käytävän sokke- 
loihin. 




V 


KEN ITSENSÄ LÖYTÄÄ 




I. 


Amelassur, kömpelö sukulaismieheni, asui isänsä talossa, 
jonka muut sukulaiseni keskinäisten riitojensa vuoksi olivat 
jo kauan sitten hyljänneet. Monien vaikeuksien jälkeen hän 
oli hankkinut itselleen vaimoja, mutta arvelin, ettei hän viet- 
tänyt näiden kanssa samassa sängyssä kuin korkeintaan yhden 
yön, sillä vaimoja hän otti vain työjuhdikseen. Hänen ahneu- 
tensa oli vuosi vuodelta paisunut niin suunnattomaksi, että 
orja- ja muutkin kauppiaat kauhuissaan huusivat: »Paet- 

kaamme, sillä tuolta tulee saita Amelassur, joka vie meiltä 
tavaramme alle omien hintojemme!» 

Muuanna päivänä tämä sukulaiseni ilmestyi luokseni ylim- 
mäisen juomanlaskijan taloon. Niin paljon minulla oli järjes- 
tettävää kuninkaallisessa huoneessa kokoamassani omaisuu- 
dessa, etten vielä ollut voinut muuttaa Babiliin, vaikka haluni 
vetikin koko ajan sinne. Peukaloitaan pyöritellen Amelassur 
heti tervehdyksensä perään ilmoitti tulleensa palvelemaan 
minua. Palvelemaan minua, huudahdin ihmeissäni. Mitä oh 
tapahtunut, kun hän sellaista oh ruvennut ajattelemaan, sillä 
eikö hänellä ollut Assurin kaupungissa talo, paljon väkeä ja 
muuta omaisuutta, jota hänen piti vahtia? Ja eikö minulla 
ollut ennestäänkin palveli joita niin paljon, että heidän lukunsa 
kävi aivan kiusakseni? 

— Jonkun pitää palvella sinua rehellisesti, sillä tiedän kaik- 
kien palkollisten varastavan, hän väitti. — Tarvitset jonkun 
pitämään sinusta huolta. 

Nauroin hänelle päin kasvoja. Niin kauan kuin muistin. 

itse olin itsestäni pitänyt liuolta, en ollut tarvinnut siilien 
ketään toista. Mutta serkkuni käännyttäminen hänen teke- 
mästään päätöksestä oli samaa kuin yrittää vuoren siirtämistä; 
hän pysyi taipumattomana. 

— Miten voit tarjoutua palvelukseeni, sillä sinullahan on 
Assurissa suuri talo, paljon vaimoja, palkollisia ja orjia, jotka 
kaikki tarvitsevat isännän valvovaa silmää ja ohjaavaa kättä? 
hiukan harmistuneena kivahdin. Amelassur liikahti kankeasti 
ja hämillään pyyhkäisi kämmeniä reisiinsä. Vähän aikaa suu- 
taan mutristeltuaan hän hitaasti vastasi: 

— ho-lo, sitä minä tarkoitan, etten ole enää rikas mies. Ei 
minulla ole taloa, vaimoja, palkollisia ja orjia, sillä kaikki on 
myyty. 

— Mitä leikkiä tuo on olevinaan! Myytykö? huudahdin. 

— En matkustanut Assurista luoksesi puhumaan jouta- 
vuuksia, hän virkkoi yrmeästi ja henkäisi raskaasti. — Anna 
minun ensin kertoa! 

Ja minä kuulin opettavan tarinan siitä, kuinka liiallinen 
ahneus voi viedä miehen perikatoon, jos mies viisautensa 
unohtaen rupeaa kuuntelemaan sen ääniä: 

— Luotettavalta taholta minä sain tietää, että Dimashqia 

vastaan alkaisi suuri sota. Kun vilja silloin kallistuisi ainakin 
kymmenkertaisesti, menin ja ostin viljaa niin paljon kuin sain 
irti, antaen sen hopean pantiksi, mikä minulta puuttui, osan 
omaisuuttani. Mutta kaikki oli mielestäni liian vähän. Sen 
tähden menin temppeleihin ja sanoin niissä: »Vuokratkaa 

minulle kaikki maanne, että kylväisin niihin siementä. Kun 
sato on kypsynyt, maksan kolmannen osan siitä teille.» Temp- 
peleiden esimiehet kysyivät: »Maksatko silloinkin, vaikka satosi 
epäonnistuisi? Ellet halua maksaa, emme suostu vuokraamaan 
maita, vaan annamme ne toisille.» Kun kaikki enteet näytti- 
vät suotuisilta, en uskonut epäonnistuvani, vaan suostuin 
temppeleiden vaatimuksiin. Sota ei ole alkanut vielä tänäkään 
päivänä. Se on aivan kirottua! Hyvin minä hoidin suuressa 
varastossa olevaa viljaa, ja näin, kuinka kauniisti maat kas- 

voivat. Olin tulossa hyvin, hyvin rikkaaksi. Mutta eiväthän 
jumalat tahdo olla ihmisen puolella, kun tämä oikein ahertaa 
menestyäkseen, vaan alkavat kadehtia häntä. Tähkäpäät alkoi- 
vat jo kypsyä, kun hirmumyrsky ryntäsi varastoni kimppuun. 
Kokonaisen yön ja päivän rankkasade pieksi sen savikattoa, 
eikä se kestänyt, vaan luhistui — kuka kunnoton senkin lienee 
rakentanut, mokomankin laitoksen? Vesi pilasi viljani niin 
pahoin, että härätkin irvistivät sen hajulle, kun yritin syöttää 
sitä niille. Ja sitten sanotaan, että jumalat ovat ahkeran mie- 
hen puolella! Kun hirmumyrsky oli lakannut ja riensin vai- 
nioille, näin sen kaiken päätteeksi kuljettaneen erämaasta niin 
valtavia heinäsirkkalaumoja, että niiden ahmiessa tähkiäni 
maa näytti lainehtivan mustana, kohisevana merenä. Huusin 
ja rukoilin, poljin noita kirottuja elukoita anturoillani ja syty- 
tin paljon rovioita niitä polttaakseni, mutta kun toinen päivä 
koitti, ei maassa ollut korttakaan. Heinäsirkat nousivat siivil- 
leen ja lensivät siristen tiehensä, minun jäädessäni makaamaan 
ojaan kuin kuolleena. Ahhah, mitähän iloa jumalille tuotti 
tämän kaltainen työskentely? Viljanmyyjät tulivat luokseni 
perimään saataviaan ja temppelit vaativat vuokria. Vaikka 
rukoilin noita kunnottomia armahtamaan minua, he olivat sääli- 
mättömiä, menivät tuomarin luokse, ja niin tulivat oikeuden- 
palvelijat ja myivät kaikki, mitä omistin. Hyvä etten itsekin 
joutunut orjuuteen! Näin siis ovat asiani, ja siksi olen täällä. 

Niin olivat siis Amelassurin asiat hänen annettuaan ahneu- 
den pettää hänen viisautensa ja saattaa hänet köyhyyteen. 
Ymmärsin nyt, miksi hän oli saapunut luokseni. Annoin hänen 
jäädä talooni ylivoudiksi. Raha-asioissa hän oli taitava ja 
tarkka, mutta muuten hän kohta osoittautui sellaiseksi, että 
väkeni alkoi pelätä häntä. Sillä synnynnäisenä saiturina hän 
ruoka-aikoina vahti palkollisteni syöntiä ja sen jälkeen tarkas- 
teli jäteluita, olivatko ne puhtaiksi kalutut. Jumalat siunat- 
koot, jos hän huomasi huolimattomuutta! Partaansa ja hiuk- 
siaan repien hän kuljeskeli pitkin käytäviä ja huoneita, voih- 
kien, valittaen ja sättien väkeäni tuhlaamisesta. Köyhäksikö 

ja voi, ellei häntä olisi, kohta me jokainen näkisimme nälkää 
ja saisimme kadulta kerjätä ruokamme! Ruoskaa, ruoskaa — 
ruoskaa kaikille! Minua sekä huvitti että harmitti hänen esiin- 
tymisensä, mutta jos huomautin siitä hänelle, hän peukaloi- 
taan pyöritellen vastasi jurosti: »Jonkun on pidettävä asioistasi 
huolta, koska olet nainen.» 

Tuolla »olet nainen» hän toisinaan sai minut ärsyttymään ja 
kivahtamaan, että vaikka olinkin nainen, neljä vuotta olin 
kyennyt hallitsemaan mahtavaa Assuria ja sen alamaiskansoja 
yhtä viisaasti ja tarmokkaasti kuin mies. Olisiko hän pystynyt 
siihen? Puhe naisten pystymättömyydestä ja miesten kyvyistä 
oli ilkeiden miesten keksintöä, jolla he salakavalasti tahtoivat 
säilyttää yliotteensa naisiin voidakseen näitä orjuuttaa. He ne 
olivat keksineet senkin, että jumalat muka olivat miehiä, 
vaikkei siitä asiasta ollut kenelläkään varmuutta. Ehkä se 
asia olikin päinvastoin. »Lo-lo, älähän puhu enää!» — ja Amel- 
assur hiipi kömpelönä tiehensä, ollakseen seuraavana päivänä 
samaa asiaa ajamassa. Merkillisen itsevaltiaan olinkin talooni 
saanut! 

Poikani menestyi kuninkaana hyvin. Viisaan suurvisiirin ja 
muiden ylimysten ympäröimänä hän käytti valtaansa tarmok- 
kaasti ja oikein. Kun hän sitten hallituksensa toisena vuotena 
lähti sotaretkelle Amurruun ja kolmantena vuotena piiritti 
suuren Dimashqin, en tuntenut huolestumista. Hänen hallit- 
sijanominaisuuksiensa puolesta sain siis elää rauhassa, vieläpä 
kiittää jumalia poikani muuttumisesta noin kyvykkääksi. 

Mutta toisin oli oman elämäni ajattelemisen laita. Kunin- 
gattarena ollessani työtaakkani oli ollut suuri, niin etten ollut 
paljon ehtinyt ajattelemaan itseäni tai sydäntäni. Mutta nyt, 
hiljaisessa talossa kuninkaallisen puiston laidassa, menneisyys 
näki työttömät käteni ja lempeydettömin tuntein läheni sydän- 
täni. Mitä enemmän koetin paeta menneisyyden muistoja, sen 
sitkeämmin ne takertuivat minuun, ja jonakin hetkenä koin 
sen peloittavan erehdyksen, että luulin ihmeellisellä tavalla 

joutuneeni elämään kuluneita vuosia uudestaan. Niin selkeinä 
ne tulvivat sieluuni. Omituiset harhakuvat olivat ottamaisil- 
laan vallan mieleni ylitse. Päivisin minulla oli rauha, kun 
askartelin väkeni joukossa, mutta öitten pimeydessä kaikki 
vanhat tapahtumat väijyivät minua odottaen soveliasta hetkeä 
rynnätäkseen kimppuuni. Ne veivät uneni niin tyystin, että 
olin aivan uupua. Oudot painajaiset saivat minut valtaansa 
valveilla olemisestani huolimatta, ja vaikka tiesinkin, etteivät 
ne olleet todellisia, monta kertaa ohimoitani pidellen puhkesin 
huutoihin. Ääneni kaikuminen huoneeni kiviseinissä sai minut 
yhä suurempaan pelkoon. Mitä tämä pelko ja menneisyyden 
kuvien vaihtuminen raskaiksi kauhunäyiksi oikein oh, sitä en 
käsittänyt, mutta luulin sen olevan alkua siihen kostoon, jota 
jumalat suunnitelivat minulle. 

Näihin aikoihin kaikki asiani Ninuassa olivat kunnossa, ja 
päätin siis viimeinkin palata isäni taloon Babilin kaupunkiin. 
Siellä toivoin lapsuudenmuistojen häivyttävän sydämeni pelok- 
kuuden. Poikani oh jo lähtenyt sotaretkelleen. Otin mukaani 
suuren seurueen ja aloin matkani kohti isieni maita. 

Assurin kaupunkiin tultuamme ja minun käydessäni katso- 
massa vanhoja tuttuja paikkoja huomasin Amelassurin olevan 
entistä umpimielisempi. Katsellessamme entistä setäni taloa 
minä serkkuuni katsahtaessani näin kirkkaiden kyynelten vie- 
rivän hänen naamallaan. Tiesin hänen surevan köyhtymistään. 
Hän rakasti suuresti taloa, jossa oli syntynyt ja viettänyt koko 
tähän astisen elämänsä. Ymmärsin hänen yhä uudestaan ja 
uudestaan kertaavan mielessään onnettomia liikeyrityksiään ja 
varmaankin vannovan, että jos hän vielä kerran omistaisi jotakin, 
hän ei enää antaisi ahneutensa houkutella varomattomuuksiin. 

Vielä samana päivänä serkkuni tietämättä menin setäni 
taloon mukanani kaksi ylhäisintä palvelijaani, joista toinen 
kantoi käsissään lipasta. Kutsuttuani luokseni talon isännän 
sanoin hänelle: 

— Tiedätkö, kuka olen? Et varmaankaan. Olen Assurin 
ja Babilin entinen kuningatar Sammuramat. 

Langeten kasvoilleen eteeni hän huudahti hämmästyneenä: 

— Korkea rouva, niistä johtuu tämä kunnia, että olet poi- 
kennut talooni? En ymmärrä, mitä näet halvassa majassani. 

— Rakastatko tätä taloa? 

— Olen asunut tässä vain vähän aikaa, kuningatar. En 
rakasta tätä enempää kuin jotakin toista taloa. Asuisin mie- 
luimmin keskellä kaupunkia, mutta jouduin ostamaan tämän 
eräältä velalliseltani, niin että olen tyytynyt tähän. Muuten 
en olisi saanut mitään. 

— Siinä tapauksessa kai suostut myymään tämän minulle? 

— Sinulle — oh, ostaisitko tämän halvan talon sinä, joka 
olet asunut hovin loistossa? Ihmeellistä! 

Mutta sain hänet vakuuttuneeksi, ja kohta me istuuduimme 
hieromaan kauppaa. Hän olisi tahtonut näyttää minulle taloa, 
eikä hänen ihmetyksellään ollut rajoja hänen saatuaan tietää, 
että tunsin sen yhtä hyvin kuin hänkin. Hinnasta sovittuamme 
kutsutimme tuomarin laatimaan kauppatauluja, ja niin oli talo 
minun. Sen entinen omistaja lupasi muuttaa pois seuraavana 
päivänä. 

Aamulla sanoin Amelassurille: 

— Luopuisitko kaikista hölmöistä liikeyrityksistäsi, jos sai- 
sit isäsi talon takaisin? Sinähän rakastat sitä kuin itseäsi ja 
varmaankin suret sen menettämistä. Ehkä hyvät jumalat ovat 
huolissaan murehtimisestasi. 

— Olkoot he niin tai näin. Rakastan synnyinkotiani ja 
olisin valmis luopumaan kaikista liikeyrityksistä. 

— Silloin mene ja ota talo haltuusi, sillä lahjoitan sen sinulle. 

Hän katsoi minua hölmönä eikä ollut uskoa. Kerroin hänelle, 

mitä olin tehnyt. Kun lisäksi olin näyttänyt taulun, johon 
kauppasopimus oli merkitty ja jossa oh tuomarin vahvistus, 
hän silmät pullistuen peitti kasvonsa kämmenillä ja puhkesi 
itkuun. Vähän aikaa näin itketty ään hän huulillaan kasteli 
käteni ja laukkasi sitten tiehensä niin notkeasti, etten olisi 
hänestä voinut sellaista uskoakaan. Hänen mentyään hymyi- 
lin. Milloinkaan ennen en ollut tuntenut tällaista harrasta 

iloa kuin nyt, kun tunsin antamisen iloa. Se ikäänkuin kirvoitti 
mielestäni kaikki ne taakat, joita menneisyyteni minulle tyr- 
kytti, ja sydämeni aivankuin parani kaikista vaivoista. Men- 
nen palveli joitteni luokse annoin käskyn matkalle valmistautu- 
misesta. Olin jo kaupungin porttien ulkopuolella, kun Amel- 
assur ratsasti luokseni ja vielä kerran kiitti minua siitä lahjasta, 
jonka oli saanut. Toivottaen minulle hyvää matkaa hän lupasi 
joskus tulla luokseni Babiliin, ja tämän sanottuaan naama lois- 
taen ratsasti pois. 

Muuanna aurinkoisena päivänä minä sitten näin kedon toi- 
selta puolelta isieni kaupungin loistavien muurien ja Etemen- 
ankin, Taivaan ja maan perustuksen talon, huipun nousevan 
näkyviin. Olin puhjeta itkuun. Sydämestäni pääsi huoahdus: 
Tässä tulee Nimgigu-Kirkassilmä, joka viattomana tyttösenä 
matkusti porteista isoon maailmaan kokemaan kaikkea sitä 
hyvää ja pahaa, mitä elämä tarjosi. Voi, Babili, Jumalan 
portti, mikseivät sen muurit pidättäneet tyttöstä lähtemästä? 

Ja kamelin anturat kopisivat sillalla ja komean Ishtar-portin 
holvissa. Edessäni oli nyt loistava Juhlakulkuekatu, suunnat- 
toman leveä, korkeiden, kalleilla kuvilla koristettujen seinien 
reunustama. Tuolla oikealla puolellani, Purattu-virrasta kohoa- 
valla terassimaisella kukkulalla, nousi seitsenkerroksinen Ete- 
menanki, ja sen edessä temppelikentän toisella puolella oli 
isieni jumalan Mardukin temppeli Esangila, Pystyjen päiden 
talo. Virta välkkyi talojen takana, ja Siltaportti kumisi edes- 
takaisin kuhisevasta liikenteestä. OH villannyhtämisen ja 
viikunankorjuun aika. Siksi suuret tavaramatkueet saapuivat 
loppumattomina jonoina Babihin, maailmankaupan sydämeen. 
Isieni rakas kieH sorisi ja surisi ympärilläni — kaikki oli kuin 
silloin, kun nuorena tyttönä jätin kaupungin. 

Mutta hiljaiselta ja synkältä näytti isäni talo, jonka oven 
olin sulkenut — milloin se oHkaan — yh kaksikymmentä vuotta 
sitten. Ah, niin kauan oli Kirkassilmä ollut poissa! Nyt hän 
palasi, ei nauravana tyttönä, vaan kokeneena, kärsineenä nai- 
sena, maailman kansojen entisenä kuningatarena, paljojen 

ihmisten herrattarena. Kaksikymmentä vuotta olin viipynyt 
etsimässä loistoa ja valtaa, jotka sitten, kun olin ne löytänyt, 
olivat osoittautuneet tomuksi ja murheeksi. Tunsin huulieni 
vapisevan laskeutuessani polvilleen vaipuneen kamelin satu- 
lasta. Pitikö minun riisua sannikkaat jaloistani, sillä tuntui, 
kuin olisin astunut sukuni ja heimoni pyhälle mullalle? Kyy- 
nelet virtasivat poskillani enkä pyyhkinyt niitä pois. Tuin 
itseäni seinään, ennen kuin astuin portaalle ja siitä ovelle. 
Vasemmalla oh myymälämme, jonka ikkuna oli tukittu. Se 
oli autio, koska näytti tuollaiselta. Porraskivi oli kulunut. 
Mutta olin näkevinäni siinä kolmen jalan painannat: isäni, 
äitini ja pienen Ninigigun. Isäni lepäsi talon holvissa, äitini 
nukkui Assurin kaupungissa, mutta kolmas, Kirkassilmä, sei- 
soi paadella kyyneleisin kasvoin ja elämän järkyttämän mielin 
ihmetteli, mitä asiaa veren tahrimalla naisella mahtoi olla tähän 
hiljaisuuksien taloon. 

Sillä jo kauan sitten oh se mies, joka oli talomme vuokran- 
nut, ollut levossa isiensä luona, ja hänen jälkeensä oli talo 
ollut autiona. Astuin sisään sen kuolleeseen ilmaan. Hämä- 
häkit ja tomu olivat tehneet pesiään kaikkialle: unohtumisen 
sinetit. Kaikki tuoksui vanhalle ja pölylle. Hiljaisin askelin 
laskeuduin kellariin ja molemmin käsin rintaani painaen kumar- 
ruin rukoilemaan isäni haudalle ilmoittaen, että tytär, Kirkas- 
silmä, oh vihdoinkin palannut hänen luokseen. Oi, isä! Eipä 
hän tietänyt, mitä hänen vallaton tyttärensä oh kokenut maail- 
massa, josta tämä haki onneaan. köysikö hän sen? Tomua 
hän tapasi ja hankki veritaakan kannettavakseen. 

Palvelijani saivat, kun ahkerasti työskentehvät, talon nopeasti 
asuttavaan kuntoon. Ja niin minä jäin siihen, joskus turhin 
luuloin yrittäen yhäkin olla nuori Kirkassilmä, jonka sydämessä 
ei ollut mitään pahaa, vaan joka viatonna katseh ympärilleen 
maailmaan, ihmetellen, mitä merkillisyyksiä siinä mahtoikaan 
olla, kun ihmiset kertoivat värikkäin sanoin sen upeudesta. 
Mutta minä tiesin, mikä se oh. 

Auringon vaunut matkasivat joka päivä taivaan tietä pit- 

kin ja laskeutuivat lännen vuorten yöhuoneeseen. Mutta 
kuluiko aika siitä huolimatta, sitä en huomannut, sillä olin 
kuin hukkunut siihen hiljaisuuteen, jonka alakuloisuuteni 
aikoina töykeällä sanattomuudellani olin saattanut talooni. 
Elin kuin suuren veden sisässä, jonka syvyyteen tulvi kaukaista 
valoa minun haluamattakaan käsittää, mistä se tuli ja mikä se 
oh. Sinisten öitten kuutamon alla mennyt aika rupesi tuijot- 
tamaan minua, kunnes samanlaiset painajaiset kuin Ninuassa 
ollessani saivat minut jälleen pelkäämään. Outo kipu syntyi 
päähäni, toisinaan yltyen ärsyttäväksi tuskaksi, niin että 
voihkin. 

Mutta miksi ajattelin menneitä aikoja, harmittelin itselleni. 
Sillä siitä kaikki johtui. Vaikka olisin kieltänytkin sen, itse 
minä pengoin vanhoja aikoja ja kaivelin kuninkaan surmanyön 
tapahtumia. Jollakin lailla kuvittelin siten löytäväni ratkaisun 
siihen, miksi kohtaloni oli ollut sellainen kuin oli. Sen tietä- 
minen ei auttanut minua mitenkään, mutta tuntui, kuin minun 
sittenkin pitäisi miettiä asioita, vaikkakin aiheutin itselleni 
uusia kärsimyksiä. Tuntui, kuin minun olisi pitänyt kiduttaa 
itseäni — mitä varten, sitä en suinkaan tietänyt. 

Kaikki mitä minä tuollaisella voitin, oli se, että viiden kuu- 
kauden kuluttua isäni taloon saapumisestani sairastuin niin 
ankarasti, etten kahdeksaan kuukauteen hievahtanut vuoteel- 
tani. Sen mitä en ollut miettimisellä löytänyt, saavutin sai- 
raudellani. Selkäni mentyä nahattomaksi minä näet unohdin 
sydämeni tuskat, ulvoessani raivotaudin saaneen shakaalin 
kaltaisena ruumiillisten tuskieni koettelemuksissa. Siinä joten- 
kuten opin sen, että vaikka ajattelisin itseni kuoliaaksi, kohta- 
loni salaisuutta en sittenkään ratkaisisi. Kun märkivien selkä- 
haavojeni kipu vaihtui piinaavaksi kutiamiseksi, minä huusin 
jälleen, kuulen, että huutamisella minä paransin sydäntäni 
niin paljon, että viimein vuoteesta päästyäni saatoin hymyillä, 
mitä en ollut tehnyt kertaakaan kotiinpaluuni jälkeen. 

Samalla huomasin, että maailmassa oli muutakin kuin minä. 
Tämän huomion olin kadottanut silloin, kun olin menettänyt 

valtaistuimen. Minun ulkopuolellani oli lukematon joukko 
ihmisiä, joiden vilinässä saattoi liikkua murheitani suurempia 
murheita, vaikka itsekkäästi olin kuvitellut kohtaloni olevan 
kaikkia muita kohtaloita järkyttävämpi, erikoislaatuisempi. 
Se kuka tiesi ei ollut mikään kummallinen, vaan aivan joka- 
päiväinen. Minä en ollut piitannut toisten ihmisten suruista. 
Taivaan kiitävät pilvet ja paistava aurinko, yön kuu ja vuoden- 
aikojen vaihtelu eivät puolestaan piitanneet minusta. Siitä 
huolimatta ne olivat olemassa. Niin muidenkin ihmisten kärsi- 
mykset ja kohtalot olivat olemassa. Kun katsoin Babilin 
kaduille ja muurin takana oleville pienille majoille, kuka tiesi 
tuijotin sellaisiin vaiheisiin, että kaikki se, mitä minä pidin 
kohtalonani ja murheenani, oh niiden rinnalla kuin korva- 
puusti poskellani. Mitä siellä oikein olikaan? 

Kokonaan toivuttuani sairaudestani tahdoin nähdä, mitä oli 
taloni ulkopuolella. Ellen kyennyt itse lohduttamaan itseäni, 
kenties toisten lohduttamisesta löytäisin itseni ja kokisin niin 
suuren siunauksen, että sydämeni harhailevat ja menneisyy- 
dessä pälyilevät tuskat lievittyisivät ja minä löytäisin tien 
armon rauhaan. Siksi astuin ulos talostani ja kuljin kurjien 
majoille auttaakseni ihmisiä sydämeni rauhan tähden. 

Pahasti minä kuitenkin petyin. Huomasin kaksi asiaa, ensiksi 
sen, etten tuntenut lainkaan ihmisiä, toiseksi, ettei hyödyttä- 
nyt tunkeutua heitä auttamaan. 

Sillä ihmisten kunnottomuus oli suuri. Kun halusin auttaa 
köyhiä ja kärsiviä, sain kaiken hylkyjoukon niskaani. Käsis- 
säni olisi pitänyt olla maailman kaikki aarteet sille jakaakseni, 
eivätkä ne sittenkään olisi riittäneet. Almuja jakaessani ker- 
jäläislauma kuhisi kintereilläni. Minun täytyi pyytää kau- 
punginpäälliköltä sotureita avukseni, etten olisi survoutunut 
kuoliaaksi. Minut nähdessään hylkiöt jo kaukana huutelivat 
toisilleen: »Kas, tuolla on tuo hullu nainen, joka tahtoo auttaa 
kaikkia. Menkäämme hänen luokseen valittamaan pahoja 
vaikeuksiamme saadaksemme ostaa viiniä ja huoria!» 

Vaikka olin ennenkin elänyt ihmisten joukossa, vasta nyt 
näin todellisuudessa, mitä he loppujen lopuksi olivat. Ne, 
jotka saivat minulta apua, tulivat luokseni uudestaan, kun 
olivat ehtineet hiukan parsia ja muunnella ulkomuotoaan. He 
ontuivat, vaikka olivat terve jäsenisiä, olivat sokeita ja kuuroja, 
vaikka näkivät ja kuulivat yhtä hyvin kuin minäkin. He 
panivat lapsensa taluttamaan heitä ja opettivat näille kaa- 
meita valheita. Jos siis olisin uskonut kaikki tarinat kohtalon 
väärästä kovuudesta, ihmisten sydämen vilpittömyydestä, hei- 
dän ahkeruudestaan ja paljosta muusta, kohta olisin menettä- 
nyt järkeni maailman epäonnistumisen ajattelemisesta. Onnek- 
seni opin tuntemaan nämä mankujat tarpeeksi ajoissa. Kar- 

vain mielin totesin, että aika sadunkertojia ihmiset tuntuivat 
olevan, olivatpa he sitten assurilaisia tai babililaisia. 

Tuollainen menestys katkaisi hyvän aikeeni jo alkuunsa. 
Mitä hyödytti tehdä kenellekään hyvää, ajattelin masentu- 
neena, kun siitä tuli ihmisille kiusaus lakata työnteosta ja 
ruveta vetelehtimään. Topetin puuhani nopeasti — en siksi, 
etten säälinyt ihmisiä, vaan sen vuoksi, että väärät etuilijal 
häikäilemättä estivät kunnon ihmisiä saamasta minulta mitään. 

Suruissani muistin ne monet kukka- ja puutarhat, joita 
Ninuan ympäristössä olin perustanut. Kukat olivat vilpittömiä 
ystäviäni, joissa ei ollut valhetta. Palasin niiden pariin. Jäl- 
leen aukaisin maata, johdatin vettä kanavista ja kasvatin 
kaikenlaisia puita ihmisten iloksi, tuottamalla niitä ulkomail- 
takin. Siellä missä erämaan hiekka tuulen tuomana syöksyi 
talonpoikien vainioille, nousi kohta nuoria metsiä. Talonpoika 
siunasi nimeäni. 

Kun siis tällaista olin ruvennut tekemään, en oleskellut vaki- 
naisesti talossani, vaan orjineni ja palvelijoineni kuljeskelin 
monella taholla. Siten kerran aivan sattumalta jouduin tuho- 
tun Babagrun seuduille. Saavuttuani pystyttämäni zikkurratun 
luokse minä maahan heittäydyttyäni kauan aikaa itkin ja vali- 
tin mieheni haudalla. Hänen kanssaan viettämäni ajat vierivät 
virtana sydämeni ohitse, ja minun oli sangen surkea olo. Miksi — 
niiksi, miksi oli meidän elämänosamme sellainen, minä kuiskai- 
lin värisevin huulin. Hänellä oli jo rauha, mutta minä poloi- 
nen harhailin vielä levottomana pahan maailman raskaita teitä. 

Rukoiltuani jumalia minä vitkalleen käännyin menemään 
kohti tuhottua Babagrua. Tuossa oli kätteni työ: kaupunki, 
jonka minä olin valloittanut, oli muuttunut valtavaksi rau- 
nioksi. Assurilaisten lapiot, hakut ja kuokat olivat tehneet 
suurta työtä. Ruoho, köynnökset ja pensaat peittivät muinoin 
kauniin Talonpojanportin murskatut asumukset. Haukka kir- 
kui sortuneen temppelin harjalla, skorpioni tirkisteli talon 
peruskiven kupeelta päivänpaisteeseen, ja vanhan kuninkaan- 
palatsin maahan luhistuneen portin pylväiden luona ulahteli 

shakaali. Mykistyneenä seisoin paikallani ja katsoin eteeni. 
Ah, ihminen rakensi kaupunkinsa, ja ihminen ne murskasi! 
Sitten sanottiin, että se oli jumalien tahto. Tahtoi vatko juma- 
lat näin? Jos he tahtoivat, miksi he loivat ihmisen? Miksi he 
antoivat hänelle elämän, kun he toiselta puolelta käskivät 
häntä: »Mene ja tapa veljesi, ryöstä hänen vaimonsa vaimok- 
sesi, hänen talonsa tuhoa ja lapsensa myy orjuuteen!» 

Voi, kaikki mitä oli maailmassa, oh suurta ja järkyttävää, 
sellaista, etten kyennyt sitä ymmärtämään! 

Mutta ennen kuin poistuin Babagrun luota, minä pystytin 
mahtavan muistomerkin sen urhoollisten ihmisten jättiläismäi- 
selle haudalle. Kun talonpojat rakensivat sitä, minä katkerasti 
itkin babagrulaisten ja itseni tähden. Kyyneleeni kuivattuani 
ja paluumatkalle lähdettyäni sydämeeni nousi omituisena tunto, 
ettei tuota valtavaa hautapaikkaa ollut saanut aikaan yksi 
ihminen — minä — , vaan se syntyi kaikkien ihmisten pahuu- 
desta ja jumalien oikusta. Hautoja tekemään ihminen oli 
maailmaan tullut. 

Jatkoin puutarhojen tekoa. Serkkuni Amelassur saapui 
Assurista luokseni ja jäi seurakseni kauaksi aikaa. Hän ei 
ymmärtänyt puuhiani, vaan yrmeästi irvisteli niille. Mitä 
typerät ihmiset tekivät puutarhoilla, hän sanoi, sillä he menisi- 
vät ja kaataisivat ne nurin. Hullua tehdä tällaista! 

— Sydämessäni on surua, vastasin. Hän kaapi partaansa ja 
nyrpeänä pudisti päätään. 

Lo-lo. Surra voi ilmaiseksikin, ei sitä varten tarvitse 
tuhlata hopeaa maahan! Kasvatat puutarhoja vain sitä var- 
ten, että portot ja heidän halaajansa pääsevät kätevästi pii- 
loon. Köyhät taas odottavat kärsimättömin mielin, milloin 
puusi ovat tarpeeksi suuria heidän mennäkseen hakkaamaan ne 
maahan ja käyttääkseen polttopuiksi. Kyllä minä ihmisten 
toiveet tiedän. 

— Niin kauan kuin elän, sellaista ei tapahdu, virkoin. 

Koko ajan tiesin, ettei tämän toimeliaisuuteni syvimpänä 

syynä ollut pelkästään rakkauteni kasveihin, vaan ainaisesti 

sydämessäni piileskelevä pelko, että jollakin lailla vanhat tekoni 
tulisivat eteeni suurin kauhuin. Epäilin jumalien tuudittavan 
minut huolettomuuden helmaan, jotta he sitten äkkiä voisivat 
iskeä minua jollakin erikoisella tavalla, jonka he tarkasti suun- 
nitelisivat. Niin oli aikoinaan käynyt Babagrun luona. 

Mutta näinä aikoina Sammuramat-Kukkienrakastajan nimi 
levisi myöskin Babilin jokaiseen soppeen, ja vaikka ihmiset 
kenties pitivät minua omituisena, he ylistivät tekojani suuresti. 



3 - 


Muuan orjani kertoi kerran, että kaukaisessa Saban kau- 
pungissa asui viisas mies, joka osasi selittää ihmisten kohta- 
loita ja kykeni lohduttamaan murheelhsimmankin sydämen. 
Saba oh eteläisessä Makanissa, ylellisesti rakennettu ja hyvin 
sivistynyt kaupunki. Sieltä meille tuli kultaa, jalokiviä, bal- 
samia, mausteita ja suitsutusta. Kun siis kuulin Saban vii- 
saasta, päätin lähteä hänen luokseen, vaikka matka olikin hir- 
vittävän pitkä ja vaikea. Kenties, ajattelin, tuo viisas mies 
voisi auttaa minua, niin että pääsisin kalvavasta pelostani. 
Vaikka minun olikin kuljettava halki lohduttoman erämaan, 
en sitä pelännyt, sillä enemmän pelkäsin jumalien kostonhalua, 
jonka epäilin minua väijyvän. Kirjoitin pojalleni Ninuaan ja 
pyysin häneltä turvasaattuetta. Hänen käskystään Babilin 
kaupunginpäällikkö luovutti seitsemänkymmentä soturia varus- 
kunnastaan mukaani, ja kaikki asiani kuntoon saatuani lähdin 
matkalle. Aikeestani kuultuaan serkkuni yritti saada minut 
luopumaan siitä, mutta kun hän näki päätökseni horjumatto- 
maksi, hän ihmeekseni sanoi seuraavansa minua. »Tarvitset 
jonkun huolehtimaan sinusta tuntemattomissa paikoissa, sillä 
olethan nainen. To-lo, minä seuraan sinua.» 

Ja niin hän lähti mukaani. Paitsi häntä ja sotureita, väkeeni 
kuului kolmekymmentä palvelijaa. Näin ollen satakaksi henkeä 
meitä lähti pitkälle taipaleelle kohti kaukaista Sabaa. Juhti- 
namme oli hevosia, muuleja ja kameleita. Babilista menimme 
Borsippaan, josta suuntasimme kulkumme erämaahan käyt- 

täen niitä teitä, joita pitkin kauppaniatkueet kulkivat ja joiden 
varsilla oli kosteikkoja vedensaantia turvaamassa. 

Kuinka ihmeellinen olikaan rannaton, aaltoileva erämaa, 
joka avartui katseeni edessä joka puolella! Sateet olivat juuri 
menneet ohitse, ja niin pitkälle kuin näin, aroliljat ja muut 
kukat olivat aukaisseet kukintonsa loiston. Niiden yläpuolella 
visertelivät leivoset. Jokin kotka leijaili hiekkamaan yllä saa- 
lista väijymässä. Maasta kohoavilla isoilla kivenlohkareilla 
seisoi liikkumattomia nelij aikaisia petoja, jotka kuitenkaan 
matkueemme suuruuden tähden eivät uskaltaneet hyökätä 
kimppuumme. 

Päivästä päivään me polttavan auringon alla vaelsimme 
eteenpäin oppainamme tien sivuun uupuneiden juhtien valkoi- 
set luurangot, joiden joukossa saattoi olla ihmisenkin viimeinen 
lepopaikka. Suu kuivana ja kieli paisuneena odotimme vesi- 
annoksen jakamisen hetkeä. Olimme säännöstelleet kaiken juo- 
tavan siltä varalta, että edessä oleva kosteikko olisikin kuivu- 
nut. Tosin sellaisesta ei ollut sadeajan jälkeen kovin suurta 
pelkoa, mutta varovaisuus oli varminta, kun ihminen kulki 
väljän autiomaan kuolemanvaarojen keskellä. Milloinkaan 
tämä suuri maa ei ollut samanlainen, vaan muutti muotoaan 
lakkaamatta, eivätkä vuosituhansien kuluessa sen yllä säikky- 
neet värit olleet jättäneet varjoakaan puhumaan menneisyy- 
destä. Aamulla se oli toinen, puolipäivän aikana toinen — ja 
illalla, auringonlaskun aikaan, se jälleen oli uusi, levoton, ikui- 
sesti vaihtuva hiljainen maa. 

Sataseitsemänkymmentä päivää meiltä meni erämaan yli 
kulkemiseen. Hengissä emme olisi selvinneet tuosta mielettö- 
myyteni alkuun panemasta matkasta, ellemme silloin tällöin 
olisi kulkeneet teitä, jotka johtivat meidät erämaan asukkai- 
den kyliin tai kaupunkeihin. Nämä eivät olleet sen kum- 
mempia kuin kamelinkarvoista puserretuista kankaista tai 
nahoista tehtyjen telttojen ryhmiä. Niistä ostimme ruokaa ja 
muita tarvikkeita. Minkäänlaista vihamielisyyttä emme koh- 
danneet, vaan kaikessa rauhassa vaihdoimme tavaroitamme 

näiden makanilaisten ja meluhhalaisten kanssa. Neljäkym- 
mentä kuormakamelia olin matkaohjeita antaneiden kauppiai- 
den neuvosta ottanut mukaani, ja ne olivat suureksi hyödyksi 
erämaan eri heimojen alueilla kulkiessamme. 

Mitä minä oikeastaan olin lähtenyt etsimään tältä matkalta, 
jolta seuralaiseni eivät uskoneet meidän hengissä palaavan? 
Uskoinko todella olevan niin viisasta miestä, joka kykenisi 
minun sydäntäni auttamaan ja kirvoittamaan sen syyttävän 
taakan? Ehkä uskoin, vaikken sitä kenellekään tunnustanut. 
Niinkuin se, joka ruumiinsa taudin tähden kääntyy kaikkien 
niiden puoleen, joilta toivoo vähänkin apua saavansa, niin 
minäkin tahdoin etsiä valoa siihen kysymykseen, niiksi minun 
kohtaloni oli ollut sellainen kuin oli. Mitä sen tietämisestä 
hyötyisin, sitä en oikeastaan käsittänyt, mutta tuntui, että 
minun täytyi ponnistella siinä asiassa niin pitkälle kuin saa- 
toin, että saavuttaisin rauhan itsesyytösteni vihalta. Tuntui 
kuin vaellukseni olisi ollut samanlaista kuin sankari Gilga- 
meshin. Vaikka hän ei ollutkaan löytänyt ikuisen elämän salai- 
suutta, jota oh etsimässä, oh hän kuitenkin suorittanut etsin- 
tänsä ja kokenut sen tarkoituksen: varmuuden. Tätä samaa, 
joko varmaa tietoa tai varmaa pettymistä, minäkin kuljin 
hakemaan, sillä siitä tuntui riippuvan jäljellä olevien elinpäi- 
vieni onni ja rauha. 

Tuskin kukaan nainen oh suorittanut minun tekemäni mat- 
kan kaltaista vaellusta yli lakean, vaarallisen erämaan. Sotu- 
rini ja palvelijani osoittivat monta kertaa epäilyksiään ja pel- 
koaan, ettemme ikinä selviäisi ihmisten ilmoille, ja Amelassur 
mutisi itsekseen: lo-lo, huhua, hullua oh lähteä tänne etsimään 
kuolemaansa. Mutta omituinen sitkeyteni esti minut kuunte- 
lemasta heidän järkevää pelkoaan. Välinpitämättömänä kai- 
kelle hoputin heitä eteenpäin. Vaikka en kenellekään sitä pal- 
jastanut, minä ohn oudon kiihkon valtaamana pannut koko 
elämäni tähän pehin, niin että näkisin, mikä ohsi viimeinen 
kohtaloni, kuolemako erämaassa vai paluu ihmisten luokse. 
Tämä kokeilu viehätti ja ärsytti minua suuresti. Kuohsinko — 

jäisinkö elämään? Tämä oli minusta kuin jännittävää nopan- 
heittoa, jonka tuloksen tahdoin nähdä. Minä ikäänkuin kiusa- 
sin jumalia paljastamaan todellisen luonteensa minun suhteeni, 
heidän aikeensa tuleviin päiviini nähden. Kuolisinko, vai jäi- 
sinkö elämään? Minusta oli samantekevää, kumpainen tapah- 
tuisi, sillä olin jo mielestäni elämästä tarpeekseni saanut. Iloni 
olivat takanani, ja sydämeni taakat olivat liian raskaat. Kuolla 
tai elää, sen jätin erämaan ratkaistavaksi. Kenties väkeni 
piti minua hulluna, mutta siitä en välittänyt. 

Ja niin tapahtui tällä matkalla, että sydämeni rupesi rauhoit- 
tumaan. Johtuiko se välinpitämättömäksi muuttumisestani 
vai niistä, sitä en tietänyt. En enää, niinkuin vielä Babilissa, 
.katsellut tämän tästä käsiäni ajatellen, miksi Ninigigu oli tah- 
rannut ne vereen. En alinomaa syytellyt itseäni siitä, että 
olin hoputellut mieheni hankkimaan siirron vuoristosta ja siten 
olin aiheuttanut hänen kuolemansa. Vaan erämaa elvytti 
minut iloitsemaan runsaista väreistään, kukistaan ja eläimis- 
tään. Siitäkin huolimatta, että tiesin tämän matkani — pako- 
matka tämä oli — olevan yritys itseni pettämiseen, koin armol- 
lisia unohtamisen hetkiä. 

Jostakin syystä aloin ymmärtää, että sydämen yksinäisyys 
loppujen lopuksi oli ainoa ratkaisujen synnyinpaikka; ei sel- 
laista kenenkään tarvinnut etsiä avarasta maailmasta ja tois- 
ten ihmisten luota. Vielä en ymmärtänyt, miten käyttäisin 
yksinäisyyttä hyväkseni unohtaakseni menneisyyteni kokonai- 
suudessaan, mutta toivoin joskus tietäväni senkin. Nyt kui- 
tenkin havaitsin, että yksinäisyys, eikä suurten kaupunkien 
vilinä, oh sieluni pelastaja. Ihmettelin, niiksi ihmiset pelkäsi- 
vät sitä, sillä minussahan se kasvatti uuden kunnioituksen 
jumalien luomaa luontoa ja rauhaa kohtaan. Minkä tähden 
ihmiset vaivasivat itseään kaupunkien kohinassa, joka turmeli 
heidän sydämensä ja toi heille ikuisen levottomuuden, niin 
että he muuttuivat sielussaan köyhiksi? 

Näin minä kummastelin levätessäni öitäni erämaan helmassa. 
En ollut itsekään aikaisemmin täydellisesti tietänyt, mitä luon- 

nossa kaiken kaikkiaan saattoi olla. En ollut tuntenut ihmi- 
siäkään hyvin, ennen kuin vasta sitten, kun olin kokeillut hei- 
dän auttamistaan. Myös luonnosta kukaan ei tietänyt mitään, 
ennen kuin oppi äänettömänä ja hartaana katsomaan ja kuun- 
telemaan sitä. Minulle se puhui, että tärkeydestään huolimatta 
ihminen oh pieni avaran taivaan alla, hänen vaivansa vieläkin 
pienemmät. Sen vuoksi oh turha tehdä tuskasta järkyttävä 
asia, sillä siitä ei muuttunut maa eikä taivas, ei edes pienikään 
asia niiden välillä. Miksi — ajattelin — minäkin tuijotin men- 
neisyyteen itseäni sekä syyttäen että puolustaen, sillä järkky- 
mättöminä yön tähdet katselivat minua; minusta huolimatta 
tuuli syntyi erämaahan, kukat nousivat ja lakastuivat, kuolema 
kulki pitkää tietään ja päivien mukana kaikki tapahtumat 
menivät menojaan. 

Tästä minä rupesin huomaamaan olevani itse syyllinen sii- 
hen, että olin onneton. Kun kotka iski kedon jänikseen, tämä 
pyristeli minkä pyristeli, mutta alistui. Näin oli säädetty, 
sen oh kuoltava. Niin kauan kuin se eh, se täytti tehtävänsä, 
hankki ruokaansa, teki pesänsä, siitti ja synnytti lapsensa. 

Enkö minäkin siis voinut alistua ja nähdä kaikessa jumalien 
voimaan saattaman lain, jota minun oli ohut pakko noudattaa 
tehdessäni kaiken sen, minkä olin tehnyt? Ohn liian paljon 
rakastanut itseäni. Ajatukseni ja itseni korostaminen oh teh- 
nyt kaiken minulle vaikeaksi. Vain nöyryys ja tieto, että elä- 
mäni osan oh täytynyt olla sellainen kuin se oh, saattoi häivyt- 
tää mieleni raskauden ja vapauttaa minut muistojeni pahuu- 
desta. 

Tuntui, kuin kaikkeus olisi puhunut läheisyydessäni: »Mene 
ja löydä itsesi! Silloin löydät rauhasikin. Riisu sannikkaasi 
ja kävele paljain jaloin erämaan terävillä kivillä ja pistävillä 
piikeillä, silloin tiedät, mitä on tuska ja mitä on paranemisen 
ilo! Et sinä terveitä jalkojasi parantele, vaan kipeitä. Sillä 
tiedä, että ihminen on pantu kivillä kulkemaan ja että hänen 
päivänsä ovat ikuista paranemista, että hän oppisi tietämään, 
kuinka hän parantaa naapurinsakin haavat!» 

Yö, tähdet, erämaan hiljaisuus ja kuun valkoinen valo kävi- 
vät yhteen. Minusta tuntui, että niistä syntyi taivaaseen ulot- 
tuva palatsi, loistava zikkurratu. Keskellä sen laajaa lattiaa, 
kuunsäteen valkaisemin kasvoin, makasin minä, Ninigigu, 
miettivä ja unohdusta etsivä nainen. Vieläkö kapinoisin, vie- 
läkö itseäni rakastavana tahtoisin väittää, etten ollut ansain- 
nut sitä kohtaloa, jonka olin kokenut? Enkö ollut saanut haa- 
voja? Minkä tähden kieltäydyin paranemasta kaivelemalla 
lakkaamatta haavojani auki? Yö sanoi: »Nuku, Ninigigu, 

nuku! Rauhoita sydämesi! Sinä et ole pahempi etkä parempi 
kuin muutkaan ihmiset, sillä ei ole hyviä eikä pahoja ihmisiä, 
vaan ihmisiä.» 

Erämaan aamu tuli idästä leimuavana ja loistavana, keltai- 
sena, punaisena ja valkoisensinisenä. Sen edellä juoksi leivos- 
ten laulu. Aro täyttyi väreistä ja tuoksuista. Katkeropen- 
saatkin saivat makean mehun,. Taivaan rajalla joikui erä- 
maalaismies lemmenlaulua, mutta kohta kamelin kyttyrä ja 
sen laella keinahteleva mies vaipuivat etäisyyteen. 

Mutta sydämeni lauloi tänä aamuna. Nuori Ninigigu oli 
herännyt hymyilevin silmin. Tuntui kuin maa olisi liukunut 
allani ja vienyt menneisyyden hämärään kuningatar Sammu- 
ramatin, paljojen ihmisten herrattaren. Jälleen syntynyt nainen 
astui teltasta ja sydäntään painaen näki päivän tulon. Yö oli 
mennyt. Tuskani oli lievittynyt. Kaikki pahuus oh menettä- 
nyt merkityksensä. 

Mutta vielä en täysin tosin uskonut olevani valmis alistu- 
maan ja unohtamaan menneisyyteni kauhuja. Käveltyäni 
kauas leiristäni minä hiekkaharjulle istuutuen katsoin kaukai- 
suuteen. Mitä sieltä etsin, sillä tieni oh muuttumaton? En 
etsinyt taivaan rajalta mitään, vaan sydämessäni ihmettelin, 
olinko saavuttanut rauhan ja voinko vielä olla onnellinen ihmi- 
nen ihmisten joukossa. En kuningatar, vaan kansan ihmisen 
kaltainen, verotaakan aha huokailevan talonpojan ja hänen 
vaimonsa kaltainen, jotka olivat nöyrtyneet kantamaan taak- 
kaansa, toivoen pääsevänsä livahtamaan sitä karkuun kuole- 

man luokse. Sellainen, tavallinen ihminen tahdoin olla, ja 
hänen kaltaisenaan tahdoin toivoa voivani minäkin livistää 
pakoon kuolemaan. 

Amelassur oh tullut jäljestäni ja seisoi nyt harjun laidalla 
kankeana kuin siipisonni. Hiekalla lepäävän käteni viereen oli 
kiivennyt vihreä, peukaloni paksuinen käärme. En sanonut 
serkulleni mitään. Tiesin tuon noin puolen kyynärän pituisen 
matelijan olevan nopea ja rauhaton. Tiesin, että jos liikutin 
kättäni, se iskisi siihen ja kohta olisin kuollut. 

Mutta miksi en liikuttaisi? Miksi en liikuttaisi, jotta näkisin, 
millainen on ratkaisu. Jos kuolisin, niin oh säädetty, jos jäi- 
sin elämään, niin myös oli säädetty. 

Kuin lasta minua himotti nähdä ihmeen tapahtuminen. 
Kuolisinko vai en. Vain käteni liikahdus, niin Ninigigu olisi 
löytänyt kaikki ratkaisut. Ratkaisu! Sitä vailla oh elämäni, 
sitä etsi sieluni. Liikutan kättäni, niin saan tietää. En liikuta, 
sillä se on kuolemani. Mutta en myöskään saa tietää mitään, 
ellen tee mitään. 

Ja minä tein. Suljin silmäni ja liikahdutin kättäni. 

Mutta mitään ei tapahtunutkaan. Hämmästyin. Aukaisin 
silmäni ja näin käärmeen raukkamaisesti luikertelevan tiehensä. 
Oliko se hölmö? Pelkuri — pelkuri se oh! Tähti pakoon — 
höh! Minä olin rohkeampi. 

Sydämessäni syntyi suuri ilo, ja äkkiä minä aloin nauraa 
kovasti. Amelassur katsahti jurosti minuun ja nytkähdytti 
olkapäitään. Lo-lo, tätä hän oh aavistanut kauan aikaa. Hän 
tuijotti minun nauraessani jälleen eteensä. Mitä hän mahtoi- 
kaan tuijottaa? Taskeskellako, kuinka paljon erämaassa ohsi 
omaisuutta, jos kaikki hiekka ohsi kultaa? Miljoonia aasin 
kuormalhsia kultaa! 

Muutaman päivän kuluttua me saavuimme Sahaan. Mutta 
vaikka täällä sainkin heti tietää sen viisaan miehen, jota etsi- 
mään olin tullut, jo ehtineen kuolla, se ei merkinnyt mitään, 
sillä olinhan jo löytänyt sen, jota olin hakenut: itseni. 

Kuukauden viivyin Sahassa, katsellen sen kauneutta ja levä- 
ten. Sitten lähdin palaamaan Babihin, ja matkani sujui jälleen 
niin hyvin, että vahingoitta saavuimme Jumalan porttiin, 
oltuamme poissa Hki puoHtoista vuotta. 

Isäni talossa Kauppiaidenkadun varrella Babilissa minä otin 
märkää savea ja muokkasin sen tauluiksi, piirtääkseni niille 
nuolenpäämerkkejä. Monta kuukautta on kulunut tuosta päi- 
västä, ja monta pilveä on kulkenut maan ylitse. Sukulais- 
mieheni Amelassurkin on sen jälkeen mennyt isiensä luokse. 
Mutta minä elän. Olen taitavin käsin piirtänyt monta nuolen- 
päämerkkiä saveen, kuivattanut taulut, mutta en ole viitsinyt 
polttaa niitä. Muistojeni kaivosta ammennan tapahtumien 
vettä ja vuodatan tauluille, joita kertyy kymmenittäin. Mitä 
varten näitä kokoan ja niiksi piirustan merkkejä kertomaan 
elämäni tapahtumista, sitä en tiedä. Teenkö tätä siksi, että 
maailman kaikki naiset lukisivat teoistani ja surisivat päivien! 
kovuutta sekä ylistäisivät itseni voittamistani? Jumalat tietä- 
vät, miksi tätä teen. He myös tietävät, niiksi ihmiset kirjoit- 
tavat tauluihin sanoja, joita toiset ihmiset lukevat. Kunin- 
kaitten arkistoissa on tauluja loppumattomasta mutta ne eivät 
riitä, vaan uusia tehdään. Etsiikö ihminen niistä jotakin, hank- 
kiiko hän niistä viisautta, jota hänellä ei ole, mutta jota hän 
luulee olevan toisilla? Yksin jumalat tietävät, miksi ihmiset 
tekevät niin, sillä ihmiset itse eivät sitä tiedä. En minäkään 
tiedä, minkä tähden otin savitauluja ja aloin piirtää niille 
nuolenpäämerkkej ä. 

Yhden asian kuitenkin tiedän. Se on tämä: 

Minä, Ninigigu, jota sanotaan myöskin Sammuramatiksi, 
olen kohta käynyt elämäni kuvatalon päästä päähän. Olen 
astunut sen synkkiin tai armaisiin huoneisiin. Käteni on vapis- 

sut avatessani muistojeni ovia, joiden takana olen tietänyt 
olevan varjojen elämää. Biniliä rakastan vieläkin, vaikka hän 
onkin ollut jo kauan aikaa haudassaan. Kuninkaalle olen 
antanut anteeksi toivoen, etten olisi joutunut surmauttamaan 
häntä. Mutta sen olen tehnyt, koska kohtaloni määräsi niin. 

Kun istun auringonpaisteessa viikunapuun varjossa ja nau- 
tin olemisestani sekä annan ajan merkitä tauluihinsa elämäni 
nykyisiä kuvia, en käsitä, olisiko mikään pitänyt olla toisin 
kuin oli. Sillä jos olisi ollut toisin, kenties en olisi elänyt 
omaa elämääni, vaan vierasta. Vain surra saatan, että elämäni 
todella oh sellainen kuin oli, en muuta. Ja minä surenkin. 
Tuntuu, kuin elämämme maailman alhoissa olisi pitkän maton 
kaltainen, monista värillisistä langoista kudottu. Monta jalkaa 
siihen jälkensä painaa. Viimeksi astuu sille Manalan herra ja 
tarttuu kävelijän käteen. Matto kääritään silloin kokoon. 
Mutta ennen kuin niin käy, minä luulen, että Binili istuu minun 
mattoni päässä minua odottamassa. Hän odottaa minun astu- 
mistani mattoa pitkin ahtaasta asuinsijastani ikuisen maan 
muuttumattomuuteen. Rauhattomia me ihmiset olemme matol- 
lamme, marisemme sen olevan liian kapea, liian karkea, liian 
väritön, mutta perille me tulemme, sen päähän käymme. 
Olkootpa jalkojemme pohjat haavoittuneet tai eivät, perille 
me tulemme. Paljon kuluu sannikkaita, paljon vuotaa kyyne- 
leitä, paljon luo ilo kukkiaan, kaiken päähän me käymme. 

Niin on tapahtunut aina. Niin tapahtuu minullekin. Juma- 
lat soivat minulle lohdutuksen syntieni vaivoista, antoivat 
sielulleni rauhan. Rauha olkoon myös sen naisen sydämessä, 
joka kenties lukee näitä sanojani! Minä, Ninigigu, en toivo 
sisarelleni kärsimyksiä, mutta jos niin jumalien säätämästä 
kohtalosta tapahtuu, toivon hänelle rohkeutta ja vahvaa sy- 
däntä ottamaan kaikki pahatkin asiat opiksi, kunnes hänen 
ymmärryksensä herää näkemään, että niin pitikin olla, että 
ihmisessä syntyisi ihminen, kärsivä, iloitseva, rakastava ja 
elämästään riemuitseva kuolevainen. 

Minä, Kirkassilmä, tämän kaiken olen kokenut. Olen jo 

nähnyt yhdeksänkahdeksatta vuotta. Poikanikin, kuningas 
Adad-Nirari, on jo kauan sitten väistynyt luotani ikuiseen 
maahan, hallittuaan lähes kolme vuosikymmentä sillä valta- 
istuimella, jolle minä hänet elämäni kohtalokkaina päivinä 
korotin, ja hänen poikansa on maan kuningas. Ja minä, vanha 
kuninkaanäiti, toivon kohta seuraavani poikaani. Vaikea ja 
monimutkainen on elämän tie. Vaikea ja monimutkainen on 
ollut minunkin tieni. Siksi kuolema on tullut minulle rak- 
kaaksi, ja siksi minä sitä kaikesta kyllikseni saaneena odotan. 
Minä, entinen Assurin kuningatar Sammuramat, näin huokaan, 
sillä valmis olen lähtemään Binilin luokse. 

Jumalat ihmisiä siunatkoot! 

